
AVERTISMENTUL EDITORULUI 


Această carte reprezintă textul lucrării lui Jean 
Delumeau, Civilizaţia Renaşterii, publicată în 1967 de 
Editura Arthaud. Anexele (Indexul documentar şi 
Bibliografia) au fost aduse la zi. Au fost scoase din 
această ediţie numai ilustraţiile din afara textului; 
raportarea la acestea, ca şi la explicaţiile amănunţite 
ale lor se poate realiza consultînd volumul complet al 
colecţiei „Marile Civilizaţii". 



PREFAŢĂ 


Celor două volume pe care Jacques Le Gqff fi Pierre 
Chaunu le-au publicat în această colecţie fi care sînt 
consacrate Evului Mediu fi Europei clasice, vine să li se 
adauge astăzi prezenta Civilizaţie a Renaşterii, pe care 
o datorăm lui Jean Delumeau. 

Planul adoptat de autor pentru a aborda această 
vastă mifcare de civilizaţie cuprinsă în termenul de 
Renaftere este de o precizie fi de o claritate cu totul cla¬ 
sice. Istorie, realitate a vieţii cotidiene, mentalitate fi 
aspiraţii noi, cadrul acesta tripartit i-a permis să or¬ 
doneze armonios mulţimea cunoftinţelor fi reflecţiilor 
iefite dintr-o experienţă de erudit. Ceea ce frapează în 
expozeul său este fără îndoială prudenţa scrupuloasă 
care transpare din cuprinsul tuturor capitolelor, al tu¬ 
turor paginilor. Formularea unor judecăţi generale asu¬ 
pra unor situaţii foarte complexe care, pentru unul sau 
altul dintre aspecte, nu ne sînt cunoscute decît într-un 
mod imperfect, i se pare autorului riscantă, adeseori te¬ 
merară, fund încercat de nevoia modulării în apreciere 
atît cît să nu depăfească hotarele impuse de starea actu¬ 
ală a informaţiilor noastre fi de complexitatea faptelor, 
fncă dintru început, însufi. termenul de Renaftere pe 
care îl datorăm umanismului italian i se pare insufi¬ 
cient, aproape inexact. Renafterea presupune cel puţin 
o toropeală fi un somn în prealabil. Or, este o amăgire 
să cauţi o ruptură netă în urzeala continuă a vremurilor. 
Valoarea extensivă a termenului se vă limita deci la 
ideea justă fi precisă a promovării Occidentului fi a 
avansului pe care acesta îl ia cu repeziciune asupra ci¬ 
vilizaţiilor paralele. 

I se va datora lui J. Delumeau faptul de a fi subli¬ 
niat, aşa cum trebuie, legăturile cu trecutul, fără a lipsi 
de apreciere valoarea înnoirii. într-astfel se evaluează 
mai bine importanţa progresului material şi tehnic pe 
care îl cunoaşte secolul al XVI-lea european şi se apre¬ 
ciază cu mai multă dreptate elanul surprinzător al navi¬ 
gaţiei, înmulţirea marilor descoperiri planetare care 
lărgesc aproape cu brutalitate orizontul limitat al con¬ 
temporanilor, apariţia tiparului care vine să răspundă 
unei chemări adînci a curiozităţii oamenilor, în fine, 
progresele civilizaţiei orăşeneşti, cu elanul tehnicilor 
hărăzite unui viitor mare, precum acela al băncii. Mai 
mult, perfecţionarea armamentului sileşte tactica şi 
strategia să se schimbe neîncetat, iar progresele rapide 
în folosirea tunului impun inventarea unor formule noi 
şi eficace de incinte şi fortificaţii. 

Poate că la sfîrşitul studiului, tocmai această noţi¬ 
une de modernism se reliefează cu cea mai mare putere 
şi cu limpezimea cea mai vie. Legată prin multe fire de 
secolele precedente, Renaşterea prezintă totuşi, în înfă¬ 
ţişarea oamenilor şi a realizărilor lor, trăsături şi as¬ 
pecte care prevestesc în mod uimitor caracteristicile 
vremurilor noastre. Fără îndoială nu avem de căutat 
aiurea izvorul mişcărilor şi aspiraţiilor profunde pe 
care le nutrim. Promovare a individului, a persoanei, 
reabilitare a femeiireforma educaţională care se vrea 
o veritabilă formare a omului iar nu o greutate în plus 
a spiritului strivit de povara i unoştinţelor, revalorizare 
a trupului şi a educaţiei fizice, reflecţie personală şi 
liberă asupra omului, naturii şi religiei sale, în şfirşit, 
elan în entuziasmid pentru izbînda literară şi tehnică, 
gust pătimaş pentru glorie care face să reînvie cele mai 
frumoase dispoziţii ale Greciei şi Romei, tot acest fapt 
care ţine pe de-a-ntregul de veacul al XVI-lea european 
nu se vădeşte oare a fi în acelaşi timp şi al nostru? 


RAYMOND BLOCH 



INTRODUCERE 


Promovarea occidentului 

Dacă s-ar înlătură din cărţile de istorie cei doi termeni 
solidari - şi solidar inexacţi - de „Ev Mediu" şi de 
„Renaştere", înţelegerea perioadei care se întinde de la 
Filip cel Frumos pînă la Henric al. IV-lea ne-ar fi 
uşurată. Dintr-un singur condei s-ar lăsa deoparte un lot 
întreg de prejudecăţi. Mai cu seamă ne-am descotorosi 
de ideea că o tăietură brutală a despărţit un veac al 
întunericului de o epocă a luminii. 

Creată de umaniştii italieni, reluată de Vasari, noţi¬ 
unea unei resurecţii a literelor şi artelor graţie Antichi¬ 
tăţii regăsite a fost desigur rodnică, precum rodnice sînt 
toate manifestele pe care tinere generaţii cuceritoare le 
lansează de-a lungul secolelor. Ea semnifică tinereţe, 
dinamism, dorinţa de reînnoire. Posedă necesara injus¬ 
tiţie a declaraţiilor adolescentine abrupte, care rup ori 
au impresia că rup cu gusturile şi categoriile mentale 
ale înainte-mergătorilor. Numai că termenul de „Renaş¬ 
tere", chiar în accepţiunea strimtă a umaniştilor care îl 
aplicau în esenţă literaturii şi artelor plastice, ne apare 
azi ca fiind neîndestulător. Acesta are aerul că respinge 
ca barbare creaţiile robuste şi în acelaşi timp miste¬ 
rioase ale artei romane, ca şi cele mai zvelte ale epocii 
gotice. El nu ţine seama nici de Dante, nici de Villon, 
nici de pictura flamandă a secolului al XV-lea. Mai cU 
seamă extins, începînd cu istoriografia romantică, pînă 
la dimensiunile unei civilizaţii, a devenit inadecvat. 
Oare Burckhardt, care neglija economia, nu a spus, 
acum un secol deja, că, în esenţă. Renaşterea nu fuse¬ 
se o reînviere a Antichităţii? Or, dacă li se dă proble- 

melor economice şi tehnicii locul care le revine, jude¬ 
cata lui Burckhardt cîştigă încă în adevăr. Căci întoar¬ 
cerea la Antichitate nu a fost cîtuşi de puţin implicată 
în invenţia tiparului şi a ceasului mecanic, în perfecţio¬ 
narea artileriei, în punerea la punct a contabilităţii în 
dublă partidă sau a poliţei şi în organizarea expunerii 
lor bancare. Cuvintele au, cu toate acestea, viaţa grea. 
Ele ni se impun, în pofida noastră. Cu ce să fie înlocuit 
cuvîntul „Renaştere"? Cu ce altă Vocabulă să se mar¬ 
cheze această mare evoluţie care i-a condus pe strămo¬ 
şii noştri către mai multă ştiinţă, mai multe cunoştinţe, 
mai multă dominare asupra naturii, mai multă iubire de 
frumos? Din lipsă de ceva mai bun, am păstrat pe tot 
parcursul acestei cărţi termenul consacrat de uz. Dar să 
rămînă înţeles că termenul de „Renaştere" nu-şi mai 
poate păstra sensul originar./fii cadrul unei istorii totale, 
el semnifică şi nu poate semnifica decît promovarea 
Occidentului pe vremea cirul civilizaţia Europei a lăsat 
în urmă în mod decisiv civilizaţiile paralele. Pe vremea 
primelor cruciade, tehnica şi cultura arabilor şi chinezi¬ 
lor egalau şi chiar le depăşeau pe cele ale occidenta¬ 
lilor. în 1600, lucrurile nu mai stăteau aşa. Ţelul meu 
a fost deci să studiez temeiul şi modalitatea ascensiu¬ 
nii Occidentului pînă în clipa cînd şi-a elaborat o civi¬ 
lizaţie superioară de asemenea manieră încît, apoi, pe 
nesimţite, s-a impus unei lumi întregi. 

• 

Cîţi istorici, atîtea spaţii deosebite acordate Renaşterii. 
Intr-o optică pe care o împărtăşeam, problemele de pe¬ 
riodizare - unul dintre coşmarurile istoriografiei cînd se 
apleacă' asupra perioadei intermediare care a despărţit 
epoca feudală de cea a lui Descartes - îşi pierdeau din 
acuitate. Am optat pentru o istorie lungă, fără să caut 
stabilirea unor tăieturi artificiale. Tot ce era element de 
progres a fost chemat să figureze într-un vast peisaj 
extins de la sfîrşitul secolului al XlII-lea pînă în zorii 
celui de-al XVII-lea, din Bretania pînă la Moscovia. în 
schimb, fiindcă orice construcţie istorică are nevoie de 
eliminări şi tăceri, am lăsat cel mai adesea la o parte 
factorii de stagnare care nu au izbutit să îngreuneze o 
civilizaţie bogată totuşi în inovaţii. Cadrul general ast- 


10 



fel delimitat, era evident că Renaşterea propusă aici nu 
va fi nici artistică în mod special nici mai ales italie¬ 
nească. Accentul a fost pus pe dinamismul Europei în 
întregimea Ci. Ştiinţa picturală a fraţilor Van Eyck şi 
miniaturile regelui Rene, inventarea furnalului şi reali¬ 
zarea caravelei, anticipările profetice ale lui Nicolas de 
Cues şi irenismul erasmian mi-au părut a însemna pro¬ 
movarea Occidentului în aceeaşi măsură ca şi studiile 
de perspectivă ale lui Piero della Francesca şi ale lui 
Leonardo. Totuşi rămîne adevărat că Italia, prin uma¬ 
niştii săi, prin artiştii săi, prin oamenii de afaceri, prin 
inginerii şi matematicienii săi, a fost ţara de avangardă 
şi principalul responsabil al marii dezvoltări europene. 

Istoricul rămîne mirat în faţa dinamismului mani¬ 
festat de Occident vreme de o mie de ani. De-a lungul 
perioadei studiate de noi, aerul greoi al structurilor şi 
tehnicilor rurale, conservatorismul corporaţiilor, scle¬ 
roza tradiţiilor scolastice nu au izbutit să echilibreze 
forţele evoluţiei a căror putere s-a manifestat cu o ener¬ 
gie nouă. Pentru ce această energie? Moştenirea civi¬ 
lizaţiei greco-romane, aportul fertilizator al creştinis¬ 
mului, un climat temperat, ogoare fertile, iată tot atîţia 
factori, neîndoios alături de mulţi alţii, care au favorizat 
mulţimea concentrată în vestul continentului euro- 
asiatic. Cu toate acestea-, încercările nu i-au lipsit: unele 
naturale precum Ciuma Neagră, altele provocate de 
jocul competiţiilor politice, economice sau religioase. O 
conjuncţie de nenorociri s-a abătut asupra Europei între 
1320 şi 1450: foamete, epidemii, războaie, brutala ridi¬ 
care a mortalităţii, rarefierea producţiei de metale pre¬ 
ţioase, înaintarea turcilor; provocări care au fost înlătu¬ 
rate cu curaj şi du pricepere. Istoria Renaşterii este isto¬ 
ria acestei provocări şi a acestei riposte. Punerea în dis¬ 
cuţie a gîndirii clericale din Evul Mediu, demarajul 
demografic, progresele tehnice, aventura maritimă, o 
nouă estetică, un creştinism regîndit şi întinerit: acestea 
au fost elementele principale ale răspunsului occiden¬ 
tului la dificultăţile de tot felul care se acumulaseră în 
drumul său. „Provocare - ripostă": recunoaştem aici 
terminologia lui A.Toynbee şi găsesc că ea redă într-un 
mod admirabil fenomenul Renaşterii. Nu voi urma însă 
urmele marelui istoric englez. Văzute de sus, istoria 
umanităţii în general şi, în special, aceea a umanităţii 

occidentale apar mai puţin"ca o succesiune de creşteri 
şi dezagregări cît mai curînd aidoma unui mers înainte, 
întretăiat fără îndoială de opriri şi de întoarceri, dar 
care nu au fost decît provizorii. Desigur, porţiuni ale 
umanităţii au eşuat pe plan local, dar, luată global, 
umanitatea nu a încetat să progreseze de la secol la 
secol, inclusiv în răstimpul perioadelor conjunctural 
defavorabile. Pentru că, fără să neglijez studiul con¬ 
juncturii în epoca Renaşterii, am insistat cu precădere 
pe modificările structurilor materiale şi mentale care 
i-au permis civilizaţiei europene să înainteze, între se¬ 
colele al XlII-lea şi al XVII-lea, pe drumul destinului 
său extraordinar. 


• 

A identifica o cale nu înseamnă a o găsi permanent 
înflorită, nici faptul că nu a existat şi o altă cale posi¬ 
bilă. Fiindcă istoricul trebuie să înţeleagă mai degrabă 
decît să judece, nu am căutat să ştiu dacă perioada 
Renaşterii trebuia preferată ^epocii catedralelor", dacă 
trebuia privilegiată în raport cu „marele secol". La ce 
bun această neobişnuită şi totuşi frecventă împărţire de 
lauri? Aşadar, nu am înfăţişat o Renaştere numai cu 
reuşite şi cu frumuseţi. Cea mai elementară datorie de 
luciditate obligă, din contră, la declaraţia că secolele al 
XV-lea şi al XVI-lea au fost martorele, într-un anumit 
fel, ale creşterii obscurantismului - acela al alchimiş¬ 
tilor, astrologilor, vrăjitoarelor şi vînătorilor de vrăji¬ 
toare. Acestea au continuat să aibă în vedere o tipolo¬ 
gie umană - condottierii de exemplu - şi nişte senti¬ 
mente precum dorinţa de răzbunare, multă vreme con¬ 
siderate a fi sentimente proprii Renaşterii, cîtă vreme 
ele erau o moştenire a perioadei anterioare. Timp al 
duşmăniei, cu înspăimîntătoare lupte, cu afaceri smin¬ 
tite, epoca lui Barbă Albastră şi a lui Torquemada, a 
masacrelor din America şi a autodafeurilor, frapează şi 
pe istoricul secolului al XX-lea prin duritatea sa soci¬ 
ală. Această epocă nu numai că a inaugurat deportarea 
negrilor în Lumea Nouă, dar a adîncit şi mai mult, 
chiar în Europa, prăpastia dintre cei privilegiaţi şi cei 
nevoiaşi. Bogaţii au devenit mai bogaţi, iar săracii, mai 
săraci. Nu s-a insistat oare prea mult pe ascensiunea 

burgheziei pe vremea lui Jacques Coeur, a familiei 
Medici şi ale Fugger-ilor? Realitatea este mai com¬ 
plexă, întrucît noii îmbogăţiţi s-au grăbit să treacă în 
rîndurile nobilimii schimbate la faţă şi pline de ardoare. 
Aceasta din urmă era din ce în ce mai docilă faţă de 
Principe. Amănuntul nu îi scădea condiţia de clasă 
posedantă. Şi, convertindu-se la cultură fenomen 
căruia nu i s-a subliniat îndeajuns importanţa -, a ajuns 
să impună civilizaţiei occidentale o estetică şi gusturi 
aristocratice însoţite, în compensaţie, de desconside¬ 
rarea muncii manuale. 

Arareori, pe vreo porţiune a istoriei, au mai mers 
mînă-n mînă cel mai bun cu cel mai rău ca pe vremea 
lui Savonarola, ar familiei Borgia, a sfmtului Ignatie şi 
a lui Aretino. In fapt, Renaşterea se arată a fi un ocean 
de contradicţii, un concert scrîşnind pe alocuri de aspi¬ 
raţii divergente, o coabitare anevoioasă a voinţei de pu¬ 
tere şi a unei ştiinţe care bîjbîie încă, a dorinţei de fru¬ 
mos, a unui apetit bolnav al oribilului, un amestec de 
simplitate şi complicaţie, de puritate şi de senzualitate, 
de milă şi ură. Eu mriam refuzat, deci, să mutilez 
Renaşterea şi să nu îi observ, asemenea lui H. Haydn, 
decît un spirit antiştiinţific sau, în sens opus, asemenea 
lui E. Battisti, decît o progresie înspre raţional. A fost 
şi una şi alta. In aceasta rezidă caracterul său decon¬ 
certant, complexitatea şi inepuizabila sa bogăţie. Astfel, 
acordînd numărului, pe urmele pitagoreicilor, un carac¬ 
ter aproape mitic şi religios, a fost condusă totuşi pe 
această cale indirectă către cantitativ şi noţiunea ştiin¬ 
ţifică profitabilă precum că matematicile constituie ţe¬ 
sătura universului. 


• 

Renaşterii i-au plăcut căile ocolite. De aceea, întoar¬ 
cerea la Antichitate amăgeşte încă spirite alese care 
pretind că judecă epoca lui Leonardo în funcţie de acest 
demers şi îi reproşează de a fi zăbovit într-un trecut 
îngropat demult. La drept vorbind, aparentul urcuş către 
izvoarele frumuseţii, cunoaşterii şi religiei nu a fost 
decît un mijloc de a progresa. Au fost „jefuite** în voie 
„templele Atenei şi ale Romei** pentru a le împodobi 
pe cele din Franţa, Spania sau Anglia. Incepînd din se- 

colul al XVI-lea, s-a văzut în Michelangelo cel mai 
mare artist al tuturor timpurilor. Aristotel a fost demo¬ 
lat cu ajutorul lui Platon şi al lui Arhimede. Graţie ero¬ 
rilor de calcul ale lui Ptolemeu, Columb a descoperit 
Antilele. Luther şi Calvin, crezînd că restaurează Bise¬ 
rica primitivă, au dat o nouă înfăţişare creştinismului. 
Renaşterea, care s-a complăcut în „embleme" şi crip¬ 
tograme, şi-a disimulat profunda originalitate şi dorinţa 
de înnoire în spatele acestei hieroglife încă înşelătoare: 
falsa imagine a unei întoarceri către trecut. 

De-a lungul contradicţiilor şi pe cărări întortocheate, 
şi tot visînd paradise mitologice sau utopii imposibile. 
Renaşterea a realizat un extraodinar salt înainte. 
Niciodată vreo civilizaţie nu acordase atîta loc picturii 
şi muzicii, nici nu lansase către cer cupole atît de 
înalte, nici nu ridicase la nivelul marii literaturi atîtea 
limbi naţionale ivite într-un spaţiu atît de restrîns. 
Niciodată în trecutul umanităţii nu fuseseră puse la 
punct atîtea invenţii într-un atît de scurt interval de 
timp. Căci Renaşterea a fost mai întîi progres tehnic; 
ea i-a dat occidentalului mai multă autoritate asupra 
unei lumi mai bine cunoscute. L-a învăţat să traverseze 
oceanele, să fabrice fonta din fier, să se folosească de 
arme de foc, să indice ora prin mijlocirea unui motor, 
să tipărească, să utilizeze cotidian scrisoarea de schimb 
şi asigurarea maritimă. 

In acelaşi timp - progres spiritual paralel progresu¬ 
lui material —, ea a determinat eliberarea individului, 
scoţîhdu-1 din anonimatul medieval şi începînd să-l 
dezlege de restricţii colective. Burckhardt notase într-un 
mod genial această caracteristică a epocii pe care o stu¬ 
dia. Toţi succesorii săi nu pot decît să îl urmeze pe 
acest drum, subliniind însă cît de dureroasă a fost 
această naştere a omului modem. Ea s-a întovărăşit cu 
un sentiment de singurătate şi micime. Contemporanii 
lui Luther şi ai lui De Bellay s-au descoperit a fi 
păcătoşi şi nestatornici, ameninţaţi de diavol şi de stele. 
A existat o melancolie a Renaşterii. Şi pOate pe bună 
dreptate, dacă nu se consideră partea rea a formulei şf 
se defineşte doctrina justificării prin credinţă ca un 
„romantism al consolării". Insă descoperire a omului 
este prea puţin spus. Istoriografia recentă a demonstrat 
că Renaşterea a însemnat şi descoperirea copilului, a 

familiei în sensul limitat al termenului, a căsniciei şi a 
soţiei. Civilizaţia occidentală a devenit atunci mai puţin 
antifeministă, mai puţin ostilă dragostei casnice, mai 
sensibilă faţă de fragilitatea şi delicateţea infantilă. 

Creştinismul s-a aflat atunci confruntat cu o nouă şi 
complexă mentalitate constituită din frica de osîndă, 
din nevoia de pietate personală, din aspiraţia spre o cul¬ 
tură mai laică şi din dorinţa de a cuprinde în religie 
viaţa şi frumuseţea. Cu siguranţă că anarhismul religios 
al secolelor al XlV-lea şi al XV-lea a sfîrşit cu, o rup¬ 
tură dar şi cu un creştinism întinerit, mai bine struc¬ 
turat, mai deschis realităţilor cotidiene, mai locuibil 
pentru laici, mai permeabil frumuseţii trupului şi a 
lumii. Cu siguranţă că.Renaşterea a fost senzuală; ea a 
optat, uneori, în special la Padova, pentru o filozofie 
materialistă. Dar păgînismul ei, mai mult aparent decît 
real, a păcălit spirite care căutau anecdota şi scandalul. 
Uimită de frumuseţea corpului, ea a reuşit să îi redea 
locul legitim învârtă şi în viaţă. Dar aspiraţia sa nu 
mergea pînă la a se desprinde de creştinism. Majorita¬ 
tea pictorilor au reprezentat cu egală convingere scene 
biblice şi goliciuni mitologice. Procedînd astfel, nu 
aveau sentimentul de a fi în contradicţie cu ei înşişi. 
Mesajul lui Lorenzo Valla a fost înţeles: creştinism nu 
a mai însemnat obligatoriu ascetism. Laicizarea şi uma¬ 
nizarea religiei nu au constituit, în secolele al XV-lea 
şi al XVI-lea, o descreştinare. 

Această stabilire a lucrurilor reclamă o alta, de, alt 
ordin. Dar amîndouă provin din aceeaşi dorinţă de a 
explora în profunzime o perioadă care a fascinat mai 
ales prin decorul, sărbătorile şi excesele sale. Căci pro¬ 
blema nu era nici de a ceda facilului şi de a prezenta 
o Renaştere în care ar fi ţinut afişul tot otrava tip 
Borgia, curtezanele veneţiene, mariajele lui Henric al 
VIILlea, balurile de la curtea de Valois. Dimpotrivă, 
atenţia trebuie să fie reţinută de transformările cu 
răsunet incalculabil mascate de trompe l’ceil-mi, dintre 
acelea oferite de toate epocile. Urmîndu-1 pe John U. 
Nef, am pus accentul prin urmare pe promovarea can¬ 
titativului şi, în plus, pe ascuţirea spiritului de abstrac¬ 
tizare şi de organizare, pe afirmarea înceată dar sigură 
a unei mentalităţi mai experimentale şi mai ştiinţifice. 

Ferindu-mă de cărările bătătorite, de anecdotic şi de 
superficial, dornic să ofer o nouă sinteză şi să procedez 
la o reinterpretare a Renaşterii, am avut grijă mereu să 
evit paradoxul şi formulele care zăpăcesc fără să 
convingă. Am căutat mai degrabă să demonstrez, să 
clarific şi să-i ofer cititorului o documentare cit se 
poate de largă. Mi-a venit de multe ori în minte o vorbă 
a lui Calvin, în vreme ce scriam această carte. In amur¬ 
gul vieţii, privindu-şi retrospectiv opera, declara: 
„M-am studiat cu naivitate." Eu am încercat să pro¬ 
cedez la fel. 

Aceste cîteva pagini de introducere au avut scopul 
de a crea o legătură, o complicitate între lector şi autor. 
Datoram explicaţiile necesare celor ce mă citeau. S-a 
împlinit şi vremea să mă retrag din calea subiectului 
meu, indicînd însă planul urmat. Prima parte constituie 
o orînduire a principalelor fapte din cele patru domenii: 
politic, economic, cultural şi religios. A doua este o 
penetrare în realităţile concrete ale vieţii de fiecare zi. 
A, treia, paralelă cu a doua, dar în plSn spiritual, caută 
să disceamă o mentalitate diferită de cea a trecutului şi 
să se îngrijească de aducerea la lumină de noi senti¬ 
mente. 



Partea întîi 


LINII 

DE 

FORŢĂ 



Capitolul I 

EXPLOZIA NEBULOASEI CREŞTINE 


Importanţa Europei în epoca Renaşterii nu se plasează 
în planul demografic. Către 1600, populaţia acesteia nu 
atingea încă 100 milioane de locuitori. în schimb, cifra 
era, se pare, aceea a Indiei încă de la începutul secolu¬ 
lui al XVI-lea, cu 30 sau 40 de milioane în Dekkan şi 
60 de milioane în nord. China, către 1500, ar fi adunat 
53 de milioane de suflete şi 60 de milioane în 1578. 
Cu siguranţă. Africa şi America erau, şi acestea, puţin 
populate în raport cu imensitatea teritoriilor lor: se 
avansează în privinţa primeia o cifră de 50 de milioa¬ 
ne la începutul secolului al XVI-lea, iar în privinţa 
celei de-a doua se ezită între 40 şi 80 de milioane. Dar 
în aceste două continente, vaste zone pustii separau 
nuclee de populare îndeajuns de intensă. Platoul vul¬ 
canic mexican (circa 510 000 km 2 ) ar fi conţinut 25 de 
milioane de locuitori în momentul în care Cortes* şi 
spaniolii au dat năvală în această lume pînă atunci 
necunoscută europenilor. Imperiul incaş ar fi grupat, la 
începutul secolului al XVI-lea, între 8 şi 10 milioane 
de supuşi. Or Franţa, considerată între limitele ei 
actuale, conţinea mai puţin de 15 milioane de locuitori 
în 1320; nu este sigur că depăşea 18 milioane în 1620. 
între aceste două date extreme, în Europa, progresul 
demografic, în funcţie de valurile de ciumă, foamete şi 
de războaie, rămînea modest. Italia trecea probabil de 
10 pînă la 12 milioane de suflete. Germania (între fron¬ 
tierele din 1937) de la 12 pînă la 15 milioane. Spania 
de 6 milioane şi jumătate pînă la 8 şi jumătate. Anglia 
şi Scoţia la un loc de la 4 la 5 milioane şi jumătate. 

Mai merită însă să se remarce că la începutul secolului 
al XVI-lea, cele mai importante oraşe ale lumii se aflau 
în afara sferei de civilizaţie occidentală. Astfel, Con- 
stantinopol şi Mexico, două capitale care nu ştiau una 
de cealaltă, ar fi strîns laolaltă prima 250 000 de locu¬ 
itori şi a doua 300 000, aşadar mai mult decît Parisul 
(peste 200 000 de suflete) şi Neapole* (circa 150 000). 
Insă în Europa, şi cu deosebire în vestul continentului, 
se aflau dinamismul şi cheile viitorului. 

O primă dovadă a acestui dinamism intern se va des¬ 
coperi comparînd două hărţi ale Europei: cea din 1320 
şi cea din 1620. Cîte schimbări între cele două date! La 
începutul secolului al XTV-lea, Peninsula Iberică este di¬ 
vizată în cinci state: Navarra, Aragon, Castilia, Portuga¬ 
lia şi regatul Granadei. Portugalia nu a pus încă piciorul 
în Africa. Nu o va face decît în 1415, luînd Tangerul. 
Castilia, sfîşiată de-a lungul întregului secol al XÎV-lea 
de lupte intestine, eşuează în 1319 în faţa Granadei şi în 
1343 în faţa Algesirasului. Aragonul însă, mâi viguros, 
încearcă să-şi creeze un imperiu mediteranian. 

Franţa lui Filip al Vl-lea* de Valois - care accede 
la tron în 1328 - se întinde pînă la Gând şi Bruges, dar 
nu conţine nici Metz, nici Grenoble, nici Marsilia, nici 
Montpellier, nemaivorbind bineînţeles de Strasbourg şi 
de Perpignan. Lyon este la graniţa ducatului de Savoia. 
Bordeaux, Bayonne, toată Guyenne şi în plus Ponthieu 
sînt în mîna englezilor, chiar dacă regele Angliei con¬ 
simte încă să presteze omagiu suveranului său francez. 
Bretagna constituie un ducat practic independent. 

Cît despre Anglia, ea a reuşit, nu fără trudă, să ane¬ 
xeze Ţara Galilor care nu va fi totuşi încorporată total 
decît sub Henric al VlII-lea*. Ea nu se află însă în ter¬ 
meni buni cu regatul Scoţiei, vecin şi rival. Irlanda este 
deja un fel de colonie engleză, dar o colonie neglijată, 
a cărei coastă orientală este singura controlată efectiv de 
către Eduard al III-lea, devenit rege al Angliei în 1327. 

Imperiul este pradă anarhiei şi neputinţei, într-un fel 
cronic şi durabil. Insă Liga Hanseatică, născută la 
mijlocul secolului al Xll-lea prin penetrarea germanică 
a ţărmurilor Balticii, constituie o putere. In 1330, ea va 
forma o federaţie de 77 de oraşe capabilă să impună 
regelui Danemarcei', prin pacea de la Stralsund, scutirea 
de vamă pentru corăbiile hanseatice care traversează 


19 



Sund-ul. împăratul Carol al IV-lea va consacra măreţia 
Hansei* ducîndu-se la Liibeck pentm o vizită ceremo¬ 
nioasă. In schimb, în Germania începutului de secol al 
XlV-lea, Brandenburgul nu aparţine încă Hohenzoller- 
nilor. Nu îl vor obţine decît în 1415. In-privinţa habs- 
burgilor, duci de Austria şi de Stiria, care au suferit 
eşec în luptele lor împotriva elveţienilor - Confederaţia 



1. EUROPA LA ÎNCEPUTUL SECOLULUI AL XIV-LE A 

datează din 1291 ei nu posedă încă nici Carintia, nici 
Camiola, nici Tirolul. Nil vor obţine coroana imperială 
decît în 1440, cu Frederic al IlI-lea. La nord-vest. 
Ţările de Jos, ca uniune politică, nu s-au născut. înspre 
est, secolul al XlV-lea este o epoc:ă strălucită pentru 
regatul Boemiei, parte integrantă din Imperiu, căreia îi 
sînt alipite Moravia şl Silezia. Dinastia Luxemburg se 









































instalează la Praga în 1310. Nu va dura decît pînă în 
1437. Apogeul ei se situează sub domnia lui Carol al 
IV-lea, rege al Boemiei de la 1347 pînă la 1378, rege 
al Germaniei începînd cu 1346, încoronat împărat în 
1355. El a fost ctitorul universităţii din Praga. 

Teoretic, împăraţii au posibilitatea de a exercita un 
control asupra unei părţi a Italiei dar, de fapt, aceasta le 
scapă. Călătoria lui Henric al VH-lea în 1312 şi a lui 
Ludovic de Bavaria în 1328 în peninsulă se soldează cu 
eşecuri. Strălucitoare şi divizată. Italia este constituită 
din mai multe state mici care îşi fac fiecare, jocul lor 
personal. Situaţia este aici foarte instabilă: ea se va 
modifica de multe ori între 1320 şi 1620. De la Vecer¬ 
niile siciliene din 1282, Sicilia aparţine Aragonului, care 
anexează Sardinia în 1325. Dar nu va exista un regat al 
Celor Două Sicilii, întinzîndu-se prin urmare şi peste 
Italia de Sud, decît începînd cu 1442. Mai la nord, feu¬ 
dalii par a fi stăpînii „Statului ecleziastic" din care 
papalitatea a dezertat, stabilindu-se din 1309 la Avig- 
non. La Florenţa*, unde Dante, exilat din 1302, nu se 
putea întoarce, luptele interne nu stingheresc afacerile. 
Dar, mare citadelă bancară şi textilă, oraşul de pe Arno 
nu domină decît un teritoriu restrîns şi nu va ajunge la 
mare decît în 1406, după ce va fi înfrînt Pisa. La Mi¬ 
lano*, familia Visconti* a început o carieră care va fi 
strălucitoare mai ales la sfirşitul secolului al XlV-lea şi 
în prima jumătate a celui de-al XV-lea. în 1395-1397, 
Gian Galeazzo va primi de la împărat titlurile de duce 
de Milano şi de Lombardia. Blocată dinspre uscat de 
Apenini, Genova* este în secolul al XlV-lea un bogat 
oraş maritim, mîndru de agenţiile sale de la Marea 
Neagră şi Egee. Caffa, în Crimeea, unde ajung drumu¬ 
rile terestre ale Extremului Orient, îi aparţine din 1286. 
O parte â coastei Asiei Mici, Lesbos, Kios şi Samos cad 
şi ele sub stăpînirea Genovei între 1340 şi 1360. Ea 
domină aşadar producţia şi vînzarea de alaun* oriental, 
în special a celui de Foglia, vechea Focie. Inamicul 
Genovei, Veneţia*, este interesată înainte de toate de 
M#diterana orientală. Cruciada a IV-a făcîndu-1 j»e doge 
„stăpînul unui sfert şi jumătate din Romania". în 1320, 
Serenissimul controlează Istria şi coasta dalmată, posedă 
comitatul Kefaloniei, Negroponte (Eubeea), ducatul Na- 
xos şi Creta. Comerţul cu Constantinopolul este activ. 

In 1470, el a trebuit să abandoneze Negroponte, dar mai 
înainte ocupase deja Korfu, Modon şi Koron. în 1489, 
se va instala în Cipru. 

In centrul Europei, Ungaria este, în secolul al XlV-lea 
o mare putere, în mîinile unei dinastii angevine din 
1308. Acest Vast ansamblu teritorial cuprinde, afară de 
Ungaria actuală. Bosnia, Croaţia, Slovacia şi Transil¬ 
vania. Regele dispune de resurse stabile şi de o armată 
puternică. Dinastia Luxemburg va succede angevinilor 
în 1387' Apoi, ameninţarea turcească şi crizele interne 
îl vor aduce la tron pe Matei Corvin (rege între 1458 
şi 1490) care va fi un strălucitor Mecena. 

Mai mult, prima jumătate a secolului al XTV-lea 
este martora dezvoltării unei Serbii mari care a profitat 
de înfrîngerile Imperiului bizantin. Aceasta se întinde 
de la Dunăre la Adriatica, iar apogeul ei se situează în 
epoca lui Ştefan al IX-lea Duşan (1331-1355) care 
împlineşte cucerirea Macedoniei, ocupă Albania, Epi- 
rul, Tesalia, domină Bulgaria şi visează la cucerirea 
Constantinopolului. Moartea sa ruinează însă acest efe¬ 
mer imperiu sîrbesc; el se va prăbuşi definitiv la Kos- 
sovo (1389), sub loviturile otomarţilor. 

Imperiul grecesc, restaurat în 1261, nu şi-a mai 
regăsit puterea de altădată. Continuînd să lupte împotri¬ 
va latinilor care se menţin în Peloponez, bazileii se 
îndepărtează de Asia Mică. Or, aici se naşte pericolul. 
La începutul secolului al XlV-lea, un trib turcesc, 
împins dej mongoli spre margini, începe să-şi facă 
simţită prezenţa: otomanii. Către 1350, ei ocupă, în faţa 
Constantinopolului, toată partea răsăriteană a Mării 
Marmara. Acest teritoriu, centrat în jurul Bursei, are un 
acces favorabil la Marea Neagră şi Egee. Punînd 
piciorul în Europa, otomanii iau în stăpînire Adria- 
nopolul în 1362, îi bat pe sîrbi la Kossovo în 1389, îi 
zdrobesc la Nicopole, în 1396, pe indisciplinaţii cruciaţi 
occidentali de sub comanda lui Ioan fără Frică. Bulga¬ 
ria este cucerită; Valahia va plăti tribut. Incursiunea 
brutală a lui Tamerlan în Asia Mică, înfrîngerea pe care 
i-o administrează lui Baiazid I în 1402 la Ankara vor 
da Imperiului bizantin un răgaz de cincizeci de ani. 

La sfîrşitul Evului Mediu, Scandinavia joacă un rol 
modest, în ciuda unirii de la Kalmar înfăptuite în 1397, 
sub egida Danemarcei, a celor trei regate. In schimb. 

secolele al XlV-lea şi al XV-lea sînt martorele ascensi¬ 
unii Poloniei şi reculului Ordinului teutonic care a do¬ 
minat pentru un timp toată coasta baltică, din Pomerania 
la Narva. In 1386, ducele păgîn al Lituaniei - un Jagel- 
lon - se căsătoreşte cu moştenitoarea tronului Poloniei 



2 . EUROPA CĂTRE 1620 

şi se converteşte la creştinism. Dintr-o dată, se pome¬ 
nesc unite pentru patru veacuri o Polonie mică împărţită 
de o parte şi de alta a Vistulei între Cracovia şi Torun, 
şi o Lituanie mare avînd ca axă Niprul şi ale cărei prin¬ 
cipale oraşe sînt Vilnius şi Kiev. în 1410 v Cavalerii teu- 

toni suferă o gravă înfrîngere la Griinwald (Tannen- 
herg), în 1454, Danzigul este pus sub protecţia Poloniei. 
Acest port este destinat unei dezvoltări impetuoase. 

Este prea devreme să se vorbească de Rusia la 
începutul secolului al XlV-lea. Novgorodul îşi datorea¬ 
ză prosperitatea Hansei, iar principatul Moscovei este 
vasal Hoardei de Aur. In ciuda prezenţei la Moscova, 
încă din această perioadă, a unui patriah ortodox inde¬ 
pendent de Constantinopol, trebuie să fie aşteptat Ivan 
al III-lea (1462-1505), „întregitorul pămînturilor ru¬ 
seşti", pentru ca Moscovia să se impună Novgorodului 
şi să se elibereze de tutela mongolă. 

• 

Să întoarcem filele istoriei. Reluînd harta Europei în 
ajunul Războiului de Treizeci de Ani, o vom găsi pro¬ 
fund simplificată. Castilia şi Aragonul s-au unit în 1479, 
regatul Granadei a dispărut în 1492, Navarra a fost ane¬ 
xată în 1512. Din 1580 pînă la 1640, Spania şi Portu¬ 
galia vor avea acelaşi suveran. întărită de bogăţiile 
Mexicului şi statului Peru, stăpînă peste îndepărtatele 
Filipine, dispunînd momentan de imperiul portughez în 
Extremul Orient şi în Brazilia, Spania, în ciuda eşecu¬ 
rilor sale din Franţa şi din Flandra şi bătăliei pierdute în 
1588 de Invincibila Armada, rămîne în 1620 prima pu¬ 
tere mondială. în Europa, ea deţine Ţările de Jos meri¬ 
dionale, Franche-Comte, Charolais, Milano, fortăreţe pe 
coasta toscană, regatul Neapolelui, Sicilia şi Sardinia. 

Franţa căreia Henric al IV-lea i-a insuflat aplomb 
rămîne mai modestă decît Spania, dar, ce-i drept, mai 
omogenă. Regatul ocupă deja patra cincimi din teritoriul 
actual. Dauphine a fost alipit în 1349, Montpellier în 
1382, Provenţa în 1481. Cu şase ani înainte, regele An¬ 
gliei renunţase la coroana Franţei şi la toate posesiunile 
sale de pe continent, cu excepţia Calais-ului, redevenit 
francez numai în 1559. In 1491, Ana de Bretania se 
căsătoreşte cu Carol al VllI-lea*; în 1532, ginerele său, 
Francisc I, uneşte definitiv ducatul cu regatul. în schimb, 
Franţa renunţă de bunăvoie, sub Carol al VTII-lea, la 
Artois, la Franche-Comte şi Roussillon cîştigatc de 
Ludovic al Xl-lea: eră un fel de a lăsa prada pentru 
umbra italiană. Mazarin şi Ludovic al XlV-lea vor cori- 

ja această greşeală. Dar, în 1559, cele trei episcopii de 
limbă franceză, Metz, Toul şi Verdun au fost anexate şi, 
în 1601, Henric al IV-lea, pentru a elibera oraşul Lyon, 
obţine Bresse, Bugey şi ţinutul Gex. Cu toată criza 
Războiului de o Sută de Ani, a eşecului expediţiilor în 
Italia şi a dramei războaielor religioase. Franţa începutu¬ 
lui de secol XVII este o ţară unită şi robustă pe care 
Carol Quintul şi Filip al II-lea nu au putut-o cuminţi. 

In 1620, Anglia şi Scoţia, multă vreme ostile una 
faţă de alta, au de 17 ani acelaşi suveran. De-acum îna¬ 
inte aceste regate, trecute amîndouă de partea Refor¬ 
mei, vor rămîne unite. Sînt încă puţin populate, dar 
destinul britanicilor este trasat cu netezime, mcepînd cu 
1570, corăbiile lor negustoreşti au invadat Mediterana; 
în 1588, marinarii Elisabetei au zădărnicit orgolioasa şi 
temuta încercare a Invincibilei Armada. Exact la 1620 
„Părinţii pelerini" debarcă în America de Nord. 

Imperiul îşi păstrează structura laxă, multiplele 
stătuleţe şi principate, la fel de multe ca zilele anului. 
Insă cele două mari familii care vor avea să stăpînească 
scena Europei centrale pînă în 1918 sînt pe cale de a-şi 
făuri puterea. Casa electorală a Hohenzollemilor, în 
ajunul Războiului de Treizeci de Ani, tocmai cîştigase 
noi posesiuni la vest şi la est: pe de o pare ducatele de 
Cleves şi de Mark (1614), pe de alta Prusia, afară de 
graniţele imperiului (1618). In privinţa Habsburgilor de 
la Viena, ei au însemnătate în Europa mai puţin prin 
coroana imperială care nu conferă nici o putere reală, 
cît prin blocul pe care l-au constituit cu răbdare înce- 
pînd cu secolul al XlV-lea în jurul ducatelor Austriei şi 
Stiriei. Ei domnesc aşadar asupra unui ansamblu terito¬ 
rial care se întinde de la Adriatica pînă la hotarele 
Poloniei, de la Voralberg la extremitatea orientală a 
Slovaciei. Mai la vest, ei mai posedă încă diverse teri¬ 
torii, în special în Alsacia. Boemia, devenită în majori¬ 
tate protestantă la începutul secolului al XVII-lea, ar fi 
dorit să-şi recapete vechea independenţă. Înfrîngerea de 
la Montagne Blanche (1620) o face pentru trei veacuri 
solidară cu destinul Habsburgilor de la Viena. 

La începutul secolului ăl XVII-lea, Hansa şi-a pier¬ 
dut mult din prestigiu şi din putere. Războiul de Treizeci 
de Ani îi va da o lovitură de moarte. Corăbiile olandeze 
iau locul din ce în ce mai mult celor hanseatice. 

3. FRANŢA ÎN 1328, 1360, 1380 Şl 1429 
(După J. Le Goff, Evul Mediu,) 


Provinciile Unite constituie unul dintre paradoxurile 
europene ale secolului al XVII-lea. în 1609, Spania, 
ajunsă la capătul puterilor din cauza „războiului pentru 
Flandra" care a măcinat-o asemenea unui cancer, a con¬ 
simţit la un armistiţiu care" recunoştea provizoriu inde¬ 
pendenţa micii republici calviniste. In 1648, va trebui să 
se plece în faţa evidenţei: 2 milioane de oameni înghe¬ 
suiţi pe 25 000 km 2 vor ţine piept celui mai mare im¬ 
periu pe care îl cunoscuse lumea vreodată. Cît despre 
Belgia, ea există virtual în Europa din 1620.'între 1579 
şi 1585, Alexandru Famese recucereşte pentru Spania 
Ţările de Jos meridionale, care devin unul dintre locurile 
importante ale reformei catolice. In 1598 însă, Filip al 
Il-lea, face din el un sţat 1 autonom încredinţat unor 
arhiduci. Fie că ţine de Madrid sau, mai tîrziu, de Viena, 
viitoarea Belgie, întărită de tradiţii şi de succesele unui 
Ev Mediu prosper, formează deja o unitate aparte. 

Elveţia îşi confirmă şi ea originalitatea, atingînd 
aproape încă de la sfîrşitul secolului al XV-lea, gra- 

niţele actuale. Soldaţii săi au făcut să tremure Europa 
în vremea lui Carol Temerarul; ea a fost, de asemenea, 
unul din centrele de propagare a Reformei. Pacea din 
Westfalia o va desprinde în mod oficial de imperiu. 

Dincolo de Alpi, Italia rămîne divizată. Către 1560, 
ea a dobîndit în linii mari configuraţia pe care o va păs¬ 
tra pînă la campania lui Bonaparte din 1796. După pa¬ 
cea de la Lodi (1454), s-a creat un echilibru italian care 
prefigura încă de pe atunci pe cel european din secolele 
XVH - XIX. In frunte sînt cinci state mai importante 
decît celelalte: ducatul Milano, republica Veneţia, "tos¬ 
cana (devenită mare ducat în 1569 în folosul casei Me¬ 
dici), domeniul pămîntesc al papei şi regatul Neapolelui. 
Spania are în mînă primul şi ultimul dintre aceste cinci 
state, astfel încît libertatea de acţiune a celorlalte trei, şi 
cu atît mai mult a micilor principate, este foarte limitată. 
Veneţia suportă cu greutate protectoratul Habsburgilor 
asupra Italiei dar îşi face serioase griji în privinţa Impe¬ 
riului Otoman. în timpul războiului din 1469-1479, ea 
a trebuit să lase turcilor Negroponte, unele insule din 
Marea Egee şi mai multe puncte de sprijin în Moreea şi 
în Epir. In 1571 - în chiar anul victoriei de la Lepanto 
-, ea părăseşte Ciprul. Foarte curînd a realizat gravita¬ 
tea pericolului otoman şi a căutat soluţii pentru a schim¬ 
ba situaţia. Marea extensiune veneţiană pe continent da¬ 
tează de la începutul secolului al XV-lea: Vicenţa şi 
Verona atf fost anexate în 1406, Udine în 1421, Brescia 
şi Bergamo în 1428. Dar ce înseamnă oare Veneţia - şi 
mai mult, ce înseamnă Genova, privată de agenţiile ori¬ 
entale - în epoca dominaţiei spaniole? Pe hartă, puţin. 
Dar pe planul civilizaţiei, rolul Italiei rămîne imens, 
chiar în 1620. Ea a dominat într-adevăr - şi cu aroganţă 
- cele trei veacuri care îi despart pe Dan te de Galilei. 
în peninsula propriu-zisă, statele ceîe mai importante nu 
sînt neapărat cele mai înfloritoare. Urbino a fost Atena 
secolului al XV-lea şi Ferrara*, unul din cele mai im¬ 
portante centre ale Renaşterii. 

Dincolo de Adriatica începe lumea otomană care se 
desfăşoară pe tre'i continente, de la Buda la Bagdad, de 
la Nil în Crimeea, şi care îşi întinde protectoratul pînă 
şi asupra unei părţi a Africii de Nord. Cucerirea Con- 
starţtinopolului (1453), sfîrşitul micului imperiu grec de 
la Trebizonda (1461), sechestrul asupra Egiptului (1517), 


29 



ocuparea Belgradului (1521), înfrîngerea administrată la 
Mohacs (1526) cavalerilor unguri şi regelui lor Ludovic, 
care a rămas printre cei morţi, anexarea metodică a 
insulelor din Marea Egee între 1462 (Lesbos) şi 1571 
(Cipru) au făcut din sultan un fel de Augustus musul¬ 
man. El este în acelaşi timp succesorul lui Muhammad, 
„slujitorul oraşelor sfinte". în Europa, el este stăpînul 
Balcanilor, la sudul Savei şi al Dunării, şi al celei mai 
mari părţi a Ungariei. Transilvania, Moldova şi Valahia 
îi plătesc tribut. în 1480, o forţă turcească debarcase la 
Otrante. Se uită adesea că strălucitoarea Italie a Renaş¬ 
terii a tremurat în faţa primejdiei turceşti şi că apogeul 
otomanilor se situează în miezul veacului al XVI-lea, 
sub Soliman Magnificul (1520-1566); Chiar după Le- 
panto, corsarii turci şi din Africa de Nord au continuat 
să bîntuie coastele tireniene. Să recitim mai degrabă 
Jurnalul lui Montaigne, călătorind în Italia în 1581. 
Este vorba despre regiunea Ostiei: „P^apii, şi mai cu 
seamă acesta (Grigore al XlII-lea*), au pus să se înalţe 
pe acest ţărm de mare turnuri mari ori santinele, cam 
din milă în milă, ca să privegheze la descinderea pe 
care turcul o făptuieşte adesea, chiar la vremea viei de 
ia vite şi oameni. Din aceste turnuri, prin bubuituri de 
tun îşi dau de ştire unii altora cu aşa mare repejune că 
larma ajunge pe dată la Roma." 

Jagellonii, suverani, de la 1386 la 1572, ai Poloniei 
şi ai Lituaniei, reunite acum, nu şi-au văzut întotdeau¬ 
na eforturile de a ţine piept turcilor încununate de suc¬ 
ces: în 1444, Ladislas al III-lea a fost înfrînt de ei la 
Vama; la începutul secolului al XVI-lea, s-a văzut silit 
să lase otomanilor Moldova şi Bucovina. Totuşi, regii 
Poloniei mai cîrmuiesc în veacul' al XVI-lea un foarte 
vast - prea vast - teritoriu fără apărare naturală, care 
ţine de la Poznan la Niprul inferior, şi de la hotarele 
Transilvaniei, pînă la actuala Estonie. în epoca Renaş¬ 
terii a existat o epocă de aur poloneză, mai ales sub 
Sigismund I, care a domnit între 1506 şi 1548. Soţia 
lui era o Sforza, iar curtea regelui a fost un centra al 
umanismului. Dar după stingerea dinastiei jagellone şi 
după domnia lui Ştefan Bâthory (1576-1586), ţara, la 
ale cărei destine veghează acum o ramură a familiei 
Vasa, se îndreaptă spre dificultăţi crescînde. Nesupu¬ 
nerea nobilimii se conjugă cu primejdiile din afară. 

Polonia este înconjurată de duşmani: turci, suedezi şi 
moscoviţi. 

în 1532, la chemarea lui Gustav Vasa, Suedia s-a 
despărţit de Danemarca. Uniunea de la Kalmar fusese 
totdeauna fragilă. încă mult mai efemeră (1592-1595) 
a fost unirea Poloniei cu Suedia pe vremea lui Sigis- 
mund I Vasa. Acest rege catolic rănea convingerile 
unei Suedii foarte ataşate Reformei. Mai mult, cele 
două ţări erau rivale în Baltica. în 1620, Gustav Adolf 
este rege de unsprezece ani. El visează să transforme 
Baltica într-un „lac suedez", smulgînd deja ruşilor 
Ingria şi Carelia orientală. 

La începutul secolului al XVII-lea, suedezii şi 
polonezii se ciocnesc cu adevărat de o Rusie ce se 



4. CELE CINCI MARI STATE ITALIENE ÎN 1494-1515 
(După J. Delumeau fi J. Heers, La Fin du Moyen Age, 
Ies XVl e et XVII e siecles.) 

afirmă. Ivan al III-lea (1462-1505) s-a căsătorit cu 
nepoata ultimului Basileu. A preluat însemnele imperi¬ 
ale şi s-a proclamat „autocrat" şi „suzeran". In 1522, 
Smolensk este luat Poloniei de către ruşi. Apoi, ei 
suferă înfrîngeri dinspre vest. Profitînd însă de deza¬ 
gregarea hanatelor mongole, ei ocupă Kazanul în 1552, 
Astrahanul în 1554. Este epoca lui Ivan al IV-lea cel 
Groaznic (1533-1584) care, la suirea sa pe tron, şi-a 
luat titlul de „ţar al tuturor Rusiilor". Morţii sale şi 
celei a lui Boris Godunov le urmează tulburări. Insă opt* 
ani mai tîrziu, Mihai al III-lea (1613-1645) inaugu¬ 
rează dinastia Romanovilor. în vreme ce Polonia şi 
Suedia vor trece în umbră, de Rusia va trebui să se ţină 
seamă din ce în ce mai mult. 

• 

La începutul secolului al XlV-lea, Europa era încă o ne¬ 
buloasă cu forme neprecizate, cu viitor nesigur. în 1620, 
din contră, diviziunile politice de pe continent apar, dacă 
nu fixate, cel puţin clarificate şi consolidate în linii mari. 
în ciuda vremelnicei dispariţii a Poloniei la sfîrşitul se¬ 
colului al XVHI-lea, a independenţei Greciei cîţiva ani 
mai tîrziu şi a cîtorva retuşuri ici şi colo, liarta Europei 
nu va fi, la 1850, radical diferită de ceea ce era în mo¬ 
mentul izbucnirii Războiului de Treizeci de Ani. într-un 
cuvînt, epoca Renaşterii, adică această mare perioadă de 
mutaţii care se întinde de la domnia lui Filip al Vl-lea de 
Valois pînă la cea a lui Ludovic al XlII-lea, este cea în 
care Europa se defineşte politic, descoperind ca urmare a 
exemplului italian şi prin jocul rezistenţei franţuzeşti în 
faţa ambiţiilor habsburgilor regula de aur a echilibrului 
între puteri. Un raport de forţe a înlocuit idealul unităţii 
europene realizate sub autoritatea împăratului. 

în a sa De monarchia, Dante scria pe la 1320: „Unde 
nu mai e nimic de rîvnit, lăcomia nu are zile. Odată dis¬ 
trase obiectele jinduite, dispare şi agitaţia legată de ele. 
Or, Monarhul (Dante îl desemnează în acest fel pe „îm¬ 
păratul pămîntului") nu are nimic a-şi dori fiindcă juris¬ 
dicţia lui nu e mărginită decît de ocean, ceea ce nu este 
cazul altor prinţi ale căror moşii se învecinează cu alte 
moşii, bunăoară precum regatul Castiliei cu cjel al Ara- 
gonului. Monarhul este aşadar, dintre toţi muritorii, cel 

care poate fi supus legii cel mai făţiş." Dar pe la jumă¬ 
tatea veacului al XVI-lea, un englez, Johr) Cork, reluînd 
formulele juriştilor lui Filip cel Frumos, declara orgolios: 
„Toate noroadele ştiu că cel' mai straşnic rege din Anglia 
este împărat în propriul său regat şi nu dă socoteală 
nimănui." A fr „împărat în regatul său“, aceasta voia să 
spună că se repudia, în privinţa fondului, ierarhia feudală 
care distingea odinioară suzeranii de vasali, suzeranul 
suzeranilor fiind împăratul. Războiul de o Sută de Ani a 
făcut demonstraţia că sistemul feudal nu mai era adaptat 
realităţii. Cînd, în 1337, se adresa sfidător lui Filip al 
Vl-lea, suzeranul său pentru Guyenne şi Ponthieu, Edu- 
ard al III-lea vroia cu deosebire să retragă domeniilor 
sale continentale orice urmă de dependenţă. Intr-adevăr, 
în tratatul de la Bretigny (1360), Ioan cel Bun a trebuit 
să îi se recunoască vechiului său vasal, în proprietate 
deplină - deci fără „jurămînt de credinţă" -, cea mai 
mare parte a sud-vestulu.i Franţei. Nu mai puţin semni¬ 
ficativ este tratatul de la Arras, încheiat în 1345 între 
Carol al VH-lea şi Filip cel Bun, duce de Burgundia. 
Acesta se învoia să iasă din alianţa cu englezii; în 
schimb, Carol al VII-lea îi dăruia mai multe „oraşe re¬ 
gale", în special de. pe Somme, şi îl scutea pe timpul 
vieţii sale de orice obligaţie faţă de regele din Franţa. 

Cum ar fi putut oare împăratul să-şi păstreze, în aces¬ 
te condiţii, o autoritate efectivă asupra suveranilor Euro¬ 
pei? In mod cert, mitul imperial a avut viaţă grea şi a 
continuat să chinuie minţile. Francisc I şi Carol al 
Spaniei au fost concurenţi cu ocazia vestitei alegeri din 
1519. în fapt, Carol Quintul* şi-a păstrat puterea nu prin 
titlul său de împărat, ci prin faptul că stăpînea efectiv 
teritorii importante în afara imperiului. Începînd cu 1522, 
şi-a dat seama că era dificil să guvernezi în acelaşi timp 
centrul şi sudul Europei şi i-a cedat fratelui său 
Ferdinand teritoriile austriece ale casei de Habsburg. In 
1556, descurajat de a nu fi reuşit nici măcar să păzească 
unitatea religioasă a Germaniei, şi-a împărţit domeniile în 
două, lăsîndu-i lui Ferdinand Europa centrală şi coroana 
imperială, iar lui Filip al II-lea, Spania, Ţările de Jos, 
Franche-Comte, posesiunile italiene şi America. Un con¬ 
glomerat prea marc pentru a fi viabil multă vreme. Vii¬ 
torul aparţinea cu adevărat construcţiilor teritoriale fun¬ 
damentate pe un sentiment naţional autentic. 

Nu toate colectivităţile naţionale ale Europei au reu¬ 
şit să se deschidă la sfîrşitul Evului Mediu şi în debutul 
vremurilor modeme. Insuccesul trebuia să fie consemnat 
cu precădere în acea parte a continentului afectată de 
valul otoman. Aici populaţiile s-au înghesuit între ele, au 
aşteptat mai mult sau mai puţin în linişte vremuri mai 
bune. Schema este mai nuanţată în privinţa Boemiei, care 
a scăpat ocupaţiei turceşti. Ţara şi-a văzut personalitatea 
afirmată mai întîi pe vremea lui Carol al IV-lea, 
binefăcătorul oraşului Praga, şi mai apoi pe vremea lui 
Jan Hus, care predica în cehă şi care a contribuit la alun¬ 
garea germanilor, în 1409, de la universitatea din capi¬ 
tală. Războaiele husite din secolul al XV-lea au avut un 
triplu aspect: religios, social şi naţional. La începutul se¬ 
colului al XVII-lea, regatul Boemiei, trecut în majoritatea 
de partea Reformei, se bucura, în interiorul ansamblului 
guvernat de habsburgi în Europa centrală, de un loc pri¬ 
vilegiat iar suveranului îi plăcea să stea la Praga. Politica 
religioasă brutală a lui Ferdinand al II-lea, răscoala ce¬ 
hilor provocată de aceasta (1618), înfrîngerea suferită la 
Montagne Blanche (1620), represiunea care i-a urmat au 
provocat o eclipsare a sentimentului naţional în Boemia 
unde coroana a încetat să mai fie electivă. Bineînţeles că 
regatul îşi păstra, teoretic, independenţa iar Praga, mai 
ales, devenise în vremea reformei catolice un oraş baroc 
ale cărui monumente păstrează un mişcător farmec. Intre 
elitele cehe şi germane se instaurează un fel de colabora¬ 
re, pînă într-atît încît este greşit să se vorbească, istori¬ 
ceşte, pentru perioada secolelor al XVII-lea şi al XVIII-lea, 
despre o „ocupaţie" germană a ţării. Dar acţiunea lui Jan 
Hus şi represiunea care a urmat înfrîngerii de la Mon¬ 
tagne Blanche lăsaseră suficiente amintiri pentru a face 
cu putinţă renaşterea naţională din veacul al XlX-lea. In 
adevăr, înflorirea naţiunilor din Europa Renaşterii a avut 
mai multe succese decît eşecuri, fie că este vorba de 
ţările din Occident fie, în est, de Rusia ori Suedia. 

Şi totuşi, s-ar putea obiecta în cazul Italiei. Machia- 
velli, în Prinţul (1516), a reclamat zadarnic unificatorul 
care ar fi concentrat energiile naţionale şi unificat ţara. 
De Ja sfîrşitul secolului al XV-lea, Italia a cunoscut efec¬ 
tiv, nu numai un du-te-vino dar, încă mai grav, instalarea 
în mai multe locuri a armatelor străine. în 1494, Carol al 
VUI-lea trecea Alpii şi, ca un „nou Cyrus“, se ivea tri- 

umfător Ia Milano, la Parma, la Florenţa, la Roma, în 
Italia de Sud. El s-a încoronat „rege al Neapolelui, al 
Siciliei şi al Ierusalimului". Cîteva luni mai tîrziu, însă, 
cînd prinţii din Itălia şi din alte părţi s-au coalizat 
împotriva lui, a fost din cale afară de bucuros să-şi 
deschidă, la Fomoue (iulie 1495) cu preţul unei bătălii 
aprige, drumul de întoarcere înspre Franţa. Totuşi, încă 
din 1499, Ludovic al Xll-lea* trimitea din nou în Italia 
armata franceză. Ea a ocupat Milano, pe al cărui duce, 
Ludovic Maurul, l-a făcut prizonier şi l-a deportat la 
Loches unde a şi murit. Stăpîn pe Genova şi pe Lombar- 
dia, regele Franţei i-a zdrobit pe veneţieni în 1509 la 
Agnadello. Adevărat este că cinci ani mai devreme a tre¬ 
buit să renunţe la visul Iui Carol al VUI-lea şi să-i lase 
regatul Neapolelui lui Ferdinand de Aragon. în 1512, 
„Liga Sfîntă" pe care o pusese pe picioare Iuliu al 
II-lea*, împăcat de-acum cu veneţienii, îi gonea pe 
francezi din Milano, cu toată victoria fără viitor de la 
Ravenna a lui Gaston de Foix. 

Regii Franţei au continuat să se încăpăţîneze în am¬ 
biţiile lor italieneşti. Anul 1515 a fost martorul începu¬ 
tului de domnie a lui Francisc I şi al strălucitoarei victo¬ 
rii de la Marignan. Milano a redevenit francez, nu pen¬ 
tru multă vreme. Şase ani mai tîrziu, oraşul scapă de Re¬ 
gele Preacreştui, ai cărui soldaţi au fost decimaţi la Pavia 
(1525): 8 000 de francezi au fost ucişi în luptă ori s-au 
înecat în Tessin. Imperialii nu au pierdut d*cît 700 de 
oameni. Prin tratatul de la Madrid (ianuarie 1526) Fran¬ 
cisc I părea a renunţa la Italia, dar, cîteva luni mai tîrziu, 
înfiripa împotriva lui Carol Quintul liga de la Cognac şi 
se reapropia de papă. Jefuirea Romei a prilejuit o nouă 
descindere franceză - a lui Lautrec - în Lombardia şi pe 
direcţia Neapole: alt eşec sancţionat de pacea de la 
Cambrai (1529). -Dar, în 1535, moare ultimul duce Sforza 
care nu guvernase decît cu numele la Milano. Acesta tre¬ 
cea sub oblăduirea directă a lui Caro) Quintul: Ca măsură 
de protest şi ca să-şi asigure o bază de plecare pentru ul¬ 
terioare incursiuni către miazăzi, Francisc I a dat ordin 
să se ocupe în 1536 Savoia şi Piemontul, acolo unde tru¬ 
pele franceze au rămas mai bine de douăzeci de ani. In 
1542, se gîndea încă să reia Milano. Sub Henric al 
II-lea*, soldaţii regelui Franţei s-au războit de mai multe 
ori în Italia; în 1551, luptau împotriva lui Iuliu al III-lea 

împrejurul Parmei şi Mirandolei. In anul următor, Sienna 
s-a ridicat împotriva imperialilor cu strigătul: Francia, 
Francia!, iar în 1557 Franşois de Guise, la chemarea 
papei Paul al IV-lea ameninţat de spanioli, şi-a făcut 
apariţia la Roma şi a încercat fără sorţi de izbîndă o 
„călătorie de pe urmă la Neapole". Pacea de la Cateau- 
Cambresis a pus capăt raidurilor cavaleriei franceze, dar 
nu fără prezenţa trupelor străine pe pămînt italian, fiindcă 
spaniolii erau instalaţi aici în 1504 şi pînă la urmă aveau 
să rămînă mai mult de două veacuri. 

Aşa se face că peninsula a avut de suportat în de¬ 
cursul secolului al XVI-lea trecerea şi prezenţa apăsă¬ 
toare a soldaţilor francezi, elveţieni, germani şi spanioli. 
Neputincioasă, a asistat la prădarea Romei în 1527. Sub 
comanda unui francez, trupele imperiale - adică pedes¬ 
traşi germani, frecvent luterani, spanioli, italieni chiar - 
au simţit atunci o satisfacţie sadică în a jefui, a pîngări 
şi a călca în picioare un oraş socotit „Babilopul modem", 
dar pe care toată Europa îl invidia. Totuşi, Italia nu s-a 
pierdut deloc cu firea. Pe vremea aceea, în pofida lui 
Macchiavelli, nu aspira la unitatea politică, dar avea 
conştiinţa unităţii' sale spirituale şi ştia că Alpii erau fron¬ 
tiera ei naturală. Iuliu al II-lea exprima simţire^ compa¬ 
trioţilor cînd făcea distincţie între italieni şi „barbari" pe 
care convenea să îi expulzeze. O jumătate de veac mai 
tîrziu, Paul al IV-lea se trudea şi el să „elibereze Italia 
de oşti străine". Tentativele au dat greş. Dar spaniolii nu 
au reuşit şi nici n-au căutat chiar să îi asimileze pe 
milanezi, pe napolitani ori sicilieni, care şi-au păstrat 
limba, patrimoniul cultural şi individualitatea proprie. Nu 
se vorbeşte oare mult prea grăbit despre o „Italie spani¬ 
olă" a secolelor XVI şi XVII? Realitatea este cu mult 
mai nuanţată, mai ales dacă ne gîndim că Roma, Veneţia 
şi Florenţa au rămas independente, chiar dacă, pe planul 
relaţiilor externe, au avut nevoie să ţină seama,de pute¬ 
rea spaniolă. De aceea, arta şi spiritul italian au putut 
să-şi continue libere dezvoltarea în aceste trei lăcaşuri ale 
civilizaţiei occidentale. Este oare o întîmplare că atîţia 
artişti lombarzi au ajuns să se stabilească la Roma în a 
doua jumătate a secolului al XVI-lea? Suflul nou şi stră¬ 
lucirea acumulate de Cetatea eternă în epoca reformei 
catolice şi într-un moment în care papii, cu deosebire 
Sixtus al V-lea (1585-1590), căutau să întărească liber- 

tatea de manevră a Sfîntului Scaun şi a statului eclezias¬ 
tic, sînt o dovadă că Italia îşi conservase esenţa geniului 
său şi că rămînea credincioasă marelui său trecut care o 
aşezase odinioară în fruntea lumii. Divizată, ea îşi păstra 
o coerenţă internă pe care nu o avea nicicum asamblajul 
disparat care era sub ascultarea lui Filip al II-lea*. La fel 
Germania, îmbucătăţită, pradă războiului civil, avea mai 
departe graniţe relativ stabile care au protejat un capital 
cultural şi un soi de conştiinţă colectivă căreia Luther i-a 
fost dovadă elocventă. 

Oare decăderea acestei conştiinţe colective, care s-a 
dezvoltat cu atîta putere în Confederaţiile elveţiene, nu 
explică ea în adîncime eşecul noii Lorene pe care ducii 
de Burgundja au vrut să o pună la punct la sfîrşitul se¬ 
colului al XlV-lea şi în secolul- al XV-lea? Cînd a intuit 
urmările unor măriri succesive ale domeniului burgund, 
fidel liniei politice a lui Filip cel Frumos, Carol Teme¬ 
rarul (1467-1477) .a vrut, ocupînd Alsacia, Lorena şi 
Champagne, să strîngă laolaltă posesiunile din nord cu 
cele din sud şi să facă un bloc unic de la Zuiderzee la 
Mâcon şi Băle. Ludovic al Xl-lea* şi elveţienii s-au an¬ 
gajat Să îl împiedice. In orice caz, însă, această construc¬ 
ţie teritorială pripită putea să pară superficială. Locuitorii 
Ţărilor de Jos nu se simţiseră vreodată „burgunzi": măr¬ 
turie stau revoltele repetate din Liege, Bruges şi Gând, 
împotriva lui Filip cel Bun, Carol Temerarul, Filip cel 
>Frumos şi Carol Quintul. Eşecul construcţiei burgunde 
lăsa să se întrevadă viitoarea explozie a imperiului spa¬ 
niol din Europa. Tulburările care s-au stîmit în Ţările de 
Jos începînd cu 1560 au avut, se înţelege, motive reli¬ 
gioase, însă suspendarea activităţii Stărilor Generale de 
către miniştrii lui Filip al II-lea şi ostilitatea faţă de sol¬ 
daţii spanioli explică, de asemenea, parţial răscoala din 
Flandra. Dacă, dimpotrivă, diferitele ţinuturi donate prin 
partajul din-1556 habsburgilor de Viena au ajuns să se 
constituie timp de mai multe veacuri într-un grup relativ 
solid, este pentru că în centru se găsea un nucleu iradi¬ 
ant care se străduia să germanizeze regiunile periferice. 

Tot aşa de revelator ca prăbuşirea noii Lorene a seco¬ 
lului al XV-lea este aceea a monarhiei franco-engleze pe 
punctul de a lua naştere din Războiul de o Sută de Ani. 
In 1337, Eduard al IlI-lea, care deţinea pe continent 
Guyenne şi Ponthieu, nemulţumindu-se doar cu înfrun- 

5. STĂPÎNIREA BURGUNDĂ ÎN SECOLUL AL XV-LEA 

tarea suzeranului său, Filip al Vl-lea, i-a contestat co¬ 
roana Franţei şi a revendicat-o pentru sine. Este adevărat 
că prin tratatul de la Bretigny (1360), Eduard al III-lea a 
renunţat la-această coroană, numai că Ioan cel .Bun i-a 
concedat aproape a treia parte din Franţa. Şaizeci de ani 
mai tîrziu, tratatul d(e la.Troyes îl dezmoştenea pe delfi¬ 
nul Carol - viitorul Carol al VH-lea - şi îi dădea în 
căsătorie fiului lui Henric al V-lea pe Catherine, fiica lui 
Carol al Vl-lea. în textul tratatului se putea citi: „Amîn- 
două coroanele, ale Franţei şi ale Angliei, vor rărnîne 
împreună pe veci şi vor aparţine unei singure persoane, 
anume fiului nostru Henric cîte zile va avea iar după el, 
urmaşilor săi.“ Dar, în 1453, englezii nu mai aveau în 
Franţa decît Calais. 

Replierea englezilor înspre Anglia nu era decît consecinţa 
dezvoltării în Franţa a unui fel de conştiinţă naţională al 
cărei interpret nobil şi impresionant a fost Jeanne d’Arc. 
în 1429, îi scria ducelui de Bedford: „Să-i daţi Fecioarei 
trimise aice de Domnul Regele din Ceruri cheile tuturor 
oraşelor cinstite pe care le-aţi apucat şi le-aţi pîngărit în 
Franţa... Sînt venită aici de la Domnul Regele din Ceruri 
pentru ca să vă îndărăptez din toată Franţa... Şi să nu 
credeţi că veţi cuprinde vre o dată regatul Franţei lui 
Dumnezeu." 

Şi englezii şi francezii erau într-adevăr pe cale să 
descopere tot ceea ce îi despărţea. Dictonul cu „ipocri¬ 
zia" englezească pare a se fi născut în secolul al XlV-lea. 
Li s-au mai găsit şi alte cusururi. Ioan cel Frumos, cano¬ 
nic din Liege (1290-1369) favorabil pe de altă parte lui 
Eduard al III-lea, nu ezita să îi categorisească pe englezi 
„pizmaşi de felul lor pe toţi străinii cînd îi află mai pre¬ 
sus de dînşii, chiar în ţara lor... Pizma n-a murit nicio¬ 
dată în Anglia." Pe la 1450, un francez scrie De bat des 
herauts d'armes de France et d’Angleţerre, în care senti¬ 
mentele antiengleze acumulate de-a lungul Războiului de 
o Sută de Ani ies la iveală: „Cu acoperirea dihoniei din 
Franţa, aţi furat, aţi tulburat regatul acesta şi aţi făcut rele 
cu duiumul." Acuzaţiei i se face ecou Livre de la descrip- 
tian des pays de Gilles Le Bouvier scrisă în aceeaşi 
vreme: „Acea naţie (Anglia) de oameni cruzi şi crunţi... 
Şi fac bătaie cu toată lumea de pe faţa pămîntului pe apă 
şi pe uscat." De asemenea, sînt în egală măsură lacomi 
şi pricepuţi într-ale negustoriei. „Tot cîştigul lor de prin 
străinătăţile pe unde se duc îl trimit îndărăt în regatul lor. 
Şi pentru aceea el e avut." 

în Debat, citată mai sus, fiecare dintre cei doi heralzi 
caută motivele de superioritate ale ţării sale. Cel din 
Franţa invocă geografia şi clima şi îi declară rivalului 
englez: „Regatul Franţei este prea bine aşezat, cum voi 
nu sînteţi, căci el stă între regiunile calde şi cele reci, 
cele calde care se află peste munţi sînt greu de răbdat din 
cauza arşiţelor mari şi exagerate, iar cele reci în care staţi 
voi vatămă grozav trupul omenesc, căci iama începe la 
voi aşa de repede şi ţine aşa de mult, încît lumea îşi 
blestemă ceasul de frig şi nicbo roadă nu tihneşte, iar ce 

creşte e strepezită şi stîrpită la soroc. Pe cîtă vreme 
Franţa, care este între două şi la mijloc, are verdeaţă 
lăstărită şi aerul e dulce şi plăcut pe aici şi roadă se face 
belşug şi sănătoasă şi bună la gust şi lumea o duce aici 
de drag şi cu măsură, iar căldura şi frigul nici prea-prea 
nici foarte-foarte." Ce departe sîntem de secolul kl 
XH-lea, cînd un călugăr, Richard de la Cluny, mort în 
1188, nu mai găsea cuvinte să laude Anglia în onoarea 
căreia scrisese un poem în latineşte: 

- Anglie, glie mănoasă, coif de lume roditor... 

Anglie, fară de jocuri, slobod popor, pus pe zburdat, 
Ţară dulce, ce spun eu dulce? ţară numai de bucurii, 
Care nu datorează galilor nimic, ci Galia ei 
fi datorează tot ce are fermecător şi vrednic de iubire. 

* 

Lucrării De bat compuse de un francez la mijlocul seco¬ 
lului al XV-lea îi răspunde, o sută de ani mai tîrziu, De- 
bate between the heralds of England and France de John 
Coke. Autorul insular laudă firesc prin glasul heraldului 
său caracterul plăcut, vitejia şi bogăţia Angliei. Doamna 
Prevedere, îndrituită să facă dreptate, nu poate decît să se 
pronunţe împotriva Franţei: „Sentinţa mea este că rega¬ 
tul Angliei are de stat lîngă Onoare şi de-a dreapta ei mai 
vîrtos decît Franţa; iar dumneata, sire herald al Franţei, 
în toate adunările unde va fi de înfăţişat onoare, să-ţi ştii 
în toată vremea datoria şi să-i faci loc în faţă heraldului 
din Anglia." 

La sfîrştiul secolului al XVI-lea, orgoliul naţional 
englez urma să aibă în Shakespeare un cîntăreţ genial. în 
Richard al II-lea (către 1595), Jean de Gând, înainte de 
a-şi da sufletul, exalta Anglia: .Acest tron ăUgust al 
regilor, această insulă purtătoare de sceptru, acest pămînt 
de măreţie, lăcaş al lui Marte, acest al doilea Eden, acest 
pe jumătate Rai, această fortăreaţă zidită întru paza de 
năvală şi de năzăririle războiului, acest fericit neam de 
oameni, acest mic univers, această piatră preţioasă în¬ 
crustată într-o mare de argint care o apără aidoma unui 
meterez sau unui şanţ de apă împrejurul unui castel de 
invidia ţinuturilor mai puţin dăruite." Era după înfrîn- 
gerea Invincibilei Armada! 

Ceea ce este de observat dincolo de injurii, lăudă- 
roşenii şi de hiperbole este conştiinţa sinelui şi a celor- 

lalţi pe care o capătă în epoca Renaşterii majoritatea 
popoarelor europene. Ele constată acum că sînt diverse. 
Francezii au reputaţia de a fi superficiali, ardenţi şi 
schimbători. în secolul al XlV-lea, Ioan cel Frumos dă 
asigurări: „Âu tot zis că plătesc şi plată s-au făcut." Două 
sute de ani mai tîrziu, ambasadorul veneţian Marc- 
Antoine Barbaro îi defineşte astfel: „Francezii sînt mîndri 
şi orgolioşi din fire, îndrăzneţi foarte în vreme de război; 
de aceea, cînd lovesc prima dată e greu să le ţii piept. E 
multă pornire în armata lor şi puţină ordine. Dacă ar fi 
în stare să-şi stăpînească furia, francezii ar fi de neînvins; 
dezordinea lor provine din aceea că nu pot îndură pentru 
multă vreme ostenelile şi neplăcerile." In a sa Livre de la 
description des pays, Gilles Le Bouvier se străduieşte să 
caracterizeze popoare, naţiuni şi provincii. Elveţienii sînt 
declaraţi „oameni cruzi şi aspri". Cît despre scandinavi şi 
despre polonezi, ei sînt, spune el, „oameni îngrozitori şi 
turbaţi şi sîngeroşi şi lovesc mai abitir decît cei crescuţi 
cu vin". Sicilienii sînt buni creştini şi geloşi tare pe 
femeile lor", napolitanii, „înalţi şi neciopliţi şi mari păcă¬ 
toşi". Castilienii sînt „mîncăi de came şi năbădăioşi, rău 
îmbrăcaţi şi încălţaţi şi răi catolici, chiar dacă în ţară 
foarte bogată". Gilles Le Bouvier face, în schimb, elogiul 
florentinilor: „Oamenii aceştia neguţătoresc prin toată 
creştinătatea şi tot cîştigul îl aduc în oraşul Florenţa şi de 
aceea e aşa bogat; oamenii aceia sînt foarte înţelepţi 
oameni şi îmbrăcaţi cuviincios, foarte cumpătaţi la bău¬ 
tură şi la mîncare." în acelaşi mod este omagiat şi 
Hainaut ai cărui locuitori „de vază şi de rînd sînt oameni 
grozav de cinstiţi, îmbrăcaţi frumos cu stofe bune şi cu 
pene alese, foarte buni comercianţi, bine înzestraţi cu 
văsăraie de cupru şi cositor pe la casele lor". 

Sînt judecaţi străinii, dar este^ judecat şi propriul 
popor, uneori fără menajamfente. în al său Apel către 
nobilimea creştină a naţiunii germane (1520), Luther nu 
se sfieşte să evoce „mulţimea chiolhanelor şi chefurilor 
monstruoase din care noi, ceştilalţi nemţi, făcutu-ne-am o 
meteahnă aparte din cauza căreia nu ne bucurăm în 
străinătate de o faimă extraordinară; nu e cu putinţă să 
ne lecuim de aici înainte prin predicare, aşa de tare s-a 
înrădăcinat şi ne-a intrat îh fire". De unde, conchide 
reformatorul, trebuie să se lase în seama autorităţilor ci¬ 
vile lupta împotriva beţiei. Iar Montaigne ( Essais , II, IX) 

stabileşte, la modul ironic, valoarea intelectuală şi fineţea 
mai multor popoare din Occident în funcţie de compor¬ 
tamentul în război: „Un senior italian a spus o vorbă 
cîndva de faţă cu mine în defavoarea naţiei sale: că sub¬ 
tilitatea italienilor şi agerimea concepţiilor lor ar fi aşa de 
mari încît prevăd pericolele şi accidentele oricît de vagi 
care ar putea surveni şi să nu se mire careva dacă ade¬ 
sea la război îi vede păzindu-se fără motiv, adică înainte 
de a fi recunoscut vreo primejdie, că noi şi spaniolii care 
nu sîntem aşa de pricepuţi nu ţinem cont, şi că trebuie să 
ne bată la ochi şi să pipăim cu degetul primejdia înainte 
de a ne înspăimînta şi că atunci nu ne mai păstrăm 
cumpătul, dar că nemţii şi elveţienii, mai greoi şi mai 
mojici nu au timp să se gîndească decît abia după ce sînt 
burduşiţi de lovituri". 

Această percepere de sine şi de semeni la nivel de 
popoare luminează bine lucrurile în această perioadă în 
care se naşte Europa modernă. Ea explică nu numai de 
ce baronii francezi l-au îndepărtat în 1328 pe Eduard al 
III-lea, nepot al lui Filip cel Frumos însă născut în An¬ 
glia, dar şi pentru ce au preferat portughezii, mai degra¬ 
bă decît unirea cu Castilia în 1385, alegerea ca rege a 
unui bastard, Ioan I, fondatorul dinastiei Aviz-ilor şi pen¬ 
tru ce aceiaşi portughezi, două veacuri şi jumătate mai 
tîrziu, au refuzat să mai menţină un suveran spaniol: de 
unde şi revolta din 1640. Această conştientizare explică 
de asemenea cum un cuvînt - mai mult decît atît, o 
noţiune - ca „graniţă" a putut înlocui cu încetul, începînd 
din secolul al XlV-lea, termenul şi realitatea de „piaţă"; 
că „vămile" au fost, la finele Evului Mediu, o inovaţie 
comună tuturor ţărilor Europei; că s-a dezvoltat mercan¬ 
tilismul care este expresia economică a unei voinţe de 
independenţă; că au prins a se defini, urmare a exem¬ 
plelor italieneşti, „apele teritoriale" de-a lungul coastelor 
unor state, jurisdicţiile de amiralitate apărînd în Anglia în 
1360 şi în Franţa în 1373. 

Cum să se dea uitării, pe de altă parte, tot ce a fost 
„naţional" în comportamentul religios al apusenilor înce¬ 
pînd cu secolul al XlV-lea? Caterina de Sienna a cerut 
cu înfrigurare întoarcerea papei „în mijlocul oamenilor de 
la Roma sau din Italia". Anglia s-a înfuriat să vadă 
Franţa punînd papalitatea sub tutelă. Membrii conciliului 
de la Konstanz - iniţiativă revoluţionară - se grupaseră 

pe „naţiuni". Peste Rin ca şi peste Marea Mînecii a cres¬ 
cut din ce în ce mai mult iritarea faţă de scurgerea bani¬ 
lor spre Roma ca şi faţă de nominalizarea beneficiarilor 
străini. Reforma care a triumfat în secolul al XVI-lea 
într-o jumătate a Europei poate apărea în mod legitim, 
dintr-un anumit punct de vedere, ca o reacţie a individu¬ 
alismului naţional. Luther scria în Apel către nobilimea 
creştină a naţiunii germane: „Noi (germanii) ne numim 
imperiu, dar papa dispune de bunul nostru, de onoarea 
noastră, de persoanele noastre, de vieţile noastre, de 
sufletele noastre şi de tot ce avem, aşa că nemţii trebuie 
duşi de nas şi îmbătaţi cu apă rece." Cît despre regele 
Angliei, el a primit de la Parlament, în 1534, „dreptul de 
a examina, respinge, ordona, reface, corecta, admonesta 
şi amenda acele greşeli, erezii, abuzuri, obrăznicii şi 
dezordini... cu scopul de a păzi pacea, unitatea şi liniştea 
regatului în ciuda tuturor uzanţelor, cutumelor şi legilor 
străine şi a oricărei autorităţi dinafară". Oare din 
întîmplare primul mare reformator elveţian, Zwingli, la 
început paroh la Glaris, şi-a început cariera protestînd 
împotriva trimiterii de mercenari helveţi în afară ţării? 

Astfel, individualismul acesta despre care vom vorbi 
mai departe şi care este una din trăsăturile marcante ale 
Renaşterii este perceput mai întîi la nivelul popoarelor 
Europei care, diferenţiindu-se şi opunîndu-se unele alto¬ 
ra, dramatic uneori, dobîndesc atunci sentimentul origi¬ 
nalităţii lor funciare. Lecţie generatoare de spirit critic, de 
relativism, aşadar fecundă. îndoiala metodică a lui Mon- 
taigne*, înaintea celei a lui Descartes, trebuia să permită 
repunerea pe tapet a multor prejudecăţi: „Ce adevăr, este 
acela delimitat de munţi, devenit minciună în lumea care 
începe dincolo de aceştia?" Fiecărei naţiuni, adevărul ei. 

Incepînd cu secolul al XlV-lea, se conturează o nouă 
geografie universitară care exprimă şi întăreşte simultan 
diversificarea crescîndă a Europei. Se creează univer¬ 
sităţi*, printre altele la Praga (1347), la Cracovia (1364), 
la Viena (1365), lk Koln (1388), la Leipzig (1409), la St. 
Andrews (1413), la Louvain (1425), la Upsalla (1477), la 
Copenhaga (1478), la Alcala (1499) etc. Această multi¬ 
plicare, adăugată efectelor Marii Schisme şi exodului 
întreprins de o mulţime de clerici care, în ciuda Războiu¬ 
lui de o Sută de Ani, studiau la Paris, au avut ca rezul¬ 
tat reducerea recrutării internaţionale pentru universităţi 

şi ruinarea în interiorul' acestora a sistemului „naţional" 
care constituise pînă în acel moment piesa de rezistenţă 
a structurii lor. 

Şi umanismul* a colaborat la naşterea naţiunilor eu¬ 
ropene. Afirmaţia poate surprinde. Lorenzo Valla* a re¬ 
fuzat să moară pentru patrie, un agregat de indivizi din 
care nici unul nu trebuia să îi fie mai drag decît persoana 
proprie. Erasmus, spirit cosmopolit, care nu a scris decît 
în latineşte, a fost, în anii care au precedat Reforma, un 
fel de preşedinte al „republicii literelor". Cu toate aces¬ 
tea, latina renovată a servit mai ales la exaltările istoriei 
naţionale. Iniţiativa porneşte din Italia cu Flavio Biondo 
care compune între 1439 şi 1453 o Istorie a decadenţei 
Imperiului roman (Historiarum ab inclinatione Romano- 
rum imperii decades) şi o Italie ilustrată (Italia Mustra¬ 
ta). Acest umanist constata că, în vremea sa, graţie bună¬ 
voinţei divine şi calităţilor italienilor, demnitatea şi glo¬ 
ria peninsulară se manifestau din nou, după o eclipsă de 
o mie de ani. In plus, el dădea în Italia Mustrata „întîia 
reprezentare geografică a peninsulei în întregime". In 
Spania şi în Anglia italienii au făcut să se nască intere¬ 
sul pentru antichităţile naţionale. Lucio Marineo, un sici 1 
lian care preda la universitatea din Salamanca, publica în 
1.495 un De Hispania; laudibus, iar Polidorio Vergilio a 
început în 1506, la cererea lui Henric al VH-lea, marea 
sa H istoria anglie a. Redescoperirea Germaniei de Taci- 
tus, publicată în 1500 de Conrad Celtis, a suscitat în Ger¬ 
mania o întreagă literatură scrisă în latină dar hotărîtor 
naţionalistă, al cărei dialog Arminius, compus în 1520 de 
Ulrich von Hutten, a furnizat un bun exemplu. Arminius 
a devenit eroul naţional şi simbolul rezistenţei germane 
în faţa Romei: aluzie evidentă la răscoala luterană în con¬ 
tra papalităţii. Dar umaniştii nu s-au mulţumit să scrie în 
limba latină. Admiratori ai scriitorilor antici, de multe ori 
au vrut să îi imite şi să îi egaleze, fiecare în limba sa. 
Procedînd astfel, ei au continuat, cu mijloace noi şi pe 
baza unei culturi mult mai ample, opera primilor scriitori 
mari: Dante, Chaucer, Froissart etc„ care deschiseseră 
drum diverselor literaturi naţionale. In Europa se desco¬ 
peră aproape pretutindeni, în secolul al XVI-lea, voinţă 
afirmată a promovării limbilor vemaculare. în celebra sa 
Deferise et illustration de la langue frangaise (1549), Du 
Bellay* deplîngea dispreţul cu care, în Franţa, era privită 

franceza: „Numai pentru măruntele genuri frivole, bala¬ 
de, rondeluri şi alte coloniale... Dacă-i vorba de expri¬ 
marea unor idei mari se foloseşte latineasca." In prefaţa 
la Franciade, Ronsard sfătuieşte şi el: „Foloseşte cuvinte 
franţuzeşti get-beget.“ Mai tîrziu, Agrippa d’Aubigne va 
aminti în prefaţa la Tragiques aceste vorbe ale lui 
Ronsard: „Vă sfătuiesc cu limbă de moarte deloc să nu 
lăsaţi a se prăpădi cuvintele vechi şi să le folosiţi şi să 
le apăraţi cu vitejie de cele netrebnice care nu au ele¬ 
ganţă dacă nu sînt stîlcite de latinească ori italienească." 
Aşa că poeţii şi prozatorii francezi ai secolului al XVI-lea 
s-au străduit să conserve cuvintele vechi, să inventeze 
vocabule noi şi să introducă în literatură naţională „mari¬ 
le genuri" imitate după Cei Vechi: odă, epopee, tragedie, 
comedie, satiră, epistolă sau, de la italieni, sonetul. Ei nu 
s-au dat în lături să jefuiască Atena şi Roma ca să 
„îmbogăţească templele şi altarele" din Franţa. 

In competiţia internaţională a limbilor „vulgare", 
toscana avea din secolul al XlV-lea, mulţumită lui Dante, 
Petrarca şi Boccaccio*, lin avans considerabil asupra 
francezei. Totuşi, un admirator al lui Virgilius şi al lui 
Dante, Sperone Speroni, scria în 1542 o apărare a limbii 
florentine, Diallogo delle lingue, din care Du Bellay a 
tradus pur şi simplu mai multe pasaje în a sa Deferise, 
folosind însă în favoarea francezei ceea ce fusese trecut 
de colegul său italian în favoarea idiomului toscan. In 
Portugalia, de asemenea, se exaltă limba pămîntului. 
Umanistul Antonio Ferreira (1528-1569), căruia i se da¬ 
torează o celebră tragedie (Ines de Castro), a putut fi con¬ 
siderat un Du Bellay portughez. Intr-o zi a exclamat: „Să 
înflorească, să. vorbească, să se audă şi să trăiască limba 
portugheză, şi peste tot unde va ajunge arată-se mîndră 
de dînsa şi trufaşă." Englezul Roger Ascham (1515— 
1568) care a fost cîtva timp preceptorul Elisabetei şi „cel 
mai popular dintre educatorii vremii sale", trebuie să fie 
alăturat lui Du Bellay şi lui Ferreira. Toţi trei fuseseră 
impregnaţi de cultură greco-romană. Or, tustrei au prelu¬ 
at din această cultură dorinţa de a întări şi de a sluji 
limba ţării lor. Ascham afirma în partea introductivă din 
Toxophilus că ar fi avut parte de mai multă faimă dacă 
ar fi folosit latina, fiindcă engleza continua să rămînă o 
limbă inferioară, o pradă pentru ignoranţi şi incapabili, 
iar el voia să ajute la perfecţionarea ei prin inserarea tur- 

nurilor şi distincţiei din latină. Proza engleză, anunţa el, 
trebuie să înveţe de la şcoala lui Cicero şi Seneca. în 
îndepărtata Polonie, Nicolaj Rej, recunoscut a fi „părin¬ 
tele literaturii naţionale", nu judeca astfel. In toate scrie¬ 
rile şi mai cu seamă în capodopera sa, Oglinda statelor 
(1568), a încercat să dovedească posibilităţile polonezei 
în faţa latinei. 

Aceste eforturi au fost încununate de succes. Secolul 
al XVI-lea a văzut elanul decisiv al marilor literaturi 
europene: este secolul lui Ariosto şi al lui Macchiavelli, 
al lui Luther şi al lui Rabelais, al lui Ronsard şi al lui 
Spenser, al lui Camoens şi al sfîntului Juan de la Cruz. 
în 1620, dată la care putem limita rezonabil Renaşterea, 
Shakespeare şi Cervantes au dispărut de patru ani. 
Această victorie a limbilor naţionale nu se-află doar la 
vîrful activităţii intelectuale, ci poate fi surprinsă şi în 
intimitatea vieţii popoarelor. Pe vremea cînd, în regatul 
lui Francisc I, edictul de la Villers-Cotterets (1539) 
impunea în locul latinei graiul din Ile-de-France actelor 
judecătoreşti şi notariale, toscana devenea limba Romei, 
deci a capitalei fireşti a Italiei. Papii Renaşterii, Medici 
în special (1513-1521 şi 1523-1534), prin chemarea la 
Roma a artiştilor toscani, prin popularea cu florentini a 
curiilor şi a birourilor Vaticanului, au fost principalii 
autori ai reculului limbii latipe şi ai dialectului roma- 
nesco. în ce priveşte Reforma, în măsura în care i-a făcut 
pe oamenii din popor să citească mai mult Biblia*, a 
impulsionat puternic consolidarea şi difuzarea limbilor 
vemaculare. Luther a fost, fără voie, principalul autor al 
unificării, cel puţin relative, a vorbitorilor de germană. 

în clipa în care naţiunile europene se afirmau, uni¬ 
tatea civilizaţiei occidentale se întărea: două fenomene 
aparent contradictorii şi totuşi solidare, a căror dialectică 
este unul din caracterele majore ale răstimpului pe care 
îl studiem. Descoperirea şi cultivarea lumilor exotice 
urmau să aibă drept rezultat imediat înteţirea tensiunilor 
dintre europeni şi lămurirea o dată mai mult a înfrăţirii 
lor în destin. 



Capitolul II 

ASIA, AMERICA Şl CONJUNCTURA 
EUROPEANĂ 


în 1454, Constantinopolul căzuse de un an; prinţii din 
Europa, învrăjbiţi, nu reuşeau să încropească o contra¬ 
ofensivă comună împotriva turcilor. Emisar papal în 
Germania, umanistul Aînea Silvio Piccolomini, viitorul 
Pius al II-lea*, scria cu mîhnire unui amic: „Aş vrea 
mai curînd să fiu tratat drept mincinos decît profet... 
Dar nu pot ajunge să-mi închipui că ar fi vreo rază de 
bine... Creştinătatea nu are un cap căruia să consimtă a 
i se supune toţi. Papa şi împăratul îşi văd tăgăduite 
drepturile. Nici respect nu se găseşte, nici ascultare. Ne 
uităm la papă şi la împărat ca la nişte figuri decorative 
înzestrate cu titluri goale." 

Regrete zadarnice ale unui literat deschis către 
cultura nouă şi care priveşte totuşi către îndărăt. Europa 
dezbinată, în ciuda ori mai curînd din cauza rivalităţilor 
interne, era deja pe cale să-şi croiască un destin unic, 
deschizîndu-şi larg porţile. Intr-adevăr, apusenii rîvneau 
de mult să iasă din ei înşişi. Nu stătuse în China vene- 
ţianul Marco Polo din 1275 pînă în 1291? La începutul 
veacului următor, papa a numit un milionar franciscan 
arhiepiscop la Beijing. Vreme de mai bine de 50 de 
ani, un drum comercial extrem de sigur care traversa 
toată Asia şi ajungea pînă la birourile comerciale ge- 
noveze de la fylarea Neagră - Tana şi Caffa — a permis 
pătrunderea produselor chinezeşti în Europa. Din 
nefericire, înaintarea turcească, începînd din 1350, a 
interpus curînd o barieră între Europa şi China mon¬ 
golă. Cînd au atins, în prima parte a veacului al 
XVI-lea, ţărmurile Imperiului Ceresc, portughezii au 

avut impresia că descoperă o lume la fel de nouă, ase¬ 
menea lui Cortes la pătrunderea în Mexic. 

Dar curiozitatea europeană rămăsese trează. Dovadă 
cele o sută treizeci şi opt de manuscrise din Livre des 
merveilles de Marco Polo. Henric Navigatorul a deţinut 
unul din acestea, iar Cristofor Columb a avut în biblio^ 
teca sa unul dintre primele exemplare tipărite ale cele¬ 
brei lucrări. Blocarea drumului chinezesc nu i-a des¬ 
curajat pe cei mai temerari dintre occidentali în călă¬ 
toria lor spre Orient şi Orientul extrem. \In 1419, un 
veneţian,, Niccolo Conţi, a plecat într-un lung periplu 
care, prin Damasc, Bassora, Ormuz şi Dekkan l-a pur¬ 
tat în Sumatra. Portughezul Pero da Covilhan a părăsit 
Lisabona în 1487, pentru Alexandria, de unde a trecut- 
succesiv prin Cairo, Marea Roşie, apoi Calcutta. Dru¬ 
mul de întoarcere l-a condus la Ormuz şi de aici în 
Abisinia, unde s-a instalat. în 1493 (sau 1494) un ge- 
novez, Hieronimo di Santo Stefano, trecînd prin Cairo, 
Aden şi Calcutta, a ajuns pînă în Ceylon, în Birmania 
şi în Sumatra. Jurnalul de călătorie al bolognezului 
Lodovico Varthema, publicat în 1510, a cunoscut la 
vremea sa un succes comparabil cu cel atins de Livre 
des merveilles. Părăsind Veneţia în 1502, Varthema a 
ajuns la Cairo şi Damasc, apoi, dîndu-se drept pelerin 
musulman, a ajuns la Mecca. Apoi s-a dus la Goa, în 
Bengal, la Malacca unde nu sosiseră încă portughezii. 
Nu este sigur dacă se va fi dus în insulele mirodeniilor. 
La întoarcere, a trăit puţin timp la Calcutta în care 
Vasco da Gama* ajunsese în 1498. El a fost primul 
european ajuns în India pe calea Mării Roşii şi care s-a 
întors pe cea a Capului. 

Şi alte călătorii dezvăluie spiritul întreprinzător al 
europenilor înaintea marilor expediţii maritime de la fi¬ 
nele veacului al XV-lea. Anselme d’Isalguier, din Tou- 
louse, a traversat‘Sahara în 1402 şi a trăit apoi zece ani 
la Gao, înainte de i. reveni în Franţa. încă din 1291, 
nişte genovezi, fraţii Vivaldi, au încercat să meargă în 
Indii prin Atlantic. Nu au mai ajuns să se întoarcă. în 
schimb, compatriotul lor, Lanzarotto Malocello a ajuns 
în Canare la începutul veacului al XIV-lea. Către 
mijlocul aceluiaşi veac, genovezii au descoperit proba¬ 
bil Azorele şi Madera, dar nu au pornit să le coloni¬ 
zeze totuşi decît dia 1420, la porunca lui Henric 

Navigatorul*. Acelaşi prinţ a ordonat corăbiilor por¬ 
tugheze să înceapă explorarea sistematică a ţinuturilor 
Africii. In 1445, caravele* lusitane au depăşit Capul 
Verde. Ele trebuiau să intersecteze „linia echinocţială" 
în 1471 şi să treacă dincolo de Capul Bunei-Speranţe 
în 1488, sub comanda lui Bartolomeu Diaz*. 

Gustul pentru necunoscut şi pentru mister nu putea 
înceta să atragă în afara Europei firile aventuroase. Un 
întreg carusel de mituri şi poveşti i-a întărit pe cei mai 
cutezători printre occidentali în dubla lor dorinţă de 
a se îmbogăţi şi de a lărgi fruntariile Bisericii lui 
Christos. Imaginaţia europenilor a fost umplută de-a 
lungul întregului Ev Mediu cu povestiri fantastice, mai 
ales despre Orient. Multe dintre aceste povestiri duceau 
pînă în Antichitate - colecţii de legende şi descrieri 
uimitoare de animale stranii şi oameni monstruoşi ex¬ 
ploatate pe larg de enciclopedişti şi cronicari din Evul 
Mediu. India era prin excelenţă pentru occidentali pa¬ 
tria insolitului şi a miraculosului. Aici, cocori luptau cu 
pigmei şi uriaşi cu grifoni. Tot aici trăiau oameni cu 
căpăţîni de cîine care grohăiau şi lătrau; alţii, care nu 
aveau cap deloc dar îşi ţineau ochii pe pîntece; alţii 
apoi care se fereau de- soare întinzîndu-se pe spate şi 
ridicînd un singur însă foarte mare picior - o întreagă 
lume care îşi va face din nou apariţia, la sfirşitul celui 
de-al XV-lea şi începutul celui de-al XVI-lea secol, în 
universul lui Hieronymus Bosch*. La rîndul său, creş¬ 
tinismul a fost creator de mituri orientale. Nu numai că 
a aşezat Ierusalimul în centrul lumii, convingere împăr¬ 
tăşită de Cristofor Columb, dar a mai făcut din Ale¬ 
xandru un fel de cavaler creştin (or este cunoscută soar¬ 
ta diverselor Alexandrii în Evul Mediu) şi a plasat în 
Asia paradisul pămîntesc de unde se răsfirau cele patru 
mari fluvii ale lumii. Nu se spunea că Alexandru vizi¬ 
tase grădina Edenului în cursul campaniilor sale din 
India? In inima Asiei era situat de asemenea habitatul 
uriaşilor Gog şi Magog, căpetenii ale unui norod teri¬ 
bil a cărui invazie ar provoca în ziua de apoi dis¬ 
trugerea omenirii păcătoase. O credinţă mai liniştitoare 
era aceea care localiza în India rămăşiţele pămînteşti 
ale apostolului Toma căruia i se atribuia întemeierea 
unei numeroase şi prospere comunităţi creştine în 
Dekkan. In Asia a fost plasată la început patria 

Ophir-ului de unde veniseră aurul şi giuvaierele lui 
Solomon - ţară miraculoasă pe care apoi au căutat-o cu 
insistenţă, Columb în Indiile occidentale, Sebastien 
Cabot în. America de Sud şi portughezii în Africa ori¬ 
entală. In fine, tot în Asia a luat naştere cel mai cele¬ 
bru dintre miturile exotice ale Evului Mediu, cel al 
Preotului Ioan. Acest legendar suveran, asociind evla¬ 
via unui apostol avuţiei unui Cressus, este menţionat 
pentru prima dată în 1145. Regatul său - veritabilă 
„Utopie" a Evului Mediu - unde se găsesc laolaltă 
Amazoanele, relicvele sfîntului Toma, fîntîna Juneţii şi 
rîuri ducînd la vale aur, arginţi şi giuyaiere, era situat 
în epocă, în India. Odorico di Pordertone, care s-a dus 
în China la începutul secolului al XlV-lea, plasează 
iarăşi regatul Preotului Ioan la cincizeci de zile de mers 
la vest de Cathai. însă, cu începere din 1340, acesta 
este localizat în Africa; de unde statornicul interes pe 
care i-1 vor purta acestuia portughezii în secolul al 
XVI-lea; se spera că suveranul Etiopiei, aliat al creş¬ 
tinilor din Apus, i-ar putea ataca pe musulmani din 
spate. Că regatul Preotului Ioan ar fi alunecat geogra- 
ficeşte din Asia în Africa nu trebuie să surprindă. 
Egiptul şi Abisinia au fost considerate multă vreme ca 
făcînd parte din Asia; multă vreme, Oceanul Indian a 
fost închipuit ca o mare închisă, „fluviul Ocean". Abia 
în 1415 o hartă a prezentat pentru prina oară acest 
ocean ca pe o mare deschisă. 

Oceanul Indian şi malurile sale au fost prin urmare, 
în reprezentările mentale ale occidentalilor din Evul 
Mediu, o „lume prodigioasă şi exotică unde ei şi-au pus 
de-a valma miturile religioase, visurile lor de bogăţie, 
dragostea lor pentru fantastic şi cu dorinţele lor mai 
mult sau mai puţin refulate într-o Europă creştină, ale 
unei vieţi sexuale mai libere" (J. Le Goff). La frontiera 
orientală a continentului, cinci mii de „insule fericite" 
- este cifra dată de Jean de Mandeville la începutul 
secolului al XV-lea - i-ar fi oferit Asiei un şirag de 
perle. Navigînd de la o insulă la alta din Anţilele Mici, 
Columb a crezut că a găsit insulele despre care vorbea 
Mandeville. 

Dar ţările miraculoase nu se găseau toate la est. 
Eldorado* - sau mai precis Rio d’Oro („rîul de aur") - 
a fost localizat în Africa la început, căci aurul din Sudan 

6. NAUFRAGIU 
PROVOCAT DE 
PIETRELE DE 
MAGNET 
AFLATE PE 
FUNDUL 
MĂRII 


(Gravură pe 
lemn extrasă 
dintr-un 
Hortus sanitatis 
din 1491.) 


a dat naştere acestei legende cu viaţă persistentă, 
deoarece conchistadorii secolului al XVI-lea au căutat 
după aceea în Venezuela această ţară cu lapte şi miere. 
In privinţa noţiunii de Atlantida, continent atlantic dis¬ 
părut din care ar mai dăinui totuşi fragmente, se ştie că 
ea există din vremea lui Platon. In epoca Renaşterii, 
învolburată de legendele creştine, mai supravieţuia. Se 
povestea că la începutul Evului Mediu, sfintul Brandan 
vizitase rrtări fantastice şi insule vrăjite la nord-vest de 
Irlanda. Mai era acreditat voiajul celor şapte episcopi 
care, plecaţi din Spania musulmană, ar fi navigat în 
Atlantic şi, descoperind o insulă fericită, ar fi zidit aco¬ 
lo şapte cetăţi. Această tradiţie persista încă pe vremea 
lui Henric Navigatorul: un căpitân a raportat prinţului că 
a descoperit insula celor şapte sfinţi. La mijlocul seco¬ 
lului al XVI-lea, aventurieri spanioli căutau febril în 
zona Mississippi un paradis de negăsit botezat „cele 
şapte cetăţi din Cibola". Cît despre insula Saint-Brandan, 
o găsim situată la 5° vest de Canare, pe o hartă... din 
1755! Toate aceste miraje au contrabalansat spaimele pe 
care povestiri terifiante le răspîndeau printre marinari. Se 
povestea despre corăbiile care se scufundau cînd treceau 
peste anumite „pietre de magnet", căci cuiele lor erau 
atrase de magnet şi se detaşau de coca ce se dezmem- 

bra. Şi că marea, din ce în ce mai caldă pe măsură ce 
se înainta spre sud, dădea în clocot la Ecuator. 

• 

O mai bună cunoaştere a lucrărilor şi concepţiilor 
geografice la greci a fost deopotrivă înlesnită de mari¬ 
le călătorii maritime din Renaştere. O mişcare intelec¬ 
tuală caracteristică cfin această perioadă: în domenii 
varii, întoarcerea la trecut a provocat un enorm salt 
înainte. Grecii, o dată cu şcoala pitagoriciană şi apoi cu 
Aristotel, susţinuseră sfericitatea pămîntului. O bună 
parte a Evului Mediu a crezut din contră că pămîntul 
este un disc plat. Această concepţie şi-a pierdut mult 
din autoritate începînd cu Albert cel Mare (1220-1280) 
şi cu Robert Bacon (1214-1294). \Eratostene (276-194 
a. Chr .) dăduse pentru circumferinţa terestră la ecuator 
o dimensiune remarcabil de exactă (39 690 km). Dar 
Ptolemeu (127-160 p. Chr.) a pledat pentru o circumfe¬ 
rinţă mult mai restrînsă de 28 350 km: o eroare fecundă 
care l-a încurajat pe Columb să întreprindă voiajul său 
către apus. Ptolemeu a fost uitat o bună bucată de 
vreme în timpul Evului Mediu. Apoi, în secolul al 
XlII-lea, Cosmografia sa (Almagest), tradusă din arabă, 
a ajuns în mîna occidentalilor. In şfîrşit, Geografia sa 
a fost regăsită, la începutul secolului al XV-lea, mulţu¬ 
mită cercetărilor umaniste şi traducerii sale în latineşte, 
eveniment considerabil care se petrece în 1406-1410. 
Episcopul de Cambrai, Pierre D’Ailly* (1350-1420), 
care alcătuise o Imago Muncii înainte de reapariţia Geo¬ 
grafiei lui Ptolemeu, a ţinut cont de această descoperire 
în ale sale Cosmographice tractatus duo. Mai mult decît 
Ptolemeu, Pierre d’Ailly prelungea Asia către răsărit şi 
prezenta oceanul despărţitor dintre Spania şi Extremul 
Orient. Cristofor Columb, care avea în biblioteca sa un 
exemplar din Imago Mundi şi pe care l-a adnotat din 
belşug, nu a ezitat să reducă la 5 600 km distanţa din¬ 
tre Canare şi China. 

Grecii se găseau în dezacord cu privire la numărul 
şi întinderea zonelor locuite. Pentru Aristotel nu exista 
decît o singură oikoumene, chiar dacă- se întindea de¬ 
parte spre răsărit şi spre miazăzi de Mediterana. Dar 
Cratos din Mâlos şi mai tîrziu moştenitorii ştiinţei ele- 

nice, Pomponius Mela şi Macrobius, dădeau asigurări 
că .antipozii ar fi locuiţi. Albert cel Mare a împărtăşit 
această opinie şi a afirmat pe deasupra - ceea ce por¬ 
tughezii urfhau să confirme - că zona ecuatorială, în 
general recunoscută ca improprie vieţii, ca fiind prea 
caldă, conţinea fiinţe umane. Roger Bacon, pe care 
Pierre d’Ailly l-a copiat frecvent cuvînt cu cuvînt, a 
fost devotat aceleiaşi idei şi în plus a postulat existenţa 
unui pămînt locuit - un soi de prelungire a Chinei - la 
mică depărtare de Spania. Există deci un raport strîns 
între, ştiinţa ptolemeică, speculaţiile scolastice şi desco¬ 
perirea Americii. 

Dar marile călătorii pe mare nu au putut să îşi atin¬ 
gă scopul decît prin mijlocirea unui consens de mai 
multe cauze şi circumstanţe care au potenţat starea de 
spirit creată de mirajul depărtărilor, atracţia legendelor 
şi recrudescenţa interesului pentru geografia greacă. 
Vom reveni mai departe asupra unor progrese tehnice 
care se cuvin a fi menţionate chiar de acum: asam¬ 
blarea acului magnetic cu harta compasului, amelio¬ 
rarea şi calcularea latitudinii, punerea la punct, către 
1420, a caravelei care putea înainta cu vîntul în faţă; 
descoperirea de către portughezi a alizeelor şi a vui¬ 
turilor care permit ocolul Africii: tot atîtea chestiuni 
prealabile la expediţiile lui Columb şi da Gama. Or, 
aceste progrese au fost realizate cînd Europa resimţea 
o crescîndă nevoie de aur, argint, mirodenii, parfumuri 
şi leacuri. Costul războiului era din ce în ce mai ridi¬ 
cat, din cauza mercenarilor şi a artileriei. Pe de altă 
parte, civilizaţia occidehtală se făcea din ce în Ce mai 
luxoasă, în condiţiile unei lipse cronice de metale pre¬ 
ţioase. De unde şi dorinţa de a da peste acele ţări fabu¬ 
loase numite Ophir, Eldorado şi Cathai. In privinţa 
nevoii de mirodenii, aceasta se explică lesne. Mîncarea 
din epocă rămînea tare monotonă. Pentru a o diversifi¬ 
ca, bucătarul nu avea la dispoziţie decît arta sosurilor. 
In fine, în ceremoniile religioase, în farmacopee, în 
lupta zilnică împotriva mirosurilor urîte şi a epidemi¬ 
ilor se foloseaua leacuri şi parfumuri din abundenţă. 
Europa nu cerea din Orient aşadar numai piper, dar şi 
cuişoare, scorţişoară, nucşoară, camfor, tămîie etc., toa¬ 
te produse care se găseau mai ales în India, în Ceylon, 
în Insulele Sonde şi Moluce. Din vechime, acestea 

ajungeau în Apus prin Marea Roşie şi Egipt (ori prin 
Siria). La Alexandria sau la Tripoli, vapoarele veneţie- 
ne, dar şi cele din Franţa, Catalonia, Raguzza şi din 
Ancona veneau să preia încărcături preţioase. La sfâr¬ 
şitul secolului al XV-lea, portughezii s-au gîndit că ar 
fi mai av’anajos să'îi evite pe intermediari şi să se ducă 
ei înşişi în locurile de producţie. Şi în urmă, încon- 
jurînd Africa, scăpau de ameninţările turceşti din preaj¬ 
ma căilor comerciale aflate în Orientul Apropiat. 

Expansiunea europeană nu a avut totuşi numai mo¬ 
tivaţii materiale. Portughezii, cu sprijinul Etiopiei, iden¬ 
tificată de acum înainte cu regatul Preotului Ioan, 
făceau eforturi să preia din spate lumea musulmană, în 
maniera Sfîntului Ludovic şi a lui Inocenţiu al IV-lea 
care căutau alianţa sau convertirea Marelui Han. Nu 
este o întîmplare că Isabela i-a acordat lui Columb titlul 
de amiral şi l-a rînduit vicerege al pămînturilor pe care 
le va mai descoperi (17 aprilie 1492), la mai puţin de 
patra luni de la luarea Granadei (2 ianuarie). Spaniolii 
au avut cu adevărat impresia că ar continua peste mări 
reconquista desăvârşită în Europa. Roma, dinspre' partea 
sa, a urmărit îndeaproape marele angajament peste mări 
ale europenilor. In 1493 a apărat un extras din jurnalul 
primei călătbrii a lui Columb. In acelaşi an, papa a fost 
chemat să schiţeze un proiect de hotar între noile impe¬ 
rii coloniale spaniol şi portughez. Lui Leon al X-lea* 
i-a dedicat italianul Pietro Martire, creator al expresiei 
„Lumea Nouă", Decades de orbe novo, publicate cu 
începere din 1511 şi care rămîn o sursă fundamentală 
pentru cunoaşterea începuturilor penetrării europenilor 
în America. Numele sfîntului Franţois Xavier* sim¬ 
bolizează întregul interes pe care Biserica romană l-a 
purtat în secolul al XVI-lea noilor ţinuturi îndepărtate 
controlate de europeni. 


• 

Odată depăşit Capul Bunei-Speranţe prin Bartolomeu 
Diaz, în 1488, rata maritimă a Indiei şi a Extremului 
Orient s-a aflat deschisă pentru portughezi. Călătoria 
lui Vasco da Gama, cu patru corăbii, la Calcutta, se 
situează în 1497-1498. Din martie 1500, o flotă com¬ 
pusă de astă dată din zece vapoare a părăsit Lisabona 

7. PORTUGHEZII ÎN OCEANUL INDIAN ÎN SECOLUL 
AL XVI-LEA (După J. Delumeau fi J. Heers, op. cit.) 


pentru India, sub conducerea lui Cabrai*; în 1591, re¬ 
gele Portugaliei, Manuel cel Norocos, a inaugurat prac¬ 
tica voiajelor anuale pe mare înspre Orient. Portughezii 
au descoperit Madagascarul în 1501 şi au durat primul 
lor fort în India - la Cochin - în 1503, s-au stabilit 
comercial şi militar pe coasta orientală a Africii - la 
Sofala, Quiloa, Mombasa şi Mozambic - între 1505 şi 
1507. In 1510, au ocupat Goa, care a devenit capitala 
lui Estado da India şi, în anul următor, Malacca. Din 
acest port de unde se tranzitau produsele chinezeşti 
(lacuri, porţelanuri, mătăsuri) şi mirodeniile înainte de 
a f( reîncărcate cu destinaţia India sau Occident, ei s-au 
lansat, din 1511-1512, către Insulele Sonde şi Moluce. 
Temate a devenit, începînd din 1514, un centru activ al 
comerţului portughez. In 1513, Jorge Alvarez a fost 
primul european, după secolul al XTV-lea, care a pus 
piciorul pe pămînt chinezesc. Patru ani mai tîrziu, o 
solie oficială a plecat din Malacca înspre China, dar nu 
a fost bine primită. Abia în 1557 au reuşit portughezii 
să se stabilească la Macao, oraşul în care’Camoens şi-a 
început redactarea Lusiadelor sale. In altă parte au avut 
însă mai mult succes. Intr-adevăr, în 1515 s-au stabilit 
la Ormuz, şi în anul următor au construit un fort la 
Colombo (Ceylon). Către 1516, au explorat delta Gan¬ 
gelui, au stabilit începînd cu 1519 relaţii comerciale cu 

regatul Pegu (Rangoon), au pus bazele, între 1517— 
1522, a mai multor aşezări pe coasta Coromandel, mai 
notabile fiind Mailapur şi Pulicat. Timp de cîţiva ani - 
din 1524 la 1538, data cuceririi turceşti, Adenul a plătit 
tribut viceregelui portughez de la Goa. La celălalt capăt 
al continentului, Japonia a fost descoperită din întîm- 
plare, în 1542, de trei neguţători portughezi care încer¬ 
cau să întreprindă cu China comerţ de contrabandă şi 
cărora li s-a îndepărtat de uscat corabia pe o furtună 
violentă. Cipangu din legendele medievale a dispărut în 
profitul patriei samurailor pe care Franşois Xavier s-a 
muncit să-i convertească. Din 1560, tot negoţul „din 
India în India", adică dintr-un port al Orientului într-al- 
tul era, dacă nu efectuat - căci deseori continua să fie 
o, activitate a chinezilor din Malaca, pe de o parte, şi a 
arabilor, pe de altă parte -, în tot cazul controlat de 
portughezi. Aceştia strîngeau la Goa, de unde flota din 
Europa venea să le ia, porţelanuri şi mătăsuri din Chi¬ 
na, cuişoare şi nucşoară din Moluce, piper din Sumatra 
şi de pe ţărmul Malabarului, scorţişoară din Ceylon, 
stambe din India, covoare din Persia şi aur de pe coas¬ 
ta răsăriteană a Africii. 

în decursul călătoriei sale din 1497-1498, Vasco da 
Gama, care pornise în largul mării în direcţia sud-sud- 
vest în scopul de a evita vînturile slabe din golful Gui- 
neii şi curenţii care circulă de-a lungul malului apusean 
al Africii, a plutit trei luni fără să zărească uscat reali- 
zînd în acest fel o navigare în larg de 3 800 de mile 
marine. Cristofor Columb* nu a plutit d*cît cinci săp- 
tămîni în larg, cu prilejul primei sale călătorii şi nu a 
parcurs decît 2 600 de mile din Canare în Bahamas. însă 
acestui genovez elev al portughezilor - el petrecuse 
multă vremea la Madera - îi revine meritul, în parte 
involuntar, este adevărat, de a fi realizat cea mai senza¬ 
ţională descoperire geografică din toate timpurile. 

Se ştia ceva despre America înainte de el? O hartă 
portugheză din 1448 indica o insulă în partea de sud- 
vest a Capului Verde cu enigmatica inscripţie Isola otin- 
ticha xe longa a ponente 1 500 mia: care s-ar putea tra¬ 
duce prin „Insulă adevărată la 1 500 mile vest (de Capul 
Verde)". Să fi atins portughezii coasta americană încă 
de la mijlocul secolului al XV-lea? Sînt de asemenea 
întrebări cu privire la călătoria pe care ar fi întreprins-o 

prin 1473, la porunca regelui Portugaliei, un căpitan 
originar din Azore, Joăo Vaz Corte-Real. El ar fi dat 
peste o Terra nova dos bacalhaos, „Noul pămînt al mo¬ 
runilor", care ar putea să fie Terra-Nova, fie Labradorul, 
fie Groenlanda. In fapt, fiii acestui Corte-Real s-au dus 
efectiv în aceste regiuni. Dar în 1502, Columb era la al 
patrulea raid în Marea Caraibelor. Oricare ar fi fost cu¬ 
noştinţele acumulate înaintea lui cu privire la America, 
şi chiar dacă amiralul Isabelei nu a înţeles că desco¬ 
perise un continent, importanţa istorică a lui Columb 
rămîne excepţională. El a făcut manifestă, graţie unei 
întreprinderi ştiinţific conduse, existenţa de pămînturi 
necunoscute la vest şi a suscitat, prin exemplul său, 
emulaţia care foarte rapid urma să ducă la explorarea 
Lumii Noi şi la preluarea ei în sarcina europenilor. 
Primul său .voiaj, în 1492-1493, a avut un dublu rezul¬ 
tat: întîi să descopere Bahamas, Cuba şi Santo Do- 
mingo; apoi, nu mai puţin important, să descopere dru¬ 
mul de întoarcere. Cele trei nave spaniole beneficiaseră 
la dus de ajutorul alizeului. Ca să revină în Spania, 
Columb a urcat către nord şi a mers în căutarea vuitu¬ 
rilor care suflă înspre Europa. „Ruta de întoarcere pen¬ 
tru veliere era fixată_pentru patru veacuri" (P. Chaunu). 
A două călătorie a lui Columb (1493-1496), întreprinsă 
cu şaptesprezece corăbii, a semnalat Europei existenţa 
Dominicului, Guadelupei, a insulei Puerto Rico şi a 
Jamaicăi. în cursul celei de-a treia (1498-1500), ami¬ 
ralul Isabelei a atins insula Trinidad, apoi Venezuela. El 
a explorat gurile fluviului Orinoco, cu un asemenea 
debit încît din această pricină i-a plasat izvorul în para¬ 
disul pămîntului. A patra călătorie (1502-1504) efectu¬ 
ată de Columb pe cînd era deja pe jumătate căzut în diz¬ 
graţie a fost cea mai anevoioasă dintre toate, dar intere¬ 
sul ei geografic este neîndoielnic. A fost descoperită 
Martinica şi, mai ales, a fost prelungită coasta Americii 
Centrale de-a lungul Hondurasului pînă la amplasamen¬ 
tul viitor al lui Nombre de Dios. Foarte curînd, Columb 
a avut imitatori şi concurenţi, dintre care mulţi - Alonso 
de Ojeda, Juan de la Cosa, Vicente Yanez Pinzon etc. 
- îi fuseseră tovarăşi de drum. Intre 1499-1504, ei au 
explorat litoralul american, din Surinam în golful Da- 
rien. In plus, aproape în acelaşi timp, coasta braziliană 
a fost atinsă de Vespucci (1499), Pinzon (februarie 

1500) şi Cabrai (aprilie 1500). Se ştie că acesta din 
urmă pleca în Indii cu o flotă portugheză. Se paie că a 
acostat în Brazilia din întîmplare, alegînd o rută prea 
apuseană. In orice caz, el a luat-o în stăpînire în numele 
regelui Portugaliei şi a dat de ştire de îndată Europei. 
Descoperirile şi personalitatea florentinului Amerigo 
Vespucci* sînt controversate; şi totuşi, se pare că în 
cursul unei călătorii pe care a efectuat-o în 1501-1502 
pe socoteala Portugaliei, el a navigat de-a lungul ţărmu¬ 
rilor Braziliei pînă dincolo de golful din Rio şi a înţeles 
că pămînturile americane alcătuiesc un continent şi nu 
un şir de insule în largul Asiei. 

In pofida aurului din Antile, America s-a dovedit la 
început decepţionantă şi a apărut mai degrabă ca un 
obstacol amplasat între Europa şi China, adevărata ţintă 
a corăbierilor europeni. Atunci cînd Balboa a traversat 
istmul Panama, în 1513, şi a descoperit „Marea Sudu¬ 
lui" a trebuit să cedeze în faţa evidenţei: dincolo de 
noul continent, se întindea un ocean. S-a încercat deci 
cu încăpăţînare găsirea unui drum maritim care, dînd 
ocol sau traversînd pămînturile 1 descoperite recent, ar fi 
deschis accesul spre Asia. De unde misiunea încre¬ 
dinţată de Spania în 1515 lui Juan de Solis care, anul 
următor, s-a aventurat în estuarul lui Rio de la Plata, în 
credinţa că este vorba de un pasaj spre China. Patru ani 
mai tîrziu, Magellan a intrat la rîndul lui în estuar, tot 
cu intenţia de a găsi o poartă maritimă spre vest. 
Finalmente, o va descoperi în cursul unei travefsări de 
treizeci şi opt de zile prin strîmtoarea care îi poartă 
numele, însă mult mai la sud. Lui Magellan*, por¬ 
tughez trecut în solda Spaniei (lucru pe care Camoens* 
i-1 reproşează în Lusicule), şi slujit de un stat major în 
principal portughez, îi revine meritul de a fi înfăptuit 
în condiţii eroice una din cele mai mari isprăvi ale 
Renaşterii. In Pacific, marinarii au mîncat pielea arbo- 
radelor; un şoarece se vindea cu treizeci de ducaţi. 
Biscuiţii „nu mai erau pîine, ci o amestecătură 1 de colb, 
viermi şi pişat de şoarece, cu un miros dezgustător". O 
singură corabie din cele cincime expediţiei a revenit în 
Europa după o călătorie de o mie optzeci şi trei de zile 
(20 septembrie 1519 - 8 septembrie 1522). Numai trei¬ 
zeci şi cinci de oameni s-au întors din cei două sute 
optzeci care luaseră startul. Magellan însuşi fusese ucis 

de indigenii din Filipine. A doua călătorie de circum- 
navigaţie, cea a lui Francis Drake*, a fost aproape la 
fel de grea: a durat doi ani şi zece luni şi numai unul 
singur din cele cinci vapoare pornite din Plymouth s-a 
întors în Anglia. Drake a apucat' prin strîmtoarea Ma- 
gellan, îri vreme ce olandezul Jacob Lemaire, care a 
făcut a treia călătorie în jurul lumii în 1615-1616, a 
trecut mai pe la miazăzi, descoperind strîmtoarea care 
îi poartă numele, precum şi Capul Horn. 

Mirajul Orientului extrem a avut viaţă îndelungată. 
Atunci cînd Mexicul era deja supus de spanioli, Sebas- 
tien Cabot a fost însărcinat de către Carol Quintul, în 
1526, să se ducă în „Moluce, Tarsis, Ophir, Cipangu şi 
Cathai“ şi să facă o socoteală asupra „aurului, argintu¬ 
lui, pietrelor preţioase, perlelor, mirodeniilor, mătăsij,, 
brocarturilor şi a altor lucruri preţioase 1 *. în realitate, 
Sebastien Cabot s-a mulţumit să umble prin Argentina 
şi Paraguayul actuale. Aici a auzit vorbindu-se despre 
un imperiu fabulos, al incaşilor, unde europenii nu 
pătrunseseră. Nişte indigeni i-au adus obiecte din argint 
provenite din Peru. De aceea, largului estuar descope¬ 
rit de Solis i-a pus numele Rio de la Plata - „rîul de 
argint**. Pentru spanioli, în curînd, adevăratele bogăţii 
din Peru veneau să le înlocuiască pe cele mai mult sau 
mai puţin imaginare ale Chinei. Dar ceilalţi europeni, 
geloşi pe reuşi ele spaniole şi portugheze, au căutat pe 
la nord-vest un drum de trecere spre Extremul Orient 
care/să nu stea sub controlul ibericilor. Aşa se explică 
tentativele engleze şi franceze în America de Nord. 

Primele se plasează la finele secolului al XV-lea. In 
1497, tatăl lui Sebastien Cabot, John, pe numele său 
adevărat Giovanni Cabotto - un marinar genovez natu¬ 
ralizat veneţian* trecut în serviciul Angliei - a primit de 
la Henric al VH-lea un hrisov pentru „descoperiri**. în 
cursul unei călătorii de trei luni, se pare că a urmat ţăr¬ 
mul sudic al Terrei-Nova, a debarcat probabil în insu¬ 
la Capului-Breton şi s-a întors convins că atinsese par¬ 
tea nord-estică a Asiei. Prin urmare, în 1498, a plecat 
din noii cu intenţia de a ajunge în centrele de civilizaţie 
asiatice. Evident că a eşuat, dar urmînd poate coasta 
americană de nord pînă la Capul Delaware ori poate 
pînă la Capul Hatteras. Această ipoteză este sugerată de 
examinarea hărţii lui Juan de la Cosa (1500) care 

poartă menţiunea „mare descoperită de englezi" în faţa 
litoralului Americii de Nord. Fiul lui John, Sebastien, 
care părea să fi înţeles destul de repede adevărata 
natură a noului continent, a depus eforturi să ajungă în 
Asia înconjurînd America pe la nord. în 1509, a plecat 
din Anglia într-o călătorie deosebit de îndrăzneaţă care 
l-a dus pînă la 67° nord şi poate chiar pînă la intrarea 
în Golful Hudson. Gheţurile şi o revoltă a echipajului 
l-au obligat să revină îndărăt. Este posibil să fi urmat 
atunci coasta americană pe direcţia Sud, căutînd în van 
o ieşire spre Asia: o nereuşită care a posomorit profund 
comunitatea maritimă din Bristol, ce fusese la originea 
acestor tentative. 

Călătoria întreprinsă în 1524 de Verrazzano - un 
savant şi umanist florentin, înrudit cu Rucellai, care a 
navigat pe spezele lui Francisc I şi care a fost susţinut 
financiar de negustorii italieni din Lyon - avea acelaşi 
scop, să ajungă' în „Cathai şi în capătul de răsărit al 
Asiei". In fapt, Verrazzano, căruia i se datorează 
descoperirea estuarului de la Golful Hudson, nu a reuşit 
decît joncţiunea între Florida spaniolă şi regiunile 
descoperite de portughezi în zona Terra-Nova. 

Jacques Cartier* fusese însărcinat şi el să găsească 
ruta de nord-vest înspre China şi să „dea de urma unor 
insule şi ţări unde se zice că trebuie să se afle mulţime 
de aur şi felurite bogate lucruri". Cele trei călătorii ale 
sale din 1534, 1535 şi 1541-1543 au avut, într-un fel, 
un rezultat negativ. Au dovedit, se înţelege, insulari- 
tatea Terrei-Nova şi au înlesnit descoperirea Sfîntului 
Laurenţiu, care a fost parcurs pînă dincolo de Mont- 
real, dar i-a şi convins pe francezi că fluviul acesta riu 
oferea o trecere către China. De aceea, regii Franţei 
şi-au pierdut interesul pentru Canada în decursul vea¬ 
cului al XVI-lea. 

Englezii s-au încăpăţînat, într-o măsură mai mare 
decît restul europenilor, în a găsi drumul spre Extre- 
mul-Orient prin nord-vest. în 1566, Humphrey Gilbert, 
frate de tată cu Sir Walter Raleigh, a scris un Discurs 
asupra descoperirii unei noi treceri spre Cathay, mult 
citit în mediile marinăreşti. Unsprezece ani mai tîrziu, 
în Anglia a fost fondată „Compania Cathay". Pe lista 
de subscripţie a figurat şi numele reginei. Tot în 1612 
a luat fiinţă o „Companie de negustori din Londra, 

descoperitori ai trecerii către nord-vest“. Totuşi, în¬ 
cercările repetate făcute pe rînd de Frobisher, Davis, 
Hudson, Bylot şi Baffin, între 1576 şi 1616, nu au făcut 
posibilă găsirea, pe la nord de Labrador, a locului din 
care se spera ca apele să poată duce în sfîrşit, în 
direcţia sud-vest. In schimb, s-a îmbunătăţit cunoaş¬ 
terea regiunilor septentrionale. Davis, în 1587, a mers 
de-a lungul Groenlandei pînă la 72° nord, iar Hudson 
a parcurs în 1610-1611 golful care îi poartă numele. In 
1615, Bylot şi Baffin au dat de ieşirea nord-vestică a 
acestui golf. In anul următor, au urmărit ţărmul vestic 
al Groenlandei pînă la 78° nord şi s-au întors, fără să 
afle că descoperiseră o trecere între Marea Baffin şi 
Oceanul îngheţat, lucru care avea să se înfăptuiască 
abia două veacuri mai tîrziu. 

Dar nu exista oare nici o cale posibilă spre China 
prin nord-est? A căutat-o veacul al XVI-lea, iar cos¬ 
mograful Plancius, un discipol al lui Mercator, i-a afir¬ 
mat existenţa în 1584. Treizeci de ani mai tîrziu, engle¬ 
zul Chancellor înconjurase Capul nord, intrase în 
Marea Albă şi atinsese uscatul la gurile Dvinei. Rela¬ 
ţiile comerciale anglo-ruseşti au dus la fondarea oraşu¬ 
lui Arhanghelsk, în 1584. Peste doisprezece ani a avut 
loc marea tentativă a olandezului Barents pe direcţia 
nord-est. El a atins Spitzberg, apoi Novaia Zemlia pe 
care expediţia a urmat-o eale de şapte sute de kilometri. 
Dar nu s-a putut depăşi vîrful nordic al insulei: de pe 
data de 15 august, marea a început să se strice. Iernatul 
(1596-1597) la 76° nord a fost foarte dur. Barents a 
murit pe drumul de întoarcere. Rămînea stabilit că dra¬ 
murile favorabile înspre. China erau cele pe la sud. Dar 
spaniolii aveau ceva mai bun decît China.' 

• 

între 1496, dată a fondării oraşului Santo Domingo, şi 
1519, anul creării zonei Panama şi al debarcării lui 
Cortes în Mexic, în America a existat un prim imperiu 
spaniol. Se întindea pe aproximativ 300 000 km 2 şi 
avea în componenţă Antilele, istmul Panama, partea de 
început a ţărmului sud-american, pînă la gurile rîului 
Magdalena, şi Florida descoperită în 1513 de Ponce de 
Leon. în răstimpul a treizeci de ani, acest imperiu s-a 

mărit nemăsurat înspre continent.-Mexicul (Noua Spa¬ 
nie), Peru şi Noua Granadă i-au constituit în secolele al 
XVI-lea şi al XVII-lea, elementele esenţiale. Patru sute 
de pedestraşi, şaisprezece cavaleri şi şase bombarde 
i-au venit de hac imperiului aztec, care, ce e drept, nu 
cunoştea nici calul şi nici armele de foc. Mexicanii au 
văzut îrt Cortes un zeu răzbunător a cărui întoarcere o 
vestise mitologia lor pesimistă. Pe deasupra, conquista- 
dorul a fost ajutat într-un mod eficace de tlaxcalani 
care îndurau anevoie stăpînirea aztecă, recentă de alt¬ 
minteri. La început, Tenochtitlan (Mexic) a fost ocupat 
paşnic în noiembrie 1519. Dar oraşul s-a răsculat în 
anul următor şi spaniolii au fost siliţi să îl părăsească 
în cursul sinistrei Noche-triste (30 iunie 1520). A fost 
nevoie de o adevărată victorie navală - oraşul fiind 
ridicat în mijlocul unui lac - şi de lupte de stradă pen¬ 
tru a recupera capitala aztecă (13 august 1521). Aceasta 
îşi exercita influenţa peste aproximativ 300 000 km 2 , 
dar foarte rapid spaniolii s-au încumetat dincolo de 
acest perimetru. între 1523 şi 1524 au ocupat Yucata- 
nul, Guatemala şi Honduras. Golful Californiei a fost 
explorat cu începere din 1533; marele canion Colorado, 
descoperit în 1540, iar golful din San Francisco, în 
.1542. Se povestea că o ţarătle basm - a celor şapte 
cetăţi Cibola - se, întindea la nord de Mexic. Patru sute 
de spanioli au pornit din Florida în 1528 pentru a încer¬ 
ca să o găsească; după şapte ani de călătorie, doar patru 

supravieţuitori au ajuns din nou, prin Texas şi Rio 
Grande, în Noua Spanie. Tot mirajul regiunilor aurifere 
explică şi expediţia lui De Soto, începută în 1539 cu 
şase sute de oameni. Plecată din Florida, a trecut 
Mississippi pe la miazăzi de actualul oraş Memphis, a 
traversat munţii Ozark, ajungînd pînă la întîlnirea 
Arkansasului cu Canadian River. Numai trei sute de 
oameni s-au întors la Tampico. De Soto murise pe dru¬ 
mul de întoarcere. Adevărul este că în veacul al 
XVI-lea spaniolii au străbătut regiunile aflate la nordul 
Mexicului actual, de la Atlantic şi pînă în California, 
în 1602, o aşezare permanentă a fost întemeiată la 
Santa Fe. Insă, la data respectivă Peru era pentru 
Spania partea cea mai interesantă din America. 

în 1528, Carol Quintul a primit la Toledo un mic 
nobil din Extramadura, Pizarro*, care luptase deja în 
America şi care s-a angajat Să întreprindă alte cuceriri 
peste mări. în anul următor, împăratul l-a numit guver¬ 
nator pe viaţă al statului Peru. In schimb, scrie Gomara, 
„Pizzaro a promis mari bogăţii şi mari regate: mult mai 
mult decît se cunoştea şi mult mai puţin decît era de 
fapt.“ Pizzaro a părăsit Sevilla la 19 ianuarie 1530 cu 
o sută optzeci de oameni şi douăzeci şi şapte de cai. 
Cînd a înfruntat, la 16 noiembrie 1532, cele treizeci sau 
patruzeci de mii de indieni ai lui Atahualpâ, în cîhrpia 
Cajamarca, Pizzaro avea la dispoziţie trei sute de sol¬ 
daţi. în ziua aceea, Imperiul incaş* s-a prăbuşit. însă 
dispariţia sa a fost favorizată de un război civil care 
ţinea de şapte ani. Răscumpărarea lui Atahualpa s-a 
ridicat la 971 125 de pesos în aur şi 40 860 măsuri de 
argint. Peste cîteva luni a fost botezat, apoi gîtuit. Ca¬ 
pitala imperiului incaş, Cuzco, a fost ocupată la 15 no¬ 
iembrie 1533. Grădina şi templul Soarelui au fost jefu¬ 
ite de soldaţi. La sfîrşitul campaniei, fiecare soldat a 
primit echivalentul a optsprezece kilograme de aur. In 
1535, Pizarro a întemeiat capitala noului Peru: Lima. 

Spaniolii au depăşit repede limitele Imperiului, 
incaş, la fel cum ieşiseră din graniţele lumii aztece. Din 
1535, Almagro şi oamenii lui au coborît spre Chile, 
unde au pus piciorul cu preţul unor eforturi extraordi¬ 
nare. Cincisprezece sute de indieni care însoţeau expe¬ 
diţia au pierit. In ciuda lungii duşmănii araucane. Chile 
a fost cucerit de spanioli, începînd cu 1540, graţie lui 

Valdivia care a întemeiat Valparaiso şi Santiago. în 
1553, o corabie spaniolă a trecut în revistă ţărmul chili¬ 
an şi a intrat în Pacific prin strîmtoarea Magellan. In 
felul acesta, în mai puţin de treizeci de ani, toată coas¬ 
ta occidentală a Americii de Sud fusese explorată de 
supuşii Regelui Catolic. 

Aceştia şi-au stabilit dominaţia asupra Noii Granade 
(Columbia şi Venezuela în momentul de faţă) cam în 
acelaşi timp cu acapararea statului Peru. Primele tenta¬ 
tive de colonizare în regiunea Darien (1509) fuseseră 
descurajante. însă, în 1524, o aşezare a fost creată la 
Santa Marta, iar în 1532 spaniolii au construit portul 
Cartagena. După aceasta, ei s-au putut avînta înspre in¬ 
terior, ceea ce a şi făcut, între 1536-1539, expediţia 
condusă de un tînăr şi energic jurist, Quesada. Acesta 
a avut potrivnici o climă de etuvă, junglă, bolile tropi¬ 
cale, un relief accidentat, lipsa drumurilor, o mulţime 
de insecte. Cu toate acestea, urmînd malul drept al fîu- 
lui Magdalena, a izbutit să depăşească zona de pădure 
şi să ajungă în cîmpiile înalte şi cultivate. într-o savană 
unde găsise aur şi cdva smaralde a întemeiat oraşul 
Santa Fe de Bogota. In 1539, în cîmpia Bogotei s-a 
întîlnit cu un aventurier german, Federmann, care venea 
din Venezuela şi cu un spaniol, Belalcazar, care venea 
din Peru. Astfel, joncţiunea celor două domenii cucerite 
pentru Spania de Pizarro şi Quesada era săvîrşită. 

încă în 1539, un alt spaniol a traversat Anzii la est 
de Cajamarca şi ă ajuns la izvoarele Amazonului. In 
regiunile situate între rîul Magdalena şi Amazon, euro¬ 
penii erau în căutarea unui nou Eldorado, deformare şi 
transpunere americană a mitului african. Nu se mai ple¬ 
ca pentru descoperirea fluviului de aur, ci a regatului 
omului aurit, el Dorado. înainte de 1480, un rege al 
regiunii Bogota, cu prilejul unor sărbători, s-a uns efec¬ 
tiv cu ulei de terebentină, s-a tăvălit prin pulbere de aur 
şi a intrat la sfîrşit în apa unui lac unde aruncase 
dinainte smaralde şi obiecte preţioase. Ceea ce s-a căz¬ 
nit să descopere aventurierii germani trimişi de Welser 
de Augsburg în anii 1530, apoi spaniolii, din 1530 pînă 
pe la 1595, în fine, englezii în ultimii ani ai secolului 
al XVI-lea şi începutul celui de-al XVlI-lea în vasta 
regiune cuprinsă între actuala Columbie şi nordul Bra¬ 
ziliei, era capitala de negăsit a omului aurit. Pe măsură 

ce înaintau cercetările, aceasta a fost, localizată din ce 
în,ce mai spre est. In orice caz, căutarea vestitului 
pămînt al făgăduinţei le-a permis europenilor să-şi ame¬ 
lioreze cunoştinţele cu privire la continentul sud- 
american. 

între 1539-1541, o expediţie condusă de Gonzalo 
Pizarro, frate vitreg cu fondatorul Limei, a plecat din 
Quito şi, după greutăţi incredibile a ajuns pe Coca, ale 
cărei ape coboară spre Amazon. O ispravă încă mai 
uimitoare: un locotenent al lui Gonzalo Pizarro, Orel- 
lana, a reuşit, cu cincizeci de oameni, în 1541, în de¬ 
cursul unui drum de opt luni de zile, să coboare Ama¬ 
zonul, pe un vas, pînă la gurile sale. Expediţia s-a cioc¬ 
nit cu cete de indigeni în rîndul cărora luptau femei; de 
aceea Orellana a numit imensul fluviu pe care îl explo¬ 
rase, Amazon. Alţi spanioli - în căutarea aceluiaşi El¬ 
dorado - au descoperit, către 1560, canalul Casaquiari 
care leagă sistemul fluvial Orinoco de cel al Amazo¬ 
nului, iar în anii 1590 au urcat pe Caroni. Dat fiind că 
citise rapoarte care poziţionau Eldorado în această por¬ 
ţiune a Americii, Sir Walter Raleigh a trimis o misiune 
în Guyana (1594) şi în două rînduri s-a deplasat perso¬ 
nal pe malurile fluviului Orinoco şi rîului Caroni. Cîte 
drumuri, atîtea aşteptăţi înşelate. Raleigh a fost execu¬ 
tat la întoarcerea din a doua sa expediţie, în 1618. 

Chiar dacă nu a ţinut în mînă cu fermitate toate re¬ 
giunile pe care le descoperiseră, spâniolii au tins, cu 
toate acestea, să constituie în America un ansamblu te¬ 
ritorial relativ omogen. în cursul misiunii sale din 
1526-1529, Sebastien Cabot atinsese aşezarea Asum 
cion. Legătura dintre Asuncion şi Cuzco a fost asigu¬ 
rată încă din 1547. In anii următori, colonişti veniţi'din 
Chile au ridicat, la răsărit de Anzi, Tucuman şi 
Mendoza. Argentina era pe cale de a se naşte. Aşezarea 
Buenos Aires, creată în 1535 dar abandonată după 
aceea, a fost definitiv repusă pe picioare în 1580 de 
circa şaizeci de spanioli veniţi din Asuncion şi de 
cîteva sute de indieni guarani. Dar numai spre sfîrşitul 
secolului al XVIII-lea (1776) şi-a făcut apariţia un 
viceregat, La Plata. Pînă atunci, zona aceasta întinsă, 
puţin populată, a depins de Peru, devenit în a doua par¬ 
te a secolului al XVI-lea, mulţumită descoperirii mine¬ 
lor de argint de la Potosi, cea mai interesantă dintre 

9. IMPERIILE PRECOLUMBIENE 
(După J. Delumeau fi J. Heers, ibid.j. 


posesiunile spaniole din America. însuşi oraşul Potosi, 
ar fi numărat, încă din 1580, în jur de 120 000 de 
locuitori. 

Nucleu dinamic al dominaţiei spaniole din America 
de Sud, Peru trebuia, de-a lungul secolului al XVI-lea, 
să-şi extindă influenţa în toate direcţiile: înspre Chile, 
Noua Granadă, La Plata şi înspre mare. Dacă expediţia 
Legaspi şi.Urdaneta care a colonizat Filipinele în 1565 
a plecat din Acapulco - „galionul de Manilla“ luînd de 
atunci înainte obiceiul de a se întoarce către Mexic 
urmînd o rută mult mai septentrională decît cea de la 
dus -, de la Callao în schimb şi-au întins pînzele flotele 


66 







■-t-:-- 

10. AMERICA DE SUD ÎN VREMEA PENETRĂRII IBERICE 
(După B. Penrose, Travel and discovery in the Renaissance.) 

care au încercat să descopere marele ţinut austral de¬ 
spre care incaşii le vorbiseră învingătorilor. Numai că 
Mendana, în 1567 şi 1595, şi Quiros, în 1605, au eşuat 
în încercările respective. Nu au întîlnit decît insule - în 
particular arhipelagul Salomon - fără interes economic. 

La sfîrşitul secolului al XVI-lea, pe vremea cînd 
America spaniolă dispunea de 115 pînă la 120 000 de 
albi, Brazilia portugheză număra doar 24 000, avînd la 
dispoziţie 18 000 de indieni şi 14 000 de negri: începu¬ 
turi modeste. Aici nu a fost nici imperiu incaş, nici 
conquistadori, nici legende cu Eldorado. Această uriaşă 
lume, defectuos cunoscută, abia dacă a putut Oferi, la 

începuf, lemn pentru vopsit de culoarea jarului căruia îi 
datorează şi numele. Totuşi, puţin cîte puţin, Brazilia 
colonială a prins viaţă, în pofida eşecului suferit de 
„Franţa antarctică", aceea pe care, la insistenţele lui 
Coligny, Villegaignon a căutat să o facă viabilă în gol¬ 
ful de la Rio între 1555 şi 1567. Colonizarea portughe¬ 
ză a început către anii 1530. De-a lungul coastei fu¬ 
seseră instituite căpitănii ereditare. In 1549, Thonie de. 
Sousa, numit guvernator general al coloniei, s-a insta¬ 
lat la Bahia. Spre sfârşitul secolului, dezvoltarea pro¬ 
ducţiei de zahăr, consolidînd prezenţa portugheză în 
America de Sud, a asigurat bunăstarea Braziliei colo¬ 
niale' Aici se inventariau 60 de mori de zahăr în 1570 
şi 230 în 1610, cu deosebire împrejurul Bahiei şi Per- 
nambucului. Producţia de zahăr, care era de 180 000 de 
arobe către 1560, a atins 1 200 000 de arobe în 1600. 
încă nu exista vreo îndoială asupra faptului că Brazilia 
va deveni, în secolul al XVIII-lea, unul din izvoarele 
de aur pentru Europa. în aşteptare, Peru şi Mexicul au 
furnizat lumii vechi, în secolele al XVI-lea şi al 
XVII-îea, cea mai mare parte din metalele preţioase de 
care a avut nevoie. 



11. SPANIOLI ŞI PORTUGHEZI ÎN BAZINUL ATLANTIC 
CĂTRE 1580 (După J. Delumeau şi J. Heers, op. cit.) 

Multă vreme s-a obişnuit ca prosperitatea „frumosului 
secol al XVI-lea“ să fie legată de afluxul aurului şi, mai 
mult, de cel al argintului american. E. Hamilton a cal¬ 
culat că între 1503-1600 - neţinîndu-se cont de frauda 
imposibil de evaluat - 7 440 de tone de argint şi 154 de 
tone de aur au ajuns, din Lumea Nouă, la Sevilla. Dar 
abia după descoperirea 'minelor de argint de la Potosi 
(1545) şi folosirea în America (după 1557) a procedeu¬ 
lui de amalgamare* pentru tratarea minereului argintifer 
au putut şi Peru şi Mexic să-şi deverseze din plin como¬ 
rile asupra Europei. Numai în deceniul 1591-1600 au 
ajuns în Spania din America, peste 2 707 de tone de 
argint şi 19 tone de aur. Din această ţară, şi destul de 
devreme, metalele preţioase, scurgîndu-se din sipetele 
spaniole, luau drumul altor ţări ale Europei. Începînd cu 
1530, ele au ajuns la Anvers*, capitala economică de 
atunci a Occidentului. Potrivit raportului unui ambasador 
veneţian, In primăvara lui 1551, 800 000 de ducaţi din' 
Peru erau gata de a fi transformaţi în Ţările de Jos. în 
1556, un alt veneţian dădea asigurări precum că 5 mili¬ 
oane de taleri din aur treceau în fiecare an din Spania în 
Franţa, în ciuda ostilităţii persistente dintre cele două 
ţări. Italia, foarte legată politic şi economic de Spania, 
se orientase înspre metalele ipreţipăse americane într-un 
mod şi mai evident decît Ţările de Jos şi Franţa.» La 



12. INTRĂRILE 
DE METALE 
PREŢIOASE 
AMERICANE , 
IN SEVILLA 
ŞI CREŞTEREA 
PREŢURILOR 
ÎN SPANIA 


(După E. J. 
Hamilton, 

Leş Tresors 
d’Amerique et Ies 
mouvements des 
prix en Espagne.) 

sfîrşitul lui 1594 şi începutul anului următor, flota din 
Havana s-a făcut aşteptată la Sevilla* într-un mod ne¬ 
obişnuit. In martie 1595, ambasadorul la Roma al duce¬ 
lui de Urbino îi scria stăpînului său: „Dacă nu vine flota, 
piaţa din Genova este fallitissima.“ Sevilla devenise 
plămînul Europei. însă aurul şi argintul, în veacul lui 
Cellini, nu şe preschimbau doar în monede. Un francez 
scria în 1620 că ele erau de asemenea „cu nemiluita în 
temple, preschimbate în vase sacre sau potire, în sfeş¬ 
nice, în cruci, în crucifixe, în lămpi şi mai ales în racle 
şi relicvarii." Geea ce era adevărat pentru Franţa era a 
fortiori pentru Roma unde întîiul aur venit din America 
a slujit la reacoperirea plafonului de la Santa Maria 
Maggiore. In 1622, la Roma se găseau 97 de orfevri şi 
argintari, 40 de aurari,,38 de gravori de medalii. 17 cize- 
latori de aur: cifre elocvente. 

Urcarea preţurilor în secolul al XVI-lea continuă să 
îi pasioneze pe istorici; aceasta constituie unul din 
testele graţie cărora se încearcă să se ghicească şi să se 
cifreze expansiunea economică a Europei în „epoca de 
aur“ a Renaşterii. In Spania, creşterea a fost de 240/100 
într-un secbl (1501-1510 - 1601-1610). între aceleaşi 
date, ea pare a fi depăşit, pretutindeni în Europa, 
200/100 şi chiar nivelul 300/100, ţinînd cont de faptul 
că articolele industriale au crescut mult mai puţin decît 
produsele alimentare. Marea creştere, se afirmă, a înce¬ 
put în Andaluzia încă de la sfifşitul secolului al XV-lea 
şi s-a propagat după aceea mai mult sau mai puţin 
rapid în celelalte ţări ale Europei, în funcţie de impor¬ 
tanţa relaţiilor, lor cu Spania: de unde seducătoarea 
ipoteză că aceasta şi-ar avea cauza în afluxul de aur şi 
de argint din America. Nu este oare explicaţia pe care 
o dăduse deja Jean Bodin* în 1568? In fapt, urcarea 
preţurilor a culminat în Spania, în Italia, în Franţa, în 
Ţările de Jos la sfîrşitul secolului al XVI-lea şi în 
primul deceniu al secolului al XVII-lea, în momentul 
în care în Europa îşi făceau apariţia cele mai mari can¬ 
tităţi de metale preţioase peruviene şi mexicane. Ca 
urmare, este tentant să se facă o legătura între como¬ 
rile Americii, pe de o parte şi avîntul creditului, dez¬ 
voltarea generală' a afacerilor, sporirea bugetelor mili¬ 
tare, creşterea gradului de lux şi strălucitoarea înflorire 
artistică ce caracterizează veacul al XVI-lea, pe de altă 

parte. Contrariu veacului al XVII-lea, mai puţin ali¬ 
mentat decît cel precedent de minele americane a căror 
producţie scăzuse şi care cunoscuse pe plan economic 
o perioadă de recesiune, veacul al XVIII-lea, mai cu 
seamă după 1730, susţinut de aurul din Brazilia şi de 
o redresare a producţiei de argint din Mexic, ar fi 
apărut din nou drept secolul fericit, creşterea preţurilor, 
după prăbuşirea înregistrată pe vremea lui Colbert, re- 
fleetînd această euforie regăsită. O schemă clasică ce 
cuprinde cu siguranţă o doză de adevăr, dar care se 
cade a fi nuanţat, corijat, completat, chiar dacă pros¬ 
peritatea minieră a secolului al XVI-lea s-a împotrivit 
marasmului din epoca precederită. 

In veacul al XlII-lea, în Europa occidentală şi cen¬ 
trală se asistase la o adevărată renaştere monetară pe 
care au probat-o reluarea procesului de batere a mone¬ 
dei de aur (genovez şi florentin în 1252, scud de Saint 
Louis, ducat veneţian din 1284), şi mai mult încă, 
punerea în circulaţie a drahmelor de argint, la Veneţia 
mai întîi şi imediat după aceea la Florenţa, în Franţa, 
în Flandra, în Anglia şi în Boemia. Secolul al XlV-lea 
şi cea mai mare parte din secolul al XV-Jea au fost, 
dimpotrivă, caracterizate printr-o adevărată prăbuşire a 
producţiei europene de argint. Minele, destul de mar¬ 
ginale, este adevărat, de la Derbyshire şi Devonshire, 
din Poitou şi din Sardinia s-au epuizat. Şi mai grav a 
fost declinul exploatărilor din Europa centrală: cele din 
Ungaria, active din veacul al VUI-lea şi care atinseseră 
dezvoltarea plenară în veacurile al XH-lea şi âl 
XlII-lea, cele din Goslar, în Saxa, care începînd cu 
veacul al X-lea au fost principalii furnizori europeni de 
argint şi de cupru, cele din Freiberg, la poalele lui 
Erzgebirge, deschise îh veacul al XH-lea şi care au 
cunoscut apogeul către 1310. Intrate în depresiune erau, 
la mijlocul veacului al XTV-lea, şi minele din Meissen 
(lîngă Dresda), cele din Tirol, din Carinthia, din Tran¬ 
silvania, din Boemia şi din Moravia. 

Nevoia de metale pentru monedă a fost, am mai 
spus, una din cauzele marilor călătorii de descoperiri 
geografice. Aceasta explică mai cu seamă obstin aţia cu 
care portughezii s-au aventurat de-a lungul coastelor 
africane în căutarea aurului din Sudări. După veacul al 
X-lea cel puţin, pulberea de aur din Sudan „urca“ prin 

caravanele transsahariene către Africa de Nord, de unde 
o parte ajungea apoi în Europa. Stabilindu-se la margi¬ 
nea occidentală a Africii şi întemeind, în 1481, sucursa- 
la-fortăreaţă a companiei de comerţ din Elmina, în 
Golful Guineii, portughezii au deviat către mare şi în 
profitul lor acest multisecular trafic. Africa de Nord s-a 
trezit sărăcită de Portugalia îmbogăţită: anual, 433 kg 
de aur, în medie au ajuns la Lisabona, din 1504 pînă 
în 1‘507; 444 de la 1517 la 1519. însă, în loc să însu¬ 
fleţească, aşa cum o făcuse în trecut, com'erţul medi¬ 
teranean, acest aur a fost întrebuinţat în Extremul Ori¬ 
ent pentru plata piperului, a mirodeniilor şi a perlelor. 
Sechestrul lusitan asupra aurului african nu a permis 
aşadar sprijinirea efectivă a economiei occidentale. Din 
fericire, aceasta a beneficiat, începînd de prin 1460 de 
noul avînt al minelor de argint din Europa centrală. 

Această înnoirfe se datorase progreselor tehnice de¬ 
spre care ne vom ocupa mai departe. Aceasta a fost, în 
orice caz, spectaculoasă! atingînd probabil apogeul în 
cursul deceniului 1526-1535. După calculele lui J. U. 
Nef,\ atunci s-ar fi produs în Europa aproape 85 de tone 
de ârgint pe an, cantităţi comparabile celor din secolul 
al XlX-lea! Către 155Q, Europa avea poate de două¬ 
sprezece ori mai multe metale monetare decît în 1492. 
Or, la jumătatea veacului al XVI-lea, aportul Americii, 
după descoperire se ridica, neţinînd Cont de fraudă, la 
vreo 59 tone de aur şi 264 tone de argint. Revenirea 
prosperităţii în Europa pe timpul lui Diirer (1471— 
1528), Rafael (1483-1520), Luther (1483-154b) şi 
Zwingli (1484-1531) a fost susţinută deci mai puţin de 
bogăţiile Americii, cît de argintul Europei centrale. 
Cîteva exploatări miniere - de pildă cele din Schnee- 
berg, în Saxa - au atins apogeul în anii ’80 ai veacu¬ 
lui al XV-lea. Altele, cu precădere de la Freiberg, nu 
şi l-au atins decît la mijlocul celui de-al XVI-lea. Dar 
majoritatea au cunoscut între 1515 şi 1540 activitatea lor 
de vîrf. 

Avuţia Germaniei de sud începînd cu ultimul pătrar 
al veacului al XV-lea şi în timpul primei jumătăţi a 
celui de-al XVI-lea, ridicarea oamenilor de afaceri ba¬ 
varezi şi franconieni, iradierea artistică şi umanistă de 
la Niirenberg*, Augsburg şi Innsbruck în epoca Re¬ 
naşterii se explică în special prin faptul că oraşele din 

13. FORTĂREAŢA DINSAO JORGE DA MINA (ELMINA) 
FONDATĂ ÎN 1481 PE COASTA AURULUI 
(După B. Penrose, op. cit.) 

Bavaria şi din Alpii germani se găseau în inima unei 
întinse zone producătoare de argint (Harz, Tirol, Boe- 
mia). In plus, aşezate pe cele mai prielnice axe nord- 
sud ale Europei, ele au fost în măsură să vîndă la 
An vers ca şi la Veneţia, alături de harcheturi fabricate 
într-un sortiment bogat în regiunea lacului Constanza, 
argintul, cuprul şi fierul extrase din minele Europei 
centrale. In secolul al XVI-lea, cei mai mulţi oameni 
de afaceri germani s-au îmbogăţit în primul rînd pe 
seama mineritului. Un exemplu este Jakob Fugger* 
„bogatul", care obţine, în 1487, ca despăgubire pentru 
un împrumut, partea care îi revenea arhiducelui Sigis; 
mund de Habsburg asupra producţiei din minele sale de 
argint din Tirol: începutul unui averi colosale. 

„în ciuda activităţii miniere din Europa, scria 
H. Hauser, ajunul războaielor italiene este o perioadă 
de monedă rară." Efectiv, banca Medicis, chiar înaintea 
descinderii lui Carol al VlII-lea în Italia, era în plin 
marasm şi Florenţa, care avusese pînă la 72 banc hi 
grossi în 1422, rămăsese cu o jumătate din duzină în 
1494. într-adevăr, în ciuda reînnoirii economice - sau 
din pricina ei - Europa Renaşterii pare să fi trăit încon¬ 
tinuu peste mijloacele sale. De aici provine criza vio- 

lentă a anilor 1557-1560, cînd Habsburgii de Spania, 
aflaţi în faţa unui deficit de vreo 15 milioane de ducaţi, 
au fost blocaţi de bancrută - aceasta fiindu-le fatală 
Fugger-ilor. La rîndul său, Henric al II-lea, înfrînt la 
Saint-Quentin în 1557, a lăsat la moartea sa, doi ani 
mai tîrziu, o datorie de peste 40 de milioane livre de 
Tours. Era timpul ca argintul american, sosit în mod 
masiv de-acum înainte în Spania, să preia ştafeta celui 
din Europa centrală, aflat acum în declin. In epoca lui 
Lepanto (1571), a Invincibilei Armada (1588), a răz¬ 
boaielor religioase în Franţa şi în Flandra şi în vreme 
ce sume enorme erau destinate construirii Escorialului 
şi înfrumuseţării Romei, Renaşterea care se sfîrşea, mai 
belicoasă ca oricînd şi mai ahtiată după lux şi decor 
mai mult ca niciodată, a continuat să cheltuiască fără 
măsură. Monarhia. spaniolă a mai falimentat în 1575, 
1596, 1607, 1627 şi 1647. Băncile din Occident şi-au 
continuat existenţa, chiar atunci cînd conjunctura se 
dovedea extrem de favorabilă în a doua jumătate a se¬ 
colului al XVI-lea, într-o atmosferă irespirabilă, veşnic 
ameninţate de asfixiere, adică de faliment. F. Braudel a 
scris, pe drept cuvînt, că economia secolului al XVI-lea, 
„aşa de favorizată dacă se ţine seama de bogăţiile 
Lumii Noi“, era cu toate acestea „dacă nu totdeauna, 
cel puţin destul de des, în pană de numerar 11 . Evocînd 
cazul special al Sevillei, F. Braudel adaugă: „De îndată 
ce banul lipseşte, după plecarea flotelor, (băncile din 
oraş) sînt în faliment 'virtual, incapabile să-şi plătească 
datoriile şi, bineînţeles, să obţină cel mai mărunt cre¬ 
dit. Ele hibernează..., vii şi moarte deopotrivă, pînă la 
întoarcerea flotelor (din America), asemenea acelor 
muncitori ai lumii selenare descrişi de Wells, care sînt 
adormiţi în preajma şomajului şi treziţi mai apoi la 
viaţă, cînd piaţa muncii face angajări." 


• 

Că a existat un raport, pe durata celor trei veacuri ale 
studiului nostru şi după ele, între producţia de metale 
preţioase şi conjunctură, lucrul este neîndoielnic. Dar 
au fost oare numai aurul şi argintul cele care au creat 
conjunctura? Au fost ele oare principalul motor? Oare 

oamenii şi numărul oamenilor nu contează tot atît şi 
chiar mai mult decît aurul şi argintul? Şi încă o pro¬ 
blemă, mai complexă decît prima: în timpul unei con¬ 
juncturi nefavorabile, cînd producţia de metale preţi¬ 
oase cădea şi preţurile scădeau, numai acestea să fi fost 
oare pricinile pentru care totul mergea prost? 

Nu negăm totuşi că după 1300 Europa a traversat o 
tranziţie grea care a urmat „vremurilor bune ale Monse¬ 
niorului Sfîntul Ludovic 11 de care nu se bucurase numai 
Franţa. Din secolul al Xl-lea şi pînă la sfîrşitul celui 
de-al XlII-lea, Occidentul progresase relativ constant. 
Crescuse populaţia, terenuri noi fuseseră redate agri¬ 
culturii, oraşele şi satele sporiseră şi se dezvoltaseră, 
scăpaseră de servitute numeroşi ţărani, preţurile creş¬ 
teau, comerţul prosperase în epoca de aur a tîrgurilor 
din Champagne, se născuse marea industrie a posta¬ 
vului în Flandra şi în Italia şi mai cu seamă la Florenţa, 
se băteau monede bune de aur şi de argint, arta gotică 
şi învăţămîntul în marile universităţi din Paris, Oxford 
şi Bologna iradiau asupra creştinătăţii. Dar, începînd 
din jurul anului 1270, acest frumos- echilibru s-a frînt. 
J. Le Goff vede ca pe un simbol al greutăţilor care în¬ 
cepeau năruirea, în 1284, a bolţilor catedralei din Beau- 
vais, înălţate pînă la patruzeci şi opt de metri înălţime. 

Începînd cu sfîrşitul secolului al XlII-lea au izbuc¬ 
nit.greve şi răzmeriţe orăşeneşti în Flandra, Normandia, 
la Beziers, la Toulouse. In 1302, s-a produs în Belgia 
de azi o răscoală cvasigenerală. După această dată s-au 
înmulţit mişcările revoluţionare, aruricînd ţărani împo¬ 
triva seniorilor, sărăcimea oraşelor manipulată din cînd 
în cînd de marii burghezi împotriva perceptorilor sau 
patriciatului urban (popollo grasso din Italia, riches 
hommes din Flandra). Acest timp al tulburărilor a văzut 
încercările şi nereuşitele lui Cola di Rienzb la Roiha 
(1347), Etienne Marcel la Paris (1358), Philippe Van 
Artevelde la Gând (1381). El a fost marcat de patru 
răzvrătiri pariziene (1306, 1358, 1382, 1413), de „răs¬ 
coala ciompilor “ din Sienna în 1371 şi Florenţa în 
1380, de revoltele din oraşele scandinave între 1411 şi 
1436. Mai violente decît cele din oraşe, agitaţiile rurale 
au fost mai puţin coerente. Lucrătorii pămîntului nu 
s-au priceput să se alieze într-un mod durabil şi eficace 
ca cei de la oraş: de unde şi eşecul, în 1358, al revoltei 

aşa-numiţilor Jacques 1 din Ile-de-Fance, care i-au fost 
aliaţi compromiţători lui Etienne Marcel şi, în 1381, 
ocuparea fără perspective a Londrei de către trupele lui 
Wat Tyler. Este adevărat că cei o sută şi cincizeci de 
ani care au urmat secolului al XlII-lea au fost plini de 
dezordini la ţară, demonstrate, afară de faptele citate, 
de revoltele din Flandra maritimă (1322-1328), cea a 
nevoiaşilor tuchihs din Languedoc (1380), răscoala lui 
Jack Cade în Kent (1450) şi, în aceeaşi vreme, mişca¬ 
rea celor numiţi remensas din Catalonia. Paroxismul 
tulburărilor, atît urbane cît şi rurale, s-au situat către 
1380: tot Occidentul, din Anglia la Florenţa şi de la 
Barcelona în Germania de vest, părea a se îndrepta 
către anarhie. 

Alte indicii permit să se măsoare amploarea crizei 
suferite atunci de Occident, cu deosebire falimentele 
răsunătoare ale băncilor italieneşti, cu precădere floren¬ 
tine, în prima jumătate a secolului al XlV-lea: Fresco- 
baldi în 1322, Scaii în 1327, Bonaccorsi, Usani şi 
Corsini în 1341, şi încă Acciaiuoli, Peruzzi în 1343, 
Bardi în 1346. Alt semn important: preţul cerealelor a 
stagnat ori s-a prăbuşit. Intre 1160 şi 1300, acestea pro¬ 
gresaseră în Anglia, ţară pentru care sînt cele mai bine 
cunoscute, cu aproximativ 180/100. Or, în 1380-1399, 
acestea se găseau cu 21 de puncte sub nivelul perioa¬ 
dei 1300-1319, pe care nu îl atinsese încă la începutul 
secolului al XVI-lea. Să precizăm că aceste calcule au 
la bază preţurile nominale şi nu preţurile-argint care, 
avînd în vedere devalorizările, ar evidenţia, luate în cal¬ 
cul, o cădere şi mai pronunţată. In Brabant, preţurile 
secarei au înregistrat în acelaşi fel o tendinţă de scădere 
între 1425 şi 1475. In Aragon şi în Valencia, impresia 
este aceeaşi. Penuria de metale preţioase care a urmat 
abundenţei din secolul al XlII-lea a constrîns guvernele 
la devalorizări cărora Filip cel Frumos le-a dat tonul. 
Din 1288 pînă în 1509, valoarea intrinsecă a livrei ge- 
noveze a scăzut cu 75/100; cea a livrei englezeşti, între 
1405 şi 1464, a slăbit cu 28/100 pentru aur şi cu 
33/100 pentru argint. In Franţa, moneda bătută care 
conţinea 80 g argint fin în 1250, nu mai avea în 1500 
decît 22 g. . 


* Jacques (fr.) - nume dat în derîdere ţăranilor de către nobili (n. r.) 

Insistînd asupra depresiunii secolelor XIV-XV, 
R. Lopez a pus accentul încă pe alte fapte. Să luăm ca¬ 
zul a 28 de oraşe între Loara şi Rin: între 1100 şi 1250 
li s-au construit 20 de metereze principale şi li s-au 
efectuat 17 extinderi, adică 37 de ziduri noi; între 1250 
şi 1400, 2 metereze principale şi 31 de extinderi, adică 
33 de ziduri noi; între 1400 şi 1550, numai 10 extin¬ 
deri, nici un meterez nefiind ridicat în acest răstimp; o 
probă evidentă, conform autorului, a unui rapid declin 
al expansiunii urbane. In plus, .oraşe egal de pestriţe 
precum Barcelona, Peipignan, Florenţa, Sienna, Vene¬ 
ţia, Modena, Ziirich şi Albi nu şi-au mai redobîndit ci¬ 
fra populaţiei din prima jumătate a veacului al XlV-lea. 
Producţia de postavuri la Florenţa a scăzut cu două tre¬ 
imi între 1338 şi 1378 şi nu şi-a mai revenit (100 000 
bucăţi de postav în 1338, numai 14 000 la sfîrşitul 
veacului al XVI-lea). La Ypres, în cursul veacului al 
XlV-lea, scăderea producţiei de postav a fost la fel de 
catastrofală ca şi la Florenţa. Exporturile de lînă 
englezească s-au împuţinat constant începînd cu 1350. 
Taxa pe intrările şi ieşirile corăbiilor în Estaque (Mar¬ 
silia) nu raporta în 1480 decît 35/100 din ceea ce ofe¬ 
rea două veacuri mai înainte; comerţul din Genova slă¬ 
bise şi el cu 70/100 între 1290 şi 1480; cel de la 
Dieppe eu 65/100 în cursul veacului al XV-lea. Cum să 
nu se concluzioneze, estimează R. Lopez, că toată eco¬ 
nomia occidentală se afla în criză? ' 

Tot la fel de adevărat este că la sfîrşitul Evului 
Mediu s-au abătut asupra Europei o Seamă de războaie, 
boli şi lipsuri acute de tot felul. „Trebuia să i se facă 
loc războiului în viaţa de zi cu zi, să se nască oameni 
care să nu ştie niciodată ce înseamnă pacea, nici măcar 
din mărturiile înaintaşilor" (G. Duby). Războiul de o 
Sută de Ani - care a durat mai mult de o sută şi care 
a fost însoţit şi de lupte între armagnaci şi burgunzi - 
atacurile „marilor companii", războaiele husite din Eu¬ 
ropa centrală (1415-1436), Războiul celor Două Roze 
în Anglia (1450-1485), tulburările civile din Spania şi 
Scandinavia, desele şi nefericitele hărţuieli cu turcii: 
acestea toate au fost partea omenirii din Occident în 
acele „grele vremuri". Să alegem Artois drept pildă. 
Operaţiunile militare au început aici o dată cu cam¬ 
paniile lui Filip cel Frumos, după care a fost traversat 

14. SATELE ABANDONATE ÎN GERMANIA 
SECOLELOR XIV Şl XV (După W. Abel.) 


de toate incursiunile cavaleriei engleze de la Calais; 
Războiul de o Sută de Ani s-a lungit aici cu luptele din¬ 
tre Franţa şi casa de Burgundia. Registrul de încasări al 
ţinutului Langle din 1438-1439 semnalează, după tre¬ 
cerea „englezului": „Ogoarele au rămas pîrloagă şi ni¬ 
menea s-a îndemnat a semăna, ori a ara, ba chiar oa¬ 
menii locului s-au bejenit şi nu au mai rămas pe aici 
decît sărmane femei." In 1472, o armată franceză pă¬ 
trunde în Artois şi devastează văile Canche şi Authie; 
peste trei ani, o nouă expediţie o ia pe acelaşi drum şi 
merge pînă la Arras şi Bapaume; prima cavalcadă a 
devastat 25 de sate sau cătune; a doua, 150. In cursul 
celor două campanii, în total au fost distruse complet 31 
de parohii. Dar toate au revenit la normal. Nu ucise mor 
satele, cît sufocate. Anchetele recente au dovedit că în 
Europa occidentală şi centrală, în secolele XIV şi XV, 
s-a produs un adevărat val de abandonare a satelor. 
După W. Abel, din circa 170 000 de localităţi care exis¬ 
tau în Germania (frontiere din 1937) către 1300, 40 000, 
adică 23/100 au dispărut înainte să înceapă secolul al 
XVI-lea. In Alsacia au fost abandonate, între 1340 şi 
1500, 137 de comunităţi rurale. Proveriţa număra la 

începutul veacului al XlV-lea vreo 625 de cătune şi 
sate, dintre care, în 1471, 177 erau nelocuite. In Na- 
varra, aproape 60/100 din cele 133 de sate dispărute 
care fuseseră depopulate au fost evacuate între 1348 şi 
1500. In satele romane, 25/100 din comunităţile rurale 
vii pe la 1300 muriseră la începutul veacului al XV-lea. 
In sfîrşit, în Anglia, acele enclosure* au depopulat 
satele încă de la începutul veacului al XlV-lea, dar, de 
fapt, în a doua jumătate a veacului al XV-lea, mişcarea 
a atins paroxismul. 

Dar oare nu a fost Ciuma Neagră din 1348-1350 şi 
ciumele care au urmat principalul agent al depopulării 
rurale din multe ţări? In circumscripţia Pongau la sud 
de Salzburg, între 1348 şi 1352, 66/100 din exploatări 
şi-au pierdut vechii proprietari, în vreme ce numai 17 
şi i-au păstrat, soarta celorlalte rămînînd neprecizată. In 
Norvegia, ţară puţin atinsă de Ciuma Neagră, suprafaţa 
cultivată în regiunea Oslo a scăzut cu 40/100 între 1300 
şi 1400, şi preţul mediu al pămîntului a coborît cu mai 
bine de 40/100 în a doua parte a secolului al XlV-lea, 
atît în răsăritul, cît şi în vestul regatului. Registrele 
parohiale din Givry , în Bourgogne, arată că jumătatea 
populaţiei a dispărut în 1348 (680 de decese din august 
pînă la sfîrşitul lui octombrie, în timp ce media lunară 
normală era de 5 şi^ populaţia totală de 1 200 pînă la 
1 500 de persoane). In Savoia, defuncţii parohiei Saint- 
Pierre-du-Soucy trecuseră de la 108 în 1347 la 68 în 
1348 şi 55 în 1349; cei din cele şapte parohii vecine 
au scăzut de la 303 în 1347 la 142 în 1349. Aruncă 
aceste indicative vreo îndoială asupra ipotezei, multă 
vreme admise, a unei mortalităţi rurale inferioare, în 
caz de ciumă, mortalităţii urbane? Nu credem. Pe vre¬ 
mea lui Montaigne şi a Decameronului, bogaţii se si¬ 
leau în perioada epidemiilor, să fugă la ţară. Canonicii 
din Southwell nu au procedat altfel în 1471 şi 1479, 
cînd şi-au părăsit oraşul pentru a nu se molipsi. In tot 
cazul, mortalitatea la oraş ne este mai bine cunoscută 
şi ea a fost catastrofală. Florenţa, care avea 110 000 de 
locuitori în 1338, nu mai avea decît 50 000 în 1351. 
Populaţia din - Albi şi cea din^ Castre s-a diminuat la 
jumătate între 1343 şi 1357. In 1350, moartea răpise 
50/100 din locuitorii Magdeburgului, 50 pînă la 60/100 
din cei al Hamburgului, 70/100 din cei ai Bremenului. 

15. RĂSPÎND1REA CIUMEI NEGRE DE LA 1347 LA 1350 
(După E. Carpentier, în Annales E. S. C., 1962, nr. 6.) 


In schimb, pare verosimil ca mortalitatea să fi răipas la 
un nivel inferior la sate, unde riscurile de contagiune 
erau mai mici. In consecinţă, pentru majoritatea istori¬ 
cilor, răsturnarea conjuncturii economice care s-a pro¬ 
dus în veacul al XlV-lea şi care, prin forţa împrejură- 

rilor, şi-a avut sursa în lumea ţărănească, căd 90/100 
dintre oameni trăiau de pe urma pămîntului, subînţelege 
cauze încă mult mai profunde decît devastările răz¬ 
boaielor sau mortalitatea datorată ciumelor. 

Europa era suprapopulată la sfîrşitul veacului al 
XHI-lea, deci la cheremul eventualelor calamităţi. Pe 
timpul perioadei expansiunii demografice, fuseseră ame¬ 
najate centre de colonizare în zonele mărginaşe: „colonii 

ale greşelii" care prin slabul lor randament au ruinat 
optimismul excesiv al colonilor, în Provenţa de sus, în 
Anglia ca şi în munţii dimprejurul Salzburului şi în 
majoritatea satelor care au dispărut în cursul recesiunii 
din secolele XIV-XV. Aşa că secătuirea solurilor, scă¬ 
zuta rentabilitate a prea multor exploatări urmau să ducă 
aproape automat la foamete, recul agricol, slăbire demo¬ 
grafică. Epidemiile dar şi recoltele proaste, climatul în 
speţă, căruia trebuie să i se recunoască ponderea, sînt 
răspunzătoare de a fi împins la catastrofă declinul care 
venea de la sine. Căci cu mult înainte de Ciuma Neagră, 
o foamete în toată regula se abătuse, în 1315-1317, asu¬ 
pra Angliei, Franţei de Nord, Finlandei, Germaniei şi 
Danemarcei. Chiar din acel moment, pare-se, pentru o 
bună parte a Europei perspectiva s-a răsturnat. In şirul 
secolelor XIV şi XV, anii de sărăcie lucie par să fi fost 
mai numeroşi decît- în secolul al XlII-lea. Pentru Anglia 
se ştiu, şi numai pentru prima jumătate a secolului al 
XlV-lea, opt „foarte proaste recolte" faţă de nUmai patru 
pentru tot veacul al XlII-lea. La Orvieto, Ciuma Neagră 
a lovit, în 1348, o populaţie deja încercată de trei ani de 
inundaţii şi foamete. Apoi în Italia şi în sudul Franţei, 
între 1374 şi 1375 s-a instalat o adevărată foamete. în 
Flandra, Artois, Hainaut şi Cambresis ea a făcut ravagii 
în secolul al XV-lea, în 1409, 1416-1417, 1431-1439, 
1455-1458, 1477-1483, 1487-1493. 

în acest fel, conjunctura anilor 1320-1450, care, la 
început, putea să pară a se caracteriza printr-o scădere a 
producţiei de metale preţioase, a fost în aceeaşi măsură, 
ba chiar într-o măsură mai mare, comandată de o pro¬ 
fundă slăbire demografică. Este rezonabil să se aprecieze 
că în cursul secolului al XlV-lea populaţia europeană s-a 
diminuat cu o treime. Ca urmare, nimic surprinzător 
dacă, în pofida creşterilor brutale dar scurte în momen¬ 
tul foametei, preţurile cerealelor au acuzat o tendinţă de 
scădere persistentă. Nu erau mai puţine guri de hrănit şi 
deci o cerere mai puţin intensă? De aici, în Germania de 
exemplu, o importantă emigrare rurală către oraşe; de 
aici, în Anglia, accelerarea migrării amintitelor enclo- 
sures, marii proprietari profitînd de slăbiciunea econom¬ 
ică şi fizică a ţăranilor pentru a lăsa oilor „mîncătoare 
de oameni" pămînturile scoase din circuitul agricol. 

Or, această perioadă care a cunoscut atîtea nenorociri 
şi care seamănă cu un fragment din Apocalipsă a văzut 
născîndu-se şi înflorind umanismul, ivindu-se şi dez- 
voltîndu-se arta Renaşterii. Ciuma Neagră a zămislit 
Decameronul. în 1428, Masaccio, primul mare pictor al 
Renaşterii, murise. Brunelleschi, genial arhitect, sfîrşise 
încă din 1434 cupola de la Santa Maria del Fiore. 
Încîntătoarea Ca’d’oro datează din prima jumătate a 
secolului al XV-lea veneţian. Se va spune că în cauză 
este o regiune privilegiată şi că Italia s-a eschivat de¬ 
presiunii înaintea oricărei alte ţări din Europa - afir¬ 
maţie, într-adevăr, general acceptată? Dar retablul Mie¬ 
lului mistic, minunăţia din Gând, a fost pictată de fraţii 
Van Eyck între 1413 şi 1432. Secolul al XV-lea mar¬ 
chează la fel de bine epoca de aur a picturii flamande. 
Oricine admiră la Hofburg din Viena somptuoasele 
veşminte sacerdotale folosite în secolul al XV-lea la 
curtea Burgundiei pentru ceremoniile ordinului Lîna de 
Aur se întreabă cum au putut sta laolaltă atîta bogăţie 
cu atîta mizerie. într-o astfel de întunecată perioadă, 
între 1380 şi 1420, s-au realizat în Franţa acele ului¬ 
toare miniaturi care se cheamă Livre de la chasse de 
Gaston Phebus, Treshelles heures de Notre-Dame, Tres 
riches heures du duc du Berry. 

Trebuie oare să tragem concluzia, asemenea lui 
C. Cipolla şi E. Kominsky, că nici o depresiune econo¬ 
mică nu a marcat cu adevărat Renaşterea? Sau dimpo¬ 
trivă, ca şi R. Lopez, că „banul este îndreptat spre artă 
cînd se restrîng debuşeele economice' 1 ? Acelaşi autor 
afirmă că tiranii italieni din Trecento şi Quattrocento au 
durat biserici şi palate pentru resorbirea şomajului. Cu 
certitudine s-ar greşi dacă s-ar lega a priori avîntul eco¬ 
nomic şi înflorirea artistică. Dar mai ales trebuie evitată 
închiderea unui destin complex al umanităţii în categorii 
prea rigide de contracţie şi de expansiune economice. în 
perioada de recesiune, analiza decelează sectoare şi mo¬ 
mente privilegiate. Semne de prosperitate pot să apară 
local şi să îndrepte, cel puţin în parte, acţiunea factorilor 
depresivi. Chiar dacă istoricul detectează tendinţe gene¬ 
rale mari, trebuie să se ţină cont, mai cu seamă pentru 
această perioadă, de originalităţi zonale. Astfel, industria 



de postav din Brabant a cunoscut în primele decenii ale 
secolului al XV-lea o intensificare a activităţii şi a făcut 
exporturi substanţiale înspre centrul Europei- Tot astfel, 
cîmpia Padului, mai bine drenată, pare a fi fost mai bo¬ 
gată după 1350 decît înainte. Cît despre Veneţia, nimic 
nu probează că ar fi traversat în veacurile XIV şi XV o 
lungă perioadă de recesiune. La Florenţa, dacă este ade¬ 
vărat că după Ciuma Neagră industria postavului a fost 
puternic atinsă, în compensaţie cea a mătăsii a cunoscut 
o frumoasă dezvoltare. Apoi, este adevărat că exporturile 
de lînă englezească au scăzut după 1350. Dar pe măsură 
ce industria de dincolo de Canalul Mînecii se dezvolta, 
Anglia exporta în 1480 62 500 bucăţi de postav pe an, 
faţă de 27 700 în 1400. Mai mult, dacă în secolul al XV- 
lea, Londra* a fost lovită de unsprezece reprize ale ciu¬ 
mei, cu cifrele la îndemînă se dovedeşte că numai una a 
avut incidenţe asupra ieşirilor de postav prin acest port. 
In privinţa reculului cerealier într-o mare parte a Euro¬ 
pei, el a provocat desigur extinderea păşunilor dar şi o 
mai frecventă cultivare de plante industriale: in, cînepă, 
hamei, oleaginoase, drobuşor, garanţă. Sigur este că in¬ 
dustria rurală a făcut atunci sensibile progrese în Ţările 
de Jos, în vestul Franţei şi în Germania de sud: de unde 
cantitatea mare a pînzeturilor de in şi de cînepă în pri¬ 
mele două regiuni şi de barchet în cealaltă. In sfîrşit şi 
mai ales, depopularea rapidă a antrenat într-un mod des¬ 
tul de general o creştere destul de notabilă a salariilor, 
mîna de lucru devenind mai rară. Mulţi istorici cred, pe 
cale de consecinţă, că venitul individual mediu a crescut 
într-o mare parte a Europei după jumătatea secolului al 
XTV-lea. Depresiunea economică dăduse posibilitatea 
unui număr mai mic de oameni să împartă aceeaşi sumă 
de bunuri. Această ameliorare a nivelului de trai ar ex¬ 
plica urcarea preţului la unt şi la came, mărfuri relativ 
scumpe, într-un moment cînd preţurile la cereale scă¬ 
deau. Pentru a înţelege Renaşterea, se cere a se renunţa 
la ideea că scăderea preţurilor la grîne şi căderea demo¬ 
grafică semnifică în mod obligatoriu agravarea generală 
în condiţia socială a oamenilor. 

Fără îndoială că' Renaşterea a început dureros: trebu¬ 
ie să o spunem cu tărie. Ea şi-a făcut debutul printre epi¬ 
demii, în mijlocul foametei, a bătăliilor, a panicii nebu¬ 
ne create de Ciuma Neagră, pe cînd erau măcelăriţi 

evreii* făcuţi responsabili de nenorociri, cîiid procesiu¬ 
nile de flagelare îşi plimbau pe străzi cortegiile lor în- 
sîngerate. Dar a fost renaştere pentru că umanitatea occi¬ 
dentală a depăşit încercarea şi aceasta i-a folosit. în 
ansamblul ei, civilizaţia apuseană nu a dat înapoi. Nu a 
fost lovită de lîncezeală şi de atonie. Arta gotică flam- 
boaiantă dovedeşte că aceasta şi-a păstrat verva, fantezia, 
tinereţea. Mişcarea laicizantă* a societăţii şi a culturii 
începută în secolul al XlV-lea a fost continuată, pre¬ 
cizată, accelerată. Individul a continuat să se reliefeze. 
Mai mult, încercările unor vremuri grele au adus în prim 
plan personalităţi - Etienne Marcel sau Jeanne d’Arc - 
care, în timpuri mai îndurătoare, ar fi rămas în umbră, 
în mod progresiv s-au luat în discuţie noţiuni şi structuri 
care păreau bătute în cuie: ierarhie feudală, autoritatea 
Bisericii, valoarea sacramentelor. Poate fiindcă într-un 
anotimp al foamei şi al războaielor, pămîntul şi oamenii 
atrag mai mult atenţia artiştilor, aceştia - şi acest fapt a 
fost unul din demersurile fundamentale din Renaştere - 
au fost mai sensibili faţă de real decît faţă de trecut; au 
arătat interes peisajului, perspectivei, trăsăturilor indivi¬ 
duale. înconjuraţi de greutăţi persistente, oamenii Occi¬ 
dentului au continuat să facă invenţii - dovadă tiparul şi 
punerea la punct a procedeelor de drenare a apei din 
mine. In. navigaţie sau în afaceri au avut curajul să 
înfrunte primejdiile oceanului şi să lase în urmă vreme 
de zile şi luni de zile linia familiară şi liniştitoare a ori¬ 
zontului de la ţărm. între secolul al XlV-lea şi începutul 
celui de-al XVH-lea s-a jucat pentru Occident o carte 
decisivă. Lovit de nenorocire, mai cu seamă între 1320 
şi 1450, ar fi putut să se împotmolească; de bună seamă 
că a fost cuprins de frică, în faţa turcilor, în faţa Marii 
Schisme, în faţa anunţului de mii de ori repetat cu imi¬ 
nenţa Judecăţii de Apoi. Dar a ştiut să afle pînă la urmă 
formulele care l-au eliberat. Arta şi literatura antice i-au 
fost mai mult decît o salvare, o veritabilă invitaţie la 
reînnoire; reformele religioase din secolul al XVI-lea, 
protestantă şi catolică, i-au redat încrederea în Dum¬ 
nezeu; marile călătorii pe mare i-au procurat mijloacele 
de stăpînire a lumii. Să repetăm că aceste rezultate nu 
au fost posibile decît după lungi şi răbdătoare tatonări: 
întinerirea religioasă a veacului al XVI-lea nu poate fi 
despărţită de criza Marii Schisme; trompe-l'aiil -urile vir- 

tuozilor de la finele Renaşterii postulează căutările din 
Quattrocento • în privinţa perspectivei; descoperirea Ame¬ 
rica nu ar frfost cu putinţă fără croazierele portugheze 
de-a lungul coastei africane. 

• 

Cînd Benozzo Gozzoli* pfcta pe zidurile palatului Me- 
dicis, către 1460, preţioasa şi strălucitoarea frescă a 
Regilor magi. Italia ieşise de sub influenţa recesiunii. 
Cu toate că Ţările de Jos de sud şi Germania hansea¬ 
tică trăiseră la sfîrşitul secolului al XV-lea înlr-o at¬ 
mosferă de criză, renaşterea economică era în acest 
moment un fapt cert, nu numai în Italia, dar. şi în Fran¬ 
ţa, în Anglia, în Peninsula Iberică, în Germania de Sud 
şi în Boemia. Impusul activităţii minelor de argint din 
Europa centrală a jucat fireşte un rol în redresarea con¬ 
juncturii. Dar cum s-ar putea neglija, evidentul spor 
demografic? încă lent în secolul al XV-lea, acesta s-a 
afirmat în cel de-al XVI-lea, redînd agriculturii braţe de 
muncă. în zona rurală franceză, încă dinainte de sfîr¬ 
şitul secolului al XV-lea, a fost construit la loc ceea ce 
se dărîmase, pămînturile părăginite au fost recultivate, 
multe sate abandonate s-au repopulat, Rouergue a re- 



16. PREŢUL GRlULUI LA PARIS DIN 1520/1521 PÎNĂ ÎN 
1630/1631 

(După M. Baulanl fi J. Meuvret, Preţuri ale cerealelor 
extrase din mercurialul de la Paris.) 

17. CREŞTEREA 
PREŢURILOR LA 
ROMA DIN 1500 
PÎNĂ ÎN 1630 


(DupăJ. 
Delumeau, Vie 
economique et 
sociale de Rome 
dans la seconde 
moiti6 du XVI e 
siecle.) 

vărsat peste Quercy, răvăşit de Războiul de o Sută de 
Ani, preaplinul locuitorilor săi. Guyenne, devastată şi 
ea, şi-a recăpătat suflul şi sănătatea datorită imigranţilor 
veniţi din Charentes, Poitou şi Vendee. „Pădurile dau 
înapoi din nou; pionierii bretoni se avîntă; ţarinile se 
întind în dauna creşterii animalelor, grîul trece înaintea 
lînii şi a cămii“ (E. Le Roy Ladurie). Un moralist fran¬ 
cez din secolul al XVI-lea evocă ţăranii „care cîntă pe 
cîmp cît e ziua de lungă iar noaptea sforăie pe la căsu¬ 
ţele 101"“. Multă vreme şi de multe ori s-a afirmat că 
populaţia Spaniei scăzuse în cursul secolului al 
XVI-lea. Anchetele recente dovedesc contrariul. Recen¬ 
sămintele au numărat, în 1541, 891 454 decese' în Cas¬ 
tilia şi 1 315 700 cincizeci de ani mai tîrziu, deci o 
creştere de 47/100. De această creştere demografică au 
profitat oraşele, pe cît au profitat şi satele. Renaşterea 
a însemnat triumful marelui oraş. Populaţia s-a mărit 
atunci înjoată Europa. A urmat o cerere mai pronun¬ 
ţată de cereale şi o creştere generală a preţurilor ,,sale, 
la Paris, la Roma, la Londra, la Anvers ca şi la Lvov. 

Oare mai este nevoie atunci să se raporteze ridicarea 
preţurilor din secolul al XVI-lea - care nu a constituit 
de altfel o „revoluţie" (o mărire de aproximativ 300/100 
a preţurilor nominale într-un întreg secol faţă de 
35 000/100 în Franţa, de la 1875 la 1961) - la singura 
injecţie de metale preţioase, germane la început, ameri¬ 
cane după aceea, de care a beneficiat Europa începînd 

din 1460? Dacă era aşa, urcarea preţurilor ar fi fost 
exact contrariul devalorizării monedei, pe măsură ce 
stocul de metale preţioase se acumula, pe cîtă vreme, în 
ansamblu, creşterea a fost mult mai puternică decît 
devalorizările monetare. Pe de altă parte, toate preţurile 
ar fi trebuit, cu un prilej dat, să crească în acelaşi timp 
şi în acelaşi fel, ceea ce nu a fost cazul;, au contribuit 
şi alţi factori, cu deosebire valul demografic, urbaniza¬ 
rea, cererea crescută de cereale, viteza mai mare de cir¬ 
culaţie a monedei, creşterea creditului... şi a luxului: fe¬ 
nomene care au caracterizat expansiunea economică din 
secolul al XVI-lea, în acelaşi timp, de altfel, cu un 
retard destul de general al salariilor asupra preţurilor. 

A recunoaşte în acest mod locul Americii în expli¬ 
carea conjuncturii Renaşterii nu înseamnă a minimaliza 
ponderea- enormă pe care a avut-o în continuare, con¬ 
comitent cu Indiile Orientale, asupra intereselor, grijilor 
şi vieţii Europei. Marile călătorii geografice au marcat, 
în contextul civilizaţiei apusene, durabila victorie asu¬ 
pra mării. între 1504 şi 1650, peste 18 000 de nave au 
navigat între Spania şi America. Intre Lumea Nouă şi 
Europa au avut loc de aici înainte neîncetate schimburi. 
America şi-a trimis argintul, indigoul, cîrmîzul şi za¬ 
hărul; Spania, Portugalia şi curînd Anglia au exportat 
cărţi, tehnică, oameni. Căci Renaşterea a mai fost şi 
naşterea Europelor din afara Europei şi încă - din pric¬ 
ina Europei - naşterea Africilor în afara Africii. 
Deoarece teritoriile nou cucerite trebuiau puse în valoa¬ 
re, şi cum căutarea aurului, apoi imediat cultura trestiei 
de zahăr în Antile, în Brazilia, mai tîrziu în America 
de Nord aveau nevoie de o mînă de lucra robustă, 
Europa, care nu încetase în cuprinsul Evului Mediu să 
folosească sclavi, a recurs, încă din 1501, la transportul 
negrilor către America. în timpul primelor trei veacuri 
ale istoriei americane au intrat în Lumea Nouă de patru 
ori mai mulţi negri decît albi, adică în jur de patru mili¬ 
oane de. sclavi. Renaşterea s-a găsit deci la originea 
problemei negrilor de peste Atlantic. 



Capitolul III 

RENAŞTERE Şl ANTICHITATE 


Renaşterea s-a definit ea însăşi ca o mişcare îndreptată 
spre trecut - demers aparent opus celui al lumii noas¬ 
tre modeme îndreptat spre progres. Renaşterea a dorit 
o întoarcere la izvoarele gîndirii şi frumuseţii. 

Fără dubii, Petrarca este creatorul noţiunii de „vre¬ 
muri obscure" care, vreme îndelungată, urma să domine 
interpretarea istoriei medievale. El califica drept „ve¬ 
che" epoca anterioară convertirii lui Constantin şi 
„modernă" cea care survenise şi era în curs în secolul 
al XlV-lea. Or, această epocă modernă era caracterizată 
de Petrarca* prin „barbarie" şi „tenebre", în vreme ce 
trecutului roman îi^ consacra o admiraţie pătimaşă, 
aproape romantică. In aceeaşi ordine, a mai fost con¬ 
siderat adesea şi iniţiatorul revoluţiei intelectuale a 
Renaşterii, restauratorul acelor studia humanitatis prin 
frecventarea cărora homo ferus - omul sălbatic - acce¬ 
de la valorile civilizaţiei. Compunînd în 1436 Vieţile lui 
Dante fi Petrarca, umanistul florentin Leonardo Bruni, 
pentru care stilul „literar" nu putea fi decît cel latin, 
recunoscînd talentul lui Dante, acorda preferinţele sale 
lui Petrarca, cel care „fu primul dotat cu destulă graţie 
şi geniu ca să poată discerne şi readuce la lumină 
vechea eleganţă a stilului care se pierduse şi se stin¬ 
sese". într-un Dialog al învăţaţilor (1490) dedicat lui 
Lorenzo Magnificul, Paolo Cortese marca şi el impor¬ 
tanţa lui Petrarca: „Avea spiritul aşa de mare şi memo¬ 
ria aşa de întinsă încît, primul, a cutezat să cheme la 
viaţă studiul elocvenţei. Cu adevărat că sub înrîurirea 
geniului său a primit Italia stimulentul dintîi, întîiul 

imbold către studiu." Dar, continua Cortese, Petrarca 
nu a scris într-o latină suficient de clasică. De ce ar fi 
de mirare? „Omului născut' în mocirla acumulată de 
toate veacurile îi lipseau asemenea ornamente ale artei 
scrisului." După aceea s-au făcut progrese. 

Cînd, cu începere de la sfîrşitul secolului al XV-lea, 
mişcarea umanistă a ajuns în ţările transalpine, s-a 
adoptat şi aici, în afara Italiei, noţiunea unei renaşteri 
literare obţinute prin decursul la autorii din Antichitate. 
Un francez, Jean Despautiere, în prefaţa la a sa Ars ver- 
sificandi (1516), recunoştea fără dificultate că Petrarca 
era cel „care nu fără inspiraţie divină inaugurase, către 
anul 1340, războiul declarat barbarilor şi, chemînd 
muzele tăinuite, stimulase cu putere studiul elocinţei". 
Dar „războiul împotriva barbarilor" a început dincolo 
de Alpi cu mai mult de un veac întîrziere faţă de Italia. 
De aici importanţa lui Erasmus, de multe ori consider¬ 
at, în afara peninsulei, după expresia lui Guillaume 
Bude (scrisoare din 1517),. ca „părintele începutului 
care s-au făcut în vremea noastră". Opinie împărtăşită 
de Jacques Charron care, reeditînd Aclagiile în 1571, 
afirma în prefaţa: „El (Erasmus) a fost cel dintîi care a 
înălţat literele frumoase într-o epocă în care erau pe 
cale de a renaşte şi de a se arăta în mîlul lor barbar." 
Totuşi, sprijinindu-se pe mîndria naţională, mulţi scri¬ 
itori francezi, i-au atribuit lui Francisc I, renaşterea 
literelor în patria lor. Astfel, Jacques Amyot dedică tra¬ 
ducerea sa Vieţile oamenilor vestiţi de Plutarh lui 
Henric al II-lea şi declară: „Marele rege Francisc, 
părintele tău, fericit a ctitorit literele frumoase şi le-a 
făcut din nou să se nască şi să înflorească întru acest 
regat nobil." 

Insă termenul de „Renaştere" mai are şi o rezonanţă 
estetică datorată umaniştilor şi artiştilor epocii. In pri¬ 
vinţa aceasta, Filippo Villani, care a compus la sfîrşitul 
secolului al XlV-lea o Carte a cetăţenilor cu faimă din 
cetatea Florenţei, face figură de pionier. Intr-adevăr, în 
cartea sa a făcut elogiul pictorilor florentini „care au 
ridicat iarăşi artele anemiate şi aproape stinse", înce- 
pînd cu Cimabue care a înţeles să aducă arta la asemă¬ 
narea cu natura. „După dînsul, adaugă Villani, fiind 
deschisă calea unei arte noi, Giotto, care nu numai că 
rezistă comparaţiei cu pictorii iluştri din Antichitate, 

dar i-a şi întrecut prin har şi geniu, a redat picturii dem¬ 
nitatea din trecut şi măreţul renume." Opinia lui Villani 
privind resurecţia picturii* a fost preluată în secolul al 
XV-lea de Ghiberti în al doilea său Comentariu (1455). 
în privinţa lui Leone Battista Alberti, acesta atribuia 
contemporanilor lui, Brunelleschi, Donatello, Ghiberti 
etc., renaşterea, artelor plastice. In tot cazul, pentru ital¬ 
ienii luminaţi ai secolului al XV-lea era evident că, în 
epoca lor, arta renăscuse din propria cenuşă. Este toc¬ 
mai ce afirmau şi umaniştii de renume, subliniind sin¬ 
cronismul dintre această resurecţie şi aceea a litera¬ 
turii. Marsilio Ficino proclama nu fără şovinism: „Este 
indubitabil că o vîrstă de aur a adus la lumină artele 
liberale aproape distruse mai înainte: gramatică, elo- 
cinţă, pictură, arhitectură, sculptură, muzică. Şi .toate Ja 
Florenţa." 

La mijlocul secolului al XVI-lea, Vasari, pictor şi 
arhitect care primise o educaţie umanistă, întreprinde 
scrierea unei veritabile istorii a artei italiene pe care a 
intitulat-o Vieţile celor mai iluştri arhitecţi, pictori şi 
sculptori italieni de la Cimahue pînă în vremea noastră 
(1550). Vasari prezenta o sinteză istorică într-un mod 
clar, o sinteză căreia, parţial, îi sîntem tributari şi în 
ziua de astăzi. Ţelul său era să urmărească arta italiană 
de la trezirea ei — rinascită — pînă la desfăşurarea sub¬ 
limă din epoca lui Michelangelo. El distingea aşadar 
trei perioade. Prima începea la mijlocul secolului al 
XlII-lea cu artiştii toscani, care, „lăsînd la o pare stilul 
vechi, le-a plăcut să-i copieze pe Cei Vechi cu ardoare 
şi sîrguinţă". A două corespunde secolului al XV-lea. 
Aceasta era marcată de artişti mari precum Brunel¬ 
leschi, Masaccio, Donatello, care căutau mai ales să 
imite natura, „şi nimic mai mult". In fine, venea seco¬ 
lul al XVI-lea, perioadă a perfecţiunii pe parcursul 
căreia „pot să spun cu toată încredinţarea, scria Vasari, 
că arta a îndeplinit tot ce îi era permis şi că s-a înălţat 
într-atît, că declinul ei ar fi acum mai curînd o dare 
îndărăt decît o aşteptare a altor progrese". 

Nu întîmplător o atare schemă istorică a fost întoc¬ 
mită de un italian. In peninsulă, reminiscenţele Antichi¬ 
tăţii fuseseră în timpul^ Evului Mediu mai numeroase şi 
mai vii decît aiurea. întocmai pe dos decît în Franţa, 
unde arta, gotică arunca cele mai frumoase lumini. 

Oricum ar fi fost, într-astfel se profila prestigiul artei 
italiene în Europa de la începutul secolului al 
XVI-lea încît dincolo de Alpi s-a adoptat fără multă 
greutate concepţia umanistă, italiană deci, a renaşterii 
artelor. Ebraizantul Reuchlin a vizitat şi admirat 
Florenţa^ „unde toate artele excelente îşi reveniseră la 
viaţă". însuşi marele Diirer declara că pictura fusese 
neglijată şi rătăcită vreme de o mie de ani care s-au 
scurs de la căderea Imperiului roman pînă cînd, după 
două veacuri, italienii o readuseseră la suprafaţă. In 
secolul al XVII-lea, flamandul Van Manders, germanul 
von Sandrat şi francezul Fălibien des Avaux, care au 
redactat toate cele trei tratate de istorie a artei, au adop¬ 
tat în linii mari schema lui Vasari. 

. Termenul de „Renaştere", inexact din mai multe 
privinţe, este pentru un istoric ci mărturie despre conşti¬ 
inţa pe care a avut-o despre sine o epocă. Florentinul 
Giovanni Rucellai nota în 1457: „Se crede despre epo¬ 
ca noastră de după 1400 că are mai multe motive de 
mulţumire decît oricare alta de cînd e Florenţa." In 
1518, Ulrich von Hutten se uimea: „O, veac, o, învă¬ 
ţături, ce bucurie de a trăi!" Se mai aminteşte de ase¬ 
menea afirmaţia lui Rabelais din Pantagruel: „Văd pe 
hoţii, pe gîzii, pe aventurierii, pe rîndaşii de acum mai 
docţi ca doctorii şi predicatorii de la noi." 

• 

Oamenii Renaşterii au simplificat istoria, căci Evul 
Mediu nu a pierdut niciodată contactul cu Antichitatea. 
Frustă în spirit, limitată în răspîndire, „Renaşterea 
carolingiană" a avut totuşi meritul de a fi păstrat şi 
recopiat numeroase manuscrise ale vechilor autori: un 
preţios depozit pentru posteritate. Secolele al Xl-lea şi 
al XH-lea, la rîndul lor, au fost martorele reluării studi¬ 
ilor clasice; s-a vorbit şi despre această epocă, fără 
îndoială excesiv, ca despre o „Renaştere". In Franţa, în 
şcolile care au înflorit pe lîngă capitlurile catedrale, se 
comenta Virgiliu, Ovidiu, Juvenal, Statius, Horaţiu, 
Lucan, Sallustius etc. In dezbaterile morale nu se ezita 
să se citeze De amiciţia de Cicero şi epistolele lui 
Seneca. Călugăriţele citeau cu devotament Arta de a 
iubi de Ovidiu; li se ofereau extracte comentate din 


92 



Metamorfoze. Este oare nevoie să se demonstreze 
răsunetul, de-a lungul atîtor veacuri ale Evului Mediu, 
al unei Antichităţi, este adevărat, foarte adesea defor¬ 
mată, prin reliefarea durabilului succes al Romanului 
Tebei, Troiei sau al lui Eneasl Un fapt mai puţin 
cunoscut, dar poate mai semnificativ: Petrarca avea în 
bibliotecă Liber ymaginum deorum de Albricus, un soi 
de dicţionar mitologic alcătuit la începutul secolului al 
XlII-lea. El l-a folosit direct pentru a scrie cîntul al 
treilea din epopeea sa latină, Africa, care exalta figura 
lui Scipio. în acest fel, umanismul, de la naşterea sa, 
nu contenea a se inspira din compilaţiile medievale 
care se raportau la antichitate. 

Operele de artă vădesc la rîndul lor că Evul Mediu 
uitase într-o mai mică măsură decît s-a crezut multă 
vreme unele teme şi motive antice. Sculptorii romanti¬ 
ci s-au inspirat din statui, basoreliefuri, stele şi sar¬ 
cofage abandonate, de-a lungul refluxului ei, de către 
Antichitate. Vechiul timpan de la Saint-Ursin din 
Bourges, care reprezintă o magnifică scenă de vînătoare 
al cărei model a fost furnizat de un sarcofag, Hercule 
de la catedrala din Langres, capitelurile de la Vezelay 
care evocă răpirea lui Ganimede şi cele de la Saulienu 
ilustrînd o luptă de cocoşi sînt tot atîtea legături reînno- 
date cu civilizaţia romană. Pînă şi arta gotică a făcut 
apel la tezaurul Antichităţii. In Campanila lui Giotto, la 
Florenţa, sub înaltul patronaj al Profeţilor şi al Sibi- 
lelor, zeii planetari stau pe acelaşi, plan cu Virtuţile, 
Ştiinţele şi Sacramentele. In catedrala din Reims, anu¬ 
mite statui, în special celebrul grup al Vizitaţiei, exe¬ 
cutat către 1230, au o alură atît de clasică încît sculp¬ 
torului anonim i s-a spus „maestrul figurilor antice". 
Fără îndoială că acesta, în ciuda ipotezei lui E. Mâle, 
nu fusese niciodată la Atena, însă şi-a căutat probabil 
sursa de inspiraţie în numeroasele ruine galo-romane 
din regiunea oraşului Reims. Cel mai bun elev al 
„maestrului figurilor antice", Villard de Honnecourt a 
lucrat şi el la Reims. Desenele sale probează cu pute¬ 
rea evidenţei preocupările antichizante ale ateliemlui de 
care aparţinea, căci a lăsat studii făcute direct după 
bronzuri şi basoreliefuri galo-romane. Lista împrumu¬ 
turilor din Antichitate la care a recurs Evul Mediu ar 
putea continua. Se cuvine să amintim, ca să încheiem, 

că, în Divina Comedie, Virgiliu este ghidul lui Dante şi 
că cea mai importantă construcţie intelectuală a Evului 
Mediu, Suma teologică a lui Toma de Aquino, încerca 
să împace mesajul lui Iisus cu filozofia lui Artistotel. 
Pe vremea înfloririi maxime a umanismului florentin, 
demersul lifi Ficino nu era diferit' J atunci cînd făcea 
eforturi să-l creştineze pe Platon*. 

• ' 

După umanişti şi după Vasari, prea mult timp s-a tot 
afirmat că civilizaţia gotică epuizată se aflări deca¬ 
denţă la sfîrşitul Evului Mediu. Dar o analiză profundă 
şi obiectivă revelează că aceasta era încă „o formă de 
cultură vie, ba chiar creatoare" (Galienne Francastel), a 
cărei supravieţuire-ar fi trebuit să fie îndelungată. Ală- 
turîndu-ne opiniei lui L. Hautecoeur, vom refuza să 
vedem în flamboyant doar „o degenerescenţă a goticu¬ 
lui, o manieră de proliferare canceroasă a elementelor 
sale". Dimpotrivă, nimic mai sobru decît corul abaţiei 
din Mont-Saint-Michel (sfârşitul secolului al XV-lea). 
Supraîncărcarea ce complică şi uneori îngreunează cu¬ 
tare orfevrărie sau cutare jubeu nu trebuie - să ne 
ascundă esenţialul. Grandiosul Retable mayor de la ca¬ 
tedrala din Toledo. (începutul secolului al XVI-lea) 
străduindu-se în zadar să se înalţe pînă în vîrful navei 
înalte, punînd să evolueze sute de personaje, avînd o 
mulţime de nişe şi baldachine delicate ca nişte dan- 
teluri, este totuşi alcătuit cu claritate şi rigoare. Dife¬ 
ritele sale panouri, care reprezintă viaţa lui Christos şi 
a Fecioarei, rămîn perfect lizibile pentru credinciosul 
care se roagă la picioarele altarului. Arta medievală, 
după secolul al XlII-lea, se caracterizează printr-un 
efort de „a valorifica premisele gotice, formele, pro¬ 
cedeele, decorul". In bisericile mari - la Metz, la 
Strasbourg, la Sees - se caută a se da mai multă 
lărgime golurilor ferestrelor şi navelor. Se preferă decu¬ 
parea stîlpilor în colonete delicate şi, pentru ca navele 
să pară mai zvelte, capitelurile sînt suprimate. Triumfă 
„verticalismul". Dat fiind că tăietorii de piatră şi cei 
care o fasonează sînt mai pricepuţi ca altădată, se în¬ 
mulţesc nervurile de piatră şi arcele frînte şi se lansează 
acele bolţi zvelte, stelate sau în evantai care se numără 

- în Anglia în mod deosebit dar şi la Kutna Hora în 
Boemia sau la capela: Fugger din Augsburg - printre 
cele mai frumoase realizări ale artei europene. Mai 
mult decît oricînd se depun eforturi pentru ca golul să 
izbîndească în dauna plinului. Nu. este aceasta în.logi¬ 
ca unei arte care a creat Sainte-Chapelle? Reţelele fine 
de piatră care împart acum ferestrele şi de la care 
provine - numai în secolul al XlX-lea — termenul de 
„flamboyant", căci ferestrele polilobe şi elementele pese 
le alcătuiesc au forma unduioasă a flăcării; cheile de 
boltă minuţios lucrate, care au un rol funcţional dar 
seamănă cu „stalactitele" din monumentele arabe; ar¬ 
cele în acoladă ale portalurilor, baldachinele infinit aju¬ 
rate, galeriile şi balustradele lucrate ca nişte dantele, 
elementele de coronament, ornamentele în forma de 
piramidă şi de floare: ce dovedesc oare toate acestea 
dacă jiu o tehnică mai singură şi o civilizaţie mai rafi¬ 
nată decît acelea ale perioadei anterioare? Gine va 
demonstra că tumul clopotniţă de nord al catedralei din 
Chartres, capodoperă a eleganţei, construit la începutul 
secolului al XVI-lea, care se înalţă pînă la o sută cinci¬ 
sprezece metri, este mai puţin frumos decît un altul, din 
secolul al XH-lea, mai auster şi mai scund? Stilul flam- 
boyant trece ca şi rococoul: amîndouă au fost momente 
ale unei civilizaţii. 

In secolul al XlV-lea şi la începutul celui de-al 
XV-lea, Italia era, din punct de ve'dere artistic, în cău¬ 
tarea unei căi proprii. Dar pe la 1380, Nicolas Bataille 
ţesea celebra tapiserie cunoscută sub numele de Apoca- 
lipsa din Angers, uimitoare mai puţin prin lungimea ei, 
totuşi insolită - măsura o sută patruzeci şi cinci de 
metri — cît prin vigoarea, desenului şi fericitul contrast 
al personajelor în tente luminoase pe fondurile albastre 
şi roşii. Intre 1380 şi 1420, la Paris şi în regiunea 
Loarei înflorea o şcoală internaţională de pictură şi de 
miniatură care a produs cărţi de rugăciune admirabile: 
minunăţii de punere în pagină, de fineţe şi de culori. Şi 
încă de pe la 1 1400 Claus Sluter* sculpta la Champmol 
acei profeţi meditativi şi puternici care anunţau pe cei 
ai lui Michelangelo. Fecunditatea artistică a Europei 
neitaliene nu s-a dezminţit de-a lungul secolului . al 
XV-lea. De nu ar fi să se evoce decît poezia Madonelor 
şi a îngerilor muzicanţi ai lui Jan Van Eyck, intensa 

viaţă spirituală din coborârile de pe cruce şi din 
Judecăţile de Apoi de Van der Weiden*, sobrietatea 
marţială a mormântului lui Philippe Pot, atmosfera de 
nelinişte şi vrajă care se degajă din miniaturile regelui 
Rene (Livre du cceur d’amour epris), bogăţia expe¬ 
rienţei umane şi artistice a lui Wit Stwosz* care 3 ridi¬ 
cat şi sculptat la Cracovia, începând cu 1477, un imens 
retablu, înalt de treisprezece metri şi lat de unsprezece, 
adevărat summum al căutărilor medievale. 

Tocmai am folosit intenţionat cuvântul „căutări". Şi 
aceasta fiindcă arta gotică, în ultima sa perioadă, de¬ 
parte de a-şi pierde capacitatea de a evolua şi de a trăi 
pe seama a ceea ce dobândise, s-a aventurat cu hotărâre 
pe cărări noi. Prin acest fapt a contribuit la repunerea 
în discuţie a valorilor medievale şi la construirea civi¬ 
lizaţiei Renaşterii care, pentru a ajunge la frumuseţe 
avea nevoie să parcurgă meandrele realităţii. A nu cău¬ 
ta decât la Florenţa, în vremea lui Masaccio, naşterea 
noii estetici ar fi o tentativă de tot simplistă. Pentru ce 
să se izoleze Florenţa, chiar un teritoriu mai larg pre¬ 
cum Italia, de ansamblul Europei şi să se refuze pentru 
restul Occidentului o participare la elaborarea valorilor 
artistice şi culturale care au înlocuit progresiv pe cele 
ale Evului Mediu? De ce să se fi constituit „stilul fla¬ 
mand" şi „stilul florentin" din secolul al XV-lea aproa¬ 
pe independent unul de altul, câtă vreme relaţiile eco¬ 
nomice dintre Flandra şi Toscana erau active? In reali¬ 
tate, goticul transalpin a contribuit în felul său la 
crearea artei din Renaştere. Ceea ce nu schimbă cu ni¬ 
mic faptul că tocmai Italia care, operînd sinteza expe¬ 
rienţei celorlalţi, a propriilor cercetări şi a învăţămin¬ 
telor pe care le-a solicitat cu mai multă intensitate decît 
înainte Antichităţii, a descoperit formulele estetice şi 
intelectuale care răspundeau cel mai bine aspiraţiilor 
din Europa vremii. 

Arta occidentală, la sfârşitul Evului Mediu, era 
internaţională pe scară largă şi resimţea cu-putere influ¬ 
enţa Flandrei şi a Franţei. Jean Fouquet (1420?-1480), 
care a vizitat Italia în 1443 şi 1447 şi a pictat la Roma 
un portret al lui Eugeniu al IV-lea, a fost considerat de 
italienii înşişi ca unul dintre cei mai mari pictori ai 
epocii. Jan Van Eyck* (f 1441) a fost trimis în două 
rînduri în Portugalia de către ducele de Burgundia. 

Stilul şi tehnica sa - ca şi acelea ale lui Van der Goes 
- se regăsesc la Lisabona în marele Retablu al sfintului 
Vincent pe care, în 1460, Nuno Gonţalves a reprezen¬ 
tat în mărime naturală şaizeci de personaje stînd în 
picioare sau în genunchi în faţa sfintului. Lucrarea este 
pictată în ulei, ca acelea ale flamanzilor şi, aidoma 
polipticului Mielului mistic, vasta compoziţie nu altera 
precizia ascuţită a detaliului. Relaţiile economice inten¬ 
se între Lisabona* şi Ţările de Jos de la sfîrşitul se¬ 
colului al XV-lea şi de mai încolo explică persistenţa 
literaturii flamande în Portugalia din epoca artei manu- 
eline, pînă către 1540. Se achiziţionau retabluri şi ma¬ 
nuscrise la Bruges* şi la Anvers; pictori din Nord 
lucrau la Lisabona şi la Tomar. 

Nu este surprinzător că Germania, la sfîrşitul Evului 
Mediu, îşi întorcea faţa către Ţările de Jos, mai cu 
seamă după eclipsa suferită de Praga, centru artistic 
important al secolului al XlV-lea, atinsă în urmă de 
războaiele husite. Dar Italia, nu numai că nu a rămas 
izolată, dar a avut şi ea, în cursul secolului al XV-lea, 
frecvente contacte cu Flandra. Van der Goes* şi Van 
der Weiden au lucrat aici. Ducele Federico l-a adus pe 
Juste de Gând la Urbino în 1473-1475. Cît despre re¬ 
gele Rene, el adusese cu sine la Neapole mai mulţi 
artişti flamanzi a căror înrîurire asupra lui Antonello da 
Messina pare să fi fost importantă. Astfel, Europa occi¬ 
dentală şi centrală au cunoscut, înaintea războaielor din 
Italia, pelerinaj artistic, schimburi reciproce şi fuziune 
de stiluri şi estetici. Nimic mai semnificativ decît 
întrebările suscitate de Buna Vestirea de la Aix (1442). 
Se pune întrebarea: cine este autorul? Flamand? Napo- 
litan? Sau mai curînd burgund, căci draperiile amintesc 
de cele ale lui Sluter? Nu se ştie. In privinţa altei 
lucrări, Pietă de la Avignon, ea a fost atribuită pe rînd 
unui francez din nord, unui catalan, unui discipol al lui 
Nuno Gonşalves, unui elev al lui Van der Weiden. In 
fapt, această capodoperă impresionantă este probabil a 
unui francez. Dar aceste ezitări sînt o dovadă a carac¬ 
terului deja larg internaţional al picturii din secolul al 
XV-lea, în mod deosebit într-un centru de cultură şi 
artă de felul Avignonului. 

Muzica* era şi ea internaţională, dar aici flamanzii 
iar nu italienii au deţinut multă vreme rolul principal. 


97 



Johannes Ockhegem (fl495?), la început cantor la 
catedrala din Anvers, a devenit mai pe urmă capel¬ 
maistru) lui Carol al VH-lea, Ludovic al Xl-lea şi Carol 
al VUI-lea. Josquin des Preş* (1450-1521), născut în 
Hainaut sau în Picardia, crescuse oricum în mediul 
neerlandez, a făcut mai întîi o carieră italiană şi a trăit 
la Milano, la Roma, apoi la curtea familiei princiare 
d’Este. După aceea, a trecut o vreme în serviciul lui 
Ludovic al Xll-lea. Arcadelt (f 1557?) a condus capela 
Julia din Roma înainte de a deveni capelmaistrul car¬ 
dinalului Charles de Lorraine, apoi muzicianul regelui 
Franţei. încă mai internaţională a fost cariera lui Ro- 
land de Lassus* (1532-1594), tipic reprezentant al cos¬ 
mopolitismului din Renaştere. Un timp capelmaistru la 
San Giovanni în Laterano, a călătorit apoi în Anglia şi 
în Franţa, s-a stabilit cîtva timp la Anvers, apoi a 
devenit capelmaistrul ducilor de Ba varia. Polifonia a 
vibrat deci pe larg şi îndelung peste Europa. 

Tehnica picturii în ulei este originară tot din Nord. 
Cunoscută încă din secolul al XlV-lea în Franţa şi în 
Germania, folosită, după Ghiberti, de către Giotto, ea a 
fost perfecţionată de flamanzi, în special de Jan Van 
Eyck care trebuie să fi găsit mijlocul de a face uleiul 
sicativ şi fluid în acelaşi ţiijip. In plus, artiştii septen¬ 
trionali resimţeau mai acut decît cei din sud nevoia de 
a-şi proteja tablourile contra umidităţii. Din Flandra, 
secretul a ajuns la Napoli unde" lucra Antonello da 
Messina*, care de altminteri vizitase oraşul Bruges. 
Acesta, stabilindu-se la Veneţia către 1473, procedeul a 
fost adoptat de artiştii veneţieni. Răspîndirea unei teh¬ 
nici speciale reclamă o cercetare mai deosebită. Mult 
timp descoperirea perspectivei a fost pusă în seama flo¬ 
rentinilor. Or, dacă se studiază cu atenţie Madona 
Cancelarului Rolin (Luvru), se ajunge repede la con¬ 
cluzia că „nu se poate face comparaţie între virtuozi¬ 
tatea de care dă dovadă un Van Eyck în mînuirea pers¬ 
pectivei liniare şi a liniilor de fugă şi începutul ezitant 
marcat în acelaşi moment de Masaccio. Marile capo¬ 
dopere ale punerii în perspectivă liniară sînt în Italia... 
datate în anii 1440-1460, sau chiar 1470, în timp ce 
Madona de la Luvru este din 1418“ (Galienne 
Francastel). Să se spună atunci că rolurile trebuie să fie 
inversate? Mai bine s-ar concluziona că într-o epocă în 

care Florenţa făcea comerţ activ cu Bruges, cele două 
şcoli artistice s-au influenţat reciproc, căutînd şi una şi 
alta să situeze lumea exterioară în raport cu omul: 
cumva tot o atitudine umanistă. 

• 

La drept vorbind, dincolo de graniţele de şcoală, nişte 
porniri lăuntrice purtau întreaga artă europeană în 
direcţii noi. Părăsind cu încetul căile idealismului, ar¬ 
tiştii deschideau ochii în faţa realităţii cotidiene, o 
măsurau - de aici cercetările asupra perspectivei -, se 
aplecau asupra omului, trapului, feţei, fie şi urîte, 
descopereau peisajul. In aceasta se află un demers 
esenţial al Renaşterii, însă nicidecum specific Italiei. 
Pictorii au fost determinaţi să acorde interes trăsăturilor 
individuale cînd au avut de înscris donatorii pe mar¬ 
ginea tablourilor sau, dimpotrivă, cînd i-au integrat într- 
"O „închinare 11 unui sfînt - formule care au supravieţuit 
multă vreme: să ne gîndim la marele retablu din Lisa¬ 
bona unde se văd rege, prinţi, cavaleri şi păcătoşi de 
rînd prezentaţi sfîntului Vincent. Insă, graţie picturii de 
şevalet care s-a bucurat - începînd de prin 1435 - de 
o mare vogă, arta portretului a devenit un gen autonom 
care a refuzat anecdota, îndreptîndu-şi privirea numai 
asupra figurii. Portretul s-a afirmat la început în Franţa 
cu tabloul lui Girard d’Orleans care, către 1360, în¬ 
făţişa din profil un Ioan cel Bun cu privire goală şi 
barba oarecum neglijată. Apoi a prins a se dezvolta în 
Italia şi în Flandra în epoca Masaccio şi Van Eyck, fără 
a fi fost lăsat complet de o parte în Franţa, după cum 
stau mărturie Carol al VH-lea şi Cancelarul Juvenal des 
Ursins de Fouquet. Flandra s-a dedicat mai curînd decît 
Italia portretului din faţă sau din treisferturi. Stilul 
Florenţei, dimpotrivă, s-a ataşat timp îndelungat pro¬ 
filului care, punînd în valoare linia, făcea mai vizibilă 
distincţia tinerelor femei din aristocraţia toscană. Toto¬ 
dată, Piero Della Francesca* atunci cînd a imortalizat 
trăsăturile lui Federico, duce de Urbino, nu a căutat să 
îl flateze. Pare să îi fi făcut chiar plăcere să sublinieze 
prin desenul nasului uluitor de coroiat inteligenta urî¬ 
ţenie a prinţului umanist. Celebrul tablou al lui Ghir- 
landaio*, Bătrînul cu nepotul său, de la Luvru, arată o 

grijă egală pentru adevăr. Pictorului i-a fost la îndemînă 
să opună delicateţea din trăsăturile nepotului, aspectu¬ 
lui greoi al feţei şi mai cu seamă al nasului înmugurit 
de negi al bunicului. Totuşi, acesta din urmă. are o 
expresie binevoitoare şi nu produce copilului teamă, 
încă mai mult decît italienii, portretiştii flamanzi din 
secolul al XV-lea s-au dovedit a fi martori atenţi ai fi¬ 
gurilor din vremea” lor. v Cum să nu se evoce aici 
Fecioara cu canonicul, Van cler Paele de Van Eyck, un 
artist poreclit uneori „Jan fără milă"? In portretul 
canonicului, el nu a cruţat „nici un rid, nici un neg, nici 
o cută a pielii sau a cărnii, nici un stigmat al oboselii 
sau al epuizării". I s-a putut chiar stabili donatorului 
diagnosticul de arteroscleroză. 

Astfel, secolul al XV-lea, pînă şi în operele reli¬ 
gioase, repune în drepturi oamenii cu mizeriile şi 
defecţiunile lor. A devenit sensibil la diversitatea figu¬ 
rilor: descoperă aici o temă inepuizabilă pentru artă. 
Dacă Renaşterea a fost, în străfundurile sale, o întoar¬ 
cere către om, atunci se poate trage concluzia pe dată 
că portretiştii secolului al XV-lea au fost nişte mari 
umanişti şi autentici promotori ai noii culturi. In tot 
cazul, de la un capăt la altul al Europei, omul de toate 
zilele apare în operele pictorilor şi sculpturilor şi ade¬ 
sea este tratat fără indulgenţă. Băiatul din muzeul de la 
Dresda, atribuit lui Pinturicchio* are privirea dură şi 
vicleană; Zuccone (Chelul) de Donatello are corp de 
atlet, dar trăsăturile unui degenerat. In marele retablu al 
lui Wit Stwosz, toată obştea Cracoviei, fetele şi moş¬ 
negii, burghezii şi cătanele sînt observaţi cu minu¬ 
ţiozitate. Pentru că omul individual - iar nu doar idea¬ 
lizarea sa angelică sau caricatura diabolică - este demn 
de interes, artiştii se reprezintă pe ei înşişi. Căpăţîna 
cheală a lui Ghiberti* se detaşează pe ancadramentul 
baptisteriului din Florenţa; un cavaler visător de pe 
altarul Saint-Bavon din Gând nu este altul decît Jan 
Van Eyck. Iată şi pe maestrul Pilgram, artist austriac 
de la începutul secolului al XVI-lea, care întredeschide 
o fereastră de piatră sub altarul catedralei din Viena pe 
care a sculptat-o; întovărăşit de instrumentele specifice, 
el îşi exhibă trăsăturile osoase, părul lung, cu deziluzia 
pe buze. In curînd va apare Michelangelo, Nicodim 
îndurerat din Pietă de la Florenţa, zdreanţă omenească, 

faţă gîlcevitoare din Judecata din urmă a Sixtinei. 
Exemple între atîtea altele, căci de la 1360 la 1600 sute 
de artişti s-au înfăţişat, de la Gentilo da Fabriano la 
Veronese, incluzîndu-i pe Rafael şi Diirer. Arta portre¬ 
tului a evoluat în mod evident în cursul unei aşa de 
lungi perioade. In secolul al XV-lea, modelele nu 
pozează; prizoniere ale lor însele, nu iau atitudini avan¬ 
tajoase în faţa istoriei. Artistul le studiază impasibil, 
uneori cu necruţare. Dimpotrivă, în secolul al XVI-lea, 
în timp ce dimensiunile tablourilor se măresc, portretul 
devine mai puţin firesc. Admirabila Maria Tudor - 
Maria cea cumplită - pictată de Antonio Moro nu-şi 
poate disimula caracterul dur şi inteligenţa redusă, dar 
în mînă ţine un trandafir. 

Altă probă a interesului reînnoit faţă de lumea de 
toate zilele: locul în creştere acordat peisajului, naturii 
studiate cu o curiozitate aproape ştiinţifică. Cele două 
sute patruzeci şi opt de figuri din polipticul Mielului 
mistic se profilează pe^ un peisaj aerat şi luminos care 
poate părea artificial. Insă botaniştii au identificat aici 
mai bine de cincizeci de specii de plante şi flori. Cît 
despre oraşul care constituie fondul decorului din 
Madona din Autun, tot de Van Eyck, nu este un oraş 
visat; specialiştii au probat că este vorba de Liege. 
Pescuitul miraculos de Conrad Witz (muzeul din Gene¬ 
va) nu este scutit de unele stîngăcii naive. Tabloul a 
fost, la vremea sa (1444), cea mai exactă reprezentare 
a unui peisaj european. Se zăresc nu numai lacul şi 
oraşul Geneva, dar şi masivul Saleve uşor de recunos¬ 
cut, şi, 'în depărtare, culmile înzăpezite ale Alpilor. O ■> 
operă cu deosebire importantă. în privinţa locului pe 
care îl deţine peisajul este Fecioara cu pruncul de Gio- 
vanni Bellini*. Iisus şi Maria, care ocupă centrul tablo¬ 
ului, sînt poate de mai puţin interes decît peisajul de 
ţară înfăţişat pe larg în spatele lor şi aparent fără legă¬ 
tură cu dînşii. Vitele, în picioare sau lungite, care pasc 
la adăpostul unei palisade, puţurile cu sistemul lor fix 
de scoatere a apei, burgul apropiat, pe o uşoară ridică- 
tură, sînt indicaţii precise - chiar de ordin economic - 
despre valea joasă a Padului unde creşterea animalelor 
„se baza pe stabulaţia permamentă ori semipermanentă 
a bovinelor şi... era legată organic de agricultură" 
(E. Sereni). Insă peisajul nu poate fi decît un decor. In 

Livre du cceur d’amour epris atribuite regelui Rene, 
arbori, rîuri şi cer sînt menite să creeze o atmosferă. în 
multe tablouri ale marelui maestru al şcolii de la Du¬ 
năre, Albrecht Altdorfer* (1480-1538), şi mai ales în 
Prinderea lui [sus, frunzişul scăldat în umbră deasupra 
unui cer brăzdat de roşu contribuie la tragicul scenei 
evocate. In epocă nu numai Altdorfer, dar şi Griine- 
wald* şi Diirer transfigurează natura la modul fantas¬ 
tic. In sfîrşit, Leonardo* îşi proiectează figurile pe de¬ 
părtări din ce în ce mai vaporoase care se şterg, ireale, 
în pîclă. Se observă la începutul timpurilor modeme, 
într-o parte ca şi în cealaltă a Alpilor, că peisajul este 
el singur demn de interes şi că poate fi însufleţit. Diirer 
face acuarele fără prezenţă umană sau animală; Gior- 
gione*, în faimoasa Furtună, aruncă în două colţuri ale 
tabloului bărbatul în roşu şi femeia care alăptează un 
copilaş; el acordă frunzişului, rîului, podului, zidurilor 
din CastelfranCo o evidentă prioritate. Este deschisă ca¬ 
lea pentru peisagiştii olandezi ai secolului al XVII-lea. 
In acelaşi timp se precizează studiile de ecleraj. Unele 
miniaturi ale regelui Rene prezintă personaje plasate în 
contre-jour în faţa soarelui care scapătă şi o cameră 
regală unde lumina provine de la făclii invizibile: pro¬ 
cedee pe care le vor relua „iluminiştii 4 * de la sfîrşitul 
secolului al XVI-lea şi din secolul al XVII-lea. Griine- 
wald şi Altdorfer manifestă de asemenea o predilecţie 
marcată pentru ecleraje stranii, aproape romantice,-din 
care se va inspira pictura veneţiană. 

In acest fel, cercetările care au transformat arta 
europeană între secolele XIV şi XV nu au fost în ex¬ 
clusivitate opera Italiei. Totuşi, oamenii din Renaştere 
au trăit sentimentul că Italia le aducea o eliberare, o 
civilizaţie superioară mai ales pentru că ea le pusese la 
dispoziţie valorile lumii antice demult uitate. Acest sen¬ 
timent nu era doar o iluzie. 

• 

Adevărul este că Antichitatea nu a fost niciodată uitată 
cu desăvîrşire, însă ea fusese transformată. Călugăriţele 
citeau pe Ovidiu, dar un Ovidiu moralizat. In Romanul 
Troiei sau al lui Erieas, în unele „traduceri 44 din Titus 
Livius ori din Valerius Maximus, în miniaturi, eroii an- 

tici se prefăceau în cavaleri, zeiţele în doamne de curte 
îmbrăcate după moda din timpul lui Carol al Vl-lea sau 
Carol al VH-lea. Un Cezar sculptat la Pierrefonds la 
începutul veacului al XV-lea ni se prezintă sub aparen¬ 
ţa unui războinic bărbos, în zale şi cu o spadă, impo¬ 
zantă. Umaniştii s-au străduit dimpotrivă, fără să le şi 
reuşească tot timpul, să regăsească o Antichitate mai 
autentică. Dintre ei, cei dintîi, începînd cu Petrarca, 
s-au constituit în căutători şi colecţionari de manuscri¬ 
se în care au regăsit opere de Tacitus, scrisori de 
Cicero, piese de Plautus. însă Antichitatea nu fusese 
doar romană, de unde şi interesul iscat pentru limba 
greacă favorizat de venirea în Italia, încă dinainte de 
luarea Constantinopolului, a unor călători şi refugiaţi 
bizantini. Soli ai cardinalului Bessarion au scotocit 
lumea mediteraniană în căutare de manuscrise greceşti. 
Ioan Lascaris a făcut două incursiuni în Orient, pe 
spezele familiei Medici, cu scopul de a căuta aici opere 
elenistice. Din al doilea voiaj a revenit, în 1492, cu mai 
bine de două sute de manuscrise greceşti. Biblioteca 
Vaticanului cuprindea la venirea lui Nicolae al V-lea*, 
în 1447, trei lucrări redactate în greceşte; la moartea 
pontifului, în 1455, biblioteca avea în total trei sute 
cincizeci. Toma de Aquino dorise să împace pe Iisus 
cu Aristotel, dar nu ştia greceşte, ceea ce îi reproşa în 
veacul al XV-lea Lorenzo Valla, un erudit cu spirit 
ascuţit. Un patrician din Veneţia, Ermolao Barbaro 
(1454-1493), a decis din contră să abandoneze vechile 
traduceri latine din Aristotel în favoarea textelor origi¬ 
nale. El a opus astfel „peripatetismului scolastic,, spri¬ 
jinit pe versiunile arabă şi dominicană ale Evului 
Mediu, un Aristotel înţeles mai precis" (A. Renaudet). 
Lefevre d’Etaples, un elev al lui Barbaro, s-a speciali¬ 
zat la sfîrşitul secolului al XV-lea şi începutul secolu¬ 
lui al XVI-lea în traduceri din Aristotel*. Pentru inte¬ 
lectualii din Evul Mediu, Platon nu era altceva decît un 
nume. Redescoperirea sa de'către umanişti este unul 
din principalele titluri de glorie ale Renaşterii şi ea i se 
datorează Florenţei. 

în anii ’30 ai secolului al XV-lea, un sicilian, Gio- 
vanni Aurispa, care urma să fie dascălul lui Lorenzo 
Valla, aducea cu sine la Florenţa un întreg ansamblu 
de manuscrise greceşti pe care le cumpărase de la 

Constantinopol. între acestea, se găseau operele com¬ 
plete ale lui Platon. La cîţiva ani, cu prilejul conciliu¬ 
lui de la Florenţa (1439-1440), a venit în Italia filozo¬ 
ful bizantin Gemisthos Plethon, maestrul de la Mistra. 
Aici, el a suscitat entuziasmul în studierea Dialogurilor; 
lui Platon şi a fost la originea acelei mari controverse 
între partizanii lui Platon şi partizanii lui Aristotel, care 
urma să se prelungească în tot veacul al XV-lea şi al 
XVI-lea şi să cristalizeze curentele filozofice ale epocii. 
Exact într-o asemenea atmosferă, Cosimo cel Bătrîn*, 
sensibil în faţa aspiraţiilor şi gusturilor florentine, s-a 
hotărît să ofere sprijin studiilor platoniciene. I-a fost 
prezentat un tînăr elenist de vreo douăzeci de ani. 
Marsilio Ficino*. Cosimo i-a oferit aprecierea sa şi, în 
1462, i-a pus la dispoziţie o vilă, la Careggi, o biblio¬ 
tecă şi un venit. I-a cerat în schimb să-şi consacre viaţa 
studiului filozofiei platoniciene. Acesta a fost punctul 
de plecare al „Academiei" din Florenţa, care urma să 
aibă atîta influenţă în Italia şi în afara acesteia, dintr-un 
triplu punct de vedere: filozofic, religios şi artistic. 
Cînd a murit Cosimo, în 1464, Ficino tradusese deja 
zece dialoguri de Platon. Pe celelalte le-a lucrat în 
următorii patru ani. Din Italia, pasiunea pentru limba 
greacă a cîştigat teren şi în ţările transalpine. A fost 
omagiată numaidecît Ia Paris, la Oxford, la Alcala, la 
Louvain, la Nuerenberg. Traducerea în latineşte datora¬ 
tă lui Thomas Moras a Dialogurilor lui Lucian (1506), 
a lucrării Novum Testament um, datorată lui Erasmus 
(1516) - textul grecesc era în .acest caz însoţit de o 
nouă traducere latinească, diferită de a Vulgatei —, 
Comentarii linguce greca; (1529) de Guillaume Bude*, 
traducerea franceză a lui Amyot la Vieţi paralele de. 
Plutarh (1559) au fost nişte evenimente. în 1578, 
Thesaurus lingua; greca; de Henri II Estienne, monu¬ 
ment de erudiţie, a oferit eleniştilor instrumentul de 
lucra preţios care încă le mai lipsea. 

Printre occidentalii din Evul Mediu, cunoaşterea 
ebraicei era şi mai rară decît cea a limbii greceşti. De-a 
lungul unei perioade substanţiale, cultura evreiască a 
rămas pentru creştini asemenea unei cărţi închise, în 
pofida legăturilor dintre religia lui Christos şi religia lui 
Moise. Totuşi nuclee de populaţie evreiască existau în 
multe dintre marile oraşe europene: la Frankfurt, Tole- 

do, Praga, Roma etc. Numai că proximitatea în spaţiu 
nu creează în mod obligatoriu afinităţi culturale. Uma¬ 
nismul, care urmărea în toate domeniile întoarcerea la 
izvoare, este marele responsabil pentru relansarea studi¬ 
ilor ebraice. Cele două treziri au fost solidare şi au avut 
ca numitor comun dorinţa de a relua un contact direct 
cu Sfînta Scriptură. In ciuda faptului că o tradiţie ezo¬ 
terică evreiască, Kabbala*, în mare parte reformulată în 
Spania în secolul al XlII-lea şi că o întreagă literatură 
creştină - dar impregnata de mistică evreiască - reuşise 
în Evul Mediu' într-un mediu de convertiţi spanioli, 
Italia umanistă este cea care a dăruit culturii ebraice o 
rezonanţă internaţională. La mijlocul secolului al 
XV-lea, graţie lui Nicolae al V-lea şi prin eruditul 
Gianozzo Manetti, aflat în slujba sa. Biblioteca Vatica¬ 
nului a devenit cea mai bogată din Occident, nu numai 
în opere greceşti, dar şi în cărţi evreieşti. Cîţiva ani mai 
tîrziu. Pico della Mirandola (1463-1494), pe care 
israeliţii din Padova şi din Peruggia îl iniţiaseră în 
Kabbala, a izbutit să-şi adune circa o sută de opere 
evreieşti. El a fost marele promotor al studiilor evreieşti 
pe vremea sa şi a exercitat o influenţă decisivă asupra 
lui Reuchlin (1455-1522) care l-a vizitat lâ Florenţa. 
Reuchlin, autor al primei gramatici ebraice redactate de 
un creştin (1506) şi autor a două lucrări referitoare la 
Kabbală - De arte kabbalistica şi De verbo mirifico -, 
a fost, la începutul secolului al XVI-lea, principala 
autoritate europeană în materie de literatură evreiască. 
Astfel, mistica emanată din Kabbală a devenit una din 
componentele culturii filozofice şi religioase a Renaş¬ 
terii. Fără aceasta nu poate fi înţeleasă gîndirea vizio¬ 
nară şi sincretică a unor Gilles de Viterbe şi Guillaume 
Poştei*. 

Gargantua îi scria fiului său: „înţeleg şi vreau să 
înveţi limbile ca pe apă. Mai întîi greaca... în al doilea 
rînd latina; şi apoi ebraica pentru cărţile cele sfinte..." 
Program revoluţionar dacă se ţine cont de faptul că 
mulţi tradiţionalişti afirmau o dată cu Dorpius - un pro¬ 
fesor din Louvain - că a pricepe textul grecesc al 
Evangheliilor nu are nici un fel de utilitate în studiul 
Bibliei, A fi un homo trilinguis a fost un ideal relativ 
răspîndit în lumea umaniştilor. Aşa că s-au creat la 
Louvain (1517), Oxford (1517-1525), Paris (1530) 

colegii trilingve sortite unui durabil viitor. Cel de la 
Paris, „nobila şi trilingva academie" a devenit College 
de France. Apoi, cum să se uite că unul din monu¬ 
mentele Renaşterii, dintr-un dublu punct de vedere, al 
erudiţiei şi al tiparului, este celebra Biblie poliglotă de' 
la Alcala întocmită la cererea cardinalului Cisneros? 
Concepţia acesteia era totuşi de factură medievală: în 
mijloc Vulgata, de o parte şi de alta textul ebraic şi tex¬ 
tul grecesc din Septuaginta: pentru Vechiul Testament, 
diferitele versiuni erau plasate 1 în coloane paralele. Cis¬ 
neros preciza că adoptase, această dispunere pentru a 
aminti locul pe care îl ocupă Biserica romană între 
Sinagogă şi Biserica grecească: poziţia analogă celei a 
lui Christos pe cruce între cei doi tîlhari! însă demer¬ 
sul umanist s-a însoţit imediat cu o atitudine revo¬ 
luţionară. Lefevre d’Etaples în Quintuplex psalterium şi 
Erasmus în Npvum testamentum nu au pregetat să 
corecteze ori să ignore Vulgata. In asemenea condiţii, 
cum ar fi putut reformatorii să nu vadă în renaşterea 
scrierilor vechi şi a celor religioase două mişcări con¬ 
juncte şi solidare? Să revedem mai degrabă prefaţa 
scrisă de Theodore de Beze* pentru a sa Istorie eclezi¬ 
astică a Bisericilor reformate din regatul Franţei 
(1580): „Că barbaria înecînd cu totul ştiinţa limbilor se 
cădea ori să pogoare Dumnezeu printr-o minune iarăşi 
darul limbilor, ca la începutul Bisericii, asupra aposto¬ 
lilor, ori să pună la loc metodele obişnuite de învăţare 
a limbilor şi să se poată citi iarăşi înscrisul (era trilingv, 
n.a.) de la capul Domnului de pe cruce: lasă că studi¬ 
ile de ştiinţe liberale au sculat spiritele înainte vreme 
de-a binelea adormite." 

Ridicarea la loc de cinste, pe o scară necunoscută 
pînă atunci, a trei mari literaturi vechi a fost aşadar un 
fapt în epoca Renaşterii. La acest capitol, umanismul şi 
tipăritura s-a sprijinit reciproc, chiar dacă este drept că 
tiparul a difuzat în acel moment un număr considerabil 
de lucrări care nu reflectau noua cultură: almanahuri, 
romane cavalereşti, vieţile sfinţilor etc. Este simptoma¬ 
tică introducerea invenţiei lui Gutenberg la Paris, în 
1470, de către Guillaume Fichet care a fost iniţiatorul 
umanismului. Se ştie că prin alte părţi, cei mai mari 
tipografi ai vremii, Aldo Manuzio, Frobem, Josse Bade, 
familia Estienne,. Christophe Plantin etc„ au fost cu 



toţii literaţi eminenţi. Ei au difuzat publicului cultivat 
operele Celor Vechi. Imprimeria aldină de la Veneţia, 
între 1494 şi 1515, nu a scos mai puţin de 27 de ediţii 
principes din autori greci. Feluritele opere ale lui'Ver- 
gilius au fost editate de 546 de ori, din 1460 la 1600, 
atît în latineşte cît şi în traduceri. Dacă se adoptă cifra 
medie de 1 000 de exemplare pe ediţie, se conchide că 
cel puţin 546 000 exemplare „Virgiliu“ au tost lansate 
pe piaţa europeană de la mijlocul secolului al XV-lea 
pînă la sfîrşitul secolului al XVI-lea. în 1530, s-au 
tipărit în Franţa operele a 40 de autori greci - 32 din¬ 
tre ei în original - şi a 33 de clasici latini. Interesul 
pentru operele din vechime a crescut în cursul secolu¬ 
lui al XVI-lea. Pentru perioada anterioară lui 1550, nu 
cunoaştem decît 43 de traduceri din opere latineşti şi 
greceşti. Dar între 1550 şi 1600 au fost 119. 

Tiparul nu ar fi cunoscut succesul de care a avut 
parte dacă publicul nu era gata să-l primească. Se 
vorbeşte mult - fără doar şi poate prea mult— despre 
o istovire intelectuală într-un Ev Mediu pe sfîrşite. îfl 
realitate, şcolile s-au multiplicat în această perioadă 
binecunoscută ca decadentă: şcoli „secundare 1 ' unde co¬ 
piii făceau cunoştinţă cu gramatica latină, principalele 
pasaje ale Vulgatei, Dicta Catonis şi cîteva extrase din 
Cicero, Virgiliu şi Ovidiu şi cu precădere universităţi. 
La finele veacului al XlV-lea se puteau număra în 
Europa patruzeci şi cinci de studia generaţia. Veacul al 
XV-lea a mai văzut apărînd alte treizeci şi trei noi, iar 
prima jumătate a celui de-al XVI-lea, încă alte vreo 
cincisprezece. Aceste ultime realizări au avut loc mai 
cu seamă în ţările care înainte fuseseră private de uni¬ 
versităţi: Spania, Portugalia, Scoţia şi mai ales în 
Imperiu unde existau în 1520 optsprezece universităţi 
faţă de cinci în 1400. Umanismul nu a cîştigat decît 
fiindcă îi fusese pregătit terenul. 

• 

Iar Renaşterea nu s-a împlinit pe plan artistic decît 
graţie arheologiei. De bună seamă nu a adus la lumină 
temple, nici apifiteatre, nici bazilici. Dar şi-a extins 
investigaţia, cu un Cyriaque d’Ancona sau cu un 
Giuliario da San Gallo, la ruinele Italiei de Sud şi din 

Sicilia, la cele din Franţa meridională, ale Greciei şi 
Asiei Mici. Roma, totodată nu putea să mai atragă, în 
mod cu totul special, privirile oamenilor din ce în ce 
mai pasionaţi de lucrurile antice. Giovanni Villani, 
revenit de la jubileul din 1300, a luat hotărîrea, la spec¬ 
tacolul ruinelor din Roma, să se facă istoric. In 
Dittamondo (învăţăturile lumii) compusă către 1350 de 
Fazio degli Uberti, Roma în persoană, o bătrînă 
zdrenţăroasă, povesteşte vizitatorilor imaginari gloria şi 
triumfurile de odiilioară; le împărtăşeşte istoria, celor 
şapte coline şi concluzionează: „Cine poate şti cît de 
frumoasă eram". Pe la 1430, toscanul Poggio redactea¬ 
ză un Ruinarum urbis Roma; descriptio, fruct al pere¬ 
grinărilor sale prin oraş. In premieră, ruinele sînt studi¬ 
ate pentru ele însele. Poggio pare să fi fost chiar un 
colecţionar de inscripţii. Cîţiva ani mai tîrziu, în 1447, 
Biondo da Forli scrie Roma instaurata unde, slujindu- 
se de autori vechi, în speţă de Frontin, încearcă să 
descrie oraşul de altădată, acum dispărut. Mai tîrziu, 
Roma trimphans a cărei primă creaţie datează din 1482, 
apare deja ca o lucrare de arheologie în eboşă. Papii se 
excedează şi ei: Pius al II-lea pune să fie transportat cu 
lectica la Tusculum, Albe, Tivoli, Ostia, Falemo'. „Ia 
notă de tot ce a avut sub ochi, cercetează vechile dru¬ 
muri romane, vechile apeducte" (J. Burckhardt). Un 
edict din 1462 - prima dintr-o lungă serie de măsuri 
rămase fără efect — interzice pe viitor degradarea mon¬ 
umentelor antice. în 1518-1519, Rafael îl va implora pe 
Leon al X-lea să dispună protecţia ultimilor mărturii 
din Antichitate. 

Apar primeje muzee. Deja Paul al II-lea (1464- 
1471) adunase o cantitate importantă de bronzuri, pietre 
gravate, antichităţi de tot fglul. Această colecţie s-a 
împrăştiat din păcate după moartea sa. Dar Sixtus al 
IV-lea* (1471-1484) a dat numele său fondării muzeu¬ 
lui Capitoliului care conţinea la origine celebra Lu¬ 
poaică etrusca, un bust al lui Domiţian şi un Hercule 
- toate trei din bronz - Leu devorînd un cal. Extragerea 
spinelui şi Ţiganca. La puţină vreme, Iuliu al II-lea 
(1503-1513) a fondat un alt muzeu - cel de la 
Belvedere - unde a instalat o serie de statui recent 
descoperite, căci săpăturile arheologice âu fost una din 
marile noutăţi ale epocii. Sub Alexandru al Vl-lea 

(1492-1503), la Casa aurită a lui Nero şi la termele lui 
Titus s-au descoperit „groteştile“ - care ar trebui scrise 
„grottesco" - fiindcă era vorba despre nişte decoraţii 
fanteziste şi complicate pe care Cei Vechi le plasau pe 
zidurile şi bolţile palatelor dar care, în Roma Renaşterii 
apăreau îngropate sub nivelul solului, în ceea ce s-a 
crezut la început a fi grote. In aceeaşi epocă a fost găsit 
la Anzio Apollo din Belvedere. Sub Iuliu aj II-lea au 
fost aduse la suprafaţă Laocoon, Venus din Vatican, 
Torsul, Ariadna adormită şi multe alte statui. De aici 
înainte, aristocraţia din Roma ţinea să aibă colecţii în 
stare să rivalizeze cu cele pontificale. Săpăturile între¬ 
prinse de familia Famese*, între 1540-155'©, la termele 
lui Caracallâ se numără printre cele senzaţionale ale 
veacului. încă dinainte de 1548, grupul Dirce (Taurul) 
erau descoperite. In 1550, Aldrovandi, trecînd în revistă 
piesele din „muzeul" Famese, găseşte acolo cel puţin 
cincisprezece statui şi grupuri de statui provenind de la 
Terme. De fapt, familia Famese dispunea de trei 
colecţii antice: una în palatul cel mare de pe malul 
stîng al Tibrului, alta pe malul drept la Famesina, a 
treia în grădina lor de pe Palatin. Către mijlocul veacu¬ 
lui, familia della Văile, alături de Famese, se numărau 
printre cele mai bogate familii din Roma în ceea ce 
priveşte colecţia de antichităţi. Vizitîndu-le palatul în 
1525, jurisconsultul german Jean Fichard, un tip arid, 
exact şi puţin disponibil entuziasmelor nu şi-a putut re¬ 
ţine un strigăt de admiraţie şi a declarat: „Adevărata 
comoară a Antichităţii aici se găseşte." La sfîrşitul 
secolului, acest elogiu trebuia rezervat familiei Medici. 
In 1575, un cardinal din această familie, Ferdinando, 
care urma să fie mare duce de Toscana, achiziţionează 
vila care se va chema de acum „Vila Medici". Pentru 
4 000 de scuzi (117,600 kg de argint fin), el devine po¬ 
sesorul unei colecţii destul de reputate, Capranica. 
Apoi, în 1583, a cumpărat grupul Niobidelor, recent 
descoperit pe Esquilin, şi în anul următor statuile pala¬ 
tului della Văile. Printre acestea se găsea şi vestita 
Venus, ce se află acum la Florenţa. Toată perioada 
Renaşterii a fost marcată de descoperiri arheologice. 
Himera din Arezzo a fost găsită în acest oraş în 1555 
cu o Minerva etruscă. La Roma, fragmente din Ara pa¬ 
ris au fost aduse la iveală în 1568, Nunţile aldobran- 

dine în 1606. Sînt explorate grotele vaticane^ unde îi 
plăcea lui Clement al VlII-lea să se roage. în 1578, 
întregul oraş a fost cuprins de o vie emoţie cînd s-au 
găsit catacombe aproape de via Salaria şi, curînd după 
aceea, de jur împrejurul Romei. 

Colecţiile de antichităţi din Roma, chiar private, 
erau, dacă nu deschise publicului în maniera muzeelor 
noastre actuale, cel puţin accesibile vizitatorilor culti¬ 
vaţi şi dornici să le admire. La sfîrşitul sejurului său 
roman (1581), Montaigne văzuse suficiente statui ca 
să-şi poată manifesta preferinţe: „Adonisul care se află 
la episcopul din Aquino, lupoaica de bronz şi copilul 
care îşi smulge spinele, la Capitoliu; Laocoon şi 
Antinous, la Belvedere; Comedia, de la Capitoliu; 
Satirul de la via cardinalului Sforza.“ Vizitatorii erau 
destul de numeroşi ca să justifice, încă din prima 
jumătate a secolului, alcătuirea de cataloage spre ori¬ 
entare. Primul a apărut în 1537. Au fost importante mai 
ales două: cel al lui Ulisse Aldrovandi din Bologna, 
Delle statue antiche, che per tutta Roma, in diverşi 
luoghi e case si veggono (1556), şi cel al recunoscutu¬ 
lui anticar al Famesilor, Fulvio Orsini, Imagines et elo¬ 
gia virorum illustrium et eruditorum ex antiquis 
lapidibus et numismatibus expressa. 

Deoarece turiştii erudiţi deveneau numeroşi — iar 
turismul umanist era un lucru nou -, a devenit repede 
necesar a li se pune la dispoziţie cărţi despre monu¬ 
mentele din vechea Romă. Asemenea cărţi corespun¬ 
deau, în domeniul arhitecturii, cataloagelor de statui ale 
lui Aldovrandi şi ale lui Orsini. Rabelais, pe cînd stătea 
la Roma, s-a gîndit să redacteze şi el una, dar i-a luat-o 
înainte publicarea lui Urbis Roma; topographia de 
Bartolomeo Marliano (1544). Savantul acesta se obiş¬ 
nuise, pe vremea aceea, să organizeze promenade arhe¬ 
ologice la Roma: se vizitau minele sub competenta să 
oblăduire, citindu-se la nevoie pasaje din autori vechi 
care puteau avea legătură cu ceea ce se vizita. Pentru 
uzul amatorilor de artă antică librăriile Romei vindeau, 
încă din secolul al XVI-lea, planuri şi reconstituiri ale 
capitalei Cezarilor. In momentul cînd a murit, în 1520, 
Rafael lucra la o reprezentare a Romei care ar fi 
înfăţişat-o „restabilită în cea mai mare parte, cu faţa ei 
antică, în incinta ei originară şi în proporţiile părţilor ei 

diferite 1 *. Ca să ducă la capăt aşa ceva, scrie un con¬ 
temporan, Rafael* a „trebuit să facă săpături în interi¬ 
orul colinelor şi în siturile asCunse, iar rezultatele con¬ 
cordă cu descripţiile şi dimensiunile din autorii vechi. 
Această lucrare a umplut de atîta admiraţie pe Papă şi 
pe toţi cetăţenii încît lumea toată îşi ridica privirea 
către autor ca spre o fiinţă trimisă de înaltul cerului ca 
să îi pună la loc Oraşului etern măreţia de odată. 11 
Planul pregătit de Rafael ar fi avut şaisprezece file con¬ 
sacrate celor şaisprezece regiones din Roma lui Augus- 
tus. Primul plan arheologic al Romei de care avem ştire 
a fost scos de către un colaborator efectiv al marelui 
artist, în anul 1527. Planul era dezamăgitor. Mai rigu¬ 
ros a fost acela pe care l-a inserat Marliano în Urbis 
Roma; topographia din- 1544. Au urmat alte reconstitu¬ 
iri, mai importantă fiind aceea a gravorului francez Du 
Perac care trăia la Roma. El i-a închinat lui Carol al 
IX-lea, în 1574, Urbis Roma: sciographia. Este nevoie 
să se precizeze că în ciuda efortului ştiinţific real, aces¬ 
te reconstituiri comportau o doză mare de fantezie. 

în orice caz, redescoperirea - s-ar putea zice recu¬ 
perarea - Romei antice yh epoca Renaşterii a fost de o 
importanţă incalculabilă pentru cultura şi arta continen¬ 
tului. Cărţi şi stampe au făcut cunoscute în sute de mii 
de exemplare ruinele şi statuile vechii capitale a lumii. 
Dar Roma exporta mai mult decît nişte imagini. In 
1540, Primaticcio, trimis de Francisc I a pus să se facă 
mulaje după celebrele statui antice şi s-a întors la 
Fontainebleau cu treizeci şi trei de lăzi cu mulaje şi 
marmură. între prinţii italieni, ducii de Toscana şi de 
Mantova. au fost cei mai avizi după antichităţi iar 
ambasadorii lor de pe lîngă papă aveau, între altele, şi 
misiunea de a-i ţine la curent cu săpăturile, descoperi¬ 
rile şi momentele propice. Maximilian al II-lea se 
interesa de asemenea de arta greco-romană. In 1569, i 
s-a comandat de la Roma un Hercule, o Afrodită, bus- 
turile lui Socrate şi Antoninus, precum şi un Mercur. 
Aceste statui au trecut Brenner-ul în lectici. 

• 

Interesul artiştilor pentru sculpturile şi monumentele 
antice a mers în creştere de-a lungul secolelor din 

Renaştere. Este de la sine înţeles că acesta s-a mani¬ 
festat mai de timpuriu în Italia decît dincolo de Alpi. 
Pentru a sculpta altarul "baptisteriului din Pisa (1260), 
Niccolo Pisano s-a inspirat după Un sarcofag conservat 
în Camposanto din oraş unde sînt reprezentaţi Fedra şi 
Hipolit. Fecioara, în panoul consacrat regilor magi, 
seamănă cu o matroană de pe vremea Liviei. Nasul 
drept al personajelor, pliurile regulate ale veşmintelor, 
bărbile încreţite ale regilor orientali par a aparţine unei 
opere romane. Demersul lui Niccolo Pisano este acela 
al unui precursor, căci trebuie aşteptat începutul seco¬ 
lului al XV-lea pentru a descoperi - cu deosebire în 
cazul Florenţei - o pornire partizană destul de generală 
de a imita Antichitatea, aliată de altfel unui durabil 
ataşament faţă de tradiţiile gotice. In 1401, Brunel- 
leschi, în Sacrificiul lui Abraham, îi dă conducătorului 
de catîri aerul Băiatului cu spinul elenistic. Ghiberti, 
concurentul său pentru poarta de bronz a Baptisteriului 
San Giovanni tratînd acelaşi subiect decorează cu orna¬ 
mentaţii vegetale altarul sacrificiului şi mai cu seamă 
modelează nudul lui Isaac „cu dragoste şi aproape cu 
Voluptate". Ghiberti, care vizitase Roma, purţa o fer¬ 
ventă admiraţie operelor antice. Pe unele le obţinuse 
din Grecia la un preţ ridicat. Admirînd la colecţionari 
unele statui alexandrine nota în ale sale Comentarii că 
„vederea fie într-o lumină vie, fie într-o lumină dulce, 
nu ajungea ca să le poată surprinde fineţea şi că doar 
atingerea izbutea să le-o descopere". Togati romane, 
îngeri purtători de coroane care reiau motivul Victori¬ 
ilor susţinînd o imagine încadrată de^ lauri, îşi fac 
apariţia şi în lucrările lui Ghiberti. în 1406-1407, 
Jacopo Della Quercia, sculptînd mormîntul lui Ilaria del 
Caretto, plasează sub gisant, cu o linie încă medievală, 
un soclu ornat cu putti reuniţi prin ghirlande: o inovaţie 
fără precedent. Cînd lucrează după aceea la Bologna, el 
dă lui Adam şi Evei goi din basoreliefurile de la San 
Petronio o plenitudine corporală aproape păgînă. De 
aici înainte. Antichitatea devine un depozit preţios din 
care artiştii se aprovizionează copios, uneori cu defi¬ 
cienţe de tact. Filaret, elev de-al lui Ghiberti, executînd 
poarta de bronz de la Sfîntul Petru din Roma (1433- 
1445), nu se sfieşte să reprezinte aici nu numai capetele 
împăraţilor romani, dar şi pe Leda şi Lebăda, Gemenii, 

pe Marte şi Pallas. Cu Donatello* (1386-1466), artist 
proteic, genial, de o excepţională autoritate, lecţia anti¬ 
cilor este mai bine asimilată şi elevul îşi întrece ma¬ 
eştrii. David- ul nud, în bronz, de la Bargello, nervos şi 
gracil, are mişcarea din şold a statuilor greceşti. Pentru 
celebra Cantoria de la domul din Florenţa, a cărei friză 
este decorată cu frunze de acant şi amfore alternate, 
este foarte evident că s-a inspirat după sarcofage, dar 
acei copii turbulenţi care se împing într-o horă dionisi¬ 
acă au o viaţă mai intensă decît cea a Eroşilor mor¬ 
mintelor greco-romane. La Padova, el execută prima 
sculptură* monumentală din epocă înălţînd statuia con¬ 
dotierului Gattamelata (1453) pe tipul ecvestru al unui 
Marcus Aurelius roman. Tot la Padova execută o 
Fecioară ţeztrul, un fel de idol arhaizant purtînd pe cap 
o coroană urbană şi stînd pe tronul Cibelei. în aceeaşi 
epocă (1444), Bemardo Rossellino, ridicînd la Santa 
Croce din Florenţa monumentul funerar al lui Leonardo 
Bruni, fixează formula mormîntului de Renaştere prin 
transformarea nişei funerare gotice într-un edificiu cla¬ 
sic care ia forma unui arc triumfal. Pilaştri, frize cu pal- 
mete, decoraţii antice, ghirlande şi sarcofage de tip 
roman intră în decoraţia şi structura monumentului. 

Va fi vizitat oare Roma Brunelleschi*, creatorul 
arhitecturii renascentiste? Manetti şi Vasari asigură că 
a studiat şi a măsurat monumentele oraşului vechi. In 
fapt, realizările sale dovedesc că el a imitat mai mult 
ornamentele romane decît că le-a asimilat concepţia 
arhitecturală. Delicata capelă Pazzi (1429-1446) posedă 
o graţie care adesea lipsea monumentelor din Roma, 
dar în această celebră operă unde se regăsesc atîtea 
influenţe, el a împrumutat numeroase elemente din vo¬ 
cabularul antic: coloane cu capiteluri corintice, pilaştri, 
frontoane, cornişe. Dimpotrivă, Alberti (1404-1472) şi 
Bramante* (1444-1514) s-au străduit să pătrundă chiar 
spiritul intim al Antichităţii. Ca un cititor atent al lui 
Timaios, Alberti trecea în vremea sa drept unul care s-a 
iniţiat în tainele platoniciene. A sa De re tedificatoria 
(1452) a devenit, împreună cu De arhitectura a lui 
Vitruviu (tipărită pentru prima oară în 1486), unul din 
breviarele Renaşterii. Alberti arăta că edificiul trebuie 
să formeze un asemenea tot organic încît orice modifi¬ 
care în interior ar echivala cu o desfigurare. De aici 

provine grija care se cere a se arăta proporţiilor, dese¬ 
nului şi aranjării elementelor. Comparînd arhitectura cu 
muzica, el recomandă, asemenea pitagoreicilor şi lui 
Platon, recursul la mijloacele aritmetice, geometrice şi 
armonice. Ca şi aceştia, recomandă întrebuinţarea cer¬ 
cului şi a figurilor geometrice. Aidoma vechilor urba¬ 
nişti, el este preocupat de situarea clădirii în contextul 
oraşului. Autorul „Templului" din Rimini care încon¬ 
joară umila biserică franciscană cu mausolee şi arcade 
triumfale, disertează îndelung în De re atdificatoria cu 
privire la stilul care se potriveşte fiecărei divinităţi: 
pentru Venus şi Muze, edificii de formă feminină; pen¬ 
tru Hercule şi Marte, clădiri robuste şi virile. 

Platon, maestrul lui Alberti, devine, la apogeul 
Renaşterii, inspiratorul celor mai diverse manifestări 
artistice. El sugerează ritmul şi forma cupolelor şi a 
bisericilor de plan central; el îi oferă lui Leonardo, cînd 
organizează la Milano, în 1490, „sărbătoarea Paradi¬ 
sului", tema generală a decoraţiei: o semisferă care 
domină semnele zodiacului; alături de Aristotel, figu¬ 
rează în centrul Şcolii din Atena. Antichitatea, care nu 
supravieţuise decît discret şi Travestită în cursul Evului 
Mediu ocupă acum prim plănui scenei. Prin pensula lui 
Botticelli, Venus, plăcută şi visătoare, regăsind gestul 
zeiţelor pudice, iese iarăşi din valurile de sidef. Două 
versuri de Lucretius şi o strofă din Horaţiu zămislesc, 
la sugestia lui Poliziano*, pe misterioasa şi atrăgătoarea 
Prirpavera, unde Flora este „o altă Venus". în Stanza 
della Signatura, la chemarea lui Rafael, Apollo apare 
de trei ori. Bramante, căruia, la Milano, îi plăcuse să 
adune la un loc ornamentele (pilaştri pictaţi, capiteluri 
cu figuri, frize cu medalioane) îşi schimbă maniera 
după ce se instalează la Roma şi ia mai direct 
cunoştinţă cu monumentele antice. Tempietto de la San 
Pietro in Montorio;' model de euritmie, reia desenul cir¬ 
cular al unui mic templu din Ti voii. La bel vederea de 
la Vatican, el înalţă o absidă inspirată din cele ale fer¬ 
melor romane. Pentru noul Sfrntul Petru* prevede o 
cupolă de forma analoagă celei a Panteonului. 

Cînd Mantegna* (1431-1506) ajunge la erudiţie în 
cunoaşterea lucrurilor antice, cînd Giuliano dă San 
Gallo* (1445-1516) desenează tot felul de clădiri ro¬ 
mane, cînd Rafael - i-am amintit interesul pentru arhe- 

ologie - valorifică în lof>i>iile Vaticanului elementele 
groteşti recent descoperite, cum să nu fi primit din 
toată inima mesajul Antichităţii cineva ca Michelan- 
gelo, care a dus la extrem aspiraţiile şi contradicţiile 
vremii sale? Primele sale opere sînt o Luptă a lui 
Hercule cu centaurii realizată la şaisprezece ani, 
Bacchus beat care împleteşte „zvelteţea unui tînăr cu 
delicateţea şi rotunjimea formelor feminine 11 (Vasari), 
un Amor adormit care a fost considerat operă antică. In 
Pietă de la Sfîntul Petru, ChristOs este un Apollo „mar¬ 
tirizat pentm credinţa nouă“. David din marmură nu are 
nici o legătură cu istoria, evreilor: este un atlet grec. 
Michelangelo îl admirase în 1496 la Roma pe Apollo 
din Belvedere. Dar această Antichitate strălucitoare nu 
putea satisface pentru multă vreme sufletul său neli¬ 
niştit. Or, în 1506, el a asistat la descoperirea lui 
Laocoon, într-o „vie“ din apropierea bazilicii Santa 
Măria Maggiore. „Musculatura puternică, stilul acesta 
tragic se potriveau mai bine aspiraţiilor sale intime. 11 îşi 
aflase drumul. 

Pentru trei veacuri de acum înainte, cunoaşterea 
mitologiei şi a operelor antice devine mai întîi în Italia, 
apoi şi în restul Europei, propedeutica indispensabilă 
pentru majoritatea carierelor artistice. IJste o decizie a 
unui public care s-a abandonat învingătorului şi care 

19. VILA POGGIO LA GAJ ANO: SCHEMA FAŢADEI 
(După A. Chastel, Art et humanisme â Florence au temps 
de Laurent le Magnifique.) 

Această vilă a fost construită de Giuliano da Son Gallo 
pentru Lorenzo Magnificul. 

impune acum tirania gustului propriu. Cînd i se coman¬ 
dă o solniţă pentru Francisc I, Cellini* nu îi pune nu¬ 
mai pe Neptun şi pe Amphitrite, dar mai pune şi un 
mic arc de triumf cu care vrea să demonstreze cunoaş¬ 
terea amănunţită a Antichităţii. Tiţian* solicită bacana- 
lelor temele dezmăţate care îi încîntă senzualul tempe¬ 
rament; şi mulţi alţii îi calcă pe urme în viitor. In 
schimb, austerul Palladio*, mare cititor al lui Vitruviu, 
reţine din opera anticilor lecţii de seninătate şi de 
cumpătare. La teatrul olimpic din Vicenza, el reproduce 
o sală semicirculară descrisă de arhitectul latin. Altă¬ 
dată se inspiră din Colisseum şi din teatrul lui Mar- 
cellus. Cînd adoptă planul rectangular pentru unele pa¬ 
late sau vile o face pentru a resuscita atriumul locuinţei 
romane. 


• 

Renaşterea italiană a adoptat aşadar, faţă de Antichitate 
două atitudini diferite, după epoci, locuri şi tempera¬ 
mentele artiştilor. Un prim demers a constat în a-i îm¬ 
prumuta ornamente, decoraţii. La Castel Nuovo din Na- 
poli (1451), Luciano Laurana,' un dalmat, inserează 

între turnurile unei fortăreţe de tip francez un neaştep¬ 
tat arc de triumf care ţine să amintească arcul de la 
Pola. Faţada exuberantă şi fantastică a fortăreţei de.la 
Pavia - monumentul din Italia pe care francezii l-au 
admirat cel mai mult veritabilă feerie de marmuri şi 
sculpturi, furnizează exemplul cel mai nimerit al fan¬ 
teziei cu care Renaşterea italiană a utilizat cîteodată 
inventarul artistic antic. Medalii figurînd împăraţi de la 
Roma sau monarhi din Orient, scene alegorice şi mito¬ 
logice, ghirlande, pilaştri cizelaţi cu fineţe, ornamente 
cu frunze şi plante, păsări felurite umplu partea infe¬ 
rioară care datează de la sfîrşitul secolului al XV-lea. 
împinsă însă de o mişcare mai profundă, Renaşterea 
italiană a ţintit dincolo de decor şi de aparenţele artei 
greco-romane. Ea a făcut să triumfe nudul atît în pic¬ 
tură cît şi în sculptură. Rupînd cu tradiţia medievală, a 
depus eforturi în găsirea celor mai armonioase proporţii 
ale trupului omenesc, întru a redescoperi sufletul arhi¬ 
tecturii antice studiindu-1 pe Vitruviu, măsurînd monu¬ 
mentele Romei şi dînd clădirilor noi ritmul muzical 
recomandat de Platon. 

In afara Italiei, se întîlneşte aceeaşi evoluţie, însă cu 
un oarecare decalaj cronologic şi cu un grad mai mare 
sau mai mic.de comprehensiune, potrivit cu regiunile 
respective şi valorile de profunzime ale artei antice. 
Franţa, de pildă, a fost mai permeabilă aici decît Ger¬ 
mania sau Ţările de Jos. Cînd s-a întors de la Roma, 
Jean Fouquet a făcut cunoscut în Franţa decorul cel nou 
şi a integrat în lucrările sale pilaştri, capiteluri romane, 
arcuri de triumf, torsade şi marchetării de marmură. La 
începutul secolului al XVI-lea, grotescurile apar pe por¬ 
talul catedralei din Troyes şi împrejurul corului de la 
Chartres. In 1509 este terminată faţada castelului Gail- 
lon (Eure), unde traveele verticale sînt obţinute prin 
suprapunerea pilaştrilor decoraţi cu arabescuri. Această 
rezolvare devine repede generală la castelele de pe 
Loara*: Azay-le-Rideau, Lude, Chambord, Blois etc. 
Cornişele cu modilion, arcaturile primăriei din Beau- 
gency (Loiret), pilaştrii ornaţi cu mici coloane în formă 
de candelabre care ţin cele trei arcade ale pavilionului 
de vînătoare Moret (azi promenada Albert I la Paris), 
savanta policromie a hornurilor şi lucarne încrustate cu 
ardezie de Chambord, strălucita împodobire în teracotă 

emailată care înveleşte coloanele, frize, arhitrave, me¬ 
dalioane, şeminee la castelul Madrid (pădurea Bou- 
logne) acum dispărut, sînt tot atîtea vestigii din perioa¬ 
da decorativistă a Renaşterii franceze, aproximativ între 
1500 şi 1530. Către 1520, pe vitraliile din Bourges îşi 
fac apariţia minele romane. Peste mai puţin de două¬ 
zeci de ani, în inima Bretaniei,- la Moncontour, un 
vitraliu în tehnică flamandă mută istoria cu sfîntul Ives 
într-un decor antichizant. Evenimentele din viaţa sfîntu> 
lui sînt distribuite în nouă tablouri care separă coloane 
masive, împletite şi canelate. Arabescuri, scoici, putti, 
fauni, perechi de delfini înveselesc curios- această aus¬ 
teră biografie a unui preot din Evul Mediu. 

In întreaga Europa stilul Renaşterii nu a fost deci la 
început decît un decor lipit cu simplitate pe arhitecturi 
gotice. Acestei noi ornamentaţii i s-a zis în Spania stil 
„plateresque“, fiindcă delicateţea sa trimitea la meşte¬ 
şugul orfevrilor care cizelau argintul (plata). Stilul apa¬ 
re la Valencia din 1420 şi culminează la începutul se¬ 
colului al XVI-lea la universitatea din Salamanca, la 
San Pablo din Valladolid şi pe faţada spitalului Santa 
Cruz din Toledo. Aceasta din urmă, dominată de un 
fronton, este .îmbogăţită de coloane mari şi mici lucrate 
extrem de meticulos; deasupra a două ferestre sînt mici 
tabernacole în formă de temple antice; arcul gotic a fost 
părăsit-în favoarea curbei continue din monumentele 
romane. In afara Spaniei şi Franţei, succesul acestui 
nou decor a fost mai tardiv şi mai puţin complet. La 
Augsburg, familia Fugger, care se ţine de modă, încre¬ 
dinţează în 1519 unui arhitect influenţat de Veneţia, 
Peter Floettner, amenajarea capelei sale din biserica 
Sfînta-Ana şi pune să se aducă marmură din Italia. Or 
Floettner asociază o boltă fl amboyantă, foarte compar¬ 
timentată, cu nervuri, arce şi chei de boltă cu arce 
doubleaux în plin cintru sprijinite pe pilaştri. De fiecare 
parte, arcade, şi ele în plin cintru, sprijină tribunele. La 
Basel, primăria, construită între 1508 şi 1521, este o 
clădire gotică. Dar decoraţia la care a participat 
Holbein se raliază noii estetici: cele două portaluri din 
1539 prezintă capiteluri ionice, grotescuri, pilaştri puşi 
în evidenţă de mascaroane. In Ţările de Jos, tribunalul 
din Bruges (1535-1537), una din cele mai elegante 
reuşite arhitecturale a perioadei în această regiune a 

20. LEONARDO 
DA VINCI:. 
FIGURA UMANĂ 
ÎNSCRISĂ 
ÎNTR-UNCERC 
Acest desen ilus¬ 
trează canonul 
proporţiilor 
umane 
aşa cum le-a 
definit Vitruviu. 




21. PROPORŢIILE 
OMULUI DUPĂ 
VITRUVIU 
Redescoperirea 
filosofiilor platoni¬ 
ciene şi pitagore¬ 
ice, precum şi 
difuzarea tratatu¬ 
lui De architectura 
de Vitruviu, au 
influenţat profund 
artiştii Renaşterii, 
întîi 

în Italia, apoi 
cu deosebire în 
Franfa şi în 
Spania. Arhitecţii 
(Alberti, Palladio, 
Philibert de 
L’Orme...) s-au 
Străduit în special 
să respecte struc¬ 
tura matematică a 
frumuseţii: pro¬ 
porţiile monu¬ 
mentelor trebuiau 
să fie raportate la 
cele umane, rezu¬ 
mat şi microcos¬ 
mos al universului 
creat de 
Dumnezeu. 

Europei, îmbină în mod fericit elemente antichizante - 
medalioane, coloane, frize sculptate - în tradiţie medie¬ 
vală. Ferestrele şi-au păstrat cercevelele; volutele spi¬ 
ralate reiau inflexiunile artei flamboyante. 

Dar în curînd, mai cu seamă în pictură, decorul în 
stil antic şi mitologia inundă orice amintire a vîrstei 
gotice. Rosso, chemat la Fontainebleau în 1530, separă, 
în galeria lui Francisc I, picturile inspirate din Homer, 
Virgiliu şi^ din istoria romană prin fauni, satiri şi zeiţe 
din stuc. în Ţările de Jos, Maerten Van Heemskerck 
aduce cu sine de la Roma, în 1536, nişte desene remar¬ 
cabile din care se inspiră toţi „romaniştii" Nordului. El 
însuşi, la întoarcere, pe cînd revedea Răpirea Elenei, 
s-a dedat unei adevărate „orgii arheologice". Termenul 
se potriveşte şi în caracterizarea Masacrului triumviri¬ 
lor de Antoine Caron (Luvru), posterior cu vreo trei¬ 
zeci de ani: coloana traiană, colosseum, panteon, arcuri 
de triumf, mausoleul lui Hadrian, statuia ecvestră a lui 
Marcus Aurelius, ruine, statui antice şi palate de tot- 
felul sînt îngrămădite într-un singur tablou şi servesc 
drept cadru unui cumplit masacru, tratat într-o manieră 
sadică. însă întoarcerea la Antichitate a oferit în afara 
Italiei producţii mai frumoase prin sobrietate, de pildă 
Adam şi Eva a lui Diirer (1507), acum la Prado. Diirer* 
a fost însetat de absolut. El a crezut că italienii redes- 
coperiseră canonul frumuseţii care fusese în posesia 
Celor Vechi şi că datorită acestuia îşi puteau permite 
să picteze „â l’antique". Cititor al lui Vitruviu, a ur¬ 
mărit şi el cu „echerul şi compasul" deplina armonie în 
proporţii a trupului bărbătesc şi femeiesc: „Aşa, scria 
el, opera ta se face artă frumoasă, grandioasă, slobodă 
şi bună; o va lăuda lumea toată căci este absolut 
adevărată." Adam şi Eva sînt doi tineri fericiţi, plini de 
nevinovăţie, frumoşi la modul ideal şi de o goliciune 
radioasă care evocă divina perfecţiune a naturii ome¬ 
neşti înainte de păcat. 

Pe lîngă pictură, şi arhitectura şi sculptura au ştiut 
să întîlnească adînca armonie a operelor antice. „Puris¬ 
mul" spaniol de epocă este, pe urmele lui Bramante, o 
cercetare a spiritului vitruvian însuşi şi un refuz al 
decorului întocmai. Acesta a dat opere virile asemenea 
nobilei catedrale din Jaen şi mai ales a dat palatul lui 
Carol Quintul din Granada, început către 1527 şi reali- 

zat de Pedro Machuca, fost elev al lui Michelangelo la 
Roma. Exteriorul este un pătrat de proporţii impozante, 
iar faţada principală, ordonată după principiile unei si¬ 
metrii riguroase, se vrea austeră şi maiestuoasă. Arhi¬ 
tectul a refuzat capitelurile corintice, înlocuite aici prin 
capiteluri dorice şi ionice mai sobre. El a subliniat lini¬ 
ile orizontale pe placul romanilor şi pe care Serlo le va 
face cunoscute în toată Europa. în interior se află un 
patio, unic în felul său, circular. înconjurat de o galerie 
de porticuri susţinută de treizeci şi două de coloane 
dorice în marmură, este inspirat de cercetările platoni¬ 
ciene ale Renaşterii în legătură cu valoarea superioară 
a cercului în arhitectură. 

Franţa a fost prin excelenţă patria reacţiei „clasice" 
în faţa excesului de omarnentică. Mai mult decît prin 
alte părţi, aici i se opunea Antichităţii regăsite fantezia 
supraabundentă a lui Jules Romain şi Primaticcio*. 
Influenţa lui Serlio*, autorul unui celebru tratat de arhi¬ 
tectură, care a murit la Fontăinebleau în 1554, difu¬ 
zarea în Franţa a operelor lui Vitruviu pe care Jean 
Goujon le-a ilustrat, studierea foarte insistentă a monu¬ 
mentelor de la Roma cu care s-a ocupat Philibert de 
L’Orme* explică această căutare a regularităţii, sime¬ 
triei, a armoniei ce caracterizează .arta franceză între 
1540 şi 1560. Nimfele de la fîntîna Inocenţilor (1549) 
au împlinirea carnală, fineţea şi dezinvoltura operelor 
greceşti. Drapajele lor pline de moliciune le amintesc 
pe cele de la Acoropole. în aceeaşi epocă, Philibert de 
L’Orme, pe cînd lucra la castelul Anet, înalţă faimosul 
portic, unul din primele exemple franceze ale celor trei 
ordine antice suprapuse care se va regăsi în curînd la 
primăria Assezat din Toulouse (1555-1560). Philibert 
de L’Orme este de asemenea autorul mormîntului lui 
Francisc I (1552) la Saint-Denis, monument despre care 
pe bună dreptate s-a spus că era mai curînd greco- 
roman decît italienesc. Forma sa este într-adevăr aceea 
a unui arc de triumf antic. Liniile arhitecturale domină 
riguros compoziţia iar artistul a făcut aici o aplicare 
strictă a sistemului modular al Celor Vechi.' Apogeul 
acestui clasicism arhitectural este atins cu faţada noului 
Luvru*; aici a lucrat Pierre Lescot şi Jean Goujon*. 
Este un adevărat manifest; toate detaliile sînt antice şi 
mai mult încă, şi spiritual, adică accentul pus pe sime- 

22. PRINCIPALELE REALIZĂRI ARHITECTURALE ALE 
RENAŞTERII ÎN FRANŢA 
(După La Renaissance fran9ai.se, în 
La Documentation fotographique.) 

trie, refuzul încărcăturilor, gradarea savantă de la te¬ 
melia sobră pînă la aticul întrerupt de marele fronton 
curbiliniu, efectele de relief şi de clarobscur, calculul 
exact al proporţiilor. Totul este departe de fantezia ita- 
lienizantă de la Fontainebleau. 

Fiindcă Antichitatea a fost mai bine cunoscută înce- 
pînd cu secolul al XV-lea, istoria culturală şi artistică 
a Europei şi-a modificat cursul. Seninătatea lui Apollo 
din Belvedere l-a influenţat pe Rafael şi pe toţi cei care 
l-au imitat, hipertrofia musculară şi mişcarea dramatică 
din Laocoon au fost o revelaţie pentru Michelangelo a 
cărui producţie, începînd din 1506, se explică în parte 
prin această descoperire. Pictura sculpturală a unui 
. Maerten Van Heemskerck, supranumit cu oarecare exa¬ 
gerare, „Michelangelo al Nordului", şi o cantitate de 
opere violente şi chinuite ale perioadei baroce derivă 

din această modalitate plastică proprie lui Laocoon. Tot 
artei elenistice trebuie să i se atribuie, după toate apa¬ 
renţele, „linia în serpentină 1 * şi alungirea formelor care 
caracterizează estetica manieristă a lui Parmigianino, a 
lui Correggio*, Cellini, a şcolii de la Fontainebleau* şi 
a lui El Greco. In ce priveşte dimensiunile considera¬ 
bile ale ruinelor din Roma imperială, ele au făcut im¬ 
presie asupra lui Bramante, Rafael, Michelăngelo şi 
mai tîrziu asupra lui Domenico Fontana, arhitect al lui 
Sixtus al V-lea. De aici provine stilul monumental, 
aproape colosal al Renaşterii romane, şi curînd după 
aceea a artei baroce europene în întregime, la antipodul 
discreţiei mai antice a Renaşterii florentine. Poezia şi 
muzica ău fost şi ele marcate -de plusul de favoare 
acordat civilizaţiei greco-romane. Poeţii secolului al 
XVI-lea, în Franţa cu deosebire, s-au silit să-şi supună 
versurile, chiar scrise în limba vulgară, „măsurii an- 
tice“. Acest ritm s-a repercutat în muzică, fiindcă Ron- 
sard înţelegea că odele sale fuseseră cîntate ca acelea 
ale lui Anacreon şi ale lui Pindar. Opera italiană care 
şi-a găsit formularea o dată cu Monteverdi*, la înce¬ 
putul secolului al XVII-lea, s-a născut din cercetările 
conjugate ale umaniştilor, muzicienilor dornici să re¬ 
susciteze^ teatrul antic prin muzică. Cîntarea reprezenta¬ 
tivă, adică dramatică, le suna ca o evocare a voci.i 
acompaniate de liră din'Grecia antică. 

• 

Admiraţia pentru Antichitate a mers înainte nu fără 
exagerări, naivităţi şi nedreptăţi. La patruzeci de ani, 
Boccaccio, renegîndu-şi tinereţea, s-a hotărît să nu mai 
scrie decît în latină, exemplu urmat de numeroşi 
umanişti-italieni şi de peste Alpi, de la Leonardo Bruni 
pînă la Erasmus. O examinare atentă a dovedit că 
poeme întregi de Poliziano se pot descompune în citate 
latineşti. în Franţa secolului al XVI-lea, V. L. Saulnier 
,a inventariat mai mult de şapte sute de poeţi latini. Este 
cunoscut neliniştitorul avertisment al lui Ronsard, din 
debutul Franciadei: 

Francezii ce mă vor citi 

De nu sînt fi greci fi romani. 

în loc de carte vor ţinea 
O mare greutate-n mîini... 

Nu numai că s-au jucat la Ferrara, la Bordeaux şi la 
Oxford piese de Plaut şi de Terentius, dar în Anglia 
elisabetană tragediile lui Seneca năşteau înflăcărări; 
influenţa lor asupra teatrului* englez de dinainte de 
Shakespeare a fost considerabilă. Aceste tragedii, nu fu¬ 
seseră concepute pentru scenă: acţiunea lor este nulă, 
limbajul prea emfatic, dar publicul şi autorii din secolul 
al XVI-lea erau sensibili la grandilocvenţa discursului, 
la atrocitatea subiectelor. Le era pe plac atenţia acor¬ 
dată crimelor monstruoase şi răzbunărilor implacabile. 
Exaltarea Antichităţii şi dispreţul corelativ pentru reali¬ 
zările posterioare ei au luat uneori o turnură care ne 
uimeşte. Montaigne scria în 1581: „Clădirile acestei 
Rome bastarde care stau alipite de întocmirile antice 
(minele n.a.), chiar dacă fac să pălească de admiraţie 
veacurile de la noi, la drept vorbind redeşteaptă în 
minte cuiburile pe care vrăbiile şi stăncuţele le tot 
atîmă pe la bolţile şi zidurile de biserici şi pe care 
hughenoţii vin de le strică". 

Dar să nu ne lăsăm înşelaţi de astfel de afirmaţii. 
Europa Renaşterii luată în ansamblu nu a abdicat în 
faţa Antichităţii. Tradiţii puternice se opuneau triumfu¬ 
lui ei complet. Faimosul Squelette de Ligier Richier de 
la Bar-Le-Duc (1547), care reînnoieşte tema medievală 
a lui „transi" este, la doi ani distanţă, contemporan cu 
fîntîna Inocenţilor. In Franţa şi în Belgia s-a continuat 
în plin secol al XVII-lea boltirea bisericilor cu ogive în 
cruce. Germanii au mers mai departe, în ciuda esteticii 
vitruviene, pe liniile verticale. Aici, ca în. Flandra, silu¬ 
eta familiară a casei înalte a fost puţin modificată, fiind 
uşor de înlocuit treptele crenelate ale părţii superioare 
a clădirii cu un fronton baroc cu volute. Căci, în reali¬ 
tate, Antichitatea, chiar şi în Italia, nu a sfîrşit decît 
prin a fi superficial cunoscută. Da Vinci şi Michelan- 
gelo nu ştiau latineşte. Shakespeare*, care citise mult 
dar neorganizat, s-a inspirat, în multe dintre piesele sale- 
antice, din Plutarh, însă fără să îl preocupe restituirea 
moravurilor şi -Qostumelor Celor Vechi. Culoarea locală 
nu îl interesa. Cînd în Iulius Cezar mulţimea de gură- 
cască îl aclamă la început pe ucigaşul Brutus, după 
care, convinşi de Antonius, izbucnesc în hohote de 

plîns deasupra trupului tiranului asasinat, ceea ce se 
evocă este mai puţin plebea romană, cît gloata versatilă 
din toate timpurile. Insuficienta informare istorică a 
Renaşterii a fost o cauză a erorilor. Ficino a fost mai 
curînd neoplatonician, iar nu platonician şi nu a sesizat 
ceea ce separa gîndirea lui Plotin, Produs şi Iamblichos 
de cea a discipolului lui Socrate, căci între acesta din 
urmă şi îndepărtaţii lui succesori s-au scurs mai mult 
de şase veacuri. Ficino a crezut, la fel, că acele Cărţi 
ermetice pe care le-a răspîndit în Europa şi care s-au 
bucurat de atîta succes, conţineau sub o formă ezo¬ 
terică, preţioasa înţelepciune a religiei egiptene antice. 
In realitate, Cărţile ermetice datează din Era creştină. 
Nimic surprinzător din mOment ce sînt un amestec de 
concepţii neoplatonice, evreieşti şi egiptene. Pico Della 
Mirandola* a comis aceeaşi eroare cu privire la Cartea 
a IV-a a lui Ezdra şi a cerut Bisericii, fără sorţi de 
izbîndă, să o integreze Bibliei. El a luat drept o lucrare 
din veacul al V-lea înainte de Christos, o carte vădit 
posterioară luării Ierusalimului de către Titus. Renaş¬ 
terea s-a înşelat şi în privinţa lui Dionisie Areopagitul, 
fiindcă i-au fost atribuite companionului Sfîntului Pavel 
opere purtînd pecetea neoplatonismului, cu prima men¬ 
ţionare cunoscută, la Constântinopol, datînd din 522. In 
general, umaniştii „optimişti" au sprijinit pe o cronolo¬ 
gie eronată una din tezele de bază ale Renaşterii, anu¬ 
me că există un fond de adevăr religios la toate popoa¬ 
rele şi că perşii, caldeenii, egiptenii şi evreii din Anti¬ 
chitate avuseseră în posesie elementele esenţiale ale Re¬ 
velaţiei; Oamenii din secolele al XV-lea şi al XVl-lea 
au considerat deci Antichitatea ca pe un tot. Nu au dat 
suficientă atenţie faptului că ea a durat mai mult de o 
mie de ani. Tot aşa ei au ignorat aproape complet arta 
epocii lui Pericle şi evoluţia ordinelor. Pentru ei, sculp¬ 
tura antică a fost cea din epoca elenistică. 

Erori greu de evitat! Cînd şi cînd, Renaşterea nu se 
mai sinchisea de Antichitate. Bramante, numit la Roma 
şi ruinante, nu şi-a făcut nici un scrupul în a răsturna 
cele opzeci şi şase de coloane corintice ale vechii bazi¬ 
lici pentru a Feconstrui Sfîntul Petru. Paul al III-lea*, 
printr-o brevă din 1540, a retras toate permisele conce- 
date particularilor, şi aceasta doar pentru a rezerva 
monopolul arhitecţilor şi antreprenorilor care lucrau la 


125 



Sfîntul Petru. în 1562, „toate plăcile de porfir şi 
altele..." care se aflau la biserica Sânt’Adriano (în' ve¬ 
chea Curie imperială) au fost duse la Vatican. Sixtus al 
V-lea* (1585-1590) a pus să se demoleze Septizo- 
nium-ul lui Septimius Sever, în sud-estul Palatinului. 
Cît despre forumul republicanilor, el a rămas în veacul 
al XVI-lea şi încă multă vrem# după aceea „cîmpul de 
vaci". Scrupulele arheologice pe care noi le împingem 
pînă la extrem le erau necunoscute oamenilor din Re¬ 
naştere. Laocoon a fost găsit mutilat, iar Montorsoli a 
fost însărcinat să îl completeze, în timp ce Lupoaica 
etruscă de la Capitoliu a primit în veacul al XVI-lea 
micuţii gemeni care se văd pînă în ziua de azi. 

• 

Oamenii Renaşterii aliau într-un mod destul de curios 
admiraţia' pentru lumea greco-romană cu o lipsă de 
respect foarte evidentă uneori faţă de operele lăsate 
posterităţii de către Antichitate. In orice caz, dorinţa lor 
a fost să înfăptuiască lucruri mai bune decît aceasta şi 
adesea au avut şi conştiinţa de a fi reuşit în acest sens. 
Filippo Villani deja îl plasa pe Giotto deasupra picto¬ 
rilor antici. Pentru Vasari, Michelangelo era un geniu 
incomparabil dintre acelea pe care istoria nu întîlnise. 
Bramante, însărcinat de Iuliu al II-lea să reconstruiască 
Sfîntul Petru, şi-a fixat ca obiectiv să aşeze cupola pan¬ 
teonului lui Agrippa pe mausoleul lui Adrian (Castelul 
San Angelo). A se inspira din Cei Vechi pentru a face 
ceva nou,- acesta era ţelul. Opera literară şi artistică a 
acestui timp fecund, luată în ansamblu, apărea funda¬ 
mental originală, fiind rezultanta unor influenţe multi¬ 
ple. Ferreira, care era pasionat de Virgiliu şi de Teocrit 
şi care în Portugalia a fost primul descoperitor al lui 
Anacreon, îşi datorează cu . toate acestea renumele unei 
tragedii, Ines deCastrv (1558), cu subiect legat de isto¬ 
ria naţională. Rolando cel furiox (1516) de Ariosto* a 
fost unul din- cele mai mari succese de librărie ale 
Renaşterii. Or este vorba despre o sinteză de inspiraţie 
clasică şi de teme cavalereşti şi populare din Evul 
Mediu. Veacul al XVI-lea a compus multe epopei care 
nu au aVut succesul celei’ a lui Ariosto. Dar cea a lui 
Camoens, Lusiadele (1572), rămîne unul dintre titlurile 

de glorie ale literaturii portugheze. Forma acesteia este 
antică, aproape „marmoreană"; împrumută din Virgiliu 
mijloace de expresie, procedee de compoziţie şi reper¬ 
toriu mitologic, dar este consacrată istoriei recente a 
portughezilor şi poetul, care a trăit optsprezece ani 
peste mări, se şi informase de o manieră foarte precisă 
prin intermediul istoricilor şi al geografilor. Nimeni riu 
exprimă mai bine decît Shakespeare acest sincretism 
atît de caracteristic epocii. Aşa se explică şi invidia pe 
care i-au rezervat-o un grup de purişti produşi de şco¬ 
lile Oxford şi Cambridge. Luîndu-şi ce era al său la fel 
de bine din istoria veche, din analele engleze şi din cele 
din Nord, el este întruchiparea diversităţii inepuizabile 
a Renaşterii. 

Diversitate care se regăseşte în artă, chiar în Italia. 
Brunelliachi a fost în arhitectură iniaţitorul întoarcerii 
la estetica greco-romană. El a lansat moda simetriei, 
folosirea sistematică a modulului de bază. Domul Santa 
Maria del Fiore (1434), ridicat, ce e drept, fără şarpan¬ 
tă, contraforţi şi fără arcuri butante, rămîne gotic prin 
profil şi prin armătura de fier care îl consolidează. 
Pentru alte monumente - Spedale degli Innocenti - el 
a împrumutat de la bazilicile romane arcadele sprijinite 
pe coloane. Iar deasupra peristilului de la acest spital, 
el a înlocuit nervurile cu mici cupole de inspiraţie 
bizantină. Prin intermediul studiiţor platoniciene, cupo¬ 
la şi-a recăpătat, cu începere de la sfîrşitul secolului al 
XV-lea, o semnificaţie cosmică. Dar planul central, cu 
care a fost adeseori asociată, nu era doar de tip roman; 
Evul Mediu timpuriu şi Bizanţul o folosiseră în egală 
măsură şi, pe bună dreptate, planul de la San Celso şi 
de la San Giuliano din Roma — construite de Bramante 
- au putut aminti de cel al multor biserici bizantine. 

Sinteza este dominanta artei Renaşterii. Şi aceasta 
devine încă mai adevărat în afara graniţelor Italiei. 
Realizările manueline din Portugalia (sfîrşitul secolului 
al XV-lea - începutul secolului al XVI-lea) se numără 
printre cele mai uluitoare ale vremii. în cazul mănăstirii 
Belem, se găsesc asociate o decoraţie antich'izantă şi 
arce exterioare fără brizură cu bolţi ogivale şi cu ner¬ 
vuri. In plus, Renaşterea portugheză a acordat, prin mo- 
nunţgntele sale de la Tomar sau de la Batalha, un loc 
aparte şi cu totul excepţional elementelor maritime sau 

referitoare la navigaţie şi la cuceririle coloniale: parî- 
me, pînze strînse, scoici, alge pletoase, corali, sfere fi¬ 
gurinei mişcarea aştrilor, anghinare (căci marinarii 
aduceau anghinare pentru a lupta cu scorbutul). Minu¬ 
natele lucarne ale castelelor de pe Loara reprezintă un 
element arhitectural rămas necunoscut în Italia. La 
Chambord, planul edificiului reia pe al donjonului me¬ 
dieval compus dintr-un bloc flancat de patru turnuri, iar 
scara cu spirală dublă este menţinută de arhitecţii fran¬ 
cezi, în pofida proiectului lui Dominique de Cortone. 
Tot la Chambord, capitelurile pilaştrilor nu seamănă 
decît aparent cu cele din epoca greco-romană. De multe 
ori, un cap de copil, o coroană sau un mic bust iau 
locul ornamentaţiei florale centrale a capitelului corin¬ 
tic. La Anvers, primăria (terminată în 1565) prezintă 
coloane, capiteluri, obeliscuri în stil antic şi o loggie 
care aminteşte pe cele din Italia. Acoperişul rămîne 
însă în pantă accentuată, iar impunătorul avancorp este 
o reluare, pe gustul zilei, a clopotniţei medievale. S-ar 
putea aminti nu fără temei că prin Bramante şi Rafael 
în Italia, prin Machuca tată şi fiu în Spania, Philibert 
de L’Orme şi Pierre Lascot* în Franţa, arta Renaşterii 
a avut tendinţa de a se purifica, de a elimina elementele 
care nu corelau cu estetica greco-romană. în van acor¬ 
da Philibert de L’Orme respectul său Antichităţii, din 
moment ce nu pregeta să îl conteste pe Vitruviu şi să 
laude arhitectura gotică şi „frumoasele (ei) însuşiri". 
„Trebuia, se gîndea el, să fie adaptate lecţiile Celor 
Vechi, să se ţină seama de climat, să intre în discuţie 
şi bunul simţ. De preferat ar fi, scria el, să dai greş în 
ornamentele coloanelor, în măsura faţadelor decît în 
frumoasele reguli ale naturii care ţin de confortul, 
obişnuinţa şi folosul locuitorilor." în acest mod, cel 
puţin în privinţa marilor artişti ai Renaşterii, imitarea 
Antichităţii nu a fost niciodată servilă. Întorcîndu-se de 
la Roma, Tintoretto* şi-a scris pe peretele atelierului: 
„Desenul lui Michelangelo, culoarea lui Tiţian." în ace¬ 
laşi grad, epoca se caracterizează tot atît de bine prin- 
tr-o însufletiţă concurenţă a artelor decît prin imitare a 
Antichităţii, Alberti acordînd întîietate arhitecturii, Leo- 
nardo insistînd dimpotrivă pe „caracterul divin al pic¬ 
turii (care n.a.) face ca spiritul pictorului să se^pre¬ 
schimbe într-o imagine a spiritului lui Dumnezeu". 

Artiştii Renaşterii aveau o tehnică superioară picto¬ 
rilor vechi, lucru de care erau conştienţi. Pictorii din 
Grecia şi Roma nu foloseau pictura în ulei, chiar dacă 
îşi ceruiau panourile de lemn. Adevărat este că au 
întreprins la Pompei, în secolele II şi I a. Chr., studii 
de perspectivă. Dar Pompei a rămas ascuns privirilor 
pînă în secolul al XVIII-lea. Studiile flamande precum 
şi cele ale italienilor din Quattrocenţo au avut în 
materie de pictură un caracter inedit. Cercetările lui 
Masaccio*, Piero Della Francesca, Paolo Uccello*, Da 
Vinci, studiile teoretice ale lui Alberti şi ale matemati¬ 
cienilor Manetti şi Pacioli* au permis pictorilor să 
capete, încă de la începutul secolului al XVI-lea, 6 
tehnică pe care o putem denumi perfectă. Ei erau în 
stare să varieze punctele de fugă, să realizeze perspec¬ 
tive descendente, ascendente şi de plafon, să „mişte“ 
figurile. Mantegna, care a fost unul din creatorii 
trompe-l’oeil- ui, a realizat racursiuri mişcătoare. Da’ 
Vinci, în sfîrşit, s^a interesat mai amănunţit de pers¬ 
pectiva aeriană cafe încearcă, în funcţie de depărtare, 
să restituie degradarea luminii — acea lumină care 
„animă golul spaţiului, (... 'şi) lucrează obiectul 11 (A. 
Chastel). El a inventat sfumato, faimosul clar-obscur, 
prin care figurile se profilează într-o umbră vaporoasă. 

Cum ar fi putut artiştii Renaşterii, stăpîni fiind pe 
harul şi pe meşteşugurile lor, să nu creeze operă ori¬ 
ginală? Aşa stînd lucrurile, inspirîndu-se după teatrul 
lui Marcellus şi după Septizonium astăzi dispărut, Bra- 
mante a inovat profund cînd a realizat alternanţa rit¬ 
mată de travee de lăţime inegală, rupînd monotonia 
faţadelor prin proeminenţa avancorpilor, punînd accen¬ 
tul pe stilobaţi care izolează etajele şi potenţează lim¬ 
pezimea arhitecturală. Tot aşa, programele nu mai erau 
cele ale Antichităţii. Acum trebuia să se construiască 
biserici, să se rînduiască mănăstiri şi încă să se 
decoreze apartamente care nu mai erau concepute aido¬ 
ma celor din vechime. In schimb, nu s-au edificat 
terme. Bramante a putut face opera originală atunci 
cînd Iuliu al II-lea l-a însărcinat să unească palatul 
Vaticanului* cu Belvedere prin mijlocirea a două cori¬ 
doare paralele lungi de 300 de metri. Grecii şi romanii 
nu ne-au lăsat nici o operă comparabilă cu Judecata de 
Apoi de Michelangelo, care acoperă 17/13 metri, ori cu 

cele şaptezeci de picturi semnate Tintoretto pentru 
Scuola di San Rocco din Veneţia. Şi nu au scris vreo 
carte care să se asemene cu Eseurile lui Montaigne. Să 
luăm un alt exemplu. Umanismul şi sonetul sînt prac¬ 
tic de nedespărţit. Or, sonetul, devenit o modă datorită 
lui Petrarca, apoi introdus în secolul al XVI-lea de 
Marot* în Franţa, Garcilaso de la Vega în Spania, 
Wyatt în Anglia, nu este antic, ci original, italian ori 
poate provensal. In chestiune se află aşadar, în cadrul 
unei civilizaţii absolut originale, o cultură nouă şi o 
artă nouă, cu toată referinţa permanentă la modelele 
antice. 


• 

Să definim în linii mari, în termenii acestui studiu 
diversele realizări ale Renaşterii pe planul artistic. 
Intr-un prim moment, s-a văzut, în Italia ca şi peste Alpi, 
artiştii, în admiraţia operelor greco-romane, au creat din 
plin în spiritul tradiţiilor locale: colo bizantine şi ro¬ 
mane, dincolo gotice, maritime şi exotice în Portugalia. 
Din reţetarul antic au împrumutat cu deosebire elemen¬ 
te decorative. Această artă compozită a avut mult farmec 
şi multă savoare. A sosit apoi momentul unui purism 
care se voia platonician. Artiştii aU cercetat structura 
matematică a frumuseţii. Această sobră estetică, senină, 
armonioasă, a prins a se răspîndi în operele lui 
Leonardo, Rafael, Bramante, Philibert de L’Onne, Pierre 
Lescaut etc. Dar disciplina strictă şi frumuseţea mar- 
moreană nu puteau satisface în totalitate o epocă neli¬ 
niştită în imediat şi care trebăluia cu sîrg la atîtea 
Judecăţi de Apoi. Michelangelo a ales în favoarea 
mişcării şi a supraomenescului. El a fost poetul unic al 
nemăsuratului. In acest fel, a fost unul din creatorii artei 
baroce care a îndrăgit grandiosul - de unde şi triumfa- 
lismul roman -, compoziţiile vaste, acţiunile eroice, ati¬ 
tudinile dramatice, utilizarea diagonalelor. Şi Rafael şi 
Michelangelo au avut o sumedenie de imitatori, unora 
dintre ei nelipsindu-le talentul. Eclectismul fraţilor 
Carracci*, care adăugaseră lecţiilor lui Rafael pe cele ale 
lui Michelangelo, au făcut.din plafonul palatului Famese 
de la Roma o compoziţie în acelaşi timp solidă şi vari¬ 
ată. Astăzi se descoperă cum că veacul al XVI-lea euro- 

pean a fost manierist pe scară largă. Prin „manierişti" 
trebuie să se înţeleagă în primul rînd artiştii care au vrut 
să scape printr-o „manieră 11 a lor, printr-un stil foarte 
personal - aşa socotea şi Vasari - de pecetea giganţilor 
din artă. Cu ei triumfă un anticlasicism şi o estetică care 
se îndepărtează categoric de natură şi natural. De unde 
calificativul de „manieră" care a fost alăturat multă 
vreme acestei arte căutătoare de originalitate cu orice 
chip şi care a avut parte de atîta izbîndă la curţile rafi¬ 
nate şi preţioase de la Mantova, Fontainebleau şi Praga. 
Manieriştii au urmărit să emoţioneze prin acumularea 
decoraţiunii - precum Jules Romain la palatul Te din 
Mantova prin alegerea de subiecte, îndrăzneţ senzuale 
ca Sprangler, apăsat stranii cu Antoine Caron. Ei s-au 
folosit de culori acide, au avut predilecţie pentru fon¬ 
durile negre. Urmîndu-1 pe Parmigianino, au alungit for¬ 
mele într-un mod neaşteptat şi au marcat un gust pro¬ 
nunţat pentru disproporţii - să ne gîndim la Christos pe 
cruce al lui Cellini de la Escorial, la acea Bunavestire 
de Bronzino, la figurile caracteristice ale lui El Greco*. 
In zilele noastre se resimte tendinţa, nelipsită de sub¬ 
stanţă, a se vedea în manierism una din esenţialele 
dimensiuni ale secolului al XVI-lea în perioada care a 
premers victoria barocului. Pe planul psihologiei colec¬ 
tive, manierismul făcea dovada unei epoci care se înde¬ 
părta în toate domeniile de informaţiile tradiţionale şi 
care îşi croia drumul propriu în direcţii varii. El a expri¬ 
mat setea de reînnoire a unui secol care nu-şi. aflase 
echilibrul şi care la analiză se revelează atît de bogat şi 
atît de divers, încît nu se poate ajunge la o explicare a 
lui într-un mod satisfăcător. 

De aceea, fiind vorba şi de un timp fecund, orice 
clasificare se vădeşte a fi formală şi artificială. Din 
acelaşi motiv, trebuie acordat un loc aparte picturii 
veneţiene. Către 1500, Veneţia era încă un oraş gotic. 
Renaşterea nu izbucneşte aici practic decît o dată cu 
palatul Vendramin, care datează din 1509. La fel, după 
generaţia de precursori, dintre care cel mai notabil este 
Giovanni Bellini, pictura veneţiană îşi ia avînt cu Tiţian 
care domină toată prima, jumătate a secolului al 
XVI-lea şi care dobîndeşte 1 a sfîrşit de carieră o tehnică 
aproape impresionistă. Dar Veneţia mai are o izbucnire 
de strălucire cu Tintoretto şi cu Veronese*. Arta euro- 

peană este tributară enorm Veneţiei. Rubens, Poussin, 
Velasquez, Watteau, Delacroix, pentru a nu cita decît 
cîteva nume, l-au considerat pe Tiţian maestrul prin 
excelenţă,, cel care a ştiut să dea picturii în ulei dimen¬ 
siunea ei veritabilă şi vocaţia de prestigiu. Veneţienii 
au preferat liniei culoarea, au înmlădiat pictura, i-au 
conferit mai multă intensitate luminoasă. Insă în jurul 
lui 1600, în Italia a apărut un artist izolat care, în ciuda 
faptului, va face şcoală: Caravaggio*. El dispreţuieşte 
Antichitatea, reacţionează împotriva tuturor convenţi¬ 
ilor, militează pentru o pictură „naturală", uneori rea¬ 
listă la modul brutal. In opoziţie cu sfumato-u\ lui 
Leonardo, lucrează cu contraste violente de umbră şi 
lumină. „Iluminiştii" din Franţa şi din Ţările de Jos îi 
vor imita maniera. 

Astfel, în acest început de secol şaptesprezece, pic¬ 
tura şi în general toate artele au atins în Europa deplina 
lor maturitate şi o perfectă uşurinţă tehnică. Artiştii 
reuşesc în tot ceea ce îşi propun şi o datorează mai 
mult Italiei decît Antichităţii. într-o vreme în care o 
Europă dinamică era în căutarea mijloacelor de prime¬ 
nire, Italia a venit cu posibilitatea unei întineriri mult 
mai radicale decît aceea pe câre o putea oferi arta 
gotică, în ciuda rezervelor de sevă şi de vigore pe care 
le avea. Strălucirea bogăţiei italiene a ajutat la triumful 
noii estetici. în tot cazul, artiştii veniţi din peninsulă 
sînt cei care au aruncat peste tot un new look artistic. 
Prima faţadă de Renaştere din Franţa, cea a castelului 
Gaillon, a fost rezultatul unui atelier de sculptori fran- 
co-italieni. Este cunoscută importanţa, începînd cu anii 
1530, a şcolii fondate la Fontainebleau de Rosso şi de 
Primaticcio, care au înpămîntenit în Franţa manieris¬ 
mul. In Anglia, un florentin, Torrigiano, autorul mor- 
mîntului lui Henric al VH-lea la Westminster, a adus 
formulele artei noi. In Ţările de Jos, dacă Bruegel cel 
Bătrîn*, desenator şi peisagist de primă mînă, a fost 
inspirat puţin de Italia, ca revanşă, „romaniştii" au 
biruit în contactul cu publicul pe tot parcursul secolu¬ 
lui al XVI-lea. Cel mai puternic dintre sculptorii span¬ 
ioli ai Renaşterii, Berruguete*, a fost elevul lui Miche- 
langelo la Florenţa, l-a urmat la Roma şi a desenat pen¬ 
tru acesta Laocoon. Una din bijuteriile secolului al 
XVI-lea se găseşte la Praga: este vorba de Belvedere, 


132 



un fel de - templu peripter cu elegante coloane ionice. I 
se datorează unui italian, Paolo della Stella, elev al lui 
Sansovino, care a lucrat aici de la 1534 la 1539. La 
Cracovia, Sigismund I (1506-1548), care se însurase cu 
o Sforza, a cerut italienilor să îi construiască reşedinţa 
< din Wawel. Palatul cancelariei din Roma (sfîrşitul se¬ 
colului al XV-lea - începutul secolului al XVI-lea) a 
furnizat modelul curţilor cu arcade suprapuse care s-au 
înmulţit în Europa centrală la sfîrşitul secolului al 
XVI-lea şi începutul celui următor, la Graz, la Litomysl 
(Boemia), la Cracovia etc. 

Grecia de odinioară îşi cucerise cuceritorii. Italia 
secolului al XVI-lea, călcată în picioare de „barbari 11 , 
le-a impus gustul ei care era cel al Antichităţii, însă 
revăzut, corectat, transformat, îmbogăţit aşadar cu toată 
experienţa medieyală. De bună seamă că Renaşterea a 
regăsit într-un fel anume valorile lumii greco-romane. 
Dar a luat şi act de prăpastia de netrecut care o separa 
de acelea. Punînd opacitatea „vremurilor întunecate" 
între Antichitate şi noua eră de aur, ea a aruncat defi¬ 
nitiv în trecut, aidoma unui lucru consumat, o civiliza¬ 
ţie din care dorea să se inspire, dar pe care îi era cu 
neputinţă să o învie. Renaşterea a fost prin urmare 
conştiinţă istorică. Această conştiinţă era o noutate şi 
semn al unei mentalităţi noi. Dat fiind că cincisprezece 
veacuri de istorie europeană fuseseră impregnate de 
creştinism, mitologia nu mai putea fi decît un album cu 
ilustrate, extrem de bogat de altminteri, şi un reperto¬ 
riu de alegorii. Zeii au lăsat templele pustii. Cînd 
ruinele antice îşi fac apariţia - şi cazul este frecvent - 
în cîte o reprezentare a Nativităţii, ele se află. acolo 
pentru a da seamă că Iisus, prin naşterea sa, a pus hotar 
epocii păgîne. 



Capitolul IV 


RENAŞTEREA CA REFORMARE 
A BISERICII 


In vreme ce naţiunile Europei se afirmau o dată cu 
principiul şi realitatea monarhiei absolute, cînd călători¬ 
ile şi cuceririle de peste mări transformau curentele şi 
ritmul economiei, cînd arta şi cultura, graţie unei 
Antichităţi mai bine cunoscute, dar şi unei atenţii aparte 
acordate lumii exterioare şi unor tehnici mai sigure, se 
orientau către noi teritorii, cum oare ca religia-însăşi - 
o religie care informa toată viaţa cotidiană şi penetra în 
sufletul oricui - să nu fie atinsă în profunzime de muta¬ 
ţia generală a unei societăţi mai active, o societate mai 
urbanizată, mai instruită, mai laică decît în veacurile al 
XH-lea şi al XlII-lea? In mijlocul ciumelor terifiante, a 
repetatelor războaie şi a luptelor civile cumplite, într-o 
Europă occidentală şi centrală zguduită de răsturnări 
brutale ale circumstanţelor economice, Biserica lui 
Christos părea a se îndrepta către prăpastie. Secolul al 
XVI-lea a văzut-o venindu-şi în fire, dar, în acelaşi 
timp, a văzut-o şi fracturmdu-se şi etalînd de atunci 
înainte în plină zi spectacolul scandalos al duşmăniei 
dintre copiii ei. 

în 1378, la moartea lui Grigore al Xl-lea, revenit de 
la Âvignon la Roma, grupuri de presiune redutabile, 
împărţite în facţiuni rivale, au impus unei creştinătăţi 
stupefiate de durere o schismă care se va prelungi timp 
de treizeci şi nouă de ani. După şovăielile iniţiale, 
Europa Catolică s-a rupt în două: Franţa, Scoţia, 
Castilia, Aragonul, regatul Neapolelui se declaraseră 
pentru Clement a! Vll-lea, celelalte ţări optînd pentru 
italianul Urban al Vl-lea. Cei doi pontifi şi cele două 

sfinte colegii inamice s-au excomunicat reciproc de 
atunci încolo şi au căutat să ademenească ţările şi regii 
de la obedienţa faţă de adversar. Fiecare tabără a avut 
propagandiştii şi sfinţii ei. Pierre de Aragon şi Caterina 
de Sienna au fost „urbanişti", Vincent Ferrier şi Colette 
de Corbie, „clementini". Odată prinşi în angrenaj, papii' 
antagonişti şi succesorii lor au fost' ultimii care să 
înţeleagă că singurul mod de a pune capăt schismei ar 
1'i fost să abdice. Încăpăţînarea pontifilor, mai cu seamă 
cea a lui Benedict aPXIII-lea, ales la Avignon în 1394, 
a făcut să eşueze mult timp tentativele de „reunificare". 
Pentru a efectua presiuni asupra papei din Avignon, 
clerul şi guvernul francez au hotărît de două ori „ieşirea 
de sub ascultare" ma'i întîi din 1398 la 1403, apoi, 
iarăşi, începînd cu 1408. Benedict al XlII-lea a rămas 
de neconvins. In 14Q7, păruse totuşi a accepta princi¬ 
piul unei conferinţe cu adversarul său, la Savone. Cei 
doi papi s-au transportat (cu încetineală) la întîlnirea lor 
dar nu au reuşit să înfrîngă ultimii douăzeci şi patru de 
kilometri care îi mai despărţeau. Mulţi cardinali din 
cele două suite s-au despărţit de pontifii lor şi au con¬ 
vocat un conciliu* la Pisa (1409). Benedict al XlII-lea 
şi Grigore al XH-lea au fost declaraţi eretici şi desti¬ 
tuiţi. A fost ales un nou papă, Alexandru al V-lea care 
a murit chiar în anul următor, fiind înlocuit de Ioan "al 
XXIII-lea. Acum erau trei papi, nici unul dintre cei doi 
pontifi destituiţi neacceptînd abdicarea. Ioan al 
XXIII-lea, a cărui carieră anterioară fusese mai curînd 
militară şi politică decît religioasă, şi cu o conduită 
uneori reprobabilă, nu i-a putut refuza regelui roma¬ 
nilor, Sigismund, „mărturisitor şi apărător al sfintei 
Biserici", reunirea unui nou conciliu la Konstanz. Con¬ 
clavul (1414-1418) nu a întîrziat să intre în conflict cu 
Ioan al XXIII-lea care a fugit din Konstanz, a fost prins 
şi pînă la urmă a renunţat de bunăvoie la misiunea sa. 
Descurajat, Grigore al XlI-lea a renunţat şi el. In 
schimb, Benedict al XlII-lea, bătrîn îndărătnic, refugiat 
pe stînca aragoneză de la Peniscola ca pe o arcă a lui 
Noe, a refuzat orice compromis pînă la moartea sa, în 
1423. Abia după alegerea lui Martin al V-lea, la 
Konstanz, în 1417, lumea catolică îşi regăsise practic 
unitatea. 

Conciliul de la Konstanz nu se reunise doar ca să 
pună capăt schismei, dar şi pentru a condamna doc¬ 
trinele husite şi încă pentru a împlini un deziderat 
exprimat cu mult timp în urmă de a „reforma Biserica 
in căpiţe et in membris". Or, tocmai neputinţa pontifi¬ 
cală şi anarhia care domneau asupra creştinătăţii dădeau 
şanse acestei mişcări conciliare. Aceasta moştenea doc¬ 
trine ale lui Ioan de Jandun.şi ale lui Marsilio din 
Padova, care subordonau autoritatea papei consimţă- 
mîntului liber exprimat de adunarea creştinilor. încă 
dinainte de reunirea conciliului de la Konstanz, univer¬ 
sitari eminenţi precum Pierre d’Ailly şi Gerson ceruseră 
convocarea de adunări ecleziastice care să supraveghe¬ 
ze atît spiritual cît şi temporal oblăduirea Bisericii. Era 
p& cale să devină aceasta o monarhie parlamentară? O 
federaţie de naţiuni autonome exprimîndu-se prin Stări 
Generale periodice ale catolicităţiî? La Konstanz, efec¬ 
tiv, părinţii s-au grupat şi au votat „pe naţiuni 11 , doc¬ 
torii în drept şi în teologie fiind admişi la scrutinuri, iar 
Martin al V-lea fiind ales de un conclav în care două¬ 
zeci şi trei de cardinali prezenţi au fost nevoiţi să ad¬ 
mită pe lîngă dîjişii treizeci de deputaţi de „naţiuni". 
Anunţau oare aceste inovaţii reforma Bisericii? De fapt, 
asemenea gravă problemă nu a fost abordată decît 
tîrziu, într.-o oboseală generală, după condamnarea lui 
Jan Hus şi abdicarea lui Ioan al XXIII-lea şi a lui 
Grigore al XH-lea. Totuşi, la 30 octombrie 1417 au fost 
votate optsprezece decrete care vizau esenţialmente 
abuzurile, şi financiare şi judiciare, ale puterii pontifi¬ 
cale. însă, îndată ce a fost ales, Martin al V-lea s-a 
grăbit să prezinte un contraproiect atenuat şi să nego¬ 
cieze separat cu diferitele „naţiuni" ale conciliului con¬ 
cordate provizorii care restabileau parţial alegerile ecle¬ 
ziastice şi diminuau exigenţele în plan financiar ale pa¬ 
palităţii. La 1418, conciliul a luat sfîrşit în neputinţă şi 
în dezacord complet. Luase totuşi o decizie fundamen¬ 
tală privitoare la viitor: papa fiind considerat acum 
inferior conciliului, acesta urmînd să se întrunească în 
mod regulat şi automat. Convocarea conciliului de la 
Basel (1431-1449) a fost o consecinţă a acestui decret. 

Voinţa de reformă venea esenţial de la bază. De 
aceea, adunarea de la Basel a atras relativ puţini prelaţi 
- sub o sută -, alături însă de patru sute de universi- 

23. MAREA SCHISMĂ: SITUAŢIA CĂTRE 1390 
(După Histoire generale des civilisations.) 

tari decişi să meargă înainte. La început, conciliul s-a 
bucurat de simpatia generală a creştinătăţii şi Eugeniu 
al IV-lea, în ciuda unei ostilităţi profunde, l-a recunos¬ 
cut drept canonic (1434). Au fost obţinute rezultate 
importante în diverse domenii. Sub egida conciliului, 
Franţa şi Burgundia s-au împăcat, utraquiştii din 
Boemia au fost readuşi la Biserica romană iar deciziile 
de reformă au fost adoptate în 1436. Pînă la urmă, 
Eugeniu al IV-lea a ieşit învingător din conflictul care 
l-a opus conciliului. Extremiştii unei adunări care se 
dorea a fi constituantă au comis stîngăcii, neprevăzînd 
ce mijloace financiare vor fi rezervate papalităţii, mai 
ales prin demiterea lui Eugeniu^ al IV-lea şi prin 
alegerea lui Felix al V-lea (1439). In faţa schismei care 
o lua de la capăt, consternarea a fost generală. Carol al 
VH-lea şi clerul francez, favorabili conciliului, au adop¬ 
tat pe loc „pragmatica sancţiune" care, sub vălul gali- 
canismului şi al independenţei vis-â-vis de papă, făcea, 
în realitate, din rege posesorul beneficiilor din Franţa. 

Dar, puşi în faţa perspectivei unei noi rupturi a unităţii 
creştine, au dat înapoi. Reacţia a fo r st identică şi în alte 
părţi. Felix al V-lea nu a fost recunoscut decît de Basel, 
Strasbourg, Savoia, Milano, Aragon şi Bavaria. Mode¬ 
raţii au părăsit adunarea de la Basel, căreia Eugeniu al 
IV-lea i-a plasat împotrivă, după 1438, un alt conciliu 
găzduit întîi la Ferrara, apoi la Florenţa. Dar la Florenţa 
a venit împăratul de la Constantinopol şi pe el l-a re¬ 
cunoscut Eugeniu al IV-lea drept succesor al lui Petru. 
Succesul - fără viitor - constituit de reuniunea Bise¬ 
ricilor greceşti şi latine (1439) a ridicat prestigiul lui 
Eugeniu al IV-lea. Moartea pontifului, în 1447, şi 
înlocuirea lui cu un umanist, Nicolae al V-lea care, prin. 
intermediul unui alt umanist, Aenea Silvio Piccolomini,, 
a' negociat ralierea completă a Germaniei la Sfîntul 
Scaun, au sfirşit prin a-i discredita pe obstinenţii din 
Basel şi a-1 izola pe Felix al V-lea care a abandonat 
lupta (1449). Gonciliile nu reuşiseră reformarea Biseri¬ 
cii, lucru care nu le-a reuşit nici papilor care au con¬ 
dus între 1450 şi revolta lui Luther*. 

• 

în 1434, Eugeniu al IV-lea le scria părinţilor conciliu¬ 
lui de la Basel: „în trupul Bisericii nu găseşti nici o 
singură parte teafără, din tălpi şi pînă în creştet." 
Cincizeci de ani mai tîrziu, un orator al clerului la 
Stările Generale de la Tours nu era mai puţin pesimist: 
„Fiecare are ştire, declara el, că nu mai este lege, evla¬ 
vie, nici ascultare religioâsă, că în tot cleiul (e n. a.) 
prea multă neorînduială, spre paguba mare a creşti¬ 
nătăţii întregi." Urmare a acuzaţiilor aşa de categorice, 
mulţi istorici, multă vreme, au făcut din „abuzurile" 
multe care se etalau atunci în sînul Bisericii pricina de 
căpătîi a Reformei. Cînd aceasta se* declara efectiv, 
cumulul de beneficii, uzufructul şi nonrezidenţa bîntuie 
ca şi pînă atunci. Declinul vieţii monastice pare indis¬ 
cutabil. Pico della Mirandola şi Erasmus stigmatizează 
viaţa din mănăstiri, a cărei recrutare este adeseori de¬ 
plorabilă. Este oare nevoie să fie amintite satirele lui 
Erasmus şi ale lui Rabelais împotiva oamenilor bise¬ 
ricii? Şi rolul odios pe care Margareta de Navarra l-a 
avut adesea în povestirile ei cu călugării cerşetori? Pe 

deasupra, dominicanii şi _ franciscanii se epuizează în 
ciorovăieli meschine. Franciscanii se împart la rîndul 
lor în două grupări rivale: cei ce se supun regulii şi 
călugării. In sfîrşit, cerşetorii şi mirenii se împotrivesc 
frecvent, primii căutînd să se substituie secunzilor în 
viaţa parohială. Tot la fel de adevărat este că şi situaţia 
clerului simplu lasă mult de. dorit..-Un tablou al moralei 
scăzute, înfăţişat de multe documente - satire de 
Sebastien Brant* şi de Erasmus, didahii de predicatori 
aprigi, procese verbale de vizite pastorale, arhive ofi¬ 
ciale. De multe ori este vorba despre preoţi brutali, 
certăreţi, afemeiaţi. încă şi mai grav: instrucţia lor este 
deficitară, sînt exagerat de săraci, mai ales la ţară, mulţi 
dintre beneficiari nelocuind aici şi punîndit-şi parohi 
plătiţi în loc. Aşadar, preotul trebuie să muncească pen¬ 
tru a se întreţine, iar uneori „vinde" sacramente. Lo¬ 
curile de cult sînt rău întreţinute, bazele religiei prost 
predate, sacramentele puţin şi necorespunzător păzite. 
Intr-o carte capitală, J. Toussaert a dovedit că într-o 
regiune creştină precum Flandra, se propunea credin¬ 
cioşilor - gloată neştiutoare şi încă foarte păgînâ în 
instinctele ei - „un creştinism din 80% morală, 15% 
dogmă şi 5% sacramente". Or, episcopii uitau din ce în 
ce că numele lor „înseamnă trudă, vigilenţă, grijă" 
(Erasmus), Recrutaţi adesea din rîndul nobilimii, volun¬ 
tari în Germania, pe alocuri consilieri ascultaţi de prinţi 
- din 1436 în 1444, şase episcopi făceau parte din con¬ 
siliul lui Carol al Vll-lea -, ei hu-şi fac nici un fel de 
scrupule în a nu păstori şi uită să-şi mai vadă dioceza. 
Cu cît se urcă scara ierarhiei, cu atît se intensifică scan¬ 
dalul. într-o Romă coruptă de luxul Renaşterii, cardi¬ 
nalii sînt mai mult ca niciodată „satrapii cocoţaţi pe cai 
îmbrăcaţi în aur şi chiar încălţaţi în aur..." luaţi deja în 
derîdere de Petrarca. Brigitte de Suedia ceruse nimi¬ 
cirea acestor „netrebnici". Cît despre papi, „îl fac uitat 
pe Christos cu tăcerea lor", vorbeşte Erasmus, „îl încă¬ 
tuşează în legile de trafic, îi strîmbă învăţătura prin 
interpretări siluite şi îl asasinează prin ruşinoasa lor 
purtare". Sixtus al IV-lea nu intervine în iţele complo¬ 
tului Pazzi; Inocenţiu al VlII-lea invită crema nobilimii 
italiene la mariajul fiului său; Alexandru al Vl-lea, 
bapă simoriiac, şi din această pricină, ponegrit de Savo¬ 
ri arol a, acoperă cu autoritatea lui crimele şi ambiţia fiu- 

lui său Cezar; Iulius al II-lea, „moşneag decrepit", 
pleacă la război cu ardoarea unui tinerel. Succesorul 
lui, Leon al X-lea, este mai puţin belicos, dar pasiunea 
lui cea mare este teatrul. Pe vremea lui Luther avea 
ceva mai acătării de făcut. 

Ce este oare de mirare dacă, în ajunul Reformei, 
astfel condusă şi încadrată, creştinătatea dă impresia de 
haos? Liturghia pierde teren în favoarea noilor formule 
de pietate. Trebuie oare să ne agăţăm de sacramente 
sau de mătănii, de slujbă - o slujbă pe care majoritatea 
credincioşilor nu o pricep - ori de drumul crucii, de 
Dumnezeu ori de sfinţi? Politeismul pare a renaşte. 
Creştinii hărţuiţi de frica morţii şi a infernului caută să 
se adăpostească sub mantia încăpătoare a Fecioarei şi 
încearcă să evite condamnarea făcît rost de multe indul¬ 
genţe. Penitenţa capătă astfel un caracter venal iar 
indulgenţele sînt oferite ca lozurile la tombole. Intr-un 
aer saturat de nelinişte, în vreme ce diavolul pare a-şi 
face lucrarea peste tot, în veacul al XV-lea, se desfă¬ 
şoară vînătoarea de vrăjitori şi mai aley le vrăjitoare 
care nu va slăbi decît după 1648. Cum ar fi putut re¬ 
zista asaltului Necredinciosului o Europă creştină aşa 
de adînc tulburată şi sfîşiată de conflicte interne multi¬ 
ple? Creştinii, înfrînţi deja la Nicopole (1396) şi la 
Vama (1444), nu au putut împiedica luarea Constanti- 
nopolului (1453). Ei au rămas surzi în faţa apelurilor 
emoţionante dar anacronice, lansate de Calixtus al 
IlI-lea şi de Pius al II-lea, care au încercat să reînvie 
ideea cruciadei. Criza Bisericii se instala în toate pri¬ 
vinţele. După ge a ars atîtea sfinte personaje precum 
Jan Hus (1415) şi Savonarola (1498), după ce a refuzat 
să asculte chemările lajeînnoire, ea a înfruntat în cele 
mai vitrege condiţii şocul venit din Wittenberg: Luther 
(1483-1546) avea alături de ştiinţa teologică a lui 
Wyclif vehemenţa lui Jan Hus. 

• 

Începînd din clipa în care Fratele Martin - fără cea mai 
mică intenţie de a se revolta contra Romei - a afişat la 
^31 octombrie 1517 cele 95 de teze ale sale pe uşa bi¬ 
sericii din Wittenberg, fisura catolicităţii a înaintat cu o 
iuţeală deconcertantă. La mai puţin de patru ani, 

Luther, devenit omul cel mai celebru în Germania, era 
excomunicat, ţintuit la stîlpul infamiei în Imperiu, scos 
repede şi ascuns la Wartburg prin grija protectorului 
său Frederic de Saxa. Dar încă înainte de excomuni¬ 
care, redactase într-un singur an, 1520, cele. patru opere 
fundamentale care urmau să devină bazele teologiei 
reformate: „Papalitatea Romei, Apel către nobilimea 
creştină a naţiunii germane. Captivitatea babiloniană a 
Bisericii, tratatul Despre libertatea creştinului. La 
Wartburg, Luther a început să traducă Biblia, lucrare pe 
care a continuat-o din 1522 la Wittenberg unde s-a 
putut întoarce, nemaifiindu-i pusă în pericol siguranţa. 
Intr-adevăr, o întreagă parte a Germaniei se pronunţa în 
favoarea lui: umanişti ca Melanchton, care a devenit 
principalul său discipol, artişti precum Diirer, Cranach, 
Holbein, nobili mărunţi îndrumaţi de Franz von Sickin- 
gen şi Ulrich von Hutten, burghezie urbană şi prinţi. 
Cînd în 1529, o dietă a dorit să pună iarăşi în vigoare 
edictul de la Worms care să îl pună pe reformator din 
nou la zid, Imperiul a protestat prin şase prinţi şi cinci¬ 
sprezece oraşe, - de unde numele de „protestanţi*". In 
1530, Melanchton redacta Confesiunea de la Augsburg. 
Începînd din 1531, un război, cu succese şi de o parte 
şi de alta, a opus liga de la Smalkalde luterană trupelor 
şi aliaţilor lui Carol Quintul. După ce s-a dobîndit spri¬ 
jinul Franţei de către, adversarii împăratului, acesta l-a 
lăsat pe fratele său Ferdinand să accepte, în 1555, par¬ 
tajul religios al Germaniei. La această dată, două treimi 
din ţară deveniseră luterane. Mai mult decît atît, Refor¬ 
ma se revărsase cu mult în afara Germaniei. Scandi- 
naVia toată basculase de partea protestanţilor. In Ţările 
de Jos, agitaţia religioasă era intensă. Cultul reformat 
fusese deja stabilit la Strasburg din 1523-1524. O bună 
parte din Elveţia abandona Roma: Ziirich în 1523 la 
chemarea la Zwingli*, Saint Gali în 1524, Berna în 
1528, Basel în 1529, după invitaţia lui d’CEcolampade, 
Neuchâtel în 1530, Geneva în 1535, la instigarea lui 
Farel. Acesta înfiinţase din 1523, la Paris, prima bise¬ 
rică reformată din Franţa, iar primul martir protestant 
francez a suferit supliciul în anul pomenit. Peste un¬ 
sprezece ani izbucnea afacerea „placardelor", care l-a 
înfuriat aşa de rău pe Francisc I. In Anglia, Thomas 
Cromwell, care l-a determinat pe Henric al VHI-lea să 

24. TRECERILE LA REFORMĂ ÎN EUROPA CENTRALĂ 
ŞI SEPTENTRIONALĂ 

(După Delumeau, Naissance et-al'firmation de la Reforme.) 


rupă cu Roma (excomunicarea suveranului şi „Actul de 
supremaţie" sînt din 1534), simpatiza luteranismul. în 
1528, murea primul martir protestant din Scoţia. Doc¬ 
trinele lui Luther se aflau în graţiile Sevillei, la Valla- 
dolid şi la Neapole, în cercul lui Juan de Valdes, la 

Ferrara, la curtea lui Rene de Franţa. în Boemia, unde 
terenul fusese pregătit de Jan Hus, în Moravia şi în spe¬ 
cial în Ungaria şi Transilvania largi straturi ale popu¬ 
laţiei fuseseră cîştigate de partea Reformei. In fine, 
către 1555, lutcranismul număra în tabăra sa numeroşi 
partizani în Austria de Sus şi de Jos, Stiria, Carinthia, 
Poznania şi în Lituania. 

25. PROTESTANTISMUL ÎN ELVEŢIA LA MOARTEA LUI 
CALVIN 

f După J. Delumeau, ibid.J 


Moartea lui Luther (1546) a antrenat, în interiorul 
confesiunii de la Augsburg, o criză care a durăt aproa¬ 
pe patruzeci de ani; dar în momentul cînd luteranismul 
îşi pierdea respiraţia, Calvin* (1509-1564) a oferit un 
nou suflu de viaţă şi de putere Reformei. Reţinut la 
Geneva de Farel în 1536, izgonit din oraş doi ani după 
aceea, rechemat de genovezi în 1541 şi stabilit printre 
ei de atunci înainte, autorul Instituţiei creştine, ajuns 
„al doilea Patriarh al Reformei‘\ a făcut din oraşul de 
pe Leman Roma'pfotestantismului. De aici au pornit 
pasţprii care au preluat multiplele mici grupuri de pre¬ 
dicatori organizaţi defectuos, din Franţa şi din Ţările de 
Jos. Pe de altă parte, John Knox care, în 1560, a făcut 
să izbucnească prezbiterianismul în Scoţia, fusese în 
două rînduri la Geneva unde legase prietenie cu Calvin. 
El a fost şi un fel de sfătuitor religios pentru tînărul 
Eduard al Vl-lea al Angliei în care voia să vadă un nou 
Iosua, dar care nu a domnit decît şase ani (1547-1553). 
Moartea regelui, urcarea pe tron a Măriei Tudor care 
era catolică, apoi a Elisabetei* (1558), care s-a arătat 
destul de indiferentă în chestiunile dogmatice, au, com¬ 
promis în Anglia şansele unei reforme de tip helvet. 

Totuşi cele XXXIX de articole din 1563 care au con¬ 
solidat Biserica' anglicană asociau un cult şi o ierarhie 
unei teologii larg calviniste. In plus, în Anglia se pro¬ 
fila un puternic curent puritan care va duce mai tîrziu 
la război civil. Âcesta era ostil „idolatriei papistaşe" şi 
episcopilor, văzuţi ca nişte „lupi hulpavi" şi ca nişte 
„sprvitdri ai lui Lucifer". Pe durata celei de-a doua 
jumătăţi a secolului al XVI-lea şi începutul secolului al 
XVII-lea, reforma zwinglio-calvinistă - mai exact decît 
calvinistă - a triumfat în Palatinatul renan, unde fuse¬ 
se redactat vestitul Catehism de la Heidelherg (1563), a 
înaintat în Frizia orientală şi a devenit religia land- 
grafilor din Hessa Cassel şi a electorilor de Branden¬ 
burg. A cîştigat teren de asemenea într-o parte a Unga¬ 
riei care a trecut sub dominaţie turcească. Cu deosebire, 
a devenit confesiunea oficială a Provinciilor Unite, răs¬ 
culate împotriva lui Filip al II-lea şi separate de Ţările 
de Jos după 1581. In privinţa Franţei, ea ar fi contat, 
după Coligny, în 1562, pe mai mult de două mii o sută 
cincizeci de „comunităţi" reformate grupînd un sfert 
din populaţia regatului. Rezultă că, începînd cu anii 
1560, progresele protestantismului au fost mai lente 
decît pe vremea lui Luther şi că au întîmpinat o defen¬ 
sivă catolică mai susţinută. 

Voinţa de a rezista a unei Biserici romane, amputată 
desigur, dar nu distrusă, s-a afinnat cu precădere o dată 
cu supremaţia lui Paul al III-lea (1534-1549). El a apro¬ 
bat în fapt statutele Companiei lui Iisus (1540), a creat 
Sfîntul Oficiu (1542), a convocat la Trento (1545) con- 
ciliul ecumenic pe care îl tot solicitase Luther dar-pen¬ 
tru care papalitatea avusese temeri din cauza precedente¬ 
lor, de la Konstanz şi Basel. Conciliul, în ciuda unei des¬ 
făşurări dificile - s-a întins de-a lungul a optsprezece ani 
şi de două ori a fost dizolvat -, a înfăptuit o lucrare de 
luat în seamă. A menţinut ceea ce era bun - adică liber¬ 
tatea - în opera mîntuirii, a păstrat cele şapte sacramen¬ 
te, a afirmat cu putere prezenţa reală în euharistie, a în¬ 
treprins redactarea unui catehism, a obligat pe episcopi 
să-şi întemeieze reşedinţă, pe preoţi să predice şi a hotă- 
rît înfiinţarea de seminarii. Dar conciliul a fost totodată 
un refuz al dialogului cu protestanţii, clasaţi definitiv în 
categoria „ereticilor". El s-a opus căsătoriei preoţilor ca . 
şi împărtăşirii sub cele două specii dragi lui Luther şi 

26. CATOLICII Şl PROTESTANŢI! DIN IMPERIU ÎN 
AJUNUL RĂZBOIULUI DE TREIZECI DE ANI 


(După J. Delumeau, ibid.J 


acordate altădată ultraquiştilor din Boemia. împotriva lui 
Luther şi Zwingli care îşi bătuseră joc de indulgenţe şi 
de pelerinaje, împotriva lui Calvin care ironizase pe sea¬ 
ma relicvelor, conciliul a menţinut toate formele tradiţio¬ 
nale de pietate. A confirmat şi cultul sfinţilor. A hotărît 

ca Vulgata sfîntului Ieronim să rămînă textul autentic al 
Scripturii şi a păstrat latina ca limbă de cult. La un an 
de la finele conciliului, Pius al IV-lea* publică primul 
Index al autorilor şi cărţilor prohibite. Erasmus*, mort în 
1536, figura aici cu ansamblul operei sale, însoţit de 
menţiunea damnatus prima; classis. Condamnarea aceas¬ 
ta semnifica respingerea tentativei umaniste de concili¬ 
ere. Erasmus dezaprobase excomunicarea lui Luther dar 

27. ERASMUS ŞTERS DIN INDEX DE CĂTRE CONGREGAŢIE 


(După Reforme et Contre-Reforme 
în La Documentation fotographique.) 

blamase şi violenţa excesivă a acestuia. Ruptura dintre 
dînşii a rămas definitivă în 1525 cînd a luat apărarea 
„liberului arbitru" împotriva „dependentului arbitru" 
lutherian. Preferinţele sale se îndreptau înspre o Biserică 
unde-discuţiile teologice să fie relaxate şi unde disputele 
dintre doctori să aibă mai puţină importanţă decît prac¬ 
tica virtuţilor evanghelice. 

• 

Pentru o operă a unui autor căruia i se oferise cu trei¬ 
zeci de ani înainte pălăria de cardinal - propunere de¬ 
clinată de Erasmus - punerea la index era un semn al 
vremurilor şi un indiciu, între multe altele, de durificare 
a poziţiilor. Mai mult ca niciodată, creştinii păreau a 
crede în forţă ca rezolvare a diferendelor religioase. Ei 
au distrus templele aztece şi incaşe, i-au expulzat pe 
morisci din Spania, i-au închis pe evrei în ghetouri, 
între credincioşii lui Christos ura era la culme. Francisc 
I a permis masacrarea a 3000 de sectanţi din regiunea 
Vaud. Filip al II-lea a lichidat protestanţi din Spania în 

cinci mari autodafeuri. Circa 30 000 de reformaţi au 
fost, în Franţa, victime ale Sfîntului Bartolomeu şi ale 
urmărilor imediate. In Ţările de Jos, în toamna lui 
1572, sinistrul duce de Alba & trecut prin sabie protes¬ 
tanţii/din Zutphen şi a făcut Malines una cu pămîntul, 
oraş care, mai devreme, îşi deschisese porţile pentru 
Guillaume cel Taciturn. Intoleranţa a venit din două 
părţi: execuţiilor ordonate de „Maria cea Cumplită" 
le-au răspuns cele a căror răspundere o deţinea Elisabe- 
ta. Aproape pretutindeni în Europa secolului al XVI-lea 
au izbucnit „furii iconoclaste" care au distrus statui, 
fresce şi vitralii: la Wittenberg, în 1522, şi mai cu sea¬ 
mă în Ţările de Jos, în 1566. In această regiune, în 
1572, „calicii" au îngropat călugării de vii dar le-au 
lăsat capetele afară drept ţinte pentru jocul cu bile. In 
Anglia Elisabetei, martiri catolici erau sfîrtecaţi încă vii 
ca să li se smulgă inima şi măruntaiele; o femeie care 



28. REFUGIAŢI FRANCEZI LA GENEVA 
Şl LA ST RAS BURG INTRE 1549 ŞI 1560 
(După P. F. Geisendorf.) 

Punctele indică originea refugiaţilor la Geneva, crucile pe 
cea a refugiaţilor la Strasburg. 

ascunsele un preot a fost strivită sub scînduri peste care 
s-au pus bolovani uriaşi. Cine ar putea spune care din¬ 
tre adversari a fost cel mai crud şi în care ţară a fost 
mai mare barbaria? în tot cazul, războaiele Religiei* au 
fost interminabile. Olandezii i-au zis „războiul de 
douăzeci şi cinci de ani“ (1568-1648) celui care a dus 
la recunoaşterea de către Spania a Republicii lor calvi¬ 
niste. în Franţa, Henric al IV-lea a avut impresia că a 
pus. capăt, prin edictul de la Nantes (1598) celor trei¬ 
zeci şi şase de ani de lupte fratricide, dar ele au re¬ 
început după moartea sa şi nu s-au terminat decît cu 
pacea la de Ales (1629). înainte, 15 000 de persoane 
muriseră de foame în La Rochelle asediată (1627- 
1628). Războiul de treizeci de ani, care a început în 
1618 prin răscularea unei Boemii—eîştigate în mare 
măsură de Reformă contra politicii ultracatolice a hab- 
sburgilor, a fost din punct de vedere creştin o nouă şi 
grea înfrîngere a carităţii. 

Fiindcă intoleranţa religioasă era pe vremea aceea 
regulă, luterani şi calvini schimbau pamflete violente 
asupra realei prezenţe, dar se aflau la unison în perse¬ 
cutarea tuturor disidenţilor protestantismului, şi, în pri¬ 
mul rînd, a anabaptiştilor*. în rîndul acestora din urmă 
se aflau de bună seamă pacifişti şi violenţi. Unul din¬ 
tre „exaltaţi", Thomas Miintzer, s-a pus în 1525»în 
fruntea ţăranilor germani răsculaţi împotriva seniorilor 
lor. Luther ştia foarte bine că majoritatea revendicărilor 
ţărăneşti erau fondate. Ce cereau aceştia? Alegerea li¬ 
beră a pastorilor, eliminarea micilor dijme, folosirea 
marii dijme în folosul comunităţilor săteşti, abolirea 
servituţii, eliminarea rezervelor de vînătoare... Dintru 
început, Luther le-a spus nobililor: „Nu ţăranii se ridică 
împotriva voastră, ci Dumnezeu însuşi." însă, în res¬ 
pectul autorităţii civile, el gîndea în acelaşi rînd că „şi 
de sînt răi şi nedrepţi prinţii, nimic nu autorizează a te 
revolta împotriva lor". Pentru reformator, care refuza să 
se aşeze pe un alt plan afară de cel religios, conta doar 
„libertatea spirituală" a creştinului. In plus, îl detesta pe 
Miintzer şi pe „exaltaţii" de lîngă dînsul, reproba cre¬ 
dinţa lor apocaliptică şi respingea orice anabaptism. In 
sfîrşit, printre şefii represiunii număra amici (Philippc 
de Hesse). In final, el a luat poziţie contra ţăranilor 
revoltaţi şi a lansat acest apel care i-a fost aşa de des 

reproşat: „Să fie gîtuiţi; cîinele turbat care sare pe voi 
trebuie să-l ucideţi ca să nu vă ucidă el.“ Toţi anabap- 
tiştii, pâcifişti ori ba, au fost persecutaţi atît în ţări cato¬ 
lice cît şi în zonele trecute la Reformă. Dintre 877 de 
victime menţionate de martiroloagele protestante din 
Ţările de Jos, în secolul al XVI-lea, 617 au fost ana- 
baptişti. Unele oraşe şi cantoane din Elveţia nu au fost 
mai puţin ostile tuturor spiritelor independente care se 
îndepărtau de la noua ortodoxie reformată. Geneva l-a 
ars pe Şervet. Melanchton, Thedore de Beze şi ansam¬ 
blul Bisericilor helvete au aplaudat condamnarea la 
moarte pe care o ceruse Calvin. Cînd, în 1559, s-a aflat 
la Basel, oraş protestant, că un burghez bogat, Jean de 
Bcuges, mort cu trei ani mai înainte, nu era altul decît 
anabaptistul David Joris - un pacifist pe capul căruia 
se pusese totuşi un preţ - i s-a dezgropat sicriul şi s-a 
procedat la execuţia postumă a periculosului defunct. 
Patru ani mai încolo, Ziirich-ul îl izgonea pe Ochino, 
fost general al franciscanilor trecut de partea Reformei, 
pentru că, asemenea lui Şervet, nu mai credea în Tri¬ 
nitate. Acest bătrîn de şaptezeci şi şase de ani a părăsit 
oraşul în miezul iernii şi s-a dus să moară de ciumă în 
Moravia. Astfel, după trei veacuri de criză, creştinismul 
era mai divizat ca oricînd. 


• 

Trecerea în revistă pe scurt a nenorocirilor Bisericii 
care tocmai a fost prezentată pare întîi o confirmare a 
unei teze rămase de multă vreme clasice. Abuzuri 
necontenit mai numeroase, legate şi de o excesivă cen¬ 
tralizare romană, ca şi de preocupările prea lumeşti ale 
clerului, au antrenat, dintr-un soi de dezgust, revolta 
protestantă; aceasta, prin contralovitură, a provocat o 
renovare a părţii din creştinătate rămase fidele Romei; 
dar această renovare înfăptuită prea tîrziu şi în sensul 
antiprotestantismului nu a putut decît să caşte prăpastia 
dintre cele două lumi creştine devenite de acum înainte 
vrăjmaşe una alteia. Or, teza aceasta se dovedeşte insu¬ 
ficientă de îndată ce se depăşeşte nivelul superficial al 
evenimentelor, spre a plonja în profunzimile vieţii creş¬ 
tine a secolelor XIV-XVI. Ea se întemeiază pe un pos¬ 
tulat, "anume că perioada centrală a Evului Mediu, cea 

a înfloririi ordinelor monastice şi a construirii de cate¬ 
drale ar fi însemnat o vîrstă de aur a pietăţii creştine. 
Nu cumva s-a confundat credinţa unei elite clericale cu 
viaţa religioasă a maselor? Dimpotrivă, nimic nu asigu¬ 
ra că aceasta ar fi urmat o curbă descendentă. Pe de 
altă parte, dacă este indiscutabil că Biserica secolelor 
XIV şi XV prezenta, la toate etajele, tare foarte vizi¬ 
bile, nu este deloc sigur că ele au fost mai numeroase 
pe vremea lui Grigore al VH-lea şi a sfîntului Bemard, 
care nu a văzut producîndu-se nici un cutremur com¬ 
parabil cu acela al schismei protestante. L. Febvre a 
scris că pricinile Reformei au fost mai adînci „decît 
lipsa de măsură a canonicilor epicureici sau excesele de 
temperament ale măicuţelor de la Poisy“. Dovezi con¬ 
trare îi dau dreptate lui L. Febvre. Erasmus, care în 
Elogiul nebuniei (1511) biciuia cu ironie vehementă pa¬ 
pii, cardinalii, episcopii şi călugării care, prin felul lor 
de a se purta, trădau mesajul evanghelic, a refuzat şă 
rupă cu Roma. Invers, atunci cînd Biserica catolică a 
dorit, în secolul al XVII-lea, să îndrepte majoritatea 
slăbiciunilor ce i se reproşaseră pe drept înaintea con¬ 
ciliului de la Trento, diferitele confesiuni protestante nu 
au căutat să reînnoade legăturile cu Roma. Aşadar, 
dezacordul era mai grav şi se situa mai mult pe planul 
teologic decît pe cel al moralei. 

Este adevărat că reformatorii protestanţi nu s-au dat 
în lături, pentru antrenarea maselor, să exploateze ve¬ 
chea ostilitate a germanilor, englezilor şi a francezilor 
faţă de o papalitate prea cupidă. Deja, în cele 95 de 
teze, Luther ironiza: „De ce oare papa, al cărui sac este 
azi mai mare decît al celor mai mari bogătani", o afir¬ 
maţie inexactă, în treacăt fie spus, „nu ridică el cel pu¬ 
ţin această bazilică a Sfîntului Petru cu dinarii lui mai 
curînd decît,cu banul bieţilor credincioşi?" 

Era normal ca gloatele să fie sensibile în special la 
sarcasmele contra „noului Babilon", contra tiraniei şi a 
inutilităţii curiei romane" şi contra „viziunilor călugări- 
mii". Dar nu spectacolul „vînzării" indulgenţelor de pe 
lîngă Wittenberg l-a condus pe Luther la doctrina jus¬ 
tificării prin credinţă*. Dimpotrivă, tăcuta descoperire 
(către 1515) a acestei mari teze teologice, în recule¬ 
gerea mănăstirii şi datorită lecturii din epistolele Sfîntu¬ 
lui Pavel, este cea care l-a determinat să protesteze în 

1517 contra unei practici căreia el îi reproşa că dă cre¬ 
dincioşilor o „mincinoasă siguranţă" religioasă. Abuzu¬ 
rile pe care le menţiona în Confesiunea de la Augsburg 
nu erau neregulile călugărilor, cît „împărtăşirea sub o 
singură specie, slujba erijată în sacrificiu, celibatul ecle¬ 
ziastic, voturile religiei, posturile şi reţinerile impuse 
credincioşilor" (Cristiani), ca şi cUm i se reproşa cato¬ 
licismului de a fi fost nu destul de liber, ci prea sever. 

Criticile ordinelor religioase, foarte răspîndite cu 
siguranţă în epoca Renaşterii, uneori convenţionale şi 
stereotipe, se cer ele însele a fi supuse examenului. Că 
diferitele ordine religioase, nu şi-au mai manifestat, în 
preziua Reformei, pronunţata vitalitate care le caracte¬ 
rizase pe durata perioadei de mijloc a Evului Mediu, 
lucrul esteMieindoielnic. Marea Schismă le accentuase şi 
mai tare criza, răfuielile interne şi tensiunea dintre 
familiile religioase. Şi totuşi, istoricul descoperă în ma¬ 
joritatea ordinelor tentative de renovare cu mult ante¬ 
rioare conciliului de la Trento. Ordinul sfintei Clara, la 
exemplul sfintei Colette, augustinii din Germania şi 
dominicanii „congregaţiei din Olanda" reveniseră, încă 
dinainte de 1517, la o disciplină de fier. „Eremiţii sfîntu- 
lui Francisc", denumiţi mai încolo Capucini, începuseră 
să predice dinainte de 1526. S-a remarcat oare suficient 
că Luther nu a trăit, la Erfurt ca şi în Wittenberg, decît 
în mănăstiri riguroase unde se păcătuise mai repede din 
exces de zel şi unde el însuşi se mortifica? Cît despre 
Calvin, el a fost crescut la colegiul Montaigu, cel mai 
auster din Paris. Dacă Biserica dinainte de 1517 nu 
operase încă marea sa reformă din lipsă de impuls venit 
de la centru, în schimb anumite eforturi disparate, dar 
multiple - cîrid de o reală amploare (restauraţia reli¬ 
gioasă spaniolă impulsionată de Cisneros), cînd discrete 
(fondarea la începutul secolului al XVI-lea a „Ora¬ 
toriului de dragoste divină" la Genova apoi la Roma) - 
probau o dorinţă de purificare de largă răspîndire. 
Aceasta lua cîteodată aspectul unei întoarceri la trecut. 
In ordinele religioase, „reformă" însemna în general „re¬ 
venirea la supunere" şi la vechile practici. In aceste ca¬ 
zuri, ideea unei adaptări la condiţii noi părea absentă. în 
schimb, pretutindeni răsăreau, în dezordine ce e drept, 
iniţiative şi manifestări care vădeau mai puţin decadenţă, 
cît alte exigenţe şi o modificare a pietăţii. 

Un fapt major caracterizează viaţa religioasă în Occi¬ 
dent începînd cu secolul al XlV-lea: anume creşterea şi 
afirmarea unei evlavii populare. Creştinismul primeşte 
o tentă nouă. El exprimă de acum înainte, într-o civi¬ 
lizaţie mai urbană, un suflet colectiv mai autonom şi 
mai puţin controlabil decît înainte. Luînd cunoştinţă de 
această iniţiere a poporului creştin, teologii veacului al 
XlV-lea, Marsilio din Padova, William din Occam, 
Dietrich de Niem nu au pregetat să adopte o atitudine 
„multitudinistă". Unul dintre ei proclama: „Papalitatea 
este totalitatea credincioşilor juridic asociaţi în vederea 
folosului comun.“ O astfel de doctrină urma să îi ducă 
mai tîrziu pe reformatorii protestanţi la afirmarea, după 
Sfîntul Petru, a sacerdoţiului universal al creştinilor. 
Dar încă mai dinainte se înmulţiseră întruchipările 
diverse şi cîteodată anarhice ale unui creştinism de 
masă: defilări de flagelanţi, drumuri colective ale cru¬ 
cii, procesiuni în fel şi chip, mai ales însoţitoare ale lui 
Corpus Domini, patimi reprezentate dinaintea unor 
mulţimi considerabile, avînt al confreriilor, un loc mai 
mare oferit cîntării la ceremonii, înfiinţări de măiestrii 
etc. Mulţimile simţeau efectiv nevoia să-şi cînte credin¬ 
ţa. Utraquiştii dezvoltaseră cîntul religios popular. Un 
secol mai tîrziu, coralele luterane şi punerea pe muzică 
a Psalmilor traduşi în limba vulgară au dat, la nivel 
protestant, un nou aliment întru evlavia credincioşilor. 

Şi pentru a aduce mesajul evanghelic unor mase 
devenite fără îndoială mai exigente în această privinţă, 
predicatorii, în principal franciscani şi dominicani, au 
colindat în lung şi în lat Europa veacurilor XIV şi XV. 
Nu s-ar putea insista îndeajuns asupra importanţei 
deosebite pe care a căpătat-o predicarea. Vincent Fer- 
rier, Manfred de Vercelli, Bemardin din Sienna, Olivier 
Maillard, Savonarola* şi-au datorat celebritatea ascen¬ 
dentului pe care l-au exercitat asupra mulţimilor pe 
care le făceau pe rînd să freamăte, să plîngă şi să nă- 
dăjduiască. Ei îndemnau la „convertire", asmuţeau co¬ 
piii împotriva elegantelor, organizau ruguri ale vanită¬ 
ţii, făceau să se împace facţiuni neprietene, puneau să 
fie întors bunul ilicit dobîndit. Pentru reuşita unei misi¬ 
uni, ei obţineau de la municipalităţi nu doar măsuri 



împotriva hulei, dar şi legi de reducere a cheltuielilor 
şi regulamente împotriva cămătarilor. Notabil şi semni¬ 
ficativ este că această predicare a îmbrăcat adesea un 
caracter social. în ^Anglia, aceasta a dat naştere lollar- 
dismului şi insurecţiei din 1381. Predicarea a fost cu 
adevărat una din preocupările de căpetenie ale lui 
Wyclif (1320-1384), şi totuşi nu s-a omorît cu firea 
spre a „coborî din înălţimea amvonului ■magistral". A 
predica i se părea mai urgent decît a întreţine cultul, 
aşa că a lansat în Anglia vremii sale „preoţii săraci", 
preoţime itinerantă care trebuia să-şi împartă existenţa 
cu cei umili şi să înveţe masele. Cîţiva ani mai tîrziu, 
Hus (1396—1415) s-a dorit, şi el, a fi un predicator. 
Biserica, era credinţa sa, nu putea fi reformată decît 
prin cuvîntul Domnului. Transmiterea mesajului divin 
apărea aşadar celor mai clarvăzătoare spirite Ca fiind 
sarcina prioritară în Biserică. La conciliu! de la Reimş, 
în 1408, Gerson a prezentat predicarea drept prima da¬ 
torie a pastorului. Contemporanul lui, Bemardin de 
Sienna îşi sfătuia odată auditoriul să lipsească mai 
degrabă de la liturghie decît de la predică, fiindcă pre¬ 
dica este aceea care dă credinţă în timpul liturghiei. 
Luther şi Calvin nu vedeau altfel lucrurile. Această in¬ 
sistenţă nouă asupra tainei Cuvîntului lasă de asemenea 
să se întrevadă o veritabilă carenţă a clerului în dome¬ 
niul pastoral. într-adevăr, principala slăbiciune a Bise¬ 
ricii, în perioada care a precedat Reforma, nu consta 
nici în abuzurile financiare ale curţii romane, nici în 
stilul de viaţă cîteodată îndoielnic al înalţilor demnitari 
ecleziastici, nici în neregularităţile unor călugări, nici în 
numărul desigur important al preoţilor care practicau 
concubinajul. Ea rezida în instrucţia religioasă absolut 
mediocră şi în insuficienta formaţie a pastorilor, inca¬ 
pabili în dese rînduri să distribuie într-un mod eficace 
sacramentele şi să prezinte într-un mod întemeiat în¬ 
văţătura evanghelică. Reforma a fost probabil o apariţie 
datorată decalajului profund între mediocritatea ofertei 
şi înnoita vehemenţă a cererii. Mai presus de toate, 
efortul de a predica desfăşurat în secolul al XV-lea a 
rămas sub nivelul trebuinţelor. Luther ne stă mărturie 
cu acest aspect. O predică din 1512 ni-1 înfăţişează pe 
Fratele Martin, cinci ani înaintea afacerii cu Indulgen¬ 
ţele, gîndind precum Wyclif, Hus, Gerson, Bemardin 

din Sienna şi observînd, cu o limpezime pe care lui 
L. Febvre i-a plăcut să o sublinieze, insuficienţa apre¬ 
ciabilă a unei Biserici care nu îşi adaptase pastorala la 
nevoile masei creştine în deşteptare: „Mi se va spune: 
ce crime, ce scandaluri, cîtă preacurvie, ce beţivăneli, 
umblarea asta desfrînată după joacă, metehnele astea 
toate ale clerului!... Scandaluri mari, vă zic; trebuie 
date în vileag, trebuie pe loc îndreptate: dar metehnele 
despre care pomenim sînt vizibile pentru toată lumea; 
sunt detot ale trupului, sunt sub nasul orişicui; aşadar 
tulbură cugetele... Vai, răul acesta, ciuma asta fără 
pereche este şi mai vătămătoare şi mai haină: tăcerea 
asta organizată despre Cuvîntul Adevărului sau strîm- 
barea lui - ei bine, răul ăsta care nu mai e de la trup, 
că nici măcar nu se zăreşte, răul ăsta nu/tulbură cîtuşi 
de puţin; cîtuşi de puţin nu înspăimînteăză..." 

Cele două reforme, protestantă şi catolică, au fost în 
mod special conştiinţa răului denunţat de Luther şi un 
imbold spre a răspunde la setea religioasă a credin¬ 
cioşilor. Protestantismul a făcut din predică partea prin¬ 
cipală a cultului. Dar cîteodată există mai puţină sensi¬ 
bilitate faţă de iniţiativele dinspre Roma pentru a 
îmbunătăţi mijlocirea mesajului evanghelic înspre cre¬ 
dincioşi. Parohii au primit îndatorirea de a da duminică 
de duminică o îndreptare enoriaşilor. Bisericile poste¬ 
rioare conciliului de la Trento au căpătat cu bună ştiinţă 
dimensiuni relativ modeste: predicatorul era astfel auzit 
de., pretutindeni. Arta barocă a decorat amvonurile din 
Belgia şi din Bavaria cu o somptuozitate uimitoare. 
Capucinii şi-au îndesit misiunile, dar misiunile nu 
puteau ţine loc de corpuri pastorale: ceea ce dovedea 
eşecul predicatorilor din secolul al XV-lea. Problema 
majoră era deci aceea de formare a pastorilor. Incepînd 
din secolul al XVI-iea, aceasta a fost abordată frontal 
de cele două părţi ale barierei confesionale. Academii 
protestante şi seminarii catolice au ajuns, cu timpul, să 
dea poporului creştin direcţionările spirituale de care 
pînă acum fusese lipsit în viaţa de zi cu zi. 

Că în rîndul credincioşilor, în epoca de mutaţii cru¬ 
ciale care face obiectul studiului nostru, se întîlnea o 
nevoie acută de doctrină creştină, mai este mărturisit de 
mulţimea catehismelor ce s-au redactat în veacurile al 
XVI-lea şi al XVII-lea, atît în ţările catolice cît şi în 

regiunile protestante. Renaşterea s-a ales în acest fel cu 
o promovare a teologiei, iar masele au fost nevoite de 
acum încolo să îi cunoască cel puţin noţiunile ele¬ 
mentare. înainte de Reformă, clerul insista cu precăde¬ 
re, dar fără prea multă izbîndă, se pare, asupra moralei. 
Luther şi Calvin, Bucer, reformatorul de la Strasbourg 
şi Bullinger, succesorul lui Zwingli la Ziirich, au 
alcătuit catehisme. La rîndul său, Pius al IV-lea a pus 
să se pregătească publicarea Catehismului roman, sin¬ 
teză a doctrinelor definite la Trento şi de unde au pro¬ 
venit mai apoi multele catehisme diocezale. 

• 

Mai mult decît altădată credincioşii se impuneau astfel 
în atenţia responsabililor Bisericii. In interiorul aces¬ 
teia, laicii au ocupat de aici înainte - şi curînd l-au şi 
revendicat - un loc din ce în ce mai generos. In această 
chestiune, rolul considerabil jucat atunci de confrerii 
este revelator. Dezvoltarea lor, care s-a înteţit în cursul 
secolelor al XlV-lea şi al XV-lea, a căpătat alura unui 
fenomen european. Or, în aceste confrerii, clerici şi la¬ 
ici se găseau în asociere: preoţii participau la viaţă - şi 
la banchetele - pioasei asociaţii; ei încetau să mai ţină 
în exclusivitate de „oamenii unei caste". Aceeaşi re¬ 
marcă este valabilă şi în cazul micilor grupuri de acţi¬ 
une care, sub titulatura „Prietenii lui Dumnezeu", au 
prosperat în Renania secolului al XlV-lea. Clerici şi 
laici, strîns uniţi, colaborau în asemenea cazuri la prac¬ 
ticarea vieţii perfecte. Geert Groote, care a înfiinţat în 
1381, la Deventer, Fraţii întru viaţa în comun - con¬ 
gregaţie al cărei nimb a fost decisiv în epoca Prerefor-, 
mei -, era simplu diacon. Preoţii şi laicii se găseau egal 
de implicaţi în viaţa comunităţii, anumiţi membri ai săi 
fiind salahori şi ţărani. In aceeaşi ordine, latina a fost 
devalorizată de către Fraţi: în acest cadru, Biblia era 
citită în traducere, se predica şi se cînta în limba popu¬ 
lară. Prin urmare, au fost reformulate noţiunile de Bi¬ 
serică şi de sacerdoţiu. Masa creştină se profila în cali¬ 
tate de judecătoare a ierarhiei şi a pastorilor. Wyclif, în 
a sa De ecclesia (1378), a dat o definiţie Bisericii pe 
care Luther nu avea decît să o reproducă: universitas 
pratdestinorum, adunarea nevăzută a acelor pe care 

Dumnezeu i-a ales, cu totul diferită, prin urmare, de o 
Biserică vizibilă, pyr umană, folositoare bineînţeles, dar 
care se cere a fi revăzută, corectată, adaptată. In ochii 
lui Dumnezeu, toţi aleşii sînt egali, iar preotul nu 
cîntăreşte .mai mult decît laicul. Pe plan practic, preo¬ 
tul necorespunzător rebuie mlăturat - cine ştie dacă nu 
face parte din Biserica invizibilă? -, i se refuză dările 
pe c v are le gospodăreşte într-un mod nepotrivit şi se 
împart săracilor. Preotul în stare de păcat nu distribuie 
temeinic sacramentele. Jan Huş,'care a compus şi el un 
De ecclesia (1413), s-a străduit, după Wyclif, şi a men¬ 
ţinut, în ciuda unor formule stingheritoare, caracterul 
sacru al Bisericii militante; dar a făcut din papalitate o 
instituţie umană prin excelenţă, născută' pe vremea lui 
Constantin, şi a hotărît că un episcop^necorespunzător, 
un simoniac de pildă, .nu mai esţe un „veritabil prelat 11 
plăcut lui Dumnezeu. De altfel, Hus avea o neîncredere 
de neînvins faţă de „casta sacerdotală." La Konstanz, 
Gerson a contribuit la condamnarea reformatorului ceh. 
Cu toate acestea, şi el s-a opus teocraţiei romane care 
nu putea decît „să nască despotismul,'răscoala ori servi¬ 
tutea, spiritul de schismă şi de idolatrie". El propovă¬ 
duia că cei mulţi nu se pot înşela şi că orice credincios, 
dacă o doreşte, se cade să fie primit în conciliu. Cardi¬ 
nalul Zarabella, supranumit pe vremea lui „regele ade¬ 
văratului canon", a mers şi mai departe susţinînd: 
„Deplinătatea puterii rezidă în masa creştinilor." 

Reformatorii secolului al XVI-lea au fost moşteni¬ 
torii unui întreg curent care, după aproape două 
veacuri, depreciase ierarhia ecleziastică, pe preot însuşi, 
şi degajase progresiv demnitatea creştinească de laic. In 
Anglia au apărut, încă din 1384, proiecte de confiscare 
a bunurilor ecleziastice. Wyclif refuza orice Biserică 
ierarhizată şi nu voia decît preoţi egali între ei, împăr- 
ţitofi ai Cuvîntuiui înainte de toate. El a negat trans- 
substanţierea şi a micşorat ponderea sacramentelor da¬ 
torită cărora sacerdoţiul avea, într-un anumit fel, un 
ascendent asupra credincioşilor. Jan Hus credea în pre¬ 
zenţa reală şi în transsubstanţiere, dar el şi discipolii săi 
se consacrau într-o măsură specială să restituie^ credin¬ 
cioşilor împărtăşirea sub amîndouă speciile. în acest 
mod înţelegeau să ofere laicilor o nouă importanţă în 
viaţa Bisericii. 

între, moartea lui Hus şi afişele lui Luther cu cele 
95 de teze s-a scurs un veac şi trebuie să se aprecieze 
cu E. G. Leonard, că nu exista legătură directă între 
gestul lui Luther şi acţiunea celor doi „eretici" care îl 
precedaseră. Odată prins în angrenajul revoltei, Luther 
şi-ă descoperit afinităţile care îi apropiau şi s-a com¬ 
portat ca succesor al lor. El şi ceilalţi reformatori pro¬ 
testanţi au strîns într-un corp doctrinar elementele une¬ 
ori răzleţe ale unei teologii favorabile laicilor. Ei au 
făcut din pastor, cel puţin în drepturi, delegatul credin¬ 
cioşilor şi l-au autorizat să se căsătorească, au confis¬ 
cat toate bunurile Bisericii; au redus numărul sacra¬ 
mentelor şi le-au diminuat importafiţa celor care erău 
menţinute; au acordat, laicilor împărtăşirea sub cele 
două specii, au permis tututor accesul la Scriptură şi au 
izgonit de la slujbe latina de neînţeles pentru masă. 

Dar s-ar comite o greşeală dacă s-ar crede că Bise¬ 
rica catolică, în ciuda întăririi structurilor ei ierarhice, 
după conciliul de la Trento, nu a luat şi ea seama asu¬ 
pra ascensiunii creştineşti-a laicatului şi că a frînat-o 
sistematic. La Trento, un nobil italian, Nagarola, a fost 
invitat de către legaţi să predice >în faţa părinţilor din 
conciliu şi a luat parte la redactarea decretului despre 
tradiţii. O femeie măritată, D-na Acarie, este cea care 
a introdus Carmelitele în Franţa (1604); tot un laic, 
ducele de Ventadour, este cel care a creat', pe la 1627, 
compania Sfîntului Sacrament. Ridicarea elementului 
laic explică tot interesul pe care Biserica catolică, prin 
intermediul Iezuiţilor, Oratorienilor, al celor de la Port- 
Royal, Ursulinelor şi Visitandinelor, l-a acordat învă- 
ţămîntului. In fine, toată teologia iezuiţilor şi cazuistica 
respectivă, prea destul luată în derîdere, au vizat 
înţelegerea unei lumi care cu fiecare zi dădea uri loc 
crescînd activităţilor profane. 

Scăderea interesului credincioşilor faţă de autorită¬ 
ţile ecleziastice în epoca Reformei se explică mai bine 
dacă se măsoară importanţa rolului jucat de autorităţile 
mirene, în secolele al XlV-lea şi XV-lea, în legătură cu 
viaţa religioasă cotidiană. Criza religioasă a facilitat 
evident influenţa statului asupra Bisericii. Chiar înainte 
de concordatul de la 1516, consiliul regal din Franţa 
făcea şi desfăcea beneficiile, arbitra alegerile, dădea 
putere executorie canoanelor, publica hotărîrile consili¬ 
ilor. Parlamentele ridicau cenzurările aduse de episcopi, 


159 



verificau textul breviarelor, controlau indulgenţe, re¬ 
licve, duhovnici. Din cauza administrării religioase de¬ 
ficiente, Hotel-Dieu din Paris a fost secularizat în 1505 
şi, în 1519, scrisori patente ale lui Francisc au ordonat 
o reformă generală a tuturor spitalelor din regat. Cu un 
veac mai înainte, Gerson compusese un Dialog apolo¬ 
getic pe un ton foarte pesimist. Constatînd că neputinţa 
conciliului o antrena pe aceea a episcopilor, el ceruse 
prinţilor să preia reforma Bisericii - temă care va fi în 
atenţia lui Luther în Apelul către nobilimea creţtină a 
naţiunii germane. întrebată de judecători, asupra lui 
Carol al VH-lea, Jeanne d’Arc a declarat/„cel mai no¬ 
bil creştin între toţi creştinii şi care măi vîrtos iubeşte 
credinţa şi Biserica". Prinţii primeau bineînţeles unge¬ 
rea divină şi autoritatea lor religioasă nu este de înţeles 
decît într-o societate în care domeniul bisericii şi al 
statului se întrepătrund constant. Intr-adevăr, ei repre¬ 
zentau în primul rînd cetatea terestră, şi, în epoca Marii 
Schisme, aceasta este cea care a sărit în ajutorul cetăţii 
cereşti.. Cînd a reunit conciliul de la Konstanz, care i-a 
demis pe cei trei papi concurenţi, Sigismund a putut 
apărea, nu fără dreptate, în postura de salvator al cato- 
licităţii. Nu trebuie să fie aşadar spre mirare constatarea 
că, în timpul Schismei, clerici şi credincioşi din ţări 
diferite şi-au urmat în general cu docilitate guvernul în 
obedienţa faţă de cutare sau cutare papă. Principiul 
cujus regio, hujus religio, pe care dreptul internaţional 
îl va adopta în 1555, şi-a găsit în asemenea împrejurări 
aplicarea încă de la sfîrşitul secolului al XlV-lea. S-a 
luat obiceiul de a considera şeful statului principalul 
consilier pe teme religioase al ţării. „Pragmatica" de la 
Bourges (1438) nu a uitat, prin rezistenţă în faţa centra¬ 
lizării pontificale, să restabilească alegerea episcopilor 
şi abaţilor, iar clerului care a votat în acest sens nu i-a 
fost deloc greu să declare legitime recomandările „be¬ 
nigne şi binevoitoare" pe care regele putea să le aducă 
în sprijinul unor „persoane merituoase şi zeloase întru 
binele regatului". Concordatul din 1516, care a pus în 
mîinile regelui bunurile pămînteşti ale bisericii din 
Franţa şi nominalizarea pentru beneficiile majore, a le¬ 
gat încă şi mai strîns biserica galică de suveran. Cît 
priveşte Anglia, aceasta îşi luase chiar anterior concor¬ 
datului din 1418 şi mai mare distanţă vis-â-vis de papa¬ 
litate. Regele decidea numirile şi păzea cele ale bise- 

ricii pe durata vacanţelor. Cu mult înaintea schismei lui 
Henric al VUI-lea, biserica engleză devenise o ches¬ 
tiune regală căci, nu ţinea mai mult de Roma decît de 
rege. De aceea, a urmat ascultătoare în tot cursul vea¬ 
cului al XVI-lea oscilaţiile succeşive ale suveranilor în 
domeniul credinţei. 


• 

Intr-o anumită măsură, prinţii reprezentau naţiunile. Or, 
noua importanţă religioasă a unora nu însemna oare 
autonomia mai mare a altora în cadrul bisericii? Curînd 
au sosit confirmări ale spărturii provocate de Reformă 
în afirmarea galicanismului şi în pretenţiile spaniole şi 
portugheze în materie de patronaj misionar. Dar studi¬ 
erea acestui soi de risipire, caracteristică a vieţii reli¬ 
gioase din Occident începînd cu secolul al XlV-lea, tre¬ 
buie împinsă mai departe. Cucernicia, mai puţin litur¬ 
gică, s-a diversificat în devoţiuni continue mai nume¬ 
roase şi a devenit mai personală. Perioada precedînd 
Reforma a văzut înflorirea individualismului religios - 
un fapt istoric considerabil în raport cu promovarea 
unei civilizaţii integrale. 

Imitaţia lui Iisus Christos, compusă între 1420 şi 
1430 de Thomas a Kempis a fost cea mai citită lucrare 
a veacului al XV-lea: ni s-au păstrat vreo şapte sute de 
manuscrise. Această carte relatează în esenţă o expe¬ 
rienţă personală, este un ,jurnal intim" al unui suflet 
care se rupe de lume pentru a conversa cu Iisus şi pen¬ 
tru a o face mai uşor penetrabilă pentru „dragostea care 
singură face uşor ceea ce este apăsător". In miaul său 
tratat asupra Cerşetoriei spirituale, conceput ca un dia¬ 
log al omului cu el însuşi şi în scrisorile către surori, 
Gerson a contribuit la răspîndirea gustului şi obişnu¬ 
inţei pentru pietate personală, o pietate pe care fiecare 
o poate cultiva, fie şi în afara ordinelor religioase. 
Surorilor sale, Gerson le recomanda celibatul, şi nu 
intrarea la mănăstire. Căci „religi^ creştină poate, fără 
a se pune problema voturilor..., fi respectată într-un 
mod perfect şi chiar foarte perfect". Promovarea lai¬ 
cilor în biserică şi definirea unei spiritualităţi individu¬ 
aliste au constituit întocmai cele două feţe ale aceleiaşi 
realităţi. 

Imitaţia şi tratatele lui Gerson s-au inspirat din 
Devotio moderna, ai cărei iniţiatori au fost Ruysbroek 
(1293-1381), Geert Groote (1340-1382) şi Fraţii întru 
viaţa în comun; nu este excesiv a se spune despre toţi 
aceştia că un modificat evlavia în Occident. Ţinînd 
seama de decadenţa liturghiei şi de faptul că mulţi 
creştini, din ce în ce mai mulţi, rîvneau să se înalţe 
către Dumnezeu cu ajutorul unui ghid, altul decît o 
regulă de mănăstire, ei au invitat clerici şi mireni la 
meditaţie asupra vieţii lui Christos şy a Fecioarei. 
Ruysbroek scria: „Christos este regula/toastră; viaţa lui 
şi doctrina sînt breviarul nostru pe drumul vieţii." însă 
pentru a se trage un folos, meditaţia cată să fie meto¬ 
dică şi să se sprijine pe „exerciţii". Devotio moderna 
şi-a dat silinţa să „întrarmeze conştiinţa religioasă cu o 
reţea asociativă de idei şi de formule comode pentru a 
utiliza toate resursele psihologiei" (E. Delaruelle). Ea a 
asociat Ave Maria mătăniilor cu misterele vesele şi 
dureroase, a recurs la suportul literelor din alfabet, a 
stabilit corespondenţe între rănile lui Christos şi rozele 
din „coroana MarieiV. Sfîntul Vincent Ferrier a fost în 
această privinţă un discipol al flamanzilor, căci dis¬ 
tingea sentimente diferite - şapte în fiecare rubrică - 
pe care le încearcă omul faţă de Dumnezeu, faţă de el 
însuşi şi faţă de celălalt, descoperea cele „trei rădăcini 
ale sărăciei" şi cele „trei părţi" ale abstinenţei. Se vede 
ceea ce datorează lui Devotio moderna Exerciţiile spi¬ 
rituale ale sfîntului Ignaţiu*. Prima lucrare, dat fiind că 
îndrepta atenţia în special către Iisus, a înlesnit dez¬ 
voltarea christocentrismului — este epoca în care se 
îndesesc imaginile lui Christos-împărat - ceea ce se va 
regăsi mai apoi şi la Luther şi la Berulle. 

Nu risca oare meditaţia dirijată, adusă în modă prin 
Devotio moderna, să facă sacramentele mai puţin tre¬ 
buincioase? Un întreg curent mistic se va integra exact 
acestei direcţii. Maestrul Eckhart, Denys le Chartreux, 
Tauler aspirau să se piardă în Divinitatea insondabilă, 
acest „nemărginit de larg deşert, neted, de netraversât, 
în care inima cu adevărat pioasă... umblă aiurea şi nu 
se' rătăceşte, se rătăceşte şi nu umblă aiurea, se surpă 
în desfătări, o ia de la capăt şi nu se surpă" (Denys le 
Chartreux). Luţher însuşi a fost un discipol al misticilor 
renani. îi plăceau operele lui Tauler. La mănăstire a şi 

citit o lucrare anonimă, Theologia deutsch, care reflectă 
în aceiaşi termeni spiritualitatea renană. Acestei lucrări 
a pus să i se scoată succesiv două ediţii. De fapt, în 
Theologia deutsch nu se face vorbire de sacramente, 
nici de Fecioară, nici de sfinţi. In felul acesta, Luther 
se situa în continuarea misticilor renani cînd a propus 
lumii creştine o doctrină care, în trecerea ei pe dea¬ 
supra ierarhiei şi liturghiei, nu voia să ştie decît de 
darul gratuit al milei Salvatorului pentru cel salvat. 

Drama lui Jeanne d’Arc nu poate fi trecută sub 
tăcere într-o istorie a individualismului religios.. Cu 
siguranţă, ea era mai aproape de sacramente şi a dorit 
să râmînă unită cu biserica vizibilă. Dar prin refuzul de 
a renega „vocile" şale, a preferat moartea pe rug, la 
douăsprezece ani. Un tribunal prezidat de un episcop 
care fără îndoială pactizase cu englezii, însă format din 
teologi sorbonarzi, â condamnat-o ca „eretică, ... schis¬ 
matică, idolatră, invocatoare de draci". Biserica nu se 
cădea oare să pună la îndoială atitudinile mistice? Un 
papă sirnoniac, Alexandru al Vl-lea, a procedat identic 
atunci cînd l-a ars pe Savonarola, un profet prea inspi¬ 
rat. Cu toate acestea, în pofida triumfului, în partea 
Europei devenite protestante, a unui creştinism favora¬ 
bil individualismului, tot în lumea catolică aveau să 
înflorească, la sfîrşitul veacului al XVI-lea cele mai 
frumoase flori ale misticismului. Teresa de Avila a 
murit murmurînd: „E timpul să ne vedem, Prea-Iubitul 
meu." Iar Ioan al Crucii a cîntat Noaptea neagră la 
capătul căreia sufletul se uneşte cu obiectul iubirii sale. 

• 

O religie mai individualistă mai însemna, în cele două 
veacuri ce au precedat Reforma, un sentiment nou al 
culpabilităţii personale. Scrupulul a invadat conştiinţele 
precum nu o făcuse pînă atunci şi timpul a fost marcat 
de o neaşteptată „inflaţie" a. mărturisirii. Nenorocirile 
vremii - ciume, războaie, foamete, înaintare a turcilor 
şi încercările de oprire a lor prin recitarea zilnică a lui 
Angelus, scandalul cu Marea Schismă - au creat o at¬ 
mosferă impregnată de panică. Atîtea urgii nu puteau fi 
decît o pedeapsă de la Dumnezeu şi, deoarece conşti¬ 
inţa individuală - ca fapt de civilizaţie - era în curs de 

a răsări din noapte, fiecare s-a simţit îngrozitor de vi¬ 
novat. Amuşinînd răul de peste tot şi simţindu-se moral 
şi fiziceşte ameninţaţi de diavol - temere de care Lu- 
ther nu a ajuns să se descotorosească creştinii cre¬ 
deau cu tărie în sabaturile vrăjitoreşti şi în lucrarea ma¬ 
lefică a evreilor care otrăveau puţurile. Se temeau mai 
mult ca niciodată de sancţiunea divină; moartea le 
deschidea o veşnicie de chinuri. Dacă unii erau tentaţi 
să-şi. astupe urechile şi să caute uitarea în faţa sca¬ 
denţelor care veneau, dansurile macabrei nici unul an¬ 
terior lui 1400 - le aduceau aminte de iminentul sfîrşit 
al bucuriilor găunoase de pe aceas tă lume. Pregătirea 
de moarte era preferabilă. In consecinţă, literatura reli¬ 
gioasă a răspîndit în voie artes morieruli, care îl învăţau 
pe credincios cum să reziste asalturilor pe care demo¬ 
nul nu va întîrzia să i le aplice în ultimele ceasuri ale 
vieţii. Dar măcar plăcerea şi norocul de a muri în pat 
rămîneau intacte? Frica de moartea subită, împotriva 
căreai sfîntul Cristophe înălţa rugi fierbinţi, i-a torturat 
pe strămoşii noştri în tot timpul Evului Mediu şi al vre¬ 
murilor modeme. înainte de toate, se temeau să nu 
compară dinaintea Judecătorului fără a fi primit absol¬ 
virea de păcate care le permitea să scape de infern. Nu 
urma oare Judecătorul însuşi să se arate el deodată 
printre nori, asemenea unui fulger, să oprească locului 
cursul istoriei omeneşti doldora de păcate şi să îi adune 
la tribunalul său şi pe cei vii şi pe cei morţi? Predica¬ 
torii - Vincent Ferrier, Savonarola - profeţeau apro¬ 
piata mînie a lui Dumnezeu. Creştinii acestui ev au vie- 
ţuit în obsesia sfîrşitului şi a Judecăţii de Apoi, operele 
lui Van der Weyden, Hieronymus Bosch, Luca Signo- 
relli*, Michelangelo şi ale altor mulţi artişti stau măr¬ 
turie elocventă asupra acestei frici. Şi nu trebuia să 
apară Antichrist exact înainte de sfîrşitul veacurilor? Nu 
se născuse deja? Vincent Ferrier spunea că dă. Pe tim¬ 
pul schismei nu era unul dintre papii care se concurau? 
Aceasta era părerea lui Wyclif şi a reformatorilor cehi. 
Dar atmosfera religioasă era aşa de încărcată atunci de 
nelinişte, îneît şi după ce schisma s-a terminat, frica de 
Antichrist a dăinuit. O sumedenie de lucrări, pe la 1500, 
îi povesteau dinainte viaţa. Cînd a rupt cu Roma, Luther 
îl identifica pe papă cu Antichrist. 

Cum se ajunge deci la salvare într-o lume unde 
Satan este aşa de vajnic, iar omul aşa de plăpînd? La 
această angoasantă problemă exista o soluţie care s-ar 
putea numi cantitativă: a forţa poarta cerului cu lovituri 
de mătănii şi cu pelerinaje; a cumpăra „scrisori de ier¬ 
tare" de la vreun iertător, a colecţiona indulgenţe. Intr-o 
eră cu un sentiment de insecuritate atît de viu, în pla¬ 
nul religios ca şi în cel economic, indulgenţele consti¬ 
tuiau' o manieră de asigurare în contra condamnării.. 
Comoara de merite ale lui Christos şi ale sfinţilor a 
părut să devină o veritabilă „bancă de depuneri şi virări 
de conturi", unde fiecare creştin putea să posede „un 
cont" care ar echilibra poate în ziua Judecăţii un pasiv 
de păcate. 

Dar această aritmetică nu oferea decît o certitudine 
insuficientă. Dies irae, aşa de des cîntată, începînd cu 
veacul al XTV-lea, reamintea creştinului severitatea Jude¬ 
cătorului şi, pe peretele Sixtinei, Michelangelo îl repre¬ 
zenta pe Iisus mînios, aruncînd pe vinovaţi în infern cu 
un gest anatemizant. In acest timp, ca să se exorcizeze 
teama de o eternitate a supliciilor, se ivea o nouă soluţie: 
doctrina justificării prin credinţă. Ea poate fi enunţată 
astfel: Dumnezeu ne salvează împotriva noastră; păcatul 
originar a fost atît de enorm, atît de grele ne sînt păca¬ 
tele zilnice, că ne merităm infernul; numai că Dumnezeu 
nu este judecător; este tată; el ne-a promis salvarea prin 
Fiul lui. Doctrina aceasta nu era nouă. A descoperit-o 
Luther în Sfîntul Pavel care scria romanilor „Omul este 
îndreptăţit prin credinţă, independent de lucrările legii... 
Fericiţi cei ale căror greşeli sînt iertate şi ale căror pă¬ 
cate sunt şterse. Fericit acela căruia Dumnezeu nu îi cere 
socoteală de păcatul său." Sfîntul Augustin, în scrierile 
sale îndreptate împotriva pelagienilor, a insistat îndeo¬ 
sebi asupra actului originar şi asupra păcatului gratuit al 
lui Dumnezeu care îşi retrage „aleşii" din „masa pier¬ 
duţilor". Curentul augustinian a circulat pe toată durata 
Evului Mediu, impregnînd Sentinţele lui Pierre Lombard 
(fi 160) şi tratatele episcopului englez Bradwardine 
(fi349). Totuşi, el a dobîndit o nouă putere în timpul 
crizei Bisericii şi afirmării unei pietăţi mai personale 
care au transformat viaţa religioasă a Occidentului. 
Occamismul, care a dominat scolastica din secolele al 
XlV-lea şi al XV-lea, exalta desigur voinţa umană capa- 

bilă, potrivit lui Pierre d’Ailly, „să evite toate păcatele 
de moarte fără de iertare. 11 Dar, în acelaşi timp, pre¬ 
supunea un Dumnezeu insondabil, în totalitate liber cu 
privire la om. One poate şti Cum judecă Atotputernicul? 
De aici pînă la ideea unei salvări acordate independent 
de fapte, nu era decît un pas. Căci Pierre d’Ailly putea 
să scrie: „Oarecine care nu este vrednic de viaţa veşnică 
poate fi făcut vrednic de ea prin puterea absolută a lui 
Dumnezeu, fără ca într-însul să se petreşda vreo schim¬ 
bare." Se înţelege că Gerson, în continuarea lui William 
of Occam, a văzut în absolvire esenţa sacramentului 
penitenţei, Dumnezeu fiind în stare să ierte păcatele unui 
vinovat care nu se căieşte. Intr-o măsură mai mare decît 
Gerson şi Pierre d’Ailly, Wyclif exaltase măreţia divină 
- ceea ce, după el, vor face şi Luther şi Berulle - şi,’ din¬ 
colo de occamism, extrăsese din această premisă a doc¬ 
trinei justificarea prin credinţă. De vreme ce tot binele 
vine de sus, omul nu ar merita o mîntuire care îi este 
oferită în mod gratuit; chiar şi meritele Sale sînt daruri 
de la Dumnezeu. Rolul original a fost pentru Luther a 
pune în alţi termeni această măre teză teologică, a o 
scoate din cadrul discuţiilor între specialişti şi de a o ofe¬ 
ri ca pe un remediu radical pentru frica-masei creştine. 

Stabilindu-se astfel, între teologie şi psihologia co¬ 
lectivă, un raport de răspuns la întrebare, înţelegem mai 
bine de ce soluţia umanistă la tulburările din sînul Bise¬ 
ricii nu era suficientă pentru contemporanii lui Luther. 
Asemenea reformatorilor protestanţi, Erasmus micşora 
importanţa liturghiei ~şi a sacramentelor. Dar ce prop¬ 
unea el pentru liniştirea creştinilor? „Dragostea, precept 
unic al Evangheliei." Cînd se vor sili credincioşii lui 
Iisus să îndeplinească virtuţile Stăpînului lor, atunci se 
va îndrepta societatea civilă şi religioasă şi salvarea 
orişicui va fi certificată! Cu adevărat dialogul surzilor! 
Erasmus. se adresa unor oameni mai violenţi dar şi mai 
fragili decît noi înşine, unor gloate care treceau de îa 
exaltare la depresiune şi cărora le lipsea în cel mai înalt' 
grad stăpînirea de sine pe care o vor ridica în slăvi 
Descartes şi Comeille în veacul ce va urma. Faţă de 
epocă, mesajul umanist avea prea .mult avans. Melăn- 
chton*, care a priceput admirabil caracterul inadecvat 
al formulelor erasmice, a pronunţat această penetrantă 
judecată:’ „Ce îi cerem noi teologiei? Două lucruri: 

mîgîieri împotriva morţii şi Judecăţii de Apoi. Ni le 
aduce Luther. învăţătura despre morală şi despre civili- 
tate este treaba lui Erasmus.“ 

Umanişti sau deformatori protestanţi, toţi erau de 
acord să direcţioneze întreaga viaţă religioasă pe pre¬ 
dică şi pe lecturile din Biblie. Renaşterea a vrut să vină 
cu soluţii; această vrere s-a manifestat cu precădere - 
şi poate în special - pe cîmpul credinţei. De la Lorenzo 
Valla pînă la Erasmus, trecînd pe la Lefevre d’Etaples 
şi ReuchlinT umanismul creştin a fost unanim în dubla 
dorinţă de a curăţi Scriptura de traducerile incorecte şi 
de a le oferi creştinilor textul adevărat al Bibliei. Cu un 
an înaintea intrării în scenă a lui Luther, Erasmus 
exprima această dorinţă capitală: „Aş vrea ca toate 
femeile cumsecade sa citească Evanghelia şi scrisorile 
lui Pavel. In toate limbile să fie traduse. Plugarul să 
zică bucăţi alese cînd trage la plug. Ţesătorul să cînte 
arii sfinte la treaba lui, drumeţul să-şi scurteze un capăt 
de cale cu discuţii din acelea." In acest punct, umaniştii 
veneau în întîmpinarea unor aspiraţii profunde ale 
vemii lor. O evlavie mai individualistă acum decît 
altădată nu avea decît să-şi dorească acest contact per¬ 
sonal cu mesajul divin. Şi pe deasupra, fiindcă planau 
îndoieli asupra sacramentelor şi preotului, întrucît 
papalitatea stătea sub un semn al întrebării, în ce să 
stea încrederea dacă nu în Cartea infailibilă? Aşa a fost 
tradusă în engleză Biblia, la sugestia lui Wyclif şi pu¬ 
blicată după moartea sa, în 1395; aşa a fost cu putinţă 
faptul că Boemia secolului al XV-lea a cunoscut mai 
multe Biblii ceheşti decît latineşti. Şi totuşi,- pe toată 
întinderea Europei nu s-a pomenit dispreţ faţă de tex¬ 
tul latin ăl Scripturii.' Dimpotrivă, de la inventarea 
tiparului, în 1520, s-au putut inventaria mai mult de o 
sută cincizeci şi şase de ediţii complete în limba latină 
a Cărţilor sfinte. însă veacul al XV-lea vede răspîndin- 
du-se digests ale Scripturii accesibile oamenilor simpli 
Biblia istorică. Biblia săracilor - şi în curînd creşte 
numărul traducerilor în limba populară a textului sacru 
chiar. Au apărut douăzeci şi două de versiuni germane 
şi douăzeci şi trei de versiuni franţuzeşti ale Bibliei 
între 1460 şi 1520. Prin urmare, la acest capitol, refor¬ 
matorii protestanţi au continuat numai opera Prerefor- 

mei, depunînd eforturi totuşi în direcţia difuzării 
Cărţilor sfinte în mulţime pe scară şi mai largă. 

Multă vreme după revolta protestantă s-a temut 
Biserica romană de traducerile textelor sfinte în limba 
vulgară. Ea le-a refuzat deci credincioşilor contactul 
direct cu Biblia, în ideea că masa creştină nu era capa¬ 
bilă încă de a citi Scriptura. Mai mult; a respins ca 
incompatibilă cu libertatea umană doctrina justificării 
prin credinţă. Este oare un fel de a spune că nu a căutat 
şi ea să răspundă la angoasa creştinilor? La drept 
vorbind, dacă Biserica catolică renovată nu domolise 
această mare nelinişte în mijlocul celor care îi 
rămăseseră fideli, propria sa reformă nu ar fi avut 
căutare asupra populaţiilor - ceea ce nu a fost cazul. 
Răspunsul catolic ar putea fi enunţat după cum urmea¬ 
ză: „Voi, cei botezaţi, nu mai sînteţi robi ai păcatului; 
adevărat este că sînteţi slabi şi că veţi cădea ades; nu 
vă pierdeţi curajul, rugaţi-vă şi ţineţi-vă de sacramente 
căci ele se află unde se află spre a vă da puteri noi; 
preotul, păstrătorul iertării dumnezeieşti, vă va deslega 
ori de cîte ori va fi nevoie.“ Oferind credincioşilor un 
cler mai ferm decît înainte din punct de vedere teolo¬ 
gic şi moral şi punînd accentul mai apăsat decît înainte 
pe virtuţile sacramentelor, Biserica romană i-a liniştit 
puţin cîte puţin pe creştinii cuprinşi de teamă care au 
căpătat o nouă conştiinţă a responsabilităţilor şi a 
slăbiciunii lor. Din acest moment, istoricul ajunge în 
faţa unui diagnostic aproape opus celui pe care deru¬ 
larea superficială a evenimentelor îl putea întrezări din¬ 
tru început. A fost şi haos, a fost şi ruptură, dar şi - 
pbate mai mult decît atît - îmbogăţire a teologiei, criză 
de creştere. Cine ştie dacă, într-o bună zi, creştinii nu 
vor descoperi că rana schismei protestante a fost salu¬ 
tară şi că, fără de aceasta, le-ar fi fost mai puţin cunos¬ 
cute căile Calvarului? 



Partea a doua 


VIAŢA 

MATERIALĂ 



Capitolul V 

PROGRESUL TEHNIC 


Studiile precedente au pus deja accentul pe dinamismul 
Occidentului în vremea Renaşterii. O istorie a tehnicii, 
oricît de scurtă ar fi aceasta, aduce o probă suplimen¬ 
tară, dar decisivă, a puternicei vitalităţi europene în 
momentul distanţării de celelalte continente. 

Cu siguranţă că în acest progres tehnic şi pe timpul 
perioadei considerate au fost şi timpi avîntaţi şi timpi 
slabi. Secolul al XV-lea a fost mai inventiv decît al 
XlV-lea, epocă în special mai tulbure. Dezvoltarea 
hotărîtoare s-a situat mai cu seamă între mijlocul seco¬ 
lului al XV-lea, marcată de ăpariţia tiparului, şi 1530, 
dată la care Cellini a pus la punct prima maşină de 
bătut monede, copiată mai mult sau mai puţin după 
presele de tipărit. Momentul culminant al progresării 
pare a se fi situat către 1450-1470, fiindcă la această 
dată se pot raporta nu doar tiparul, dar şi resortul cu 
spirală, prima fortificaţie modernă, vîrtelniţa cu ari¬ 
pioare. In schimb, a doua jumătate a secolului al 
XYI-lea coincide cu o anume încetineală a efortului 
imaginativ prestat de tehnicieni. Aceste precizări crono¬ 
logice nu au însă decît o valoare relativă; o neîntreruptă 
tradiţie şi prea adesea ascunsă pentru flerul istoricului 
leagă, jieste Evul Mediu, maşinismul Renaşterii cu cel 
din Antichitate. Carnetul cu desene şi note ale lui 
Villard de fîonnecourt (secolul al XlII-lea) şi tratatul 
militar al lui Guy de Vigevano (începutul secolului al 
XlV-lea) apar asemenea unor jaloane plasate între 
lucrările tehnicienilor greci ai „şcolii de la Alexandria 11 
şi cele ale inginerilor din secolele XV şi XVI. 

încă demult, civilizaţia mediteraneană, devenită, 
după căderea Imperiului roman, civilizaţia occidentală, 
şi-a perfecţionat priceperea manuală. Moara de apă, 
cunoscută din Antichitate, s-a răspîndit între secolul al 
X-lea şi al XHI-lea; moara de vînt, venită fără îndoială 
din Orient, a fost adoptată la sfîrşitul secolului al 
XII-lea. Carul cu roţi şi cormană, potcoava, ameliorarea 
hamului (ham de umăr pentru cai, jug frontal pentru 
boi, înhămatul în şir), introducerea asolamentului tri- 
anual şi, în domeniul arhitecturii, adop'tarea ogivelor 
încrucişate au reprezentat importante victorii ale omu¬ 
lui din Evul Mediu în efortul său'zilnic de disciplinare 
a forţelor naturii. Succesorul său din Renaştere a înain¬ 
tat deci pe o cale trasată cu claritate, dar a avansat cu 
paşi mai iuţi. L-a ajutat în acest demers tehnic admi¬ 
raţia pentru Antichitate,, căci epoca lui Leonardo şi a lui 
Ramelli a regăsit gustul pentru automate şi maşini pe 
care îl cunoscuseră deja inginerii greci din perioada 
elenistică. Punînd astfel accent pe continuitatea progre¬ 
sului tehnic, apare îndemnul de a nu mai dramatiza 
scăderea care. pare a fi'însemnat acest sector al acti¬ 
vităţii umane în veacul care se -întinde de la 1550 la 
1650. Pe deasupra, difuzarea invenţiilor valorează cel 
puţin tot atît cît punerea la punct de procedee şi mecan¬ 
isme noi. Poate că secolul al XlV-dea nu a inventat 
destul, dar a văzut cum se răspîndeşte folosirea prafu¬ 
lui de puşcă. Tot aşa, a fost martor la înmulţirea oro¬ 
logiilor mecanice - dovadă cele .din Rouen (1379), din 
Salisburg (1386) şi din Wells (1392) — ale căror inge¬ 
nioase modificări implicau întinse căutări pe distanţa a 
mai multor generaţii.. 

Invenţiile au nevoie de suportul unui public care 
exercită asupra tehnicienilor o -presiune fertilă. Utiliza¬ 
rea crescîndă a paharului de sticlă, construirea de 
căleşti, înlocuirea progresivă a cufărului cu dulapul, 
obişnuinţa de a se utiliza furculiţe, iată inovaţii ale 
Renaşterii care îşi au explicaţia în ridicarea nivelului de 
viaţă a unei civilizaţii care cîştiga în bogăţie. în privin¬ 
ţa tiparului, pe care China îl cunoştea înaintea Europei, 
a hîrtiei şi a caracterelor mobile pe care tot prima le va' 
fi inventat, acesta răspundea setei unei societăţi care 
aspira să se instruiască şi să-şi ridice nivelul intelectu- 

al. Pentru toate invenţiile s-ar putea stabili corelaţii ase¬ 
mănătoare. 

Renaşterea a fost prea mult caracterizată prin reali¬ 
zările sale estetice, uitîhdu-se că cei /nai mari artişti ai 
ei - Donatello, care a turnat prima statuie ecvestră de 
după Antichitate, Alberţi, care a redactat un celebru 
tratat de arhitectură, Francesco di Giorgio, Leonardo da 
Vinci şi Diirer, pictori şi ingineri cîteşitrei - nu au 
practicat o disjuncţie între artă şi tehnică. Carnetele lui 
Leonardo demonstrează arhiabundent că pentru el, a 
imagina angrenaje, a desena forje, maşini de ţesut ori 
de. dărăcit, a propune tipuri de fortificaţii, a face operă 
de hidrotehnician reprezentau o activitate de înaltă 
ţinută intelectuală. „La începutul secolului al XVI-lea, 
scrie J.U. Nef, imaginaţia ştiinţifică şi imaginaţia artis¬ 
tică erau încă atît de apropiate una de alta, încît puteau 
trece drept părţi ale aceleiaşi inspiraţii." 

In epoca pe care o avem în vedere s-a produs o ve¬ 
ritabilă promovare a tehnicii care trebuie reamplasată, 
împreună cu P. Francastel, în interiorul unei mari miş¬ 
cări ce antrena Occidentul către destine noi. A fost 
amintit adîncul interes acordat de către artişti, începînd 
din secolul al XlV-lea, figurilor feţei, peisajelor, în 
general vieţii cotidiene. Această atenţie mai mare pen¬ 
tru realitatea umilă a însemnat o convertire intelectuală 
de proporţii a elitei care s-a îndepărtat oarecum de 
„lumea esenţelor", pentru a se apleca în faţa „univer¬ 
sului experimental". B. Gille a putut vorbi de o „defor¬ 
mare" a civilizaţiei Renaşterii în direcţia tehnicii care 
s-a transformat într-una din preocupările guvernamen¬ 
tale. Familia Sforza a făcut eforturi pentru a regulariza 
rîul Pad şi a legat Milano de lacul Como prin canalul 
Martesana, construit între 1457- şi 1460. Francisc I a 
făcut apel, în 1541, la italianul Bellarmato pentru a 
reface planul lui Havre pe care primul constructor, 
Guyon Le Roy, îl concepuse prea neglijent. Sixtus 
Quintul (1585-1590) plănuia, în preajma morţii sale, să 
instaleze în Colosseum un atelier pentru prelucrarea 
lînii: revelator proiect al unei mentalităţi noi. 

Consolidarea statului şi creşterea autorităţii sale 
peste teritorii mai întinse decît în era feudală au 
funcţionat în favoarea tehnicii. Guvernele au putut să 
organizeze mai bine spaţiul pe care îl controlau şi au 

dispus de mijloace financiare sporite pentru a finanţa 
lucrările mari şi mai ales pentru a alimenta bugetele 
militare din ce în ce mai umflate. Căci naşterea politi¬ 
cilor de factură tehnică a fost comandată'cu evidenţă 
de dezvoltarea armelor de foc şi de necesitatea de a 
exista apărare împotriva lor. Dar interesul pentru acti¬ 
vităţile concrete şi experimentale a depăşit cercurile 
guvernamentale şi a devenit un fapt de civilizaţie, ate¬ 
stat din secolul al XV-lea, de titlurile de cărţi apărute. 
Frontin, Vitruviu, Vegetius au fost editaţi şi reeditaţi de 
mai multe'ori între 1470 şi 1500. Dar nu numai operele 
din vechime se bucurau de interes. Remarcabilul tratat 
de economie rurală a lui Pietro de Crescenzi, compus 
pe la 1305, a fost tipărit de treisprezece ori între 1471 
şi finele veacului. Din această perioadă mai datează şi 
publicarea De re cedificatoria de Alberti (1485) şi a 
tratatului militar de Valturio, cu un enorm răsunet, 
măcar că autorul lui - un apropiat al familiei Malatesta 
- fusese mai mult literat decît inginer. In secolul al 
XVI-lea, literatura tehnică a acordat un loc cu deose¬ 
bire important metalugiei. Prima lucrare tipărită care se 
ocupa de formarea şi cercetarea zăcămintelor metalifere 
a fost Bergbiichlein (1505). Dar acest tratat a fost eclip¬ 
sat de Agricola cu al său De re metallica, un saxon care 
trăia la Chemnitz şi care a început să lucreze la carte 
mai înainte de 1531. Aceasta, apărută numai în 1556, 
dar celebră de îndată, este pentru noi un inventar al 
cunoştinţelor epocii pentru tot ceea ce are legătură cu 
activitatea minieră şi de prelucrare a metalelor. Acestui 
tratat trebuie să i se alăture De la pirotechnia (1540) al 
lui Biringuccio care era un inginer militar din Sienna şi 
care a studiat cu predilecţie metalurgia metalelor pre¬ 
ţioase, meşteşugul turnării şi fabricării de tunuri. Tipar¬ 
niţa a mai scos şi lucrări referitoare la industria dis¬ 
tilării. Un Liber de arte distillandi de compositis care a 
apărut la Strasbourg în 1512, a fost de cinci ori reedi¬ 
tat în cursul secolului al XVI-lea, a cunoscut o versi¬ 
une engleză (1527) şi două traduceri flamande (1517 şi 
1520). In a doua jumătate a secolului al XVI-lea şi la 
începutul celui următor, interesul pentru maşini a 
devenit un fel de amuzament care explică publicarea a 
foarte numeroase lucrări cu titluri revelatoare de genul 
Teatru de instrumente de Jacques Besson (1578) sau 

Noul teatru de maşini şi de edificii de Zonca (1601). 
Cartea dea mai reprezentativă pentru acest grupueste 
fără îndoială tratatul publicaj/de italianul Ramelli • şî 
intitulat Diferite maşini artificiale. Aici se găseau de-; 
scrise şi ilustrate o sută zece maşini, dintre care unele 
pur teoretice, în vreme ce altele puneau în joc meca¬ 
nisme complicate, fără legătură cu slabul lor randa¬ 
ment. Dar dincolo de această prodigioasă imaginaţie, 
trebuie să se observe atenţia inedită pentru maşină con¬ 
siderată a fi factor de progres. Un tehnician de la 
sfîrşitul secolului al XVI-lea nu s-a sfiit să îi spună 
mecanicii „cea mai nobilă dintre toate artele". 

• 

Aşa stînd lucrurile, cu începere din Renaştere, tehnica 
nu numai că a atras atenţia puterilor publice dar, de- 
acum înainte, a făcut şi parte integrantă din cultură. 
Agricola nu era antreprenor de mine, ci un doctor cul¬ 
tivat. El a fost magistrat principal, consilierul undi prinţ 
şi corespondent de-al lui Erasmusi Despre Leonardo da 
Vinci .se ştie că, solicitînd în 1482 o slujbă la curtea lui 
Ludovic Maurul, s-a prezentat înainte de toate ca tehni¬ 
cian: „Am făcut planuri pentru pasarele tare iscusite... 
Pot să deviez apa din şanţurile unui ■ loc aflat sub 
asediu... Ştiu procedeele care fac să se spargă orice ce¬ 
tate... Ştiu să construiesc bombarde uşor de deplasat... 
galerii şi pasaje întortocheate le pot săpa pe tăcute... 
vehicule acoperite, de neatacat şi sigure, înarmate cu 
tunuri." Pomenind apoi despre ocupaţiile de pe timp de 
pace, Leonardo preciza: „Sunt fii stare să mă măsor cu 
oricare alt arhitect, la fel de bine în construirea de edi¬ 
ficii publice sau private, ori la adusul apei dintr-un loc 
într-altul". Numai după ce şi-a înşirat toate aceste ha¬ 
ruri, pictorul Giocondei adăuga: „Dacă pe de altă parte 
ar fi vorba de pictură sau de lucrări în marmură, metal 
ori argilă, am să fac lucruri care vor rezista comparaţiei 
cu cele ale oricui altuia, oricine ar fi acela." 

Această scrisoare, al cărei original este pierdut, şi 
carnetele marelui florentin au ajutat la crearea unei le¬ 
gende. Pînă în ultimii lui ani, Leonarda a fost aproape 
unanim reprezentat ca un tehnician universal, un genial 
inventator şi un precursor incomparabil. Intr-o lucrare 


174 



recentă se poate citi: „Dacă frunzărim paginile din 
Codex atlanticus şi din diferitele sale tratate, dăm de 
stupefiante proiecte de modernism, de anticipări ameţi¬ 
toare, de intuiţii în domeniul mecanicii care ne fac să 
ne-minunăm. Maşinile unelte, vaporul cu roţi, automo¬ 
bilul, aeroplanul, paraşuta, submarinul, războiul de 
ţesut mecanic, toaţe aceste invenţii modeme şi încă 
altele îşi găsesc o primă schiţă în opera lui Leonardo." 
Lucrările lui B. Gille, ale căror concluzii tocmai le-am 
rezumat mai sus, nu mai permit să se subscrie unor ase¬ 
menea afirmaţii, căci ele l-au replasat pe Leonardo în 
vremea sa. Intr-adevăr, el nu a fost întiiul dintre ingi¬ 
nerii Renaşterii, care se repartizează pe două şcoli, ger¬ 
mană şi italiană. Nu este lipsit de interes a se reaminti 
că termenul „inginer* 11 , folosit pentru prima dată de 
Solomon de Caus la începutul secolului al XVII-lea, a 
desemnat la început pe tehnicianul militar. Or, ingine¬ 
rii din Renaştere au fost înainte de orice specialişti în 
armamentul ofensiv şi defensiv: lucru adevărat mai cu 
seamă despre germani, dar şi despre Leonardo. Ei au 
fost în egală măsură hidrotehnicieni şi arhitecţi. C.u 
toate acestea, italienii au arătat adesea o mai mare curi¬ 
ozitate faţă de confraţii lor germani, de unde şi intere¬ 
sul pe care l-a avut da Vinci pentru toate felurile de 
mecanisme. 

Trei ingineri germani reţin mai ales atenţia între 
, sfîrşitul secolului al XlV-lea şi începutul celui de-al 
XVI-lea: Kyeser, „Anonimul războiului husit“ şi Diirer. 
Bellifortis de Kyeser (1405), care se adresează şefilor 
de armată, expune maşini şi instrumente în general 
cunoscute de multă vreme - noria, şurubul lui Arhi- 
mede, mori de apă şi de vînt, maşini de escaladat. Dar 
în această lucrare, sistemul bielă-manivelă este pentru 
prima dată aplicat unei mori cu braţ dotată cu un volan, 
iar tunurile de mînă apar deja înzestrate cu înălţătoare. 
„Anonimul războiului husit“, care poate fi datat după 
carnetul de note în jurul lui 1430, este şi el un spe¬ 
cialist în probleme militare. Curios din fire, el este, ca 
şi Villard de Honnecourt, un practician deschis către in¬ 
venţiile'ingenioase. In carnet sînt reprezentate numeroa¬ 
se elevatoare, maşini de asalt dar şi noutăţi: maşini de 
găurit lemn sau păinînt, maşină de şlefuit pietre preţi¬ 
oase, cu o primă reprezentare cunoscută.. In privinţa lui 

Diirer, el a fost un tehnician polivalent, interesat în 
aceeaşi măsură de acţiunea acizilor asupra metalelor — 
prima gravură în acvaforte pe care o avem este a lui - 
ca şi de urbanism şi de artă militară. Tratatul său, Arta 
fortificării oraşelor şi fortăreţelor (1527), a marcat o 
dată, drept care i s-a încredinţat construirea de fortifi¬ 
caţii la Niiremberg. 

Şcoala inginerească italiană a fost, în veacurile al 
XV-lea şi al XVI-lea, de o strălucire deosebită şi s-a 
dezvoltat în locuri de marcă ale Renaşterii - precum 
Florenţa şi Roma - pe lîngă prinţi, conducători şi 
mecenaţi, care au înlesnit împrejurul lor ivirea unei noi 
culturi: familia Malatesta la Rimini, Sforza la Milano, 
Montefeltro la Urbino*. O primă generaţie de tehni¬ 
cieni italieni - dintre care mulţi a fost în acelaşi timp 
artişti - începe cu Brunelleschi (1377-1446) şi acoperă 
simţitor primii şaizeci de ani ai secolului al. XV-lea; a 
doua, care o urmează, se revarsă cu generozitate asu¬ 
pra secolului^cal XVI-lea. Brunelleschi nu a fost doar 
arhitectul cupolei de la Santa Maria del Fiore. Vasari 
ne spune că el a făcut tot felul de maşini, mai cu seamă 
pentru sărbători. Mai inventase de asemenea şi un mic 
instrument de optică dînd iluzia de relief. Primei gene¬ 
raţii îi aparţin şi Ghiberti, interesat în tehnica bronzu¬ 
lui, Paolo Uccello şi Piero Della Francesca, specialişti 
în studiile de perspectivă, marele arhitect şi urbanist 
Alberti care a lucrat mai ales la Rimini, medicul 
Fontana care a lăsat o culegere de desene cu maşini 
superioare celor din manuscrisele germane contempo¬ 
rane şi sienezul Taccola, inginer militar, considerat de 



29. ANONIM 
DIN RĂZBOIUL 
HUSIT: 

, MOARĂ CU 
BRAŢ ŞI CU SIS¬ 
TEM BIELĂ-MA- 
NIVELĂ 
(După B. Gille, 
Ies Ingenieurs de 
la Renaissance.) 

30. FRANCESCO 
DI GIORGIO: 
MAŞINĂ AUTO¬ 
MOBILĂ 
(După B. Gille, 
ibid.) 


contemporanii săi un nou Arhimede şi care pare a fi 
fost cunoscător al tuturor sistemelor mecanice folosite 
pe vremea sa. A doua generaţie cuprinde în special 
arhitecţii din familia San Gallo, cărora li se datorează 
fortăreţele din Ostia şi din Civitacastellana, precum şi 
celebrele fîntîni Orvieto, Sanmicheli, unul din primii 
maeştri ai fortificaţiei de bastioane, Michelangelo în¬ 
suşi, însărcinat să apere Florenţa în 1529, şi care a con¬ 
struit, treizeci de ani mai tîrziu, Porta Pia din Roma, 
dar mai cu seamă Francesco di Giorgio şi Leonardo da 
Vinci. Sienezul Francesco di Giorgio Martini* (1439-- 
1502) şi-a început cariera la Turin, la Roma şi în oraşul 
lui natal ca pictor, sculptor şi arhitect. Dar abia la 
Urbino, între 1477 şi 1486, şi-a dat măsura talentului 
construind fortăreţe, terminînd probabil palatul ducal şi 
redactînd pentru protectorul său un Tratat de arhitec¬ 
tură civilă fi militară care a fost celebru în epocă, chiar 
dacă nu s-a publicat, şi atunci incomplet, decît în seco¬ 
lul al XlX-lea. Printre inovaţiile care figurează în 
această lucrare, se găsesc mori de vînt cu acoperiş tur¬ 
nant, prima indicaţie cunoscută asupra conductelor for¬ 
ţate, turbina hidraulică ce a făcut gloria lui Leonardo, 
un regulator cu bule, formulă pe care o va relua Watt 
trei secole mai încolo şi care permitea să nu fie afectat 
prea tare volantul unui sistem bielă-manivelă. Frances¬ 
co di Giorgio s-a preocupat de studierea transmiterii 
mişcării în planuri diferite, graţie roţilor dinţate şi lan¬ 
ternelor; el a pus la punct un mecanism permiţînd va¬ 
riaţiile de viteză şi a perfecţionat ciocanul de bătut pi- 

Ioni. Tratatul său mai conţine desene de pOmpe aspiro- 
respingătoare, maşini de ridicat şi de care „automobile" 
cărora se străduia să le ataşeze roţi direcţionale şi 
motrice. Forţa umană care acţiona asupra cabestanelor 
constituia bineînţeles motorul acestor „automobile". 

Francesco di Giorgib a exercitat o profundă influ¬ 
enţă nu numai asupra celor din familia San Gallo, dar 
şi asupra lui Leonardo care acum nu mai poate fi repre¬ 
zentat ca un izolat. Marele florentin se inserează unui 
mediu şi unei. tradiţii; el a fost unul dintre artiştii tehni¬ 
cieni din Renaştere i- unul pe care,, este adevărat, o 
curiozitate mai vastă a spiritului, „o curiozitate aproape 
maladivă l-a făcut nestatornic" (B, Gille). Acumulînd în 
atelierul lui Verrocchio* solide cunoştinţe practice şi 
frecventînd apoi elita intelectuală din Milano, Leonardo 
nu a fost nici un autodidact, nici un „om fără carte". 
Nu a trecut prin universităţi, dar a avut formaţia obiş¬ 
nuită a inginerilor epocii care asociau abilitatea meşte¬ 
şugului manual cu o cultură adevărată. îi citise pe 
Frontin şi Vegetius, studiase îndeaproape De re militari 
de Valturio, şi cu certitudine că a folosit lucrările lui 
Alberti, Taccola şi Francesco di Giorgio. Frecventase 
matematicieni, în particular călugărul Luca Pacioli, dis¬ 
cipol al lui Piero Della Francesca, matematicieni Gare 
l-au incitat în perfecţionarea tehnicii prin intermediul 
matematicii. » 

Leonardo nu a fost un geniu inventiv, iar cercetarea 
sa nu a fost universală. Ca tehnician, pare acum mai 
puţin ieşit din comun, cînd i se cunosc mai bine pre¬ 
decesorii. Ştiinţa sa din domeniul militar „nu era în 
avans faţă de cea a vremii sale" (K. Clark). înălţătoa¬ 
rele pentru piesele de artilerie, orgile, tunurile cu mai 
multe ţb vi erau cunoscute înainte de el şî apăruseră deja 
în Bellifortis de Kyeser. „Carele de asalt" sînt, minus 
unele detalii, cele desenate de predecesorii săi. Maşinile 
de căţărat îşi au obîrşia în Antichitatea timpurie. Stu¬ 
diile de armament naval provin mai’ ales de la Frănces- 
co di Giorgio, iar corabia cu roţi prevăzută cu planşee 
laterale acţionate de manivele este probabil de origine 
romană. Şi dacă este drept că în materie de fortificaţii 
cercetările succesive ale lui Leonardo l-au condus la 
micşorarea progresivă a zidurilor şi la adaptarea for¬ 
melor cu bastioane care impunea folosirea crescîndă a 

31. LEONARDO 
DA VINCI: 

CAR DE 
RĂZBOI 
(După B. Gille, 
ibid.j 

artileriei, este vorba aici de o tendinţă care era generală 
în epocă. Ca arhitect şi umanist, Da Vinci nu pare a fi 
fost superior nici lui Alberti, nici lui Bramante, iar 
materialul de construcţie pe care l-a reprezentat în car¬ 
netele sale, macarale duble, aparate cu şurub fără sfîrşit 
sau cu cremalieră pentru ridicat coloane, figurează deja 
în tratatul lui Francesco di Giorgio. Dacă inginerul 
sienez a fost un specialist în chestiuni miliare, Leonar- 
do a fost, dimpotrivă, mai degrabă hidrotehnician; a 
lucrat pentru familia Sforza la asanarea regiunii Vige- 
Vano şi i-a propus acestuia să amenajeze cursul Addei; 
în plus, a întocmit un proiect de regularizare a rîului 
4mo şi, un moment, s-a gîndit a fi în situaţia de a ame¬ 
liora mlaştinile Pontins. Desenele sale demonstrează un 
studiu aprofundat de aparate necesare săpării de canale, 
dar care nu par să fi fost de-a dreptul originale. In 
materie de pompe, nu a inovat, iar crochiurile de ecluze 
cu. porţi mobile figurau deja în tratatul lui Alberti. 

• 

Asemenea altor ingineri din Renaştere, Leonardo era 
pasionat de mecanică şi a desenat o mulţime de maşini. 
Carnetele sale ni-1 arată încercînd să amelioreze sis¬ 
temul bielă-manivelă, utilizîhd frecvent cricuri, imag- 
inînd un lanţ articulat, interesîndu.-se de prelucrarea 
mecanică a metalului. El desenează laminoare, ciocane 
hidraulice, maşini de trefilat, de făcut şuruburi, de şle¬ 
fuit suprafaţa oglinzilor. încearcă să facă mai automat¬ 
ice vîrtelniţa cu aripioare, filatura de mătase, războiul 
de ţesut lînă, lînă pentru postavuri şi berete de lînă. Dar 
nu trebuie exagerate nici noutatea, nici caracterul prac¬ 
tic al'acestor mecanisme. Ciocanul hidraulic exista încă 
din secolul al XlII-lea; vîrtelniţa nu mai poate fi acum 
atribuită lui Leonardo; războiul lui de ţesut conţine 

32. LEONARDO DA 
VINCI: MAŞINA DE TĂIAT 
BONETELE 
(După B. Gille, ibicl.) 
Boneta de lînă este aşezată 
pe o formă pivotantă şi 
care se învîrteşte, în timp 
ce foarfecele se deschid şi 
se închid alternativ. 


multe neclarităţi. In orologiul mecanic cu sonerie pe 
care l-a lăsat într-un desen, este copiat orologiul imagi¬ 
nat de Francesco di Giorgio. Acesta din urmă descri¬ 
sese un „automobil" mai bine conceput decît cel al 
inginerului florentin căruia pe nedrept de altfei i s-a 
atribuit paternitatea scafandrului şi a submarinului, cită 
vreme încă din Antichitate se concepuseră - pe hîrtie - 
aparate destinate explorării fundurilor marine. In defi¬ 
nitiv, ce este cu „maşina zburătoare" a lui Leonardo, 




33. LEONARDO DA VINCI: LEONARDO DA VINCI: 

ARIPĂ BATANTĂ PENTRU CRIC 

O MAŞINĂ ZBURĂTOARE 

(După B. Gille, ibid.) 

despre care s-a vorbit atît şi cu privire la care a făcut 
mai multe crochiuri eşalonate între 1483 şi 1499? El a 
studiat mai întîi zborul păsărilor, a încercat apoi să 
schiţeze o teorie a zborului şi la sfîrşit a căutat să-şi 
conceapă maşina. Argumentul său fundamental era 
următorul: pasărea este o fiinţă a cărei putere este exce¬ 
sivă, căci o mişcare uşoară din aripi îi este'suficientă 
pentru a o menţine în aer; se poate Vedea cum un şoim 
transportă o raţă, iar o acvilă ridică un iepure. Cu sigu¬ 
ranţă că muşchii şi nervii omului, ca echipament pen¬ 
tru zbor, sînt mai puţin puternici decît ai păsării. Dar şi 
omul posedă o forţă arhisuficientă din care ar putea uti¬ 
liza excesul pentru a se ridica în zbor. I s-au calculat 
nişte’ aripi a 'căror anvergură, cum este cazul pelicanu¬ 
lui, ar' reprezenta rădăcina pătrată a greutăţii sale. 
Leonardo şi-a plasat pilotul pe rînd, culcat, apoi stînd 
în picioare, cu două perechi de aripi, după înfăţişarea 
celor de liliac, acţionate cu mîinile şi cu picioarele. 
Apoi, după ce a măsurat mai bine limitele puterii mus¬ 
culare umane, a imaginat la sfîrşit un sistem complicat 
utilizînd acţiunea a două resorturi cu arcuri ce ar fi ridi¬ 
cat şi coborît aripile prin intermediul unor scripeţi. în 
fapt, Leonardo s-a înşelat şi cu privire la zborul păsă¬ 
rilor pe care numai fotografia a putut să-l studieze co¬ 
respunzător, şi cu privire la forţa pe care o poate apli¬ 
ca un om braţelor şi picioarelor. Aceasta nu depăşeşte 
20 pînă la 25% din greutatea sa totală, în timp ce îrt 
cazul păsării proporţia se apropie de 50%. Peste toate, 
cum ar fi putut să ştie Leonardo diferenţele de meta¬ 
bolism dintre om şi pasăre? 

Măreţia tehnicianului Leonardo rezidă mai puţin în 
„invenţiile" sale, cît în curiozitatea minţii sale şi în me¬ 
todă. între inginerii vremii, a fost cel dintîi care s-a 
ocupat de industria textilă şi a căutat să îi mecanizeze 
mai mult operaţiunile obişnuite. Desenele consacrate 
acestei ramuri a activităţii omeneşti sînt printre cele 
mai bune, studiile pentru maşini de dărăcit şi de tuns, 
printre cele mai originale şi mai bine concepute din 
carnete. Leonardo a depăşit în mod constant cadrele 
unei meserii particulare - artizanal sau artistic - şi a 
făcut operă de tehnolog. Pasionîndu-se ca atare de me¬ 
canică, a acordat o atenţie specială problemei angrena¬ 
jelor, căutînd să le facă mai solide şi mai ordonate (să 

nu uităm că cel mai adesea erau făcute încă din lemn), 
desenîndu-le conice şi helicoidale. Francesco di 
Giorgio nu atacase într-un mod la fel de sistematic o 
problemă precisă de tehnică mecanică. Angrenajele 
erau utilizabile în industrii multiple. Perfecţionîndu-le, 
Leonardo putea să facă ansamblul producţiei industri¬ 
ale să progreseze. La fel, în calitate de arhitect şi hidro- 
tehnician, ă căutat, prin conjugarea de observaţii rigu¬ 
roase şi date cif rice, să obţină cunoştinţe generale apli¬ 
cabile în diversitatea cazurilor respective. A studiat 
apariţia crăpăturilor, cauzele care provoacă prăbuşirea 
zidurilor, a depus eforturi să calculeze rezistenţa grin¬ 
zilor pătrate-şi cilindrice, libere sau încastrate şi repar¬ 
tiţia sarcinii pe care o poate suporta un arc, a căutat să 
dea cele mai bune formule matematice cupolelor şi sis¬ 
temelor de bolţi. Leonardo preconizase să scrie un 
tratat despre apă, rămas în proiect, ca multe dintre 
intenţiile sale, dar notaţiile pe care le-a lăsat cu privire 
la hidraulică sînt importante. A abordat cu precădere 
trei probleme: formarea albiilor rîurilor, studiul vîrte- 
jelor şi cel al mişcării apei. A ajuns la concluzii perti¬ 
nente despre tinereţea mai mare sau mai mică a unui 
fluviu în funcţie de rapiditatea cursului şi de adîncimea 
albiei. Dacă a ignorat posibilitatea de uzură prin acţi¬ 
unea rocilor, a înţeles în schimb că un curent este mai 
rapid în centrul rîului decît la maluri şi a ajuns chiar să 
distingă, graţie experienţelor de coloraţie, diferitelor 
filete ale unei căderi de apă, 

Limitele inginerului Leonardo sînt evidente. A fost 
lipsit de un limbaj adecvat - una din marile insuficienţe 
ale Renaşterii - şi de instrumente de măsură. O dată cu 
el tehnica nu mai este activitate de artizan şi depăşeşte 
empirismul. Metoda lui este: întîi observă, apoi recon¬ 
stituie în experienţă datul natural, nemaipăstrînd de aici 
-decît elementele esenţiale şi în încheiere ajunge la o 
.proporţie cu caracter general. Aşa stînd lucrurile, se 
ridică peste inginerii vremii sale, căci resimte nevoia de 
a raţionaliza, de a accede la teorie şi la abstracţiune. 

• 

Cazul lui Leonardo luminează o întreagă panoramă 
istorică: în vremea Renaşterii civilizaţia tehnică a tre- 

BRUNELLESCHI: 
CUPOLA DE LA 
SANTA MARI A 
DEL FIORE 
(După 

La Renaissance 
italienne 
în La 

Documentation 

photographique.) 


cut de un palier. Un fapt simptomatic este că legislaţia 
brevetelor de invenţie s-a dezvoltat începînd de la 
sfîrşitul secolului al XV-lea, şi, începînd cu secolul al 
XVI-lea, au apărut brevete imperiale cu valabilitatea pe 
întreg imperiul. S-ar putea produce o lungă listă 'cu 
realizări spectaculoase ale vremii. Intre 1391 şi 1398 a 
fost săpat un canal care, prin legarea Elbei cu Lauen- 
burgul, a permis în premieră să se treacă peste o linie 
de partaj între cele două bazine ale Balticii şi Mării 
Nordului. In 1455, la Bologna, arhitectul Aristotele 
Fioravanti a deplasat cu 18 metri un tum de biserică 
greu de 407 tone. .Şase ani mai tîrziu, era terminată 
lanterna care stă pe cupola catedralei din Florenţa. La 
această dată, Brunelleschi nu mai exista. El îşi stflpefi- 
ase contemporanii cînd a ridicat, din 1420 pînă la 1436, 
această cupolă ortogonală cu dublu tambur al cărui 
diametru interior (43 m) este inferior cu 40 Cm celui al 
rotondei panteonului lui Agrippa, dar pe care îl depă¬ 
şeşte în înălţime cu aproape 70 m (114 m elevaţie tota¬ 
lă la Florenţa, 145 m la Roma). Florentinii au urmărit 
cu uimire şi nt) fără nelinişte - Ghiberti credea într-o 
inevitabilă surpare a acestei bolţi lipsite de bază - 
înălţarea uriaşei cupole fără eşafodaj exterior, contra¬ 
forturi, nici arcuri butante. Forma ovală supraînălţată 
adoptată de Brunelleschi permitea construirea prin stra- 








turi succesive, inelele intrînd upele într-altele. Cele 
două calote acoperitoare şi susţinătoare sînt legate între 
ele prin nervuri meridiane din cărămidă iar coca inte¬ 
rioară este prinsă în cercuri printr-un lanţ format din 
grinzi de lemn legate prin benzi de fier. Cupola de la 
Sfîntul Petru din Roma — neterminată decît în 1590 
sfera metalică terminală fiind pusă trei ani mai tîrziu, 
nu aduce un progres important faţă de cea din Florenţa. 
In consecinţă, Michelangelo declarase în legătură cu 
domul de la Santa Maria del Fiore: „E greu să faci la 
fel de bine; să faci mai bine, peste putinţă. 11 Cupola de 
la Sfîntul Petru are un diametru inferior cu un metru 
celui calculat de Brunelleschi. Cu un profil mai puţin 
ascuţit, aceasta nu a putut fi construită în gol şi a fost 
nevoie de arce pentru a clădi cel puţin nervurile meridi¬ 
ane. In schimb, edificiul are pînă la vîrf 145 m şi este 
de înţeles uluiala romanilor cînd, la 18 noiembrie 1593, 
s-a aşezat o cruce aurită deasupra enormei sfere meta¬ 
lice (în stare să susţină şaisprezece persoane) de pe 
lanternă. Toate clopotele din oraş au bătut, în timp ce 
turnurile de la -Sânt Angelo bubuiau. Era desăvîrşirea 
unei grandioase realizări. Deja cu cîţiva ani înainte - în 
1586 -, locuitorii din oraşul papilor putuseră asista la 
o altă izbîndă tehnică, atunci cînd arhitectul lombard 
Domenico Fontana înălţase, în piaţa Sfîntul Petru, obe¬ 
liscul ce se vede astăzi, înalt de 22,25 m şi cîntărind 
326 tone. Fusese nevoie să se folosească 800 de sala¬ 
hori, 150 de cai şi foarte multe maşini de ridicat. 

Vremea Renaşterii a văzut deschiderea şi închiderea 
multor altor lucrări remarcabile. Vom mai reţine încă 
două dintre acestea cu titlu de exemple. La porunca lui 
Ludovic al Xl-lea, a fost săpat un tunel înalt de 2,05 m, 
lat de 2,47 m - permitea trecerea caturilor - şi lung de 
72 m, la 2 400 m altitudine, sub muntele Viso, între 
1478 şi 1480, ca să se facă legătura între Dauphine şi 
domeniul Saluces. Această breşă în Alpi a fost un eve¬ 
niment. Către mijlocul veacului al XVI-lea, pentru a 
uşura irigaţia în sudul Spaniei, s-a construit la Almansa 
un mare baraj din zidărie care mai stă încă în picioare. 
Are 20,69 m înălţime, 89 m lungime şi formează un 
rezervor pătrat cu latura de 1 500 m. Adîncimea sa ori¬ 
ginară - căci acum s-a colmatat - atingea 80 m. Mai 
mult decît aceste enumerări importă progresele tehnice 

esenţiale şi în special trei invenţii majore făcute încă de 
la sfîrşitul secolului al XlV-lea: avantrenul mobil, fur¬ 
nalul şi sistemul bielă-manivelă. Prima a facilitat trans¬ 
porturile terestre, a doua a permis fabricarea fontei din 
fier şi dezvoltarea metalurgiei, a treia, prin care deve¬ 
nea posibilă transformarea mişcării rectilinii alternative 
de du-te-vino în mişcare circulară continuă şi reciproc, 
a fost cea mai importantă achiziţie tehnică a perioadei 
noastre. Aceasta a dat maşinismului, în diferitele ramuri 
ale activităţii umane, un avînt remarcabil, căci de atunci 
înainte a devenit cu putinţă perfecţionarea strungurilor 
pentru prelucrarea lemnului şi metalelor, perfecţionarea 
vîrtelniţei şi fabricarea pompelor aspiro-respingătoare. 

• 

Un car ce figurează pe sigiliul lui Francesco de 
Carrara, la sfîrşitul veacului al XlV-lea, pare întocmai 
prima reprezentare a unei maşini prevăzute cu avantren 
mobil. Dar invenţia aceasta s-a răspîndit cu încetineală, 
fiindcă a trebuit să se aştepte aproape un secol - 1470 
- pentru a i se descoperi o a doua imagine în cartea de 
rugăciuni a familiei Wolfegg. Realizarea practică a 
acestui mecanism s-a dovedit a fi delicată. Asasinarea 
lui Henric al IV-lea a fost înlesnită de faptul că vehi- 
colul său nu avea avantren mobil şi întorcea cu greuta¬ 
te. In schimb, încă de la începutul secolului al XVI-lea, 
artileria părea a fi adoptat acest mecanism care făcea 
mult mai uşor de transportat tunurile. Se perfecţiona de 
asemenea suspensia în epoca Renaşterii, dat fiind că 
zdruncinăturile drumurilor erau dezagreabile nu numai 
pentru persoane, dar şi periculoase pentru maşinile pe 
care le dislocau. La început, către sfîrşitul secolului al 
XlV-lea, s-a imaginat suspendarea caroseriilor de la 
„care" cu lanţuri sau chingi. Apoi, către mijlocul veacu¬ 
lui al XVI-lea, lanţurile şi chingile au început să nu mai 
fi ataşate măşjnilor, ci resorturilor aşezate pe cadru. 
Aceste inovaţii nu au fost adoptate nici ele decît cu în¬ 
cetul. Vehiculul lui Henric al IV-lea nu avea la data 
morţii suspensie. Cu toate acestea, cei mai buni ingineri 
nu încetaseră să studieze aceste probleme, iar Leonardo 
da Vinci a imaginat înaintea lui Cardan suspensia care 
poartă numele acestuia din urmă şi care este compusă 

din două cercuri concentrice cu pivoţi care formează un 
unghi drept. Roţile vehiculelor au evoluat şi acestea. 
Roţile cu spiţe au înlocuit progresiv roţile pline şi, dună 
1550, a început aplicarea bandajelor navlosite la cald 
care au înlocuit plăcile perioadei precedente. Din Anti¬ 
chitate, roţile erau fixate pe osie, care se învîrtea simul¬ 
tan. Începînd din secolul al XVI-lea, s-a folosit roata 
independentă. Funcţionarea roţilor a fost îmbunătăţită 
printr-un dispozitiv prin care se dă spiţelor o anumită 
înclinare spre exterior în raport cu axul roţii. Rezistenţa 
la şocuri şi la tensiunile transversale a fost astfel 
întărită, iar stabilitatea vehiculului, ameliorată. Dispo¬ 
zitivul - numit „escuage“ - ar fi fost inventat de Galiot, 



35'. VEHICUL CU SUSPENSIE DE CÂRD AN DE BRÂNCA 
(SECOLUL XVI) 

(după U. Eco fi G. B. Zorzoli, 

Histoire illustree des inventions.j 
Acest car nu este prevăzut cu o suspensie veritabilă, căci nu 
este echipat cu resorturi din lame amortizînd focuri, dar 
pasagerul rămîne permanent într-un plan orizontal datorită 
unui sistem a cărui invenţie a fast atribuită lui Jerome Cardan. 
Pe fasiul unit cu roţile, se articulează un ax transversal (A-D) 
permiţînd unui prim cadru o mifcare de oscilaţie înai'nte-îna- 
poi. Un al doilea cadru, în interiorul celui dinţii, poate oscila 
lateral graţie unui ax longitudinal (E-F) sprijinit pe primul 
cadru. Combinaţia acestor două mifcări perpendiculare per¬ 
mite planfeului care constituie fundul celui de-al doilea cadru 
să rămînă orizontal cu singura condiţie ca centrul de gravi¬ 
taţie al pasagerului să fie situat mai jos decît planul axelor. 

mare maestru al artileriei franceze sub Ludovic al 
Xl-lea şi Carol al VUI-lea. Aceste îmbunătăţiri diverse, 
laolaltă cu creşterea luxului, explică succesul în 
creştere al „poştalioanelor“ sau caleştilor, mai ales în a 
doua jumătate a veacului al XVI-lea. Primele datează 
din secolul al XV-lea şi ar fi fost utilizate de Isabela 
de Bavaria la Paris, în 1433, şi de Frederic al IlI-lea la 
Frankfurt în 1474. însă la Paris, sub Francisc I, erau 
încă rare. în schimb, un document fiscal dă la iveală că 
Roma număra, în 1594, 883 de poştalioane împărţite la 
675 de proprietari; ambasadorul Spaniei avea şase. 
Patru ani mai tîrziu, la curtea Franţei a fost văzută pen¬ 
tru prima dată o caleaşcă prevăzută cu geamuri, aşa 
cum existau în Italia de cîtva timp. 

Circulaţia unor astfel de vehicule în afara oraşelor 
rămînea totuşi anevoioasă din pricină că multă vreme 
traseele din Europa nu au fost, după formula lui 
R. Allix, „decît o suită de tronsoane mai mult sau mai 
puţin sinuoase şi rău unite, dînd în drumuri vicinale şi 
cîteodată în simple cărări de ţară". Pe cînd admira, 
lîngă Fossombrone, vestigiile încă vizibile ale vechii 
via Flaminia, Montaigne scria: „Pavajul gros ... este în¬ 
gropat în cea mai mare parte... Drumul lor care avea 
patruzeci de picioare lărgime nu are mai mult de 
patru." Şi totuşi, circulaţia a crescut cu certitudine pe 
drumurile europene după ce trecătorile din Alpi fuse¬ 
seră deschise pentru comerţul pe scară largă - o. des¬ 
chidere care s-a situat între sfârşitul veacului al XH-lea 
şi începutul celui de-al XlV-lea. Călători şi caravane de 
neguţători au făcut din platoul helvet o mare întîlnire 
pentru schimburile din Europa şi au asigurat prosperi¬ 
tatea iarmaroacelor din Champagne, au uşurat sosirea la 
Avignon, prin Durance, a numeroşi italieni şi au legat 
strîns îndemînatica Germanie de Sud cu activa Italie de 
Nord. Datorită căilor montane, bancheri, neguţători şi 
artiki au creat la nord de Alpi o întreagă lume 
„plămădită din romanitate şi italienitate" şi „o a doua 
Italie, cea de la Augsburg, Ulm, Ravensburg, şi chiar 
Niiremberg" (F. Braudel). Crearea serviciilor poştale 
regulate, în a doua jumătate a veacului al XVI-lea, 
organizarea de mesagerii în veacul următor, nu au în- 
tîrziat să întărescă rolul conducător al căilor terestre. 
Acestea rămîneau totuşi o practică dificilă. Ori de cîte 

ori era posibil se recurgea, chiar în interiorul continen¬ 
tului, la calea fluvială. „Carizeele" englezeşti care, pe 
la 1550, prin Ţările de Jos, ajungeau la Veneţia sau al 
Ancona, o luau pe Rin sau Pad. Un fluviu atît de 
insignifiant precum Tibrul de azi era infinit mai utilizat 
decît în prezent. Un specialist patentat al drumurilor pe 
uscat, şeful poştelor de la Genova la Roma, scria în 
1564: „Dacă Roma nu ar avea fluviul ei, în trei zile ar 
muri de foame.“ 


• 

în Renaştere, progresele navigaţiei au fost cu mult mai 
importante decît cele ale circulaţiei terestre fiindcă 
marile călătorii geografice şi stabilirea de relaţii regu¬ 
late cu America şi cu Extremul Orient s-au numărat 
printre faptele majore ale vremii. într-adevăr, contem¬ 
poranii lui Cristofor Columb şi ai lui Magellan au be¬ 
neficiat de un capital de invenţii şi de ameliorări di¬ 
verse care se acumulaseră cu încetul de-a lungul timpu¬ 
lui. Vechea ancoră în U care exercita o presiune prea 
puternică asupra fundului fusese înlocuită, încă din vre¬ 
mea tapiseriei de la Bayeux, prin ancora cu braţ scur¬ 
tat. Începînd cu veacul al XlII-leă, se răspîndise treptat 
folosirea cîrmei de chilă, fixată la pupa, în balamale şi 
afundată chiar sub suprafaţa apei. Mai uşor de mane¬ 
vrat decît ramele laterale de odinioară, aceasta permitea 
schimbări iuţi ale direcţiei şi făcea cu putinţă manevra¬ 
rea completă, adică şi navigarea contra vîntului. Busola 
(din buxula, lădiţă din merişor), alcătuită diritr-un ac 
magnetizat care se roteşte pe roza vînturilor, era deja 
în uz la începutul secolului al XIV-lea. Arabii posedau 
de mult timp astrolabul şi cvadrantul - un sfert de 
astrolab prevăzut cu un fir de plumb -, de care se 
foloseau pe uscat, şi îi învăţaseră şi pe occidentali cum 
să le întrebuinţeze. Veacul al XIV-lea a văzut cum luau 
amploare portulanele, hărţi în care numele porturilor 
scrise perpendicular pe coastă precizează configuraţia 
regiunilor maritime. în 1354, Petru al IV-lea de Aragon 
a recomandat căpitanilor de pe vasele sale să se apro¬ 
vizioneze cu două hărţi marinăreşti, iar în 1375, Carol 
al V-lea* a pus în vigoare un portulan celebru la care 
şi-au adus contribuţia catalanii, căci şcolile de carto- 

grafie din Catalonia şi Mallorca erau pe atunci cele mai 
reputate din Europa. Chiar dacă portulanele se adresau 
unor marinari care mai practicau cabotajul, dincolo de 
veacul al XHI-lea, corăbiile s-au aventurat în incursiuni 
din ce în ce mai îndrăzneţe. O etapă importantă din is¬ 
toria economică a Europei s-a produs de pe la anul 
1300, cînd marile corăbii - „caraques" - şi micile 
„galees" mediteraniene au întreprins călătorii regulate 
către Bruges, în vreme ce vasele denumite „coques“ din 
golful Gasconiei vizitau în număr sporit porturile mării 
interioare. Relaţiile devenite intense dintre marinarii de 
pe ţărmurile atlantice şi marinarii meridionali explică în 
particular transformările corăbiilor şi evoluţia lor către 
tipuri comune pentru toate flotele europene. Dar trece¬ 
rile de la o formă la alta s-au produs de o manieră 
aproape insesizabilă. Acelaşi nume acoperea cu certitu¬ 
dine nave de concepţii destul de diferite şi de aici, 
discuţiile fără de sfîrşit care s-au iscat în zilele noastre 
asupra diverselor categorii de nave mari. 

„Nordicii" obişnuiau să construiască mai întîi coca 
şi apoi structura interioară a corăbiilor - metodă care nu 
îngăduia să se pună în construcţie corăbii mari. In plus, 
aceştia făceau bordajul din scînduri îmbucate în maniera 
ţiglelor pe un acoperiş. In decursul veacului al XV-lea, 
au abandonat aceste practici preluate de la vikingi şi 
saxoni în favoarea celor ale mediteranienilor care con¬ 
struiau structura navei înainte de cocă, iar pe aceasta din 
urmă o alcătuiau din scînduri unite în aşa fel încît să se 
obţină'o curbură continuă (bordaje cu borduri libere). Pe 
de altă parte, „volierul" atlantic deţinea, o dată cu vea¬ 
cul al XV-lea, un loc privilegiat în comerţul occiden¬ 
talilor, inclusiv în relaţiile cu ţările din Mediterana ori¬ 
entală. F.C. Lane a putut identifica 756 de voiaje ale 
marilor corăbii veneţiene între 1404 şi 1433. 425 au fost 
fădute de „galees" şi 331 de „naves“. Această ultimă ci¬ 
fră mărturiseşte cum un oraş esenţialmente meditera¬ 
nean adoptase .deja în mare măsură corabia septentrio¬ 
nală, propulsată doar de vînt şi a cărei siluetă era mult 
mai greoaie decît a galerei. Un fapt curios: 285 de nave 
şi 102 galere s-au îndreptat către Siria, 107 galere şi 18 
nave, către Atlantic. Era de aşteptat să se întîmple, în 
ambele cazuri, invers. Multă vreme, „cojile" nordice nu 
aveau decît un catarg. Dar folosirea a trei catarge, 

începînd cu 1430 aproximativ, au redat corăbiei europe¬ 
ne silueta pe care ne-au făcut-o familiară vitralii şi ma¬ 
nuscrise. Aceasta avea flancuri pline şi coaste marcate;' 
vuta se continua către partea din spate cu un profil 
foarte rotunjit. O stinghie sprijinea extremitatea elegantă 
a pupei, un fel de cutie pusă pe cocă ce încă nu se 
potrivea corăbiei. Extremitatea anterioară (castelul) era 
alcătuită dintr-o platformă triunghiulară cu cioc fără 
susţinere directă (înaintare „en carraque 11 ). 

în documentele sfîrşitului de secol XV şi de la 
începutul celui de-al XVI-lea corăbiile sînt adesea greu 
de distins în raport cu caravelele şi se pare că uneori 
cei doi termeni fuseseră folosiţi fără alegere, din pricină 
că cele. două tipuri de corăbii evoluaseră pînă la o 
asemănare din re în ce mai mare. Originile caravelei 
sînt imposibil de precizat, însă corabia a fost pusă la 
punct de către portughezi care, din 1420, au coborît din 
ce în ce mai departe în lungul coastelor Africii. Pînă 
prin dreptul Canarelor, velierele nordice pătrate erau de 
ajuns şi pentru a împinge către sud şi pentr a le rea¬ 
duce în Europa cu condiţia să se deplaseze mai spre 
vest în căutarea vînturilor şi curenţilor orientaţi spre 
nord-est. Căci dincolo de capul Bojador, întoarcerea 
devenea dificilă, pînzele neutilizînd decît vînturile por- 



(clupă l’Histoire generale des techniques.) 

37. DESCOPERIREA AZORELOR 
flbjdj 


tante, iar alizeul suflînd !n această zonă spre sud-vest. 
Pe de altă parte, odată trecut Ecuatorul, înaintarea de-a 
lungul coastei se dovedea imposibilă pentru corăbiile 
incapabile să navigheze contra vîntului, dat fiind mai 
cu seamă alizeul austral care este orientat sud-est-nord- 
vest. Or, de foarte multă vreme se utiliza pînza tri¬ 
unghiulară, zisă latină, mai manevrabilă decît pînza 
pătrată şi care îngăduie să se tragă folos de pe unna 
tuturor schimbărilor de direcţie ale vîntului. Portughezii 
au adoptat această pînză pentru navigaţie în larg pe 
măsură ce au cizelat oarecum coca nordică spre a se 
putea rezista mai bine derivei. Astfel, şi-a făcut apariţia 
cu două şi apoi cu trei catarge, o corabie bună la drum, 
dar cu o încărcătură rareori mai mare de 150 t, în stare 
să ţină drumul cu vîntul în faţă. Caravela a fost prin 
excelenţă instrumentul explorării portugheze, căci cu 
două astfel de corăbii, Bartolomeu Diaz a depăşit capul 
Bunei Speranţe. Marinarii care înainte vreme aveau 
temeri cu întoarcerea acasă şi-au aflat liniştea. Cu toate 
că avantajele caravelei au fost mai ales psihologice, 
pentru că pînzele latine erau neputincioase în faţa cu- 

renţilor care, la sud de Ecuador, frînează înaintarea 
de-a lungul ţărmurilor africane cînd deplasarea se face 
înspre capul Bunei Speranţe. Tocmai de aceea, după un ■ 
prim eşec, în 1486, Bartolomeu Diaz a evitat anul ur¬ 
mător curenţii de coastă şi a mers să caute înspre sud- 
vest, în zona paralelei australe de 40° vînturile prielnice 
care i-au permis continuarea drumului spre est şi ocolul 
Africii. Tot de aceea, nici Vasco da Gama nu s-a folosit 
de caravele pentru călătoria sa din' 1497-1499, ci de 
corăbii mai mari, căci ruta descoperită în mod empiric 
de Dias se găsea în întregime sub vînturi portante. O 
remarcă de acelaşi ordin este valabilă şi pentru prima 
călătorie a lui Columb. Acesta studiase în Portugalia şi 
la Madeira regimul vînturilor între paralele de 25° şi 
35° şi ştia că dacă se navighează spre vest, graţie 
alizeelor, întoarcerea în Europa trebuie să se producă 
pe o rută mai septentrională spre a se putea beneficia 
de vînturi portante. Santa Maria era o corabie de negoţ 
cu majoritatea pînzelor pătrate, care era concepută pen¬ 
tru înaintarea cu vînt din spate. In schimb, Ninia avea 
la origine echipament de caravelă cu trei pînze latine. 



38. CORABIA SANTA MARIA A LUI COLUMB: PÎNZELE 
SÎNT CALCULATE ÎNDEOSEBI PENTRU VÎNTURILE 
PORTANTE 
ţlbid.j 

39. TRANSFORMAREA CORĂBIEI NINA DUPĂ ESC ALA 
DIN CANARE 

Or simptomatic era că amiralul pusese să fie modificată 
în Canare una din pînzele triunghiulare .şi să fie 
înlocuită cu una pătrată, semn că acesta ştia dinainte că 
nu are de navigat contra vîntului. Doar a treia navă a 
micii escade, Pirita, a rămas echipată cu pînze latine 
toată vremea călătoriei, ceea ce nu înceta să îl neli¬ 
niştească pe Columb, căpitanul său Pinzon avînd astfel 
prea multă libertate de mişcare în dauna amiralului. 

Caracteristicile a două nave din trei ale lui Columb, 
la 1492, sînt semnificative pentru o întreagă revoluţie. 
Caravela şi corabia tinzînd să se apropie, au ca rezul¬ 
tat vasul comercial din secolul al XVI-lea. Mai lung şi 
mai subţire decît prima', mai puţin îndesat decît cea 
de-a doua, acesta are în general pînze pătrate la mijloc 
şi în faţă, precum şi o pînză latină la catargul artimon. 
Folosirea unei pînze deasupra gabiei se generalizează, 
în timp ce încă din prima jumătate a veacului al 
XVI-lea îşi face apariţia sivadiera, mică pînză pătrată 
suspendată deasupra bompresului. Pe unele corăbii, cu 
începere de prin anul 1580, catargele gabie devin mo¬ 
bile, spre a putea fi lăsate în jos pe vreme rea. Teuga 
din faţă este scurtată, dar rămîne încă peste bord. Anu¬ 
mite vase mari de comerţ pot atinge 500, 600 tone 
deplasament, dar astfel de capacităţi rămîn excepţio¬ 
nale, media situîndu-se în cazul comerţului mare între 
200 şi 300 de tone. A existat tendinţa, în preajma lui 
1600, cu excepţia poate a liniei portugheze pentru 
Extremul Orient, de abandonare a tipului de bastiment 
greoi, genovez, de la finele secolului al XV-lea, care 
era capabil să transporte 1 000 de tone de mărfuri, în 
favoarea unei corăbii mai puţin pîntecoase, mai rapide 
şi mai bine echilibrate. 

40. CVADRANTUL, ASTROLABUL Şl “BASTONUL LUI 
IACOB" 

(După Ph. Wolfşi Fr. Mauro, Histoire generale du travailj 

Vremea Renaşterii a fost martora progreselor întru¬ 
nite ale construcţiei navale şi ale artei navigaţiei. Este 
sigur că din lipsă de cronometre, calcularea longitudinii 
nu s-a făcut de ; o. manieră corectă înainte de mijlocul 
secolului al XVIII-lea. Lucrurile au decurs diferit în 
cazul latitudinii. Portughezii îşi îndesiseră observaţiile 
de la sol, pe cînd urmau, în secolul al XV-lea, coastele 
Africii; pare-se a^ nu fi existat navigaţie astronomică 
.înainte de 1480. însă de la această dată marinarii din 
Occident au ştiut să calculeze latitudinea pe mare, 
bizuindu-se pe poziţia soarelui şi a stelei polare dea¬ 
supra orizontului. Ca să reuşească aşa ceva, au redus şi 
simplificat instrumentele moştenite din tehnica arabă - 
astrolabul şi cvadrantul - şi au inventat altele noi, pre¬ 
cum „arbaleta" sau „bastonul lui Iacob", care nu mai 
utilizează gradarea arcului de cerc, ci un segment 
glisant pe o tijă, ochiul, extremitatea superioară a seg¬ 
mentului şi astrul vizat trebuind să se afle pe aceeaşi 
linie dreaptă. Cu toate acestea, rezultatele astfel citite 
se cer a fi corectate, în funcţie de momentul din an, 
prin intermediul unghiului făcut de planul ecuatorului 
terestru cu cel al elipticii. Tabele cu scăderea soarelui 
au fost alcătuite de portughezi în veacul al XV-lea şi 
s-au tipărit la Veneţia încă din 1483, astfel încît 
căpitanii au putut să le ia la drum. Alte tabele analoage 
au adus corecturi la fel de necesare pentru calcularea 
latitudinii după steaua polară. Piloţii capabili să apre¬ 
cieze latitudinea, dar nu să şi măsoare cumsecade lon¬ 
gitudinea, au trebuit să navigheze încă foarte multă 
vreme după ureche. Busola le îngăduia' stabilirea direc¬ 
ţiei de marş. Dar mai trebuia să fie calculată şi viteza 
corăbiei: aşa a apărut „loch“-ul, despre care se face 

prima menţionare în 1577. Se punea să plutească pe 
apă o bucată de lemn cu plumb ca să nu fie antrenată 
de mişcarea corăbiei. Sfoara culisantă care o leagă de 
navă este împărţită într-o serie de noduri echidistante 
care alunecă în mîinile unui marinar. Un ceas de apă 
stabilea timpul scurs între 1 două noduri. în navigaţia 
empirică se foloseau hărţi plane, pătrate sau drept¬ 
unghiulare, fără corecţia influenţei magnetice, întrucît 
aceasta fusese negată, încă la mijlocul secolului al 
XVI-lea, de către un număr de specialişti. în 1569, 
Mercator a făcut cunoscut sistemul său de proiecţie şi 
hărţile cilindrice. Acestea erau vrednice de interes mai 
ales pentru spanioli şi portughezi, ale căror veliere 
navigau în special în mările tropicale, zone care sînt cel 
mai puţin deformate în proiecţia lui Mercator. Dar 
aceasta nu a fost cu adevărat folosită decît destul de 
tîrziu, în secolul al XVII-lea, cînd au devenit cunoscute 
„un număr suficient de mare de valori ale unghiului de 
declinare magnetică pentru a se putea converti rum- 
burile observate ale acului în rumburi veritabile". Abia 
atunci a apărut adevărata navigaţie loxodromică. 

• 

Aşadar, o îmbunătăţire continuă mai degrabă decît o 
veritabilă revoluţie tehnică; această schemă care carac¬ 
terizează procesele transporturilor renascentiste este şi 
mai valabilă în cazul industriei textile, prima ca impor¬ 
tanţă în economiile de tip vechi. în acest sector, solida 
organizare cooperativă frîna inovările. Cu toate acestea, 
unele ţesături, puţin întrebuinţate în trecut, şi-au făcut 
loc progresiv pe piaţa europeană. Multă vreme stofele 
din bumbac au fost importate din Orient. Dar secolele 
al XlV-lea şi al XV-lea au văzut luînd amploare fabri¬ 
carea pînzelor de bumbac sau barcheturi, mai întîi în 
Italia de Nord - materia primă sosind prin Veneţia 
- apoi curînd, dincolo de Brenner, în Germania de nord 
şi în Elveţia. S-au dezvoltat de asemenea pînza de in 
în Hainaut, în Flandra şi în Brabant, pînza de cînepă în 
Bretagna şi în Poitou, etamina şi serjul în Ţările de Jos 
şi în regiunea Mans. Ultimele, materiale uşoare, cu fir 
de lînă dărăcit, şi ţesute cu mătase, erau folosite mai cu 
seamă pentru veşmîntul feminin şi pentru costumul 

ecleziastic. F. Coomaert, care a studiat fabricarea aces¬ 
tei postăvării. uşoare la Hondschoote, lingă Dunkerque,. 
a calculat că producţia â crescut de la 15 000 de unităţi 
în 1485 ,1a 90 000 în 1562. In fine, mătasea a cunoscut 
un succes în creştere, asupra căruia vom reveni. 

In plus, îmbunătăţirile de detaliu au dat un ritm nou 
industriei textile. Cardarea lînii, care nu liumai că o 
piaptănă şi îi înmulţeşte firul, dar şi amestecă, lîna de 
culori diferite era, se pare, ignorată înainte de 1300. 
Aceasta s-a răspîndit în cursul secolului al XlV-lea. 
Pentru tors, s-a întrebuinţat timp îndelungat tot furca şi 
fusul. Totuşi, primul război a apărut la Douai în 1305, 
dar nu s-a generalizat decît încet fiindcă a doua 
menţionare este din 1362. La sfîrşitul şecolului ăl 
XV-lea, a intrat în folosinţă curentă şi a primit două 
perfecţionări notabile: pedala, aplicare textilă a sis¬ 
temului bielă-manivelă şi aripioara care figurează pen¬ 
tru prima oară în 1470 în cartea familiei Wolfegg. 
Aripioara care permitea să se dea firului o răsucire 
suplimentară, a devenit curentă în veacul al XVI-lea. 
Două secole mai devreme, dat fiind voga în creştere a 
stofelor de mătase, la Bologna, se pusese la punct un 
aparat pentru răsucirea mecanică a firelor de borangic. 
Firul era răsucit, petrecut prin două tipuri de bobine ce 
se învîrteau, cu viteze diferite, unele pe verticală, altele, 
pe orizontală. In 1581, Montaigne a examinat un ase¬ 
menea tip de război la Florenţa: „Am văzut, scrie el, 
prăvăliile' unor filatoare de mătase care folosesc nişte 
haspele prin mijlocirea cărora o singură femeie, învîr- 
tindu-le, răsuceşte şi învîrte dintr-o dată cinci sute de 
fuse". Dar, încă din Renaştere, în Provinciile Unite mai 
cu seamă, s-ău folosit roţi de apă pentru a acţiona an¬ 
samblul mecanismului. Mecanizarea a mai permis, mai 
ales la sfîrşitul perioadei de care ne ocupăm, progrese 
sensibile la ţesut, scrobire şi finisajul ţesăturilor. Răz¬ 
boiul cu bară, graţie căruia un singur muncitor putea 
ţese douăzeci şi patru de panglici dintr-o dată, a con¬ 
stituit un precedent pentru ţesutul mecanic ce a fost 
inventat în 1604 de un ţesător din Handschoote, Van 
Sonnevelt. Din aceeaşi epocă (1607) datează primul 
desen reprezentînd o maşină de scămoşat în funcţiune. 
Cea mai veche reprezentare a unei astfel de maşini se 
găseşte cil siguranţă în carnetele lui Leonardo da Vinci, 

numai că această maşină nu avea folosinţă practică. 
Scămoşarea este operaţia prin care se trece peste supra¬ 
faţa stofei cu o unealtă prevăzută cu scai, pentru a i se 
elimina perii. La maşina din 1607, un volant mişcat de 
un muncitor făcea să se învîrtă cu rapiditate doi cilindri 
prevăzuţi cu scai între care avansa materialul. Dacă 
maşina de scămoşat nu s-a răspîndit decît în secolul al 
XVII-lea, în schimb presarea postavului la cald, care 
sporea luciul stofei, a fost cunoscută în Europa occi¬ 
dentală încă din secolul al XV-lea. Este adevărat că 
regulamentele au făcut-o prohibită, pentru că oferea 
posibilitatea să .se ascundă neregularităţile şi defectele 
ţesăturii, însă aceste interdicţii s-au dovedit a fi inope¬ 
rante, fiindcă în secolul al XVII-lea presarea la cald 
devenise o fază normală în finisarea postavurilor de 
bună calitate. In privinţa călcatului, care constituie 
operaţiunea esenţială în finisajul postavurilor, se folo¬ 
sea deja de multă vreme, cel puţin la stofele grosiere, 
prin intermediul unor mori acţionînd grindeiuri de lemn 
ridicate de caoţe, care recădeau apoi asupra bucăţilor de 
postav. In secolul al XVI-lea, în Europa s-au multipli¬ 
cat călcătoarele cu ciocane. Aceste ciocane aveau un 
profil studiat astfel încît să nu jeneze prea tare stofa. 
Totuşi, călcatul în picioare mai era în uz în secolul al 
XVII-lea în cazul postavurilor fine. 

Veacurile al XV-lea şi al XVI-lea au fost martorele 
dezvoltării în Europa a tricoturilor şi tricotajelor. Este 
imposibil de precizat cînd s-a ivit pentru prima oară 
ideea de a face 6 ţesătură nu prin întreţeserea dintre 
urzeală şi bătătură, ci graţie buclelor aliniate ale unui 
singur fir. Primele obiecte tricotate - descoperite în 
Egipt - nu par a coborî mai încolo de secolul al treilea 
după Christos. In general, se socoteşte că tricotajul 
cunoscut de multă vreme în Orientul Apropiat, s-a 
răspîndit în Occident în urma cruciadelor. In orice caz, 
înc'epînd cu veacul al XV-lea, unele opere de artă o 
reprezintă pe Fecioară ocupată cu tricotatul. Muzeele 
conservă mănuşi de lînă din perioada respectivă. în 
Anglia existau corporaţii de tricotori înainte de secolul 
al XVI-lea. Ei făceau cămăşi de lînă, berete, pantaloni 
de lînă şi „covoare", adică tapiserii. în 1505, apărea în 
Franţa o confrerie de tricotori, la Troyes, însă în seco¬ 
lul al XVI-lea.se răspîndeşte tricotajul din mătase, per- 

soanele avute nevoind să poarte ciorapi tricotaţi decît 
dacă erau de mătase. Moda a venit, fără îndoială, din 
Spania. Făcute, la început, de mînă, cu andrele de lemn 
sau de os, ciorapii de mătase erau rari şi scumpi. 
Henric al VlII-lea nu avea mai mult de două perechi. 
Era un dar de preţ a-i oferi Elisabetei o pereche de cio¬ 
rapi tricotaţi din mătase neagră. Dar cererea în creştere, 
într-o societate din ce în ce mai dornică de lux şi nece¬ 
sitatea de a mări producţia au dus, către 1590, la 
invenţia făcută de un pastor anglican, William Lee, a 
primei maşini de tricotat. O serie de degete de oţel, 
puse în mişcare simultan, făcea în acelaşi timp un rînd 
de ochiuri. Către sfîrşitul secolului al XVII-lea, un 
muncitor bun, lucrînd douăsprezece pînă la treisprezece 
ore pe zi, apuca să facă trei perechi de ciorapi de mă¬ 
tase pe săptămînă. 

• 

Punerea la punct a maşinii de tricotat—mătase, alătu- 
rîndu-se cercetărilor' lui Leonardo pentru a raţionaliza 
activitatea textilă, invită la o nouă insistenţă asupra 
gustului pentru mecanizare ce caracterizează Renaş¬ 
terea. Ideea şi tentaţia se născuseră dintr-un automatism 
căruia ceasornicăria i-a oferit un cîmp de aplicare pri¬ 
vilegiat. „O reuşită, într-un domeniu foarte limitat desi¬ 
gur; dar o reuşită fără umbră de efort omenesc... (cea¬ 
sornicăria a jucat n.a.) în_geneza lumii de maşini un rol 
de catalizator de o pondere fără legătură cu volumul 
său propriu" (P. Mesnage). 

Ceasurile mecanice au apărut în Europa în secolul 
al XIV-lea, într-o regiune „primitivă" înglobînd Anglia* 
Ţările de Jos, Germania centrală şi meridională, 
Boemia, Franţa, Italia de Nord şi centrală. împărţirea 
timpului în intervale egale putea fi operată graţie unui 
balansier sau a unei pendule. Or, din cauza frecărilor şi 
a rezistenţei aerului, acest „regulator" tindea să se 
frîneze şi avea nevoie de un „motor". Dar energia aces¬ 
tuia trebuia să fie furnizată la momentul dorit într-o 
anumită cantitate. De aici necesitatea unui mecanism de 
distribuţie interpus între motor şi regulator şi care re¬ 
zolvă contradicţia aparentă dintre rotaţia continuă pro¬ 
vocată de motor şi mişcarea alternativă a regulatorului. 

41. OROLOGIUL 
LUI DON DI 
(După . 

l’Histoire generale 
des techniques.) 


Soluţia este deci concepută prin frînarea fiecărei piese 
a mecanismului un timp oarecare, apoi prin a o lăsa „să 
scape 1 '. ,Acele" traduc la sfîrşit acest ritm în termeni 
de spaţiu circular. Invenţia genială care a permis dez¬ 
voltarea ceasornicăriei mecanice a fost aceea a elibe¬ 
rării pentru rotiţa de întîlnire. Aceasta se poate data în 
prima jumătate a secolului al XTV-lea şi este atestată 
prin documente din 1335. Ceasul astronomic realizat la 
Padova'în 1364 de Giovanni de Dondi şi care marca 
orele şi mişcarea planetelor, precum şi celebrul ceas de 
la Douvres din 1384 posedau - în stare rudimentară 

- noul organism. Aceste două ceasuri, ca şi cele din 
Rouen, Salisbury, Wells şi de la Palatul de Justiţie din 
Paris - toate de la sfîrşitul secolului al XlV-lea - , uti¬ 
lizau ca motor un sistem de lanţuri şi corzi înfăşurate 
în jurul roţilor motrice, care se derulau puţin cîte puţin 
fiindcă erau antrenate de greutăţi. Dar sistemul acesta 
era greoi şi stînjenitor. Invenţia „resortului motor" 

- 1459 (?) - a fost propriu-zis revoluţionară, căci a per¬ 
mis construirea de orologii portative şi curînd a cea¬ 
surilor, dînd astfel posibilitatea oricui, ceea ce omul nu 
avusese niciodată înainte, să aibă asupra sa totdeauna 
măsura timpului. Resortul, lamă subţire dispusă în spi¬ 
rală, nu a întîrziat să fie instalat în interiorul unui 
„butoiaş" protector care, pe deasupra, îi regulariza des- 

tinderea. In Franţa, primele orologii susceptibile de a_fi 
aşezate pe o masă datează de la domnia lui Ludovic al 
Xl-lea, iar primele ceasuri şi-au făcut apariţia în Europa 
la sfîrşitul extrem al secolului al XV-lea. Ludovic 
Maurul, duce de Milano, poruncea să i se confecţioneze 
trei ceasuri dintre care două sunau. Către 1500, ceasor¬ 
nicarul german Peter Henlein construia ceasuri de buzu¬ 
nar de formă rotunjită, multă vreme cunoscute sub 
numele de „ouă de Nuremberg". In aceeaşi epocă, la 
Blois, ceasornicari artişti fabricau ceasuri care erau 
adevărate bijuterii. In schimb, abia .în 1574, un artizan 
venit din Auyun a introdus, fabricarea de ceasuri la 
Geneva. Aceste prime ceasuri mergeau extrem de nere¬ 
gulat, resortul motor avînd prea multă forţă la începutul 
dezarmajului şi nu destulă la sfîrşitul destinderii. De 
aceea, între 1500 şi 1550, s-a imaginat egalizarea forţei 
din resort prin legarea butoiaşului la un fus tronconic 
printr-o coardă (mai tîrziu printr-un lanţ). In destindere, 
resortul, pierde treptat din forţă, însă coarda, acţionînd 
pe zonele din ce în ce mai mari ale fusului, opune o 
rezistenţă din ce în ce mai slabă. Este de la sine înţeles 
că orologiile şi ceasurile din secolul al XVI-lea rămî- 
neau imperfecte. Ele puteau varia de la o jumătate de 
oră la o oră pe zi, în vreme ce un ceas reprezenta aproa¬ 
pe o lună de muncă. Dar o cale rodnică era deschisă 
de-acum. Prin construirea de orologii cu pendulă şi prin 
imaginarea „spiralului reglant“, Huygens urma să lase în 
seama veacului următor trecerea ceasornicăriei „din pla¬ 
nul empiric în planul ştiinţific". 

• 

Progresele din ceasornicărie urmau pe cele ale unei ci¬ 
vilizaţii care făcea o exploatare în creştere a metalului 
- aur şi argint, dar şi fier, cupru etc. De fapt, munca în 
mine a cunoscut în epoca Renaşterii transformări mai 
importante decît industria textilă. Exploatarea zăcămin¬ 
telor de argint din Europa s-a aflat. încetinită la înce¬ 
putul secolului al XlV-lea din pricina inundării frec¬ 
vente a galeriilor. Or, cu cît se înfundau puţurile de 
mină, cu atît se complica mai mult problema secării 
apei. Penuria de metale preţioase a condus la punerea 
la punct, cu deosebire în Germania şi în ţinutul Liege, 

de remedii indispensabile care au permis redemarajul 
de la mijlocul veacului al XV-lea. împingerea apei pînă 
la conductele de evacuare a fost facilitată de aici 
înainte printr-un întreg dispozitiv descris de Agricola: 
maşini cu manej sau hidraulice, de ale căror frînghii 
erau atîmate butoaie, lanţuri cu cupe, ţevi prin interi¬ 
orul cărora trecea un lanţ cu greutăţi, pompe aspirante 
şi respingătoare acţionate printr-un sistem bielă-mani- 
velă. Agricola a descris în tratatul său o maşină de apă 
gigantică reversibilă de 10,70 m în diametru, formată 
din două roţi hidraulice legate ale căror scînduri erau 
înclinate în sens invers. Două conducte cu vane mane¬ 
vrabile aduceau apă, una sau cealaltă şi i se dădea voie 
troliului să se învîrtă la comandă în cele două sensuri 
opuse. Troliile şi manejele mai serveau şi pentru a urca 
la suprafaţă huila sau minereul. Pentru a aduce încăr¬ 
căturile la puţuri erau folosite roabe, şi chiar cărucioare 
cu deplasare pe şine de lemn şi care au apărut pentru 
prima dată într-un manuscris din secolul al XV-lea, con¬ 
servat la Şcoala de Arte Frumoase din Paris. Aerisirea 
minelor se făcea prin şeminee foraibăr, cu foaie de 
mină, de picior sau hidraulice şi cu mori de vînt. 
Pulberea pentru abatajul de bancuri metalifere ar fi fost 
utilizată pentru întîia dată de Chemnitz, în 1527. 

în epoca studiului de faţă, lemnul rămînea com¬ 
bustibilul cel mai întrebuinţat, fie direct, fie sub formă 
de cărbune de lemn. Totuşi, cărbunele de pămînt a fost 
folosit din ce în ce mai mult, mai ales în Marea Brita- 
nie, deja despădurită. J. U. Nef a calculat că între 1564 
şi 1634, încărcăturile de huilă cu plecare din Tyne au 
crescut de patrusprezece ori, atingînd la sfîrşitul aces¬ 
tei perioade 45 000 tone pe an. Exporturile de cărbune 
prin Firth of Forth au crescut aproape la fel de iute. 

Progrese au fost înregistrate şi în metalurgia argin¬ 
tului. înainte-de jumătatea secolului al XV-lea, antre¬ 
prenorii din mine erau extrem de stingheriţi cînd nu 
aveau de-a face cu filoane de argint nativ, căci le era 
greu să separe metalul preţios de plumb sau de cupru 
din minereul în care se găsea în mod obişnuit. Foalele 
hidraulice au uşurat folosirea acestei noi metode de tra¬ 
tament care ar fi fost introdusă către 1451 de un oare¬ 
care Johannsen Funcken. Căldura puternică obţinută 
permitea să se exploateze diferenţa care există între ar- 

42. SPIRALA LUI ARHIMEDE PENTRU A URCA APA, 

LA AUGSBURG (ÎNAINTE DE 1550) 

(După A. Wolf, A History of Science, Technology and. 
Philosophy in the XVIth and XVIIth Centuries.) 

gint şi plumb privind punctele de oxidare şi de topire, 
plumbul oxidîndu-se şi topindu-se mai întîi. Procedeele 
aztecilor şi incaşilor erau aplicarea acestui principiu. In 
plus, în cazul minereului de cupru argintifer, se putea, 
prin rafinarea cu plumb, să se separe argintul din mine- 

43. MAŞINA DE APĂ 
A LUI JUANELO 
(CĂTRE 1573) 

(După A. Wolf, ibid.j 


Această maşină, con¬ 
cepută pentru a aduce 
apa la Alcazar din' 
Toledo, era formată 
dintr-un cadru de lemn 
şi din tuburi de cupru 
de aproape un metru şi 
jumătate lungime, 
terminate prin cupe 
larg deschise. 
Mecanismul le înclină 
cînd la dreapta, cînd la 
stînga, în aşa fel încît 
să împingă apa şi să îi 
permită să urce în 
pantă. Acest sistem era 
mai mult ingenios decît 
practic. 

reu. Această descoperire nu numai că a crescut pro¬ 
ducţia de argint, dar a mai şi redus cu mult preţul cu¬ 
prului de care artileria de bază de bronz avea din ce în 
ce mai multă nevoie. Ca urmare, s-au creat noi uzine, 
relativ importante, Saigerhuette, care au folosit forţa hi¬ 
draulică pentru foalele de cuptoare şi pentru ciocane. 

Un progres încă mai hotărîtor în tratamentul argin¬ 
tului a fost descoperirea, în prima jumătate a secolului 
al XVI-lea, a procedeului amalgamului care ar fi fost 
pus în practică mai întîi în Boemia şi în Ungaria. 
Minereul de argint era zdrobit cu ciocane uriaşe, ames¬ 
tecat cu sare, cu vitriol şi cu mercur. Apoi era distilat 
şi filtrat printr-o sită din pînză de cînepă. Procedeul 
amalgamului a fost introdus de către tehnicienii ger¬ 
mani în Spania, ţară în care Fugger-ii exploatau impor¬ 
tantele mine de mercur de la Almaden. De aici a tre¬ 
cut în America şi a fost aplicat în Mexic, la Zacatecas, 
începînd din 1557. S-a spus timp îndelungat că era im¬ 
posibilă prelucrarea minereului din Potosi prin această 
metodă, aşa că mercurul peruvian din Huancavelica era 
dirijat înspre Mexic şi Guatemala. Totuşi, cu începere 
din 1572, autorităţile spaniole au reuşit să învingă spi¬ 
ritul de rutină al concesionarilor: ca urmare, s-a înre¬ 
gistrat un boom al producţiei de argint din Peru. 

In Renaştere, metalurgia se referea la metale pre¬ 
cum argintul şi cuprul. Totuşi, metalurgia fierului a cu¬ 
noscut o nouă dezvoltare şi evoluţia tehnicilor siderur¬ 
gice a fost unul dintre evenimentele epocii. In timpul 
Evului Mediu clasic, fierul era produs prin procedeul 
numit „catalan 11 . Minereul era adunat în straturi alter¬ 
nate cu cărbune de lemn într-o adîncitură tronconică de 
circa un metru căptuşită cu cărămidă arsă. Fierul şi 
cenuşile coborau în josul acestui fumai şi ieşeau prin 
conducte numite „cozi de vulpe". Se obţineau în acest 
fel, după fiecare operaţiune, 4 pînă la 5 kilograme de 
fier şi scorii, atît de bogate în metal încît în secolul al 
XlX-lea, au putut fi retratate. Cu secolul al XlV-lea 
începînd, dimensiunile cuptoarelor au crescut în mod 
progresiv: furnalul Osmund în Scandinavia şi unele 
forje-din Pirinei au fost capabile să dea 50 pînă la 60 
kg de fier la fiecare operaţie, adică aproximativ 15 tone 
pe an. Astfel, de aici s-a ajuns la a se construi furnale 
de cîte 5 sau 6 m şi care, dispunînd de suflerii hidra- 


203 



ulice, au putut de aici înainte să topească minereul de 
fier cum se topea bronzul: inovaţie decisivă! Fonta a 
înlocuit treptat fierul sub formă de bară ca produs 
iniţial. Furnalele puteau furniza 50 de tone de metal pe 
an. Fonta, avînd imensul avantaj de a putea fi turnată, 
a avut folosiri multiple: s-a folosit la fabricarea con¬ 
ductelor, plăcilor de mormînt şi de şeminee, a tunurilor, 
ghiulelelor, ancorelor etc. Dacă se urmărea obţinerea de 
fier, trebuia să st recurgă la o a doua operaţiune şi la 
arderea carbonului în exces din fontă. Lingourile erau 
duse într-o forjă vecină cu furnalul, retopite şi tratate 
cu ajutorul ciocanelor hidraulice. Produsul astfel obţi¬ 
nut la un preţ avantajos, a sfîrşit prin a înlocui vechiul 
fier forjat extras direct din minereu fără topire. 

Neîndoios, furnalul jşi-a făcut apariţia în a doua 
jumătate a veacului al XlV-lea, fie în regiunea oraşului 
Liege, fie pe malurile Rinului. Migraţiile de muncitori 
au răspîndit încet-încet noua tehnică. Lortaine, Cham- 
pagne, Nivejnais şi Normandia par a-1 fi cunoscut încă 
de la sfîrşitul veacului al XV-lea; Alsacia, Franche- 
Comte şi Bretagna l-au obţinut, fără tăgadă, la mijlocul 
celui de-al XVI-Lea. Cu toate acestea, furnalele cu forje 
auxiliare au rămas rare în Europa pînă către 1540. 
După această dată s-au înntulţit. Către 1560, ar fi exis¬ 
tat treizeci şi cinci în regiunea Namur. Cei din Liege 
au adus procedeul în Suedia la mijlocul veacului al 
XVI-lea şi, graţie muncitorilor francezi, acesta a atins 
Anglia. La şocul provocat în siderurgie de apariţia fur¬ 
nalului s-a adăugat lenta punere la punct a unui întreg 
maşinism hidraulic. Laminoarele care au rămas puţin 
numeroase pînă în secolul al XVIII-lea, apar totuşi în 
carnetele lui Leonardo şi fuseseră utilizate pe la 1550 
în regiunea Liege, unde par a fi fost inventate. Maşinile 
de tăiat, compuse din cilindri îmbucaţi în formă de 
foarfece, par a fi fost răspîndite mai mult decît lami¬ 
noarele. Este probabil că Germania a inventat trefilarea 
hidraulică la sfîrşitul secolului al XV-lea şi începutul 
celui următor. O imagine din Biringuccio, din 1540, 
oferă o primă reprezentare a acesteia. Se poate vedea o 
roată pusă în mişcare de apă, care asigură bobinajul fi¬ 
rului după trecerea prin filieră. In fine, fabricarea tablei 
cositorite pare a fi fost pusă la punct în Niiremberg, la 
mijlocul veacului al XV-lea. 

44. FURNAL 
DIN VEACUL 
AL XVI-LEA 



J. Le Goff, în lucrarea consacrată veacului precedent, 
a subliniat pe drept raritatea fierului în epoca medievală, 
care avea ca materiale de bază piatra şi lemnul. Sfîntul 
Benedict a consacrat un articol în a sa Regulă grijii pe 
care trebuie să o manifeste călugării fafă de obiectele din 
fier. Viaţa cotidiană a Europei a fost afectată de o pro¬ 
fundă mutaţie în această privinţă cu începere din secolul 
al XV-lea. încă din anul 1640, Suedia şi Anglia pro¬ 
duceau deja împreună cam 75 000 tone de fier şi fontă 
pe an. Se cuvine deci să se amintească, după J. U. Nef, 
că atunci a avut loc „o creştere Temarcabilă a cererii 
interne de metale, spre a se echipa noile întreprinderi 
industriale, a se fabrica noile mijloace de transport şi a 
se furniza articole de tot felul“. Istoricul american nu a 
ezitat să califice această mutaţie drept „prima revoluţie 
industrială 11 , prelucrarea metalelor încetînd atunci să mai 
fie doar lucrare de artă. „Rafinarea zahărului, scrie el, 
industria berei, a săpunului, vopsitul şi dărăcitul lînii şi 
postavurilor, toate industriile care se dezvoltau cu rapidi¬ 
tate, solicitau elemente metalice precum suluri, cazane, 
tigăi şi scule“. Utilajele, mişcate de cai sau prin forţa 
hidraulică, erau în parte metalice. Sute de cazane de sare 
care au fost instalate la gurile lui Tyne şi Wear şi de-a 
lungul coastelor lui Firtf of Forth“ erau făcute din plăci 
de fier de şaizeci de centimetri pînă la un metru 
înălţime, nituite între ele împrejurul unei platforme me¬ 
talice care avea cîteodată între şapte şi opt metri în 

diametru... Un cazan mare avea nevoie probabil de tdt 
atîta metal cît un tun... 

„Se produseseră schimbări în obiceiurile domes¬ 
tice... Majoritatea femeilor şi bărbaţilor aveau aeum 
nevoie de bolduri şi de cuie, iar mulţi bărbaţi de brice 
din oţel. Foarfecele începea să se folosească din ce în 
ce mai frecvent. La fel cuţitul, cu deosebire cuţitul de 
masă. Furculiţele se iveau pe mesele lumii bune şi 
numărul persoanelor rafinate creştea ca niciodată îna¬ 
inte... O dată cu îmbogăţirea claselor mijlocii, porţile 
de fier, zăvoarele, broaştele şi cheile erau cerute în mai 
mare cantitate spre a se putea feri de hoţi... Dezvoltarea 
rapidă a voiajelorîn vehicule crescuse cererea de cai şi 
în consecinţă de săbii şi zăbale, , ca şi de cuie şi de alte 
piese metalice trebuincioase caleştilor “ 

• 

Fără îndoială că nevoile noi în materie de armament au 
exercitat o puternică presiune asupra industriei meta¬ 
lurgice şi, chiar în cazul tunurilor din bronz, asupra 
siderurgiei; căci, la mijlocul secolului 'al XVI-lea, un 
afet de tun cu tot cu roţi conţinea mai bine de o sută 
de piese din fier. Dar înainte de a trata despre noile 
maşinării ale morţii, trebuie să se remarce că însuşi 
armamentul tradiţional, a solicitat cantităţi crescînde de 
metal. Dorim să ne referim la armuri a căror fabricaţie 

- mai ales cea de la Milano şi cea de lă Augsburg 

- releva atît artă cît şi artizanat. Armurile erau confec¬ 
ţionate după măsură şi fabricantul trebuia să cunoască, 
aidoma unui sculptor, detaliile de anatomie, mişcarea 
muşchilor şi funcţionarea articulaţiilor, Aceste „statui 
cioplite" în oţel cu un frumos profil, erau adesea 
acoperite cu desene în relief, gravate, şlefuite, încrus- 
tat^ cu aur. Donatello, Da Vinci, Diirer, Michelangelo, 
Cellini au desenat armuri şi uneori au participat ca gra¬ 
vori la fabricarea acestora. Din cauza perfecţionării 
armelor de foc, armura a încetat, de prin 1525, să mai 
asigure o protecţie eficace, dar nu s-a purtat mai puţin 
la război - şi în tumiruri - de către prinţi şi nobili şi 
de către toţi oamenii de arme care nu suportau oste¬ 
nelile obişnuite ale soldaţilor. Aşa încît armurile s-au 
fabricat mai mult în veacul al XVI-lea decît oricînd 

înainte. Nu e mai puţin adevărat că „arta războiului" se 
adresă acum cu alte cereri industriei metalurgice. 

Prima apariţie a tunurilor pe cîmpurile de luptă a 
avut loc în bătălia de la Crecy din 1376. Era vorba de 
instrumente încă foarte primitive şi care au rămas aşa 
timp de aproape un veac; erau la fel de periculoase pen¬ 
tru cei care le manipulau, ca şi pentru adversari. Primele 
tunuri erau cel mai adesea alcătuite din bare de fier for¬ 
jate asamblate şi menţinute printr-o serie de inele de fier 
alipite. La sfîrşitul secolului al XV-lea, se fabricau tot 
asemenea tunuri. Bombarda din Gând, care datează din 
această perioadă, cîntărea 14 600 kg şi putea să lanseze 
ghiulele de piatră de 340 kg; era prevăzută cu o chiu- 
loasă înşurubată în partea, diii spate a tubului. In ciuda 
punerii la punct a furnalului, la început se şovăia cu fa¬ 
bricarea pieselor de artilerie din fontă de fier, îrttrucît 
acestea explodau uşor. In schimb, din prima jumătate a 
secolului al XV-lea, s-au turnat tunuri de cupru. Arse¬ 
nalul din Basel păstrează unul din acestea, care datează 
din 1444. S-a folosit mai ales bronzul. Artileria din 
bronz s-a manifestat de o manieră spectaculoasă la 
asediul Constantinopolului, din 1453, în chiar anul în 
care Donatello îşi isprăvea Gattamelata, prima mare sta¬ 
tuie ecvestră realizată de la Antichitate şi pînă atunci. 
Mehmet al II-lea utiliza serviciile unui inginer ungar 
care aşezase pe forme verticale piese de circa 15 tone, 
în stare să lanseze ghiulele de 75 cm diametru cîntărind 
578 kg. Fabricarea lor necesita trei luni. Fiecare tun 
trăgea şapte lovituri pe timp de zi şi una pe timpul nop¬ 
ţii. Artileria turcilor s-a dovedit a fi decisivă în atacarea 
zidurilor care pînă atunci rezistaseră berbecilor şi cata¬ 
pultelor. Totuşi, aceste piese grele erau lipsite de pivoţi 
şi de afete şi trebuiau să fie transportate de la Adria- 
nopol, fiecare dispozitiv urmînd a fi tractat de 30 de 
perechi de boi şi însoţit de 450 de oameni care pregă¬ 
teau şi consolidau drumul. Odată adus, tunul era insta¬ 
lat pe sol şi calat cu pietre. După fiecare foc, linia de 
ochire trebuia să fie rectificată. 

Timp de o sută de ani care au urmat luării Constan¬ 
tinopolului, artileria s-a perfecţionat în profunzime şi a 
devenit mai redutabilă cu fiecare zi. Tunurile lui Carol 
Temerarul capturate de elveţieni la Morat şi păstrate în 
arsenalul din La Neuveville erau tot din fier forjat dar 

erau deja montate pe afeturi prevăzute cu roţi şi spiţe. 
Tunurile uşoare folosiseră la început pentru a ţinti cre- 
maliere. Inventarea pivoţilor mobili, după 1460, a per¬ 
mis să nu se mai ţintească prin ridicarea afetului, ci 
acţionînd, datorită icurilor, apoi a şuruburilor, sub chiu- 
lasa tunului. Artileria a devenit astfel mai distrugătoare 
cînd s-a aflat, începînd cu anul 1480, cum să se ame¬ 
lioreze pulberea prin „granulare“. Anterior, se folosea 
o pulbere neuniformă în care se găseau amestecate praf 
şi bucăţi necalibrate, de unde şi explozii de o violenţă 
imprevizibilă. Prin adoptarea unei pulberi granulate, 
s-au obţinut apoi efecte uniforme. Primele arme de foc 
lansaseră proiectile din piatră, utilizate încă în a doua 
jumătate a secolului al XV-lea. Totuşi, aceste ghiulele 
erau de mărime neegală şi lăsau spaţii între ele şi 
pereţii ţevii. Pe deasupra, explodau adesea fără să 
provoace stricăciunea scontată. Fraţii Bureanu, care au 
perfecţionat artileria lui Carol al VH-lea, au împă- 
mîntenit în armata franceză folosirea ghiulelelor de 
metal (fier sau fontă de fier). Apoi, foarte repede, a 
venit ideea de a se face ghiulele goale care să fie 
umplute cu pulbere. Bomba care pare a se fi născut în 
Italia este descrisă întîi în tratatul lui Valturio, care a 
apărut în 1472. Ghiulelele de metal, ale căror dimensi¬ 
uni concordau cu cele ale tunului, au făcut să apară 
noţiunea de calibru - Carol Quintul şi Francisc I au 
limitat şi unul şi celălalt la şase calibrele pieselor lor 
de artilerie - şi au dus la fabricarea muniţiilor de re¬ 
zervă. Definirea calibrelor şi necesitatea de a da miezu¬ 
lui de tun dimensiuni riguroase au avut drept con¬ 
secinţă o îmbunătăţire a tehnicii industriale de alezaj. 

Către mijlocul secolului al XVI-lea, se aflase com¬ 
poziţia ideală a bronzului de artilerie (91% cupru şi 9% 


45. NERONI: TUN CU CREM AU ERĂ (SECOLUL XV) 
(după B. Gille, op. cit.) 

46. VALTURIO: 

MAŞINĂ DE RĂZBOI ÎN FORMĂ DE BROASCĂ ŢESTOASĂ 

cositor). Calitatea bronzului franţuzesc înclinase balanţa 
în favoarea armatelor lui Carol al VUI-lea, Ludovic al 
XH-lea şi Francisc I, căci tunurile italieneşti explodau 
în dese rînduri. După 1540, s-a găsit mijlocul de a fa¬ 
brica tunuri din fontă de fier capabile de un tir prelun¬ 
git. Perfecţionarea s-a produs probabil în Anglia; în 
orice caz, tunurile de fontă pe care le-a exportat această 
ţară pe continent cu prilejul Războiului de Treizeci de 
ani au asigurat o superioritate hotărîtoare pentru ina¬ 
micii habsburgilor, în particular olandezilor. Prin folo¬ 
sirea tunului de fontă, încărcarea pe la gura tunului a 
înlocuit-o pe cea prin chiulasă, ceea ce a permis redu¬ 
cerea calibrului şi a greutăţii pieselor. 




47. VALTURIO: 

MAŞINĂ DE RĂZBOI ÎN 
FORMĂ DE IEPURE 

48. VALTURIO: 
APRINDEREA-CU 
EFECT DUBLU A 
UNEI PIESE DE 
ARTILERIE 


Războiul pe mare a fost înrîurit de artilerie, ca şi 
confruntările de pe uscat. S-au utilizat tunuri de pe vase 
- în 1338 la Amemuiden şi 1340 la L’Ecluse - chiar 
-înainte de a-şi fi manifestat prezenţa pe cîmpul de 
bătaie de la Crecy. S-au folosit la început tunuri din 
fier forjat de calibru mic cu furci la pivot, care se 
plasau în partea de sus a navelor. Tunurile nu atacau 
coca navei, ci pe inamicii de pe punte şi suprastruc¬ 
turile navale adverse. După aceea, au fost înlocuite în 
mod progresiv prin tunuri de bronz mai grele care ata¬ 
cau coca navelor. Problema era atunci să nu se supra¬ 
încarce pe înălţime corabia ca să nu-şi piardă echilibrul. 
Un cetăţean din Brest, Descharges, va fi găsit ieşirea 
din această dificultate, prin 1500. "El s?a gîndit să aşeze 
tunurile, acum cu afete şi cu pivoţi, pe o punte infe¬ 
rioară, şi să găurească babordurile pentru artilerie, nava 
echilibrîndu-se cu lestul. Folosirea crescîndă a tunurilor 
ă asigurat victoria corăbiilor cu pînză asupra galerelor. 
Aceasta din urmă avea, fără discuţie, avantaje: indepen¬ 
dentă de vînt datorită propulsiei proprii, putea să îşi 
.urmeze calea după dorinţă, putea manevra în timpul lup¬ 
tei, putea să-şi maseze apărătorii pe platforme, să atace 
cu pintenul bastimentul inamic. Timp îndelungat, navele 
cu pînze au fost lipsite de apărare în. faţa unui atac al 






corăbiilor cu rame. Situaţia s-a modificat prin folosirea 
artileriei. Galera nu a fost abandonată decît în secolul al 
XVIII-lea, după ce fusese perfecţionată. In veacul al 
XVI-lea, fusese prevăzută cu două şi trei catarge care îi 
oferea o bună velatură; numărul vîslaşilor a crescut - pe 
o galeră din epoca Lepanto erau două sute cincizeci, iar 
pe o „galeră mare“ veneţiană erau patru sute cincizeci; 
a fost dotată cu tunuri. Bătălia de la Lepanto (1571) a 
reprezentat ultima apariţie victorioasă a galerelor. In¬ 
convenientele lor deveneau din ce în ce mai evidente. 
Alungite şi îngreuiate, îşi pierduseră uşurinţa de ma¬ 
nevră. Flancurile ocupate de vîsle şi vîslaşi nu puteau 
purta decît piese uşoare. Spatele fiind rezervat instala¬ 
ţiilor de stat major, numai faţa era susceptibilă de a 
primi tunuri. O galeră de la mijlocul secolului al 
XVI-lea avea cinci tunuri, cîtă vreme o navă cu pînze 
era echipată cu douăzeci şi şapte. In fine, galera, creată 
pentru Mediterana, era prea scundă pe apă. In ejioca în 
care soarta Europei se decidea mai ales în oceane, 
galera avea să lase locul navelor cu bord înalt. 

• 

Armele portative nu au fost mai puţin revoluţionate de 
folosirea pulberii decît artileria. Primele „bastoane de 
foc“ sau „tunuri de mînă“ ar fi fost folosite la Perugia 
în 1364 şi la Augsburg în 1381. Sînt reprezentate, 
oricum, în Bellifortis de Kyeser, redactat între 1390 şi 
1405. Folosirea lor era delicată iar manevrarea lor puţin 
comodă. Erau făcute dintr-un tub de fier fără pat, nici 
suport, ţinut cu amîndouă mîinile de trăgător, în vreme 
ce un ajutor turna pulberea într-o luminiţă situată la 
faţa superioară a tubullii şi îi dădea foc. Caracterul 
primitiv al acestor arme este redat de persistenţa 
săgeţii, proiectilul cel mai comun pe vremea Războiu¬ 
lui de o Sută de Ani. La Azincourt, în 1415, arcaşii 
englezi au frînt Şarja cavalerilor francezi mulţumită 
unei săgeţi noi al cărei vîif pătrundea prin locurile de 
îmbinare ale zalelor cu fierul din armurile aflate în uz 
pe atunci. Secolul al XV-lea a văzut apariţia arbaletei 
cu cric, care mărea iuţeala şi puterea acestui tip de 
armă clasică. îmbunătăţirile diverse din secolul al 
XV-lea explică generalizarea armurilor complete din 

fier, armuri pe care evoluţia armelor de foc le vor face 
peste puţină vreme inutile. 

Perfecţionările „tunului de mînă“ au urmărit să îl 
facă mai manevrabil. Tubul de fier a fost fixat pe un 
pat aşezat întîi pe umăr, apoi sub braţ. Mîna stingă a 
trăgătorului rămînea liberă pentru încărcare şi arma - 
care se va numi archebuză - putea fi îritrebuipţată de o 
singură persoană. Era încă grea şi incomodă, cu o greu¬ 
tate atingînd pe puţin 25 de kilograme. De aici necesi¬ 
tatea unui punct de sprijin. Dat fiind că atunci cînd nu 
se trăgea, era rezemată de un zid sau de un parapete, 
archebuza a fost prevăzută cu o furculiţă de* suport. 
Această perfecţionare care datează de prin 1520 se va 
fi datorat armurierului Mochetta di Velletri, aşa că, în- 
cepînd cu a doua jumătate a veacului al XVI-lea, se va 
vorbi mai ales de muschete. încărcarea a fost şi aceas¬ 
ta îmbunătăţită datorită folosirii unui fitil strîns într-un 
port-fitil sau serpentin, care era aplecat peste bazinetul 
cu pulbere. Ploaia însă putea să împiedice fitilul să ia 
foc. Iar cînd era aprins, trebuia să se ia seama ca să nu 
se stingă, să se sufle pe deasupra în timpul tirului pen¬ 
tru a aţîţa flacăra, să fie menţinută mereu mărimea 
acesteia pentru ca extremitatea din serpentin să cadă în¬ 
tocmai în bazinet. Invenţia făcută de germani, pe la 
1517, a plăcuţei cu rotiţă, a încercat să atenueze aceste 
neajunsuri. O roată dinţată învîrtindu-se cu rapiditate 
sub acţiunea unui resort se freca de o bucată de pirită 
sau de silex ţinută între dinţii cocoşului. Scînteia 
produsă aprindea pulberea din bazinet. îmbunătăţirea, 
adoptată de cavalerie, nu a fost utilizată în secolul al 
XVI-lea de către infanterie care, în vremea Războiului 
de Treizeci de Ani, mai întrebuinţa muscheta cu ser¬ 
pentin, de dimensiuni reduse şi cu ţeava scurtată. 

La începutul secolului al XVII-lea, cavaleria a aban¬ 
donat lancea tradiţională în favoarea archebuzei sau a 
pistoletului, armă originară din Germania, care a ieşit 
prima dată la iveală pe cîmpul de bătălie în 1544. Arma 
a cunoscut un succes rapid şi a fost în a doua jumătate 
a veacului al XVI-lea agentul exclusiv al asasinatelor 
politice. Pistoletul din Renaştere avea ţeava scurtă, mi¬ 
nerul oval şi era prevăzut cu disc. încărcarea sa rămî¬ 
nea lentă şi s-au făcut pistolete cu două focuri, adică 
pistolete cu două ţevi suprapuse şi cu două discuri. Cu 


212 



toată precauţia aceasta, cînd, în timpul luptei, un prim 
şir de cavaleri îşi descărca armele asupra inamicului, 
dispărea în grabă spre a şi le reîncărca în spate, şi lăsa 
locul şirului următor. Acelaşi lucru li se întîmpla şi 
infanteriştilor care, după folosirea încărcăturii din mus¬ 
chete, erau dezarmaţi pe timpul cît şi le reîncărcau. Din 
această pricină a fost nevoie să se menţină multă vreme 
companiile de suliţaşi, căci, la începutul secolului al 
XVII-lea, un muşchetar avea nevoie de minimum zece 
minute pentru a încărca şi a trage. 

Nişte relative scăderi ale armelor de foc nu pot face 
uitată răsturnarea profundă pe care au produs-o în 
cursul istoriei. Spaniolii, în ciuda numărului lor nesem¬ 
nificativ, au făcut cea mai puternică impresie asupra 
aztecilor şi incaşilor doar din cauza unor archebuze şi 
a cîtorva tunuri pe care le căraseră cu ei. Superioritatea 
artileriei uşoare franceze a contribuit în mare măsură la 
victoriile lui Ludovic al XH-lea şi ale lui Francisc I în 
Italia. Apoi archebuzele cii fitil ale spaniolilor au decis, 
în 1525, victoria trupelor lui Carol Quintul la Pavia, 
cînd au secerat necugetatele şarje executate de cavale¬ 
ria regelui Franţei, în pofida faptului că acesta hotărîse 
cu doi ani înainte să . înlocuiască arbaletele din armata 
sa cu arme de foc, iar din 1516, la Saint-Etienne, a 
funcţionat o manufactură de archebuze. 

Oamenii Renaşterii nu au avut deloc la inimă uti¬ 
lizarea acestor mijloace de distrugere şi se gîndeau că 
folosirea acestora aducea cu sine un risc al unui păcat 
cu mult mai greu decît acela pricinuit de arcuri, lănci, 
săbii, considerate arme mai puţin ucigaşe precum şi 
mai loiale. Pe vremea lui Bayard s-au găsit căpitani, 
păstrători ai vechiului sens al onoarei, care tăiau mîinile 
tunarilor şi archebuzierilor luaţi prizonieri. Literatura 
umanistă nu a găsit cuvinte suficient de dure în contra 
tunului „această maşinărie mai mult infernală decît 
omenească" - expresia este a lui Guicciardini. Polidoro 
Vergilio scria în 1499 în a sa De inventoribus rerum: 
„Dintre toate născocirile imaginate întru surparea omu¬ 
lui, tunurile sunt cea mai drăcească." Ariosto, căruia i-a 
plăcut să evoce pentru cartea din Ferrara isprăvile unor 
cavaleri curajoşi şi invincibili, a devenit apărătorul 
vechiului cod militar. Vorbind cu tunul, el îi declara cu 
amărăciune: 

Dar cum ai să-fi găseşti tu, invenţie scelerată şi 

înfiorătoare, 

Un loc în inima omenească? 

Gloria militară este distrusă de tine. 

Prin tine, fapta de arme cinstea şi-a pierdut-o. 

Prin tine s-au dus şi valoare şi curaj... 

Shakespeare şi-a exprimat şi el oroarea în faţa armelor 
de foc ( Henric al IV-lea, I, III): 

într-adevăr, e un păcat extrem de greu. 

Să scoţi acest infam salpetru 
Din coasta blîndului nostru pămînt, 

Ca să răpui atîţia oameni falnici cu-atîta mişelie. 

Dar lamentaţiile lui Shakespeare deja erau la fel de 
demodate ca şi păţaniile lui Don Quijote. Lucrurile se 
găseau în faţa unei evoluţii ireversibile, fiindcă tehni¬ 
cile de luptă au fost, pe timpul Renaşterii, printre cele 
care se transformau cel mai repede. încă în 1559, car¬ 
dinalul Granvelle, ministru al lui Filip al II-lea, răspun¬ 
sese unui reperezentant al reginei Angliei: „Oamenii 
voştri sunt cutezători şi îndrăzneţi, dar ce antrenament 
au mai făcut de atîţia ani? Arta războiului de acum este 
aşa încît trebuie învăţată de la capăt din doi în doi ani.“ 

• 

Folosirea noilor dispozitive de război a condus la mo¬ 
dificarea profundă a sistemelor de fortificaţie. A apărut 
nevoia nu numai de apărare în contra armelor portative 
acţionînd de la mare distanţă şi a tunurilor dotate cu o 
forţă de proiectare mai mare decît a catapultelor de 
odinioară, dar a trebuit să i se confere şi artileriei din 
apărare rolul de căpetenie. Această ultimă necesitate a 
fost dintre toate cea mai stringentă şi tocmai aceasta i-a 
îndemnat pe inginerii militari să elaboreze tipul de for¬ 
tificaţie modernă. Insă evoluţia a fost destul de înceată. 
La început — în a doua jumătate a veacului al XV-lea, 
şi la începutul celui următor, în Franţa bunăoară -, 
fprtăreţele existente aa fost transformate pentru a li se 
putea include baterii şi muniţii ori au fost construite 
altele mai bine adaptate noilor exigenţe ale războiului, 
dar mărginindu-se la modificarea noilor formule. 

Castelele din Nantes, Saint-Malo, donjonul din Ham, 
bastioanele din Langres şi din Toulon, castelul spaniol 
din Salses en Rosillon, ridicate între 1465 şi 1525 sînt 
o mărturie a amintitei tranziţii! Planul - patrulatere 
flancate de tunuri rotunde sau bastioane circulare - 
rămîne medieval. Dar şi turnurile şi zidurile se mic¬ 
şorează, căci vîrfurile lor conţin acum artilerie şi tre¬ 
buia dat tirului tunurilor o maximă eficacitate. Mete¬ 
rezele devin inutile şi în curînd dispar. Zidurile se 
îngroaşă, mai cu seamă la bază, ca să reziste mai bine 
ghiulelelor vrăjmaşe. Sînt amenajate cazemate boltite 
cu ambrazuri, pentru a primi baterii al căror tir razant 
va dubla tirul perpendicular al artileriei plasate pe plat¬ 
formele superioare. Acestea nu pot fi înzestrate de alt¬ 
minteri decît cu tunuri destul de uşoare; s-a renunţat la 
amplasarea pieselor grele, al căror număr a crescut, în 
vîrful turnurilor şi în spatele zidurilor. Salses, a cărei 
construcţie în 1497, a fost prima fortificaţie mare mult 
îngropată cu scopul de a se salva de la tirul direct al 
tunurilor adverse, laturile de est şi de sud posedînd 
semilune. Mai rămînea să se dea fortăreţelor îngropate 
traseul poligonal, care dă posibilitatea de a combate 
tirul adversarului din toate părţile. Pare-se că meritul 
acestei inovaţii revine arhitecţilor italieni. Bastionul nu 
a fost mai întîi decît nişte pămînt bătut de formă cir¬ 
culară, situat dinaintea castelelor şi zidurilor orăşeneşti 
cu artileria de mare calibru care nu-şi aflase loc în in¬ 
cinta zidăriei. In epoca tunurilor, organizarea aceasta se 
va dovedi în scurt timp principalul element al defen¬ 
sivei, în vreme ce rolul meterezelor tradiţionale deve¬ 
nea secundar. Atît că se cerea a fi apărat în contra 
tragerilor infanteriei şi artileriei adverse. De aceea i s-a 
şi dat forma de pinten (ori de as de pică), apoi, în final, 
de pentagon, ca să i să poată răspunde din toate părţile 
inamicului care se apropia de ziduri. Din acelaşi motiv 
s-au creat şi laturi cu bastion, completate cu semilune, 
permiţînd întreţinerea eficace a tirurilor asupra adver¬ 
sarilor. In fine, de aceea s-au amenajat caponiere de 
urechi ale căror proiectile loveau rădăcina zidurilor, pe 
asediatorii care încercau să se tupileze în unghiurile 
moarte, la baza zidurilor de apărare. Distanţa dintre 
două ieşinduri ale profilului bastionat a fost, se înţe¬ 
lege, în legătură'cu distanţa la care băteau archebuzele 

care, în secolul al XVI-lea, era de vreo trei sute de 
metri. Urma că un bastion putea să-şi apere vecinii. 

Traseul acoperit de curtine apărea deja în scrisorile 
lui Francesco di Giorgio. Primele bastioane în as de 
pică au fost construite de fraţii Giuliano şi Antonio da 
San Gallo la Civitacastellana (1494-1497) şi primul 
traseu poligonal a fost realizat de Antonio II da San 
Gallo la Civitavecchia, în 1515. Cele mai frumoase 
construcţii militare din Renaştere se găsesc la Verona 
şi sînt opera marelui arhitect Sanmicheli pe care 
Francisc I şi Carol Quintul au încercat zadarnic să îl 
ademenească. El a lucrat mai ales pentru Veneţia, a for¬ 
tificat Murano, Lido, şi locurile mai ameninţate de 
către turci: Corfu, Cipru, Candia. La Verona, oraşul său 
natal care făcea parte din Pămîntul Ferm veneţian, a 
refăcut zidurile Evului Mediu, a mărit incinta urbană şi 
mai ales a sprijinit apărarea pe bastioanele poligonale 
ale căror unghiuri proeminente şi cazemate cu tunuri 
permiteau o întreţinere eficace a focurilor şi tirurilor 
din flanc. Palmanova, oraş creat complet de Scamozzi, 
aproape de Udine, în a doua jumătate a secolului al 
XVI-lea, reprezintă un oraş-fortăreaţă conceput în 
întregime după noile principii. Poligonul defensiv cu 
nouă părţi de jur împrejurul oraşului era îngropat şi se 
sprijinea pe nouă bastioane în forma vîrfului de lance. 
Începînd cu 1525, tehnicienii italieni au realizat în 
Franţa - la Troyes, la Saint-Paul-de-Vence etc. - 
lucruri de apărare analoge celor din Italia, iar Diirer, în 
1527, preconiza, de asemenea, pentru fortificaţiile din 
Niiremberg, bastioane aduse la nivelul solului, şanţuri 
largi, baterii joase în cazemate sporind forţa tunurilor 
descoperite. Fortăreţelor le-au fost aduse noi perfec¬ 
ţionări, la sfîrşitul secolului al XVI-lea şi începutul 
celui de-al XVII-lea, de către savantul flamand Simon 
Stevin (1548-1620) care, în slujba lui Maurice de 
Nassau, a apărat în mod eficace oraşele Provinciilor 
Unite contra spaniolilor. în efortul de a distruge tran¬ 
şeele şi alte activităţi pregătitoare ale asediatorilor prin 
tiruri concentrate, el a plasat în flancul fortificaţiilor 
sale patru etaje de foc; întăririle de artilerie erau aduse 
aici pe rampe în spirală accesibile căruţelor. Vauban i-a 
urmat pe Sanmicheli şi Stevin. 

Tehnica asediului a fost constrînsă să evolueze evi¬ 
dent în funcţie de noile dispozitive defensive. Săparea, 
care putea antrena surparea zidurilor înalte de altădată, 
era acum insuficientă în faţa zidăriilor scurte şi întărite. 
De aceea, a fost folosită în combinaţia cu efectele 
pulberii, înlesnind astăzi inventarea minei,, deja cunos¬ 
cută, se pare, către 1440 şi care a fost în tot cazul 
folosită în 1495 contra Castelului Nuovo din Neapole. 
Francezii şi spaniolii aveau la dispoziţie, la începutul 
secolului al XVI-lea, încărcături explozive care nu au 
fost deloc modificate înainte de secolul al XlX-lea. 

In tot cazul, încă din epoca lui Stevin, arta războiu¬ 
lui era cumva stabilizată pentru două sute de ani, urma¬ 
re a progreselor realizate în vremea Renaşterii. 

• 

Profundele transformări ale artei militare, în secolele 
XV şi XVI, nu trebuie să falsifice perspectivele istorice 
şi să admită credinţa că războiul a fost, în epocă, prin- 

cipalul responsabil de progresul uman. J. U. Nef a reac¬ 
ţionat aici întemeiat contra tezei lui Sombard, multă 
vreme acreditată. Nici marile descoperiri geografice, 
nici avîntul metalurgiei, nici, cu atît mai mult, cel al 
ceasornicăriei şi al ramurii de textile nu au fost provo¬ 
cate de imperative militare. Din contră, mult mai repe¬ 
de ameliorarea procedeelor din metalurgie a condiţionat 
bulversarea tehnicilor de război. Şi apoi cum să se uite 
că una din invenţiile majore ale Renaşterii, tiparul*, s-a 
făcut în beneficiul vieţii intelectuale şi a rezultat cu evi¬ 
denţă din necesităţile crescînde ale culturii occidentale? 

încă din veacul al XlII-lea, numărul studenţilor şi 
necesitatea de a le pune la îndemînă textele pe care le 
aveau de învăţat şi de comentat au determinat apariţia, 
pe lîngă universităţi, a unor ateliere de copişti profe¬ 
sionişti, unde lucrul era deja raţionalizat. Ca să se evite 
răspîndirea greşelilor, copiile nu se executau unele 
după celelalte, ci după un manuscris tip, cu un carac¬ 
ter al scrisului îndeajuns de vizibil. Acest manuscris era 
împărţit în mai multe caiete automate (sistemul pecia). 
In consecinţă, puteau lucra simultan mai mulţi copişti. 
Bibliotecile noastre conservă vreo două mii de exem¬ 
plare cu lucrări de Aristotel copiate de această manieră 
în secolele XIII şi XIV, evident o cifră inferioară celei 
din realitate, ţinînd cont de pierderi. La începuturi seco¬ 
lului al XV-lea, un manual utilizat în facultăţile de artă 
putea fi comandat în 400 de exemplare de către un 
librar unuia sau mai multor ateliere specializate. Aceas¬ 
tă producţie, în serie, era costisitoare şi nu acoperea 
cerinţele. De unde, căutarea unui procedeu care să per¬ 
mită difuzarea mai consistentă a scrisului: tiparul. 

Apariţia şi dezvoltarea sa nu ar fi fost cu putinţă în 
Europa fără introducerea suportului constituit de hîrtie, 
căci pergamentul nu ar fi fost convenabil pentru tipar. 
Pe de altă parte, velinul sau pielea de viţel nenăscut ar 
fi fost. destul de fină şi de simplă pentru a fi trecută 
prin prese, dar era foarte scumpă. încă înaintea erei 
noastre, chinezii fabricau pastă de hîrtie cu deşeuri de 
mătase şi scoarţă de dud, iar începînd cu secolul al 
II-lea după Christos au folosit frînghii vechi de cînepă 
şi plase de peşte uzate care, după înmuiere îndelungată, 
dădeau o pastă fibroasă. Secretul de fabricaţie a hîrtiei, 
cunoscut în Orientul Apropiat către secolul al VlII-lea, 

a fost importat în Occident în secolul- al XH-lea de 
neguţătorii genovezi şi veneţieni. Incepînd cu secolul al 
XTV-lea; progresele în cultura inului şi a cînepii şi ge¬ 
neralizarea pînzei pentru lenjeria de corp au furnizat 
cîrpe în cantitate suficientă, care au constituit multă 
vreme materia primă peritru hîrtie. Fabricile au fost 
amplasate în preajma cursurilor de apă, fiindcă apa ofe¬ 
rea forţa motrice pentru punerea în mişcare a morilor 
unde erau macerate cîrpele; în plus, apa intră şi în com¬ 
ponenţa pastei propriu-zise şi trebuia să fie lipsită de 
săruri minerale. Industria hîrtiei s-a răspîndit în Europa 
avînd ca punct de pornire oraşul italian Fabriano (între 
Roma şi Ancona). Curînd au intrat în funcţiune mori de 
hîrtie din ce în ce mai multe în afara Italiei. în Ger¬ 
mania, prima fabrică de hîrtie a fost construită la 
Niiremberg, în 1391. La începutul veacului al XV-lea, 
hîrtia produsă în Europa, marcată de fabricanţi în fili¬ 
gran - un obicei cu obîrşia la Troyes -, atinsese o cali¬ 
tate satisfăcătoare şi costa de patru pînă la cinci ori mai 
ieftin decît pergamentul. 

Chinezii, care cunoşteau hîrtia şi cerneala - obţinută 
din materii vegetale şi din negru de fum fiert cu clei 
- practicau din veacul al Vll-lea imprimarea cu planşe 
gravate sub forma „litografiei". Text şi imagini erau 
gravate pe pietre în adîncituri şi în sens direct. Peste 
acestea se aplica o foaie de hîrtie. Tamponarea cu cer¬ 
neală făcea vizibile elementele grafice. Imitînd Orien¬ 
tul, Occidentul medieval a cunoscut de asemenea pro¬ 
cedee de reproducere a figurilor. In veacul al XH-lea, 
artizanii italieni ştiau să imprime mărci de desene pe 
ţesături. Primele impresiuni xilografice' realizate în 
Europa - la sfîrşitul secolului al XIV -lea, în Renania şi 
în ţinuturile burgunde - au’ fost, se pare, tirajele pe 
hîrtie de lemn gravat pentru ţesături. Graţie acestui pro¬ 
cedeu s-au multiplicat imediat imagini religioase, cal¬ 
endare, afişe satirice sau figurile care însoţeau texte din 
ce în ce mai întinse. Şi-au făcut apariţia livretele xilo¬ 
grafice. S-au utilizat de asemenea tablete de lemn gra¬ 
vat pentru fabricarea cărţilor de joc, a căror vogă a fost 
considerabilă începînd cu secolul al XV-lea. 

Cu toate acestea, tipografia nu a provenit din xilo- 
grafie, ci prin iniţiative ale unor tehnici din sfera 
metalului. Totuşi, un olandez din Haarlem, Laurens 

Janszoon, reluînd un procedeu folosit de chinezi, ar fi 
avut ideea, între 1423 şi 1427, să folosească literele de 
lemn izolate pe care le asambla pentru a alcătui şi im¬ 
prima texte. Dar lemnul nu era aici materialul adecvat. 
Este aproape imposibilă decuparea micilor paralelipi¬ 
pede din lemn într-un mod îndeajuns de riguros, încît 
să poată fi reasamblate după aceea de mai multe ori în 
ordini diferite., Păstrarea lor este b altă chestiune difi¬ 
cilă; se sparg, se deteriorează şi sînt sensibile la va¬ 
riaţiile higrometrice. Cum ideea de „compunere** plutea 
în aer, aceasta a fost reluată de orfevri şi de turnători, 
dintre care cel mai cunoscut este Gutenberg*, care a 
lucrat la Strasburg şi apoi la Maienţa. El avea asociaţi* 
dar pare a fi fost directorul tehnic al asociaţiei. Un alt 
orfevru, născut la Praga, Procope* Wâlfoghel, instalat la 
AvignOn, căuta, între 1444 şi 1447, în aceeaşi direcţie 
cu Gutenberg şi se străduia să pună la punct o „scri¬ 
itură artificială** după un procedeu „adevărat, uşor şi 
folositor**. In orice caz, la Maienţa a fost alcătuit în 
1455 celebra Biblie în 42 de rînduri, considerată 
îndeobşte prima carte tipărită. Problema caracterelor 
mobile era de aici înainte rezolvată. Graţie unui poan- 
son de metal dur care punea caracterul în relief, era 
lovită o matriţă şi se imprima în cavitate. Apoi, cu aju¬ 
torai acesteia se topeau caractere constituite dintr-un 
aliaj de plumb, cositor şi antimoniu. După tatonări, s-au 
adoptat oţelul pentru poansoane şi cuprul pentru ma¬ 
triţe. Gutenberg şi asociaţii săi nu au inventat numai 
tipografia, dar şi presa pentru imprimat. Un specialist, 
M. Audin, socoteşte că, oricît de rudimentară i-a fost 
fără îndoială prezentarea, nu era totuşi un simplu teasc 
de lemn provenit din teascurile pentru ulei, vin sau 
hîrtie, ci că aceasta conţinea deja un car mobil per- 
miţînd extragerea formei, a compoziţiei adică, pentru a 
se putea tampona cu cerneală şi întinde pe deasupra o 
foaie de hîrtie, foaie reţinută şi aceasta de un şasiu. A 
trebuit să se obţină o cerneală diferită de aceea brună şi 
fluidă care se folosea pentru manuscrise, dar care, sub 
acţiunea presei, se scurgea pe metal; s-a căutat aşadar 
să se alcătuiască o cerneală grasă şi omogenă, formată 
dintr-un amestec de negru de fum, terebentină şi ulei de 
nucă redus prin fierbere la consistenţa unui vemis. 

Tiparul - cu repercusiunea unui considerabil salt în 
industria hîrtiei - a fost considerat pe vremea inventării 
sale, o „artă divină" şi simbolul unei noi „vîrste de 
aur". Şi aceasta fiindcă răspundea unui apel insistent al 
conştiinţei care venea din străfundurile civilizaţiei occi¬ 
dentale, „Cărţii-bijuterie" de odinioară, bogat ornamen¬ 
tate dar rezervate unei elite restrîn'se, i-a urmat „cartea- 
utilitate"; mai puţin aleasă ca material primar şi ca 
prezentare, dar infinit mai ieftină şi care a devenit un 
puternic instrument, cu adevărat revoluţionar, de difu¬ 
zare a culturii. L. Febvre şi H. J. Martin au estimat că, 
de la sfîrşitul secolului al XV-lea, au ieşit de sub teas¬ 
curile europene, pe puţin 35 000 de ediţii, adică între 
15 şi 20 de milioane de exemplare. Pentru ansamblul 
secolului al XVI-lea, s-au atins mai mult de 15 0 000 de 
ediţii diferite, poate 200 000. între 150 şi 200 de mili¬ 
oane ar fi fost aruncate astfel pe piaţă în decursul aces¬ 
tor sute de ani, fără a se mai pune la socoteală afişe, 
pachete şi foi volante. 


• 

Epoca Renaşterii nu s-a mărginit să distribuie occiden¬ 
talilor milioane de cărţi tipărite ci, de asemenea,a 
difuzat din belşug reproduceri după opere de artă, care, 
prin însuşi acest fapt, au provocat o veritabilă mutaţie 
estetică în Europa şi o adîncă transformare a rapor¬ 
turilor dintre artist şi publicul său. Imagiştii secolului al 
XlV-lea utilizau gravura „en taille d’epargne". Lemnul 
era tăiat (cîteodată metalul) pentru a îndepărta părţile 
destinate să dea alburile şi nu erau lăsate pe suprafaţa 
planşei decît acelea care urmau să fie tamponate cu 
cerneală şi să servească imprimării. Dar această tehnică 
prezenta multe inconveniente. Lemnul, sensibil la umi¬ 
ditate şi temperatură, „se voala" şi nu îngăduia trageri 
numeroase. Pe de altă parte, gravura „en taille d’epar¬ 
gne" pe lemn rămînea schematică şi era incapabilă să 
traducă nuanţele unei opere de artă. In cazul în care se 
folosea o placă de metal, scobirea în adîncime a aces¬ 
tui material rezistent devenea o problemă. în fine, fie 
că se întrebuinţa metalul, fie lemnul, pe hîrtie nu se 
impregna decît o peliculă uniformă de cerneală. Or, 
către finele veacului al XV-lea, o nouă metodă de 

gravură descoperită poate în Italia a înlocuit-o pe cea 
„en taille d’epargne" căreia i-a fost un fel de negativ. 
Este vorba despre gravura scobită în metal, numită şi 
„taille-douce“. Tehnica pare să derive din cea a încrus- 
tării în email, cu care se grava prin scobire, pe o placă 
de argint, după care se turna în adîncituri un email 
negru. Noul procedeu a constat în a grava, cu acul 
desenul în adîncime pe o placă de cupru, care era după 
aceea unsă cu cerneală şi ştearsă. Foaia care se aplica 
deasupra se îmbiba cu cerneală în porţiunile cores- 
punzînd cavităţilor. Avantajele variantei „taille-douce“ 
erau considerabile. Prin zgîrierea metalului, acul putea 
să execute trăsături fine şi complicate, mai eficace decît 
printr-o scobire profundă. Crestăturile mai mult sau mai 
puţin adînci se umpleau cu diferite densităţi de cer¬ 
neală. Din acest moment, reproducerea reliefurilor şi 
subtilitatea operelor pictate deveneau cu putinţă. Dacă 
se urmărea doar atingerea în treacăt a metalului şi 
gravarea prin trăsături uşoare, gravorul recurgea la 
„pointe seche“, un fel de creion de oţel. 

Un nou progres a fost înregistrat prin gravura în 
aqua forte pe care Diirer a fost primul în a o folosi. In 
această tehnică, acidul nitric înlocuia acţiunea acului. 
Placa de cupru fiind în prealabil muiată într-un vemi 
rezistent la acid, artistul desena conturul cu ajutorul 
unor instrumente de oţel. Apoi ataca părţile metalice 
care fuseseră astfel degajate cu acid. Cînd corodarea 
chimică se socotea a fi suficientă, placa era spălată. Din 
acel moment, gravura a cunoscut un succes nemaipo¬ 
menit şi a devenit unul din principalii agenţi ai difuzării 
de cultură. Prin gravură, au fost făcute cunoscute 
operele antice, înfăţişarea oraşelor îndepărtate, tablou¬ 
rile maeştrilor din Renaştere. Mai mult, după ce 
Botticelli a ilustrat Divina comedie, aceasta s-a relevat 
ca un nou mijloc de expresie estetică. Iar Rembrandt, 
în secolul al XVII-lea, a venit să îi ofere titlul de 
nobleţe. 


• 

în epoca Renaşterii, viaţa spirituală a profitat aşadar 
într-o manieră spectaculoasă de progresele tehnice. 
Acestea au elevat civilizaţia Occidentului, i-au oferit 


222 



de asemenea un plus de confort material, mijloacele 
unei deschideri de orizonturi, în fine, mai multă 
bucurie de a trăi. In acest chip, activitatea artistică şi 
condiţiile existenţei cotidiene au profitat de inovaţiile 
introduse în prelucrarea sticlei. Vitraliul din veacurile 
al XH-lea şi al XlII-lea era un mozaic de sticle translu¬ 
cide, fiecare tentă fiind reprezentată din cîte un frag¬ 
ment de sticlă colorată. Cu toate acestea, din veacul al 
XlII-lea se foloseau acele „grisailles", lacuri sidefate 
obţinute dintr-un amestec constituit din pilitura de 
cupru, aşchii de fier, sticla pisată şi răşina care se apli¬ 
ca pe sticla arsă cu o pensulă mare. Procedeul acesta 
era întrebuinţat pentru a închipui carnaţia personajelor 
şi pliurile veşmintelor, graţie nuanţelor pe care le făcea 
cu putinţă. Dar o descoperire mai hotărîtoare a inter¬ 
venit în veacul al XlV-lea: galbenul de argint. Acesta 
se obţine aplicînd cu pensula un strat de clorură de 
argint şi de ocru pe spatele vitraliului, după care are 
loc recoacerea. Clorura de argint care a penetrai în 
sticlă a colorat-o în galben. Noua tehnică apărută la 
Rouen şi la Chartres, între 1310 şi 1330, a culminat cu 
catedrala din Evreux, în preajma lui 1400. Galbenurile 
moarte şi căldura veşmintelor erau admirabil redate. 
La sfîrşitul secolului al XV -lea, s-a ştiut să se redea de 
asemenea tonul „pielii", printr-un procedeu analog, 
aplicîndu-se sanguina amestecată cu un fondant. In 
acest fel, în vreme ce Evul Mediu clasic îndrăgise 
culorile exprimate şi contrastante, perioada ur¬ 
mătoare s-a orientat, dimpotrivă, către nuanţe şi 
lumină. De aici şi dezvoltarea tehnicii „dublajului", 
cunoscute şi înainte, dar care, perfecţionată în veacul 
al XV-lea, a îngăduit creşterea varietăţii şi luminoz¬ 
ităţii tonurilor. Se sufla sticla colorată; pe urmă se 
muia masa de sticlă într-un creuzet de sticlă necolorată 
continuînd să se sufle. Astfel, se producea lipirea unei 
lamele colorate pe sticla incoloră. De atunci încolo, 
roşul a fost mai mereu dublat, căci celelalte culori 
apăreau cu mai puţină frecvenţă. Erau obţinute jocuri 
de lumini prin atacarea cu mijloace mecanice (moleta, 
freza, emeri) fie a sticlei incolore, fie a lamelei co¬ 
lorate. Aceste perfecţionări diverse au reînnoit arta 
vitraliului. Sticlei mozaic i-a urmat un tablou care a 
integrat arhitecturi, peisaje şi perspective. Bunavestire 

de la Bourges (1450), portretul lui Philibert cel Frumos 
la Brou, Arborele lui losua din Beauvais (începutul 
veacului al XVI-Iea), imensele sticlării de la Gouda 
- cele mai mari din Europa (a doua jumătate a veacu¬ 
lui al XVI-Iea) - dovedesc că progresele tehnicii 
maiştrilor sticlari şi spiritul Renaşterii au ştiut să-şi dea 
mîna m bună înţelegere. Este adevărat că în secolul al 
XVII-lea a survenit, brutală şi rapidă, decadenţa. 
Numai că arta barocă, cea care a cucerit Europa, venea 
dintr-o ţară, Italia, unde, mai puţin decît aiurea, în tim¬ 
pul Evului Mediu, existase interes pentru vitralii. Şi 
fiindcă, de asemenea, fuseseră dorite biserici mai 
luminoase în care credincioşii să poată urmări slujbele 
şi să citească din cărţile de rugăciuni. în sfîrşit, şi 
poate mai ales, fiindcă europenii încercau într-o mă¬ 
sură tot mai mare nevoia de transparenţă. în veacul al 
XlV-lea, locuinţele prinţilor şi negustorilor bogaţi 
începuseră să fie împodobite cu vitralii. Veacul al 
XVI-Iea a văzut dezvoltîndu-se mai cu seamă după 
1550 folosirea geamurilor care, progresiv, au înlocuit 
în case vitralii greoaie şi costisitoare, pînzele şi huri¬ 
ile translucide aplicate în ferestre. Se va fi insistat sufi¬ 
cient, din punct de vedere aj psihologiei colective, cu 
privire la triumful luminii în civilizaţia occidentală? 

Geamurile au rămas multă vreme, nu încape în¬ 
doială, de o calitate încă mediocră şi de o transparenţă 
inegală. Dar după 1463 - invenţia a avut loc la 
Murano - se ştia, cel puţin pentru trebuinţele unei pro¬ 
ducţii artistice, să se producă „sticla albă“, pe care 
contemporanii au botezat-o impropriu „cristal" cu 
scopul de a putea deosebi de sticla involuntar verzuie 
ori de sticla colorată cu voie, singurele sortimente fa¬ 
bricate pînă atunci. In realitate, englezii sînt cei care, 
numai de la sfîrşitul secolului al XVII-lea, au reuşit să 
realizeze flint-glass- ul, adică adevăratul cristal, dens, 
clar, sonor, puternic refringent. Cu toate acestea, sticla 
silico-alcalină de Veneţia (silicat de potasiu şi de var), 
mai albă şi mai transparentă decît cele obişnuite, a 
reprezentat un progres indiscutabil şi a contribuit la 
îmbogăţirea atelierelor din Murano, prospere începînd 
cu veacul al XlII-lea, dar cu apogeul în veacul al 
XVI-Iea. O dată cu această descoperire, arta sţiclei a 

făcut obiectul unei supravegheri stricte, însă destul de 
ineficace din partea consiliului celor Zece. 

La Murano nu se făceau vitralii. In schimb, de 
foarte devreme s-au făcut eforturi de a imita sticlele 
emailate bizantine şi arabe într-O; asemenea măsură 
încît, în veacul al XV-lea, un mare vizir a comandat 
la Veneţia patru sute de lămpi pentru moschei. In 
prima parte a Renaşterii, artiştii lagunei au excelat în 
producţia de hanape mari şi de admirabile cupe de 
sticlă colorată. Decorul era, de cele mai multe ori, for¬ 
mat din suprapuneri de aur, desenate prin trăsături 
negre şi punctate cu email alb în relief. Insă, după 
1530, Murano a abandonat acest gen artistic pentru a 
se consacra prelucrării „cristalului" ale cărui cote erau 
în urcare. Atelierele din insulă au dobîndit atunci o 
extraordinară măiestrie în fabricarea sticlelor filigra¬ 
nate al căror cristal se oma cu reţele de sticlă albă 
opacă (latticinio) sau cu sticlă de culori dfverse. 
Unanima admiraţie stîmită de aceste opere explică de 
ce statele străine au umblat şi au reuşit să ademenească 
artiştii veneţieni. Cum de pe la începutul secolului al 
XVII-lea, Veneţia a început să ţină seama de atelierele 
unor maiştri sticlari instalaţi la Praga şi la Niiremberg. 

în secolul al XVI-lea, Murano mai fabrica_mătănii 
de sticlă, perle obişnuite trimise în ţările exotice, perle 
de preţ care primeau în interior o „rază" specială cu 
ajutorul unui strat de mercur, şi, în sfîrşit, oglinzi. 
Căci, în această insulă a lagunei a fost pus la punct, 
pe la 1503, procedeul care consta în aplicarea pe sticlă 
a unei cositoriri cu plumb. Extrem de repede, oglinzile 
veneţiene au devenit foarte căutate, iar numărul negus¬ 
torilor de oglinzi a devenit atît de considerabil la 
Veneţia, încît, în 1564, şi-a făcut apariţia aici o breaslă 
a oglindarilor. 

Progresele din tehnica sticlei au antrenat înmulţirea 
ochelarilor. Aceştia fuseseră inventaţi - sau introduşi - 
în Europa la sfîrşitul veacului al XlII-lea. La moartea 
lui Roger Bacon (1294), ochelarii intraseră deja în 
folosinţă în Italia. La început, erau tăiaţi dirv-euarţ. în 
plus, erau biconvecşi, destinaţi adică numai prezbiţilor. 
Utilizarea crescîndă a „sticlei albe" şi perfecţionarea 
aparatelor susceptibile de a poliza suprafaţa oglinzilor 
au permis realizarea, începînd cu secolul al XVI-lea, a 

ochelarilor concavi pentru miopi. Pe de altă parte, 
pince-nez -ul vizibil în mîinile canonicului Van der 
Paele de Jan Van Eyck şi care aduna razele de lumină 
nu în centrul ci către periferia retinei, a cedat locul 
ochelarilor montaţi modem, purtaţi, la începutul seco¬ 
lului al XVII-lea, în tabloul lui El Greco, de cardinalul 
Guevara. încă de la sfîrşitul secolului al XVI-lea, fa¬ 
bricarea şi vînzarea ochelarilor intraseră în practica 
curentă, cu deosebire în Italia şi în Flandra. Bătrîneţile 
intelectualilor, artiştilor şi meşterilor au trebuit să se 
transforme, graţie acestui instrument devenit iute indis¬ 
pensabil. In fine, prelucrarea lentilelor de „sticlă albă“ 
a dus la realizarea primelor lunete care urmau să 
schimbe „maniera de a vedea“ lumea. Scriindu-i cum¬ 
natului său, în 1609, Galilei îi dădea de ştire că îşi 
confecţionase la Veneţia un instrument care reprezen 1 
ta „un obiect îndepărtat la 50 de mile ca şi cum ar fi 
la 5 mile“. De pe cele mai înalte clopotniţe din oraş 
erau descoperite „pe mare pînze şi vase atît de 
îndepărtare, încît chiar dacă ar înainta cu toată viteza, 
le-ar trebui mai bine de două ceasuri înainte de a putea 
fi zărite de n-ar fi luneta mea“. Omului îi era acum 
deschis domeniul infinitului mare. 

• 

O carte întreagă ar fi necesară pentru a studia rapor¬ 
turile dintre arta şi tehnica din epoca Renaşterii, su¬ 
portul mutual pe care l-au constituit - să ne gîndim la 
pictura în ulei - şi transformările pe care acţiunea lor 
conjugată le-a introdus în viaţa cotidiană. Secolele al 
XV-lea şi al XVI-lea au fost vîrsta de aur a ceramicii 
de Faenza (faianţa) în culori deschise şi vesele, pentru 
care se utiliza un email stanifer. Decorul era dispus pe 
emailul crud şi uscat şi numai după aplicarea culorilor, 
piesa era pusă la foc. Introdusă în Franţa de pe vre¬ 
mea domniei lui Francisc I, faianţa a cunoscut aici un 
succes apreciabil, în special la Nevers, unde capătă 
perfecţionările lui Bemard Palissy* care se folosea mai 
puţin de sărurile de cositor, cît de un email plumbifer, 
dînd după coacere un alb gălbui. Piesele sale cu orna¬ 
mentaţii animaliere, plante în relief, de „oale ţărăneşti" 

sînt aproape opere de sculptură; cu toate că nu era 
sculptor, îşi mula decorurile cît mai după natură. 

Faianţa artistică presupune mobilier unde să fie 
expusă. Marea epocă a mobilierului european începe în 
veacul al XlV-lea. Căci, cu începere de atunci, mobi¬ 
lele nu mai sînt nişte strane de biserică ori sipete înde¬ 
sate şi aburcate pe spinarea catîrului ori a calului de 
povară. Se înţelege că mobilierul laic va rămîne mult 
timp „volant", urmînd, aidoma tapiseriilor, deplasările 
curţilor princiare. însă dimensiunile din ce în ce mai 
impozante ale mobilelor obligă în secolul al XV-lea, şi 
mai mult, în cel de-al XVI-lea, la a fi ţinute pe loc. 
Atunci apar poliţele pentru etalarea pieselor de or- 
fevrerie, „servantele" legate de ceremonialul zăbavei, 
mesele care iau locul scîndurilor puse pe capre, iar în 
secolul al XVI-lea se adoptă copertinele după moda 
italiană, „catedrele" ori jilţurile de gală cărora li se 
ataşează rezemători şi braţe „fotoliile" derivate din pli¬ 
antul antic, umplute cu perne. Cufărul îşi păstrează pe 
mai departe creditul, căci epoca Renaşterii continuă să 
îl agreeze dar, la rîndul său, evoluează, se îmbogăţeşte 
cu unul sau mai multe sertare? Două corpuri suprapuse 
se transformă de acum într-o mobilă unică, dulapul, 
care atinge deja în epoca lui Henric al II-lea, un volum 
şi o înălţime impozante. Patul, protejat de curenţii de 
aer mai întîi cu perdea, se vede, la sfîrşitul secolului 
al XVI-lea, gratificat cu un baldachin pe patru coloane 
sau, mai mult, cu un căpătîi înălţat şi ornamentat. 
Trecerea de la decoraţia flamboyantă, marcată de pro¬ 
funzimea arcaturilor, piramidelor, rozelor, draperiilor 
verticale drapate „en serviette", la aceea inspirată de 
Antichitate, cu pilaştri, frontoane tăiate, cariatide, pan¬ 
glici, coroane, putti şi medalioane nu reuşeşte să as¬ 
cundă linia generală din evoluţia mobilierului înspre 
mai multă diversitate, mai mult sedentarism, mai mult 
confort, mai multă virtuozitate tehnică. Se ştie acum să 
se asambleze- montanţi şi panouri în ongleu sau în 
cleşte; s-a perfecţionat coada de rîndunică puia a se 
face mai puţin vizibilă. Lemnul de stejar, atît de apre¬ 
ciat în Franţa Evului Mediu, este de multe ori înlocuit 
cu cel de nuc, din care se obţin modele mai delicate 
şi cu o frumoasă patină. Pentru mobilierul rar se 
foloseşte deja abanosul, potenţat cu marmuri colorate. 

Cercetările geometrice şi moda italiană a încrustaţilor 
(intarsia) răspîndesc în Occident, în secolul al 
XVI-lea, gustul pentru marchetărie şi pentru combi¬ 
naţii decorative care fac mai seducătoare mobilierul, 
pardoselile, plafoanele. 

Acest decor mai rafinat se află în servicul unei 
societăţi mai cultivate care acorda muzicii un interes 
în creştere. îngerii cîntăreţi ai fraţilor Van Eyck, ai lui 
Melozzo da Forli, Memling, coruri de copii din Can¬ 
tona de la Santa Maria del Fiore, interpreţii la bom¬ 
barde, harpiştii, violoniştii din Triumful lui Maximilian, 
doamnele din tapiseriile franţuzeşti aşezate la orgă 
exact în mijlocul unei grădini minunate: sînt numeroa¬ 
se mărturiile artistice despre locul crescînd al muzicii 
în viaţa societăţii şi despre diversitatea instrumentelor 
folosite. Şi în acest domeniu, estetica şi tehnica sînt 
solidare, fie că este vorba despre artă sacră, fie despre 
artă profană. Imprimarea tipografică muzicală în una 
sau două culori, realizată încă de la sfîrşitul veacuiui 
al XV-lea, face mai larg publicul muzicienilor şi difu¬ 
zează mult mai pe larg decît înainte, producţiile com¬ 
pozitorilor. Instrumentele se transformă. Orga mare 
apăruse în Occident în 1325. De la sfîrşitul secolului 
al XlV-lea, a avut în componenţă două claviaturi şi o 
pedală. La început nu a servit decît spre acompania¬ 
ment credincioşilor, dar puţin cîte puţin i s-a desemnat 
o partitură de solistă. în secolul al XVI-lea, Germania 
şi Italia aii avut şcoli înfloritoare de organişti pe vre¬ 
mea cînd Gabrieli, prefecţionînd ricercari, sau pre¬ 
ludiile, elabora deja arhitectura fugii. Alături de orgă, 
lăuta cu corzi pişcate a fost instrumentul muzical cel 
mai răspîndit în vremea Renaşterii. Dar deja din debu¬ 
tul secolului al XVI-lea îşi făcea apariţia vioara, ivită 
din violă şi din liră şi care urma să se impună în vea¬ 
cul următor ca regină a instrumentelor, cînd artizanii 
virtuozi din Verona s-au priceput să o facă în stare de 
a exprima nuanţele cele mai fine şi accentele cele mai 
mişcătoare. 

Epoca noastră este înclinată să opună artă şi 
tehnică, dar nu a fost totdeauna aşa. Poate că niciodată 
dialogul lor nu a fost mai fructuos ca în vremea 
Renaşterii. 



Capitolul VI 

TEHNICA AFACERILOR 


Progresul tehnic a fost foarte important în epoca 
renascentistă. Totuşi, acesta nu poate fi comparat cu cel 
pe care l-a cunoscut civilizaţia noastră după „revoluţia 
industrială", căci prea multe forţe de conservare şi de 
stagnare erau încă în funcţiune. Una dintre ele şi nu 
dintre cele mai mici a fost constituită de corporaţii, 
născute în timpul Evului Mediu pentru a reglementa 
orarele de muncă, a defini calitatea produselor, a repri¬ 
ma fraudele, a elimina concurenţa în interiorul oraşelor 
şi a menţine monopolul unei minorităţi de meşteri pe 
piaţa urbană. Apărute în mod spontan pe măsură ce se 
măreau oraşele, breslele au ajuns să constituie în seco¬ 
lul al XTV-lea o forţă politică, în vreme ce, sub pre¬ 
siune populară, acestea se deschideau pentru straturi 
din ce în ce mai modeste ale populaţiei urbanizate. 
Avînd în vedere conflictele armate, nevoia acută de 
bani a suveranilor, şi într-un context de criză econo¬ 
mică, neguţătorii şi meşteşugarii au apărut, în epoca 
Războiului de o Sută de Ani, a fi pe punctul de a-şi 
impune tutela asupra prinţilor. 

Muncitorii de la oraşe par atunci să fi alcătuit un 
mediu revoluţionar. In fapt, se asistă la o dublă 
mişcare. Burghezia bogată din oraşele cele mai pros¬ 
pere, Parisul de pildă, pe vremea lui Etienne Marcel, 
încearcă, sprijinindu-se momentan pe populaţia de jos, 
să intre în consiliile de conducere. Pe de altă parte, 
muncitorii textilişti din Franţa, Italia şi micii meş¬ 
teşugari - popolo minuto — se străduiesc să înlăture tira¬ 
nia economică a celor bogaţi, nobili sau burghezi 

- popolo graşso - şi ajung ici şi colo să preia puterea 
pentru scurt răstimp. Lumea muncii manifestă deci, în 
momentul în care societatea feudală se află în dezagre¬ 
gare, un dinamism febril. In 1302, ţesătorii din Gând se 
răscoală împotriva consilierilor municipali; revolta se 
întinde curînd în Brabant şi în partea Liege-ului. In 
iulie, la Courtrai, muncitorii din Bruges repurtează o 
victorie răsunătoare asupra armatei regelui . Franţei 
grăbită să îi pună la punct, La Paris, în 1358, trei mii 
de meseriaşi conduşi de Etienne Marcel, starostele 
neguţătorilor, forţează palatul regal şi camera moşteni¬ 
torului, asasinează doi mareşali şi îl obligă pe viitorul 
Carol al V-lea să-şi pună pe cap scufa în culorile 
oraşului insurgent. Douăzeci de ani mai tîrziu, la Flo¬ 
renţa, ciompi, adică cei care nu ţineau de nici o breaslă, 
se ridică la chemarea unui dărăcitor, Michele di Lando, 
şi, pe moment, obţin victoria. Michele di Lando devine 
gonfalonier de justiţie. Unor şapte corporaţii „majore" 
şi şapte „minore" li se adăugă alte trei: două pentru 
micii meşteşugari cu prăvălie şi una pentru muncitori. 
Dar guvernul democratic nu se menţine la Florenţa mai 
mult de 1382, an care este martorul înfrîngerii la 
Roosebeke, a ţesătorilor gandezi. Aceştia, sub condu¬ 
cerea celui de-al doilea Artevelde, Philippe, după mai 
mulţi ani, deja se află în fruntea unui veritabil război 
social în contra tuturor „oamenilor de bună credinţă 
care trebuie să piardă". Nu numai la Ypres şi la Bruges, 
dar şi la RouerT şi la Paris, lumea strigă „Trăiască 
Gândul!" Fiindcă şi în Franţa, muncitorii din oraşe se 
agită din nou. Moartea lui Carol al V-lea, în 1380, şi 
exigenţele fiscale ale plăpîndului său succesor provoacă 
insurecţia „ciocănarilor", meşteşugarii şi muncitorii din 
Paris care forţează arsenalul primăriei de unde iau arme 
şi ciocane. înăbuşirea răzvrătirii se situează de această 
dată încă în 1382. Treizeci de ani mai tîrziu, în 
momentul conflictului dintre Ioan fără Frică şi ducele 
de Orleans’ micii meseriaşi din Paris, îndrumaţi de 
breasla măcelarilor cu şeful lor Simon Cuţitarul, zis 
Scăfîrlie, impun ducelui de Burgundia o lungă ordo¬ 
nanţă reformatoare care extinde sistemul electiv la toate 
oficiile administrative. Insă excesele scăfîrliştilor aduc 
un reviriment în opinia pariziană. 

în perioada următoare se regăseşte ecoul acestor 
mişcări urbane: în 1529, ca urmare a foametei ce 
bîntuia în estul Franţei şi simultan cu difuzarea ideilor 
protestante, a izbucnit revolta sau „marea Zaveră" din 
Lyon, care a fost pe punctul să cîrmuiască oraşul celor 
care se intitulau „cea mai săracă obşte din acest oraş al 
Lyonului". în 1539, oraşul Gând s-a răsculat făţiş, în 
contra lui Carol Quintul, iar breslele au instituit un 
guvern democratic. împăratul a trebuit să vină în per¬ 
soană cu o forţă armată pentru a readuce la ascultare 
oraşul (1540). La sfîrşitul secolului al XVI-lea, tul¬ 
burările din timpul Ligii şi asediul Parisului au părut că 
dau o şansă politicii micii pături meşteşugăreşti. Unul 
din oratorii din Satira Menippeii, reînnoind amintirile 
din 1412-1413, declară: „Ce rost au atîtea scăfîrlii cîte 
se află pe care Dumnezeu le-a scos la Paris* Rouen, 
Orleăns, Troyes, Toulouse, Amiens, unde puteţi vedea 
măcelari, croitori, paparude, scamatori, cuţitari şi alte 
scursuri care îşi înalţă glasul pe la consiliu şi prin 
adunările Statului şi care fac legi celor care înainte 
aveau stirpe, erau îndestulaţi şi cu toate meritele?" - 
Eşecul acestor mişcări nu surprinde. Lipsa de coor¬ 
donare între oraşe unde, trecător, elementul popular 
prelua puterea, inevitabilele răsturnări ale marilor 
burghezi care se vedeau, la Paris ori la Gând, daţi la o 
parte de oamenii de rînd, neînţelegerea tenace a revol¬ 
taţilor din oraşe faţă de cei de la ţară, care de multe 
ori, în secolul al XlV-lea, s-au ridicat în acelaşi timp 
cu cei dintîi, şi mai ales insuficienţa numerică a păturii 
meşteşugăreşti în raport cu masa populaţiei explica uşor 
de ce atîta zarvă a sfîrşit iute şi fără urmări. Atîta că 
prinţii şi patriciatul oraşelor au înţeles că trebuiau să fie 
ţinute în frîu breslele. Deşi nu le-au suprimat - erau 
indispensabile - le-au controlat din ce în ce mai 
aproape. Îndepărtîndu-le de la viaţa politică, deposedîn- 
du-le de orice cădere militară, în compensaţie, li s-a 
acordat autoritate sporită în materie de economie. 

Dar şi această autoritate nu le-a fost concedată decît 
sub rezerva unei supravegheri cu fiecare zi mai stricte 
şi care urma să atingă în secolul al XVII-lea regle¬ 
mentarea amănunţită a lui Colbert. Nu trebuia, urmînd 
termenii unui edict al lui Ioan al V-lea al Bretaniei, să 
se vestejească „răutaţea şi avariţia" breslelor şi tendinţa 

lor de „a acapara"? Ludovic al XH-lea, Francisc I, 
Carol al IX-lea*, Henric al III-lea nu au contenit să îi 
acuze pe meseriaşii declaraţi de „abuzuri, comploturi şi 
acaparări". In toată Europa, prinţii, încă din secolul al 
XlV-lea, şi încă după aceea au început să legifereze în 
materie de corporaţii şi să promulge,^ ca în Lorena, 
statute fără consultarea celor interesaţi. In acest fel, i-au 
supus pe meşteşugari funcţionarilor comitatelor în 
Provenţa, judecătorilor în domeniul regal capeţian, 
autorităţilor municipale la Bourges, Clermond şi Lyon 
pe vremea lui Carol al VH-lea şi a lui Ludovic al 
Xl-lea, vînzînd fără, contenire brevete de meseriaş din 
ce în ce mai numeroase, pînă acolo încît în 1600 Franţa 
era ticsită de brevete nevîndute. In 1582, Henric al 

III- lea* numeşte un controlor general pentru postavuri, 
care rămînea să îi urmărească pe toţi fabricanţii de 
postav din regat. Suveranii doresc cu adevărat să uni¬ 
formizeze viaţa corporativă în interiorul graniţelor sta¬ 
tului lor. Aşa fac încă din veacul al XV-lea Ioan al 
V-lea în Bretagna şi regii Aragonului, care impun 
diferitelor oraşe din Rousillon reglementări^ meşteşu¬ 
găreşti identice într-un oraş şi într-altul. In veacul 
următor, această evoluţie se accentuează. Regii Spaniei 
introduc în Castilia sistemul corporativ catalan. In 
Anglia, Elisabeta defineşte în 1563 celebrul Statute of 
Artificers care reglementează condiţiile de muncă în 
toată ţara. In Franţa, Francisc I, prin edictul de la 
Villers-Cotterâts, publică o dispoziţie valabilă pentru 
ansamblul regatului cu privire la accederea la măiestrie. 
Cu deosebire, Henric al III-lea, în 1581, şi Henric al 

IV- lea, în 1597, întreprind prin acte solemne reorgani¬ 
zarea şi unificarea întregii vieţi meşteşugăreşti franceze. 
Prin chiar acest mijloc ei fac eforturi să cuprindă ţara 
într-o plasă omogenă de corporaţii şi poruncesc tuturor 
meseriaşilor să purceadă peste tot la alegerea juraţilor. 
Astfel, absolutismul care se consolidează în Renaştere 
scontează pe ordinea corporativă impusă acum de sus. 
Ca rezultat, se înmulţesc breslele pretutindeni în Euro¬ 
pa secolelor XV ţi XVI. S ub regimul său, Ludovic al 
Xl-lea a promulgat mai mult de 60 de ordonanţe, con- 
firmînd ori stabilind comunităţi meşteşugăreşti. La 
Roma, în secolul al XVI-lea, numărul breslelor a trecut 
de la 32 la 55. La Como, 6 arti noi s-au născut între 

1335 şi 1570. Fragmentarea, sursă de venituri pentru 
stat, înmulţea posibilităţile de fricţiune înlre meseriile 
vecine, diminuînd forţa realira lumii peşteşugăreşti. 

Cu toate acestea, influenţa sistemului cooperatist 
asupra producţiei şi comerţului nu a fost totală nicio¬ 
dată. Cînd interesul personal le era în joc, suveranii 
erau primii care îngrădeau privilegiile breslelor. încă de 
la 1465 „muncitorii de pe lîngă curtea" fegelui Franţei 
primiseră un statut special. Mai tîrziu, meseriaşii de 
artă ai galeriilor Luvnilui au lăsat de izbelişte, datorită 
sprijinului de la cîrmuire, reglementările vechilor juran- 
de pariziene. Pe de altă parte, prinţii Europei cu' toţii, 
Sixt Quintul ca şi Elisabeta acordau, peste capul cor¬ 
poraţiilor, brevete şi monopoluri unor „inventatori" 
care propuneau inovaţii tehnice, valabile sau nu. Mai 
erau cei care lucrau acasă şi a căror luare în obiectiv 
se încerca zadarnic. Era artizanatul rural specializat în 
pînzărit, care, în secolele al XlV-lea şi al XV-lea, se 
dezvoltase la ţară tocmai spre a scăpa de controlul 
meseriilor orăşeneşti. Erau minele şi întreprinderile 
metalurgice, împrăştiate prin munţi şi prin păduri, prin 
urmare departe de orice supraveghere. Erau băncile şi 
marele comerţ, cu ritmul lor propriu şi modalităţile lor 
neîngrădite, care nu puteau propăşi decît în libertate. 
Tocmai în acest sector necontrolat sau în cel al indus¬ 
triilor noi, care nu posedau încă reglementări - tipar, 
fabricarea de arme de foc, mai apoi filatura şi ţeserea 
bumbacului etc. —, s-a strecurat progresul tehnic şi toc¬ 
mai în această lume a marilor comercianţi au âpărut 
concomitent, cu mult înainte de veacul al XVI-lea, 
mentalitatea capitalistă, instrumentele bancare şi con¬ 
tabile ce au permis exprimarea mentalităţii respective. 

• 

Dezvoltarea tehnicii afacerilor a fost comandată de 
avîntul luat, după cruciade, de marele comerţ pe mare. 
Economia Occidentului, orientată de aici înainte către 
„aventura mării" şi-a lărgit orizonturile şi şi-a transfor¬ 
mat metodele. Ea moştenise de la Antichitatea greco- 
romană nauticum foenus, sau „împrumutul la risc", în 
care cel care împrumută acceptă să nu i se restituie 
împrumutul dacă mărfurile transportate de către debitor 

nu ajung cu bine. In cazul contrar, primeşte ceea ce a 
împrumutat plus un beneficiu consistent. Acest gen de 
tranzacţie era curent în Franţa de pildă, în secolele al 
XVII-lea şi al XVIII-lea, dar nu era vorba de o veri¬ 
tabilă asigurare maritimă, cît de o avansare de fonduri 
unui căpitan dornic să cumpere mărfuri cu care să-şi 
umple corabia înainte de a pleca. In plus, Biserica, os¬ 
tilă din principiu împrumutului cu dobîndă*, era prin 
forţa lucrurilor defavorabilă împrumutului la riSc. In 
secolul al XlII-lea, s-a imaginat o formulă de asigurare 
denumită cambium trajectitium ori „schimb maritim", 
teologii admiţînd ca o dobîndă să fie cuprinsă în con¬ 
tractul de schimb. Cel care împrumuta promitea atunci 
să înapoieze, de exemplu la Barcelona, o sumă primită 
la Genova la schimb, cu condiţia ca nava şi încărcătura 
să nu păţească nimic. Mărfurile serveau asigurantului 
de gaj şi acestea călătoreau cu signum-\i\ său. Prima de 
asigurare era asimilată în beneficiul schimbului. O atare 
formulă, încă utilizată la Genova în prima jumătate a 
secolului al XV-lea, prezenta serioase inconveniente. 
Trebuia ca cel care împrumuta să fie consumator de 
schimb pentru locul în care se găsea corabia. Pe de altă 
parte, ca şi în împrumutul la risc, el nu se alegea cu 
profit de pe urma avansului decît în cazul unei călătorii 
fericite. Drept pentru care schimbul maritim a început 
să dea înapoi din s.ecolul al XV-lea, în faţa contractu¬ 
lui de asigurare. Volumul crescînd al mărfurilor trans¬ 
portate pe mare şi cererea crescută de capitaluri de 
asigurare au stat la originea acestei transformări. 

S-a produs astfel îndrumarea către un sistem care 
dădea o primă asigurantului şi care prin consecinţă 
diminua riscurile la care se expunea. Dar, cel puţin la 
început, a fost nevoie să se mascheze prima interzisă 
de biserică. în cele 213 contracte de asigurare* mari¬ 
timă încheiate la Genova între 1400 şi 1440, studiate 
de D-na Doehaerd, nu figurează prima: este de presu¬ 
pus că era plătită în mînă dinainte. Contractul - un con¬ 
tract de vînzare-cumpărare - se prezenta cam în felul 
următor: asigurantul, sau mai curînd asiguranţii, declară 
cumpărarea de la asigurat a unui 'lot de mărfuri pe care 
se angajează să i-1 plătească într-un interval determinat; 
dar plata nu va avea loc dacă marfa cumpărată şi care 
se găseşte încărcată pe o corabie oarecare ajunge 

„teafără şi nevătămată" la locul de destinaţie. In ciuda 
sinuozităţilor şi complicaţiilor pe care trebuia să le 
conţină, noua formulă de asigurare reprezenta. un pas 
decisiv. Asiguranţii nu mai aveau de vărsat cTinainte o 
sumă mare rambursabilă de către asigurat. Ei scoteau 
bani din buzunar numai în caz de calamitate. Pe dea¬ 
supra, încasau automat şi în toate cazurile o primă a 
cărei dobîndă putea fi de aici înainte coborîtă la un 
nivel rezonabil. Presiunea exercitată astfel de nece¬ 
sităţile economiei a fost generatoare de mlădieri. Riscul 
era trecut de la o marfă la alta, în cazul unui prim 
transport încununat de succes, ori asupra corăbiei trans¬ 
portoare. Din ce în ce mai des s-a trecut la asigurarea 
navei şi încărcăturii. Reasigurarea există dinainte de 
începutul secolului al XVI-lea. Au luat fiinţă societăţi 
de asigurări ale căror capitaluri erau simultan investite 
îhtr-un mare număr de operaţiuni. In mod teoretic, 
municipalitatea din Genova interzicea genovezilor să-şi 
asigure încărcături transportate pe nave străine şi a for- 
tiori mărfuri străine. In fapt, la sfîrşitul lui' Quattro- 
cento, la Genova se asigurau încărcături şi bastimente 
biscayene, catalane şi flamande, produse străine de pe 
vapoare genoveze, navluri circulînd de la L’Ecluse, la 
Londra, la Rochelle sau la Valencia. 

Specialiştii în drept canonic au fost nevoiţi să 
recunoască, cel puţin într-o anumită măsură, ca riscul 
merită răsplată. Ori un asigurat este pîndit de riscul 
plăţii unei sume importante în caz de naufragiu al navei 
asigurate: de aici, legitimitatea primei. Aceasta era deja 
explicitată în registrul marelui negustor toscan Frances- 
co Datini. Sub data de 3 august 1384, se poate citi: 
„Asigurăm pe Baldo Ridolfi et Comp. 100 de florini de 
aur pentru lîna încărcată pe vasul lui Bartolomeo Vitale 
în drumul de la Peniscola la Porto Pisano. Din cei 100 
de florini pe care îi, asigurăm în contra oricăror riscuri, 
primim patru florini de aur număraţi, drept dovadă un 
act de mînă al lui Gherardo D’Ormauno pe care l-am 
contrasemnat". Mai jos se spuner^Vasul de mai sus a 
ajuns cu bine la Porto Pisano, iar noi sîntem descărcaţi de 
zisele riscuri". Practica primei s-a generalizat. Aceasta 
devenise curentă încă din a doua parte a veacului al 

XV- lea. In conturile supuse pe la mijlocul secolului al 

XVI- lea Camerei apostolice de către negustorii care 

aduceau grîu din Sicilia pentru aprovizionarea Romei 
era indicată formal dobînda primelor de asigurare: 8% 
din Sicilia la Civitavecchia. Dobînda era destul de ridi¬ 
cată fiindcă, în vremea lui 1437-1439, pe timp de pace 
în Mediterana orientală, nişte mărfuri care circulau de, 
la Constantinopol la Veneţia nu plăteau decît 4% şi 5% 
asigurare. Ponderea primei ţinea mai puţin de lungimea 
călătoriei sau de anotimpul cînd aceasta avea loc, cît de 
situaţia politică şi militară şi de prezenţa - sau de 
absenţa - corsarilor. In cursul secolului al XVI-lea, mai 
cu seamă înainte de Lepanto, turcii şi barbareştii din 
Mediterana au constituit o permanentă ameninţare pen¬ 
tru negoţul popoarelor creştine, ceea ce explică dobînda 
ridicată a primelor de asigurare. In 1565, la plecarea 
din Rouen, în mod obişnuit, se plătea 6% pentru 
Lisabona, 7% pentru Cadiz şi pentru Sevilla, 7% pen¬ 
tru Canare şi Maderas, 18% pentru Brazilia (dus şi 
întors) şi 17% pentru Livomo şi Civitavecchia. 

• 

Alături de prima de asigurare, contabilitatea* în dublă 
partidă a. fost o altă inovaţie capitală în tehnica aface¬ 
rilor din Renaştere. Intr-o perioadă în care creditul era 
puţin dezvoltat, cîtă vreme cerul corespondenţilor săi 
era limitat, un om de afaceri se putea mulţumi cu o 
contabilitate simplă. El îşi înregistra reţetele şi cheltu¬ 
ielile pe un cont de casă şi mai putea avea în plus un 
soi de carnet unde îşi nota creanţele şi datoriile - aces¬ 
tea'erau puţin numeroase. Dar înmulţirea tranzacţiilor 
şi dezvoltarea creditului au provocat inflaţie de scripte 
şi necesitatea de a specializa personal în domeniul con¬ 
tabilităţii. Aceasta permitea responsabilului unei com¬ 
panii comerciale să cunoască după dorinţă starea credi¬ 
torilor şi a debitorilor săi - încă din veacul al XTV-lea 
puteau depăşi o sută. S-a trecut aşadar la ţinerea de 
conturi „pentru persoane" cărora li se înregistra pasivul 
şi activul pentru fiecare în parte. De acum înainte, fie¬ 
care operaţiune necesita două înscrisuri egale şi semne 
contrare care nu au întîrziat a se trece în două catastife 
diferite, una în contul terţilor şi alta în contul de casă. 
Dar lucrurile nu s-au mărginit la a ţine conturi de per¬ 
soane. In curînd, au ajuns titluri de. conturi în genul: 

comerţ cu produsul cutare sau cutare, asigurări, schim¬ 
buri etc. In final, un cont suplimentar, cel de „profituri 
şi pierderi" - a permis apoi să se măsoare variabile 
dintr-un patrimoniu în funcţie de operaţiunile trecute în 
alte evidenţe. Astfel, după registrul pe care îl consulta,- 
omul de afaceri din Renaştere putea de-acum cunoaşte 
nemijlocit în orice moment starea registrului de casă, 
punctul în care au ajuns tranzacţiile cu partenerul 
cutare sau cutare, sau în privinţa cutărui produs, pre¬ 
cum şi greutate a beneficiilor sau pierderilor conside¬ 
rate in ansamblul lor. Contabilitatea în dublă partidă a 
fost cunoscută sub numele de „evidenţa veneţiană". In 
drept, registrele Massari din Genova, datate din 1340, 
constituie primul exemplu cunoscut al noii tehnici. 
Aceasta nu şi-a cucerit de la bun început dreptul de 
existenţă. Cei din familia Medici - la sfîrşitul secolului 
al XV-lea - nu ajunseseră încă la o asimilare în totali¬ 
tate. Dar descoperirea tiparului i-a grăbit răspîndirea, 
cel puţin la etajul superior al activităţii economice, mai 
ales atunci cînd Luca Pacioli îşi publica la Veneţia, în 
1494, Summa de arithmetica, geometria, proportioni şi 
proportionalitae, în care era explicat mecanismul. Ceea 
ce fusese pînă atunci un secret italian s-a întins şi la 
negustorii străini. Cu mai multă sau mai puţină clari¬ 
tate maeştrii în calcul din Ţările de Jos, Spania, Ger¬ 
mania şi din alte părţi au început să înveţe „evidenţa 
veneţiană" pe tinerii care se dedicau afacerilor. 

Tot pe cît înflorirea artistică, dezvoltarea tehnicilor 
bancare trebuie considerată deci ca una din caracteris¬ 
ticile Renaşterii. Or, şi în acest domeniu, Italia a jucat 
rolul principal. în fapt, cuvîntul banco este italienesc. 
La origine, a desemnat banca acelora care schimbau, 
instalaţi într-un loc public, in mercato, care practicau 
schimbul manual. Pe masa lor - li se mai spunea şi 
tavolieri, iar băncii* i s-a spus uneori taula - ţineau urt 
registru ca_ să-şi transcrie operaţiuniîe, iar la îndemînă 
o pungă. încă din veacul al XlII-lea, acestor banchi 
grupate la Veneţia în piaţa San Giacomo a Rialto li se 
spunea, fără alegere, taule de cambi sau banchi de 
scripta. Vocabularul aduce aici o indicaţie importantă, 
revelatoare asupra unei evoluţii care s-a produs la 
Florenţa şi la Bruges, ca şi la Veneţia. Cei care cîntă- 
reau şi schimbau monedele au căpătat obiceiul de a 

primi tiepunerile clienţilor lor spre a le fructifica; ei 
acordau de asemenea împrumuturi. De aici înainte, 
viramentul dintr-un cont într-altul (giro di partita) prin- 
tr-o mişcare contabilă a devenit practică obişnuită. Era 
suficient ordinul unui client şi acordul partenerului său 
pentru că amîndoi să figureze în contul aceleiaşi bănci. 
Intr-o epocă în care moneda metalică era încă rară, şi 
în orice caz ihsuficientă în raport cu trebuinţele 
crescînde, viramentul s-a bucurat de o rapidă trecere şi 
a împrospătat activitatea economică. Un om de afaceri 
italian de la mijlocul veacului al XV-lea a realizat în 
patru ani tranzacţii financiare de 160 000 de livre geno- 
veze, dar nu a manipulat în numerar decît 11 700 lire. 
La început, ordinul de virament dat de client era exclu¬ 
siv oral, bancherul trebuind să îl considere de îndată în 
scripte. Dar arhivele toscane dovedesc existenţa cecului 
în Italia încă de la sfîrşitul veacului al XlV-lea. 

Monedă de hîrtie, de asemenea monedă de bancă. 
S-a spus că secolul al XlV-lea şi prima jumătate a celui 
următor au marcat în Europa o scădere apreciabilă a 
producţiei de metale preţioase. In acele vremuri grele, 
argintul şi aurul au suportat fluctuaţii puternice unul în 
raport cu celălalt. Pe de altă parte, multe plăţi de pe 
plan local trebuiau să fie efectuate fie în monedă 
măruntă de calitate îndoielnică, fie în piese străine cu 
valoare variabilă şi nesigură. Spre a camufla aceste 
inconveniente, bancherii s-au gîndit să înregistreze în 
registrele lor pasivul şi activul fiecărui client în mone¬ 
da de cont (moneta di banco) legată grosso modo de 
valoarea monedelor adevărate de aur şi de argint. Era 
deja formula pe care urma să o utilizeze în secolul al 
XVII-lea Banca din Amsterdam. 

Dat fiind că nu se mărgineau numai să transfere 
sume dintr-un cont într-altul, şi foloseau în comerţ şi 
banii care le erau încredinţaţi, bancherii erau pîndiţi de 
riscuri şi adesea dădeu faliment. De aici şi proiectul 
prezentat în senatul din Veneţia în 1356, dar devenit 
realitate numai la sfîrşitul secolului al XVI-lea, de a se 
institui o bancă publică ce să exercite schimbul manual, 
să cumpere metale preţioase în contul statului, şă 
primească depunerile şi să opereze viramente dintr-un 
cont într-altul, dar să se abţină de la operaţiuni comer¬ 
ciale. Băncile publice s-au înmulţit, o vom spune mai 

departe, la sfîrşitul secolului al XVI-lea şi începutul 
celui următor. Insă fiinţau şi dinainte dacă nu la 
Veneţia, cel puţin în Spania ( taulas din Barcelona şi 
din Valencia) şi la Genova. Celebra Banco di San Gior- 
gio, constituită definitiv la Genova în 1408, i-a grupat 
pe toţi creditorii statului şi ţelul ei principal a fost să 
asigure serviciul datoriei publice. Dar, cum părţile aces¬ 
tei datorii erau transmisibile, ele au dat loc unei intense 
mişcări de virament dintr-un cont într-altul. La Barce¬ 
lona, unde bancherii, în decursul veacului al XlV-lea, 
îi împrumutaseră - prea deajuns - pe regii Aragonului, 
dificultăţile financiare ale suveranilor au antrenat, cu 
începere de la 1380, falimentele a numeroase bănci. 
Municipalitatea Barcelonei a creat deci, în 1401, Taula 
de canvi - prima bancă publică din.lume al cărui fond 
de rulment a fost la început constituit prin depunerea 
de bani obligatorie a minorilor sub tutelă, a testamen¬ 
telor litigioase a sechestrelor judiciare. Banca suprave¬ 
ghea moneda şi avea funcţie de trezorerie municipală; 
ea accepta depunerile particularilor şi opera viramentele 
de la un cont la altul. Potrivit unei statistici din 1433, 
Taula din Barcelona dispunea de 358 000 livre în de¬ 
puneri obligatorii şi voluntare, din partea particularilor. 
La data respectivă, 1 494 de persoane aveau cont des¬ 
chis la Taula. Populaţia Oraşului era atunci de circa 
30 000 de locuitori şi era de presupus că 20% din capii 
de familie utilizau serviciile băncii publice; fără doar şi 
poate cvasitotalitatea celor care deţineau ceva avere. 

• 

Refuzîndu-şi să fie un organism comercial, Taula 
din Barcelona nu emitea şi nu accepta nici o scrisoare 
de schimb*. Dar aceasta devenise deja, la începutul 
veacului al XV-lea un instrument indispensabil în 
comerţul mare. Fără îndoială că formularea ei a fost, în 
domeniul afacerilor, principala inovaţie tehnică a epocii 
pe care o studiem. Schimbul a fost practicat devreme 
în Evul Mediu, de îndată ce viaţa economică inter¬ 
naţională s-a animat. In veacul al XII-lea, a apărut con¬ 
tractul de schimb (instrumentum ex causa cambii) 
încheiat în faţa notarului. Ponderea tîrgurilor din 
Champagne a făcut să izbîndească acest gen de acte.'Să 

50. SCRISOARE DE SCHIMB 

Această scrisoare de schimb a fost emisă în 1558 la Medina 
del Campo în favoarea lui Andres Ruiz, care locuia la 
Besanţon: "Neexistînd alte plăfi, se va plăti pentru această 
scrisoare de schimb la următorul tîrg din Rois lui Andres Ruiz 
sau dumneavoastră 1280 de scuzi fi 15 soli de aur care co¬ 
respund valorii pe care a primit-o aici Simon Ruiz, fi îi garan¬ 
tez eu, fi fie Christos cu toată lumea." _ 

luăm un exemplu. Pe 28 aprilie 1206, un neguţător din 
Reims, în trecere prin Genova, recunoaşte a fi luat cu 
împrumut, dar cu titlu de schimb (nomine cambii), o 
cantitate oarecare de bani genovezi de la doi fraţi care 
locuiesc în oraş. El promite să le înapoieze această 
sumă în livre de Provins la viitorul tîrg din Provins, fie 
creditorilor în persoană, fie unuia dintre dînşii, fie unui 
reprezentant legitim al unuia ori al altuia. Intr-o ope¬ 
raţie de acest tip, R. de Roover constată „această fuzi¬ 
une a schimbului şi a creditului care este întocmai una 
dintre principalele caracteristici ale contractului de 
schimb". In cazul studiat aici, în care neguţătorii erau 
încă ambulanţi, cel din Reims, venit, neîndoios, cu 
afaceri la Genova, dorea să treacă la întoarcere pe la 
tîrgul din Champagne. înainte să plece din Genova, s-a 
împrumutat, ca să cumpere mărfuri pe care sconta cu 
certitudine să le vîndă în Provins. El putea atunci să 
ramburseze suma împrumutată — dobînda aflîndu-se 
disimulat îndărătul operaţiunii de schimb. Căci Biserica 
nu admitea legitimitatea unui beneficiu de schimb în 
caz de vînzare-cumpărare de monede, indiferent de 
locul de avansare a fondurilor şi de rambursare, ca şi 
de risc pentru creditor. 

Actele notariale genoveze, sienneze şi marsilieze 
atestă că la tîrgurile din Champagne exista o piaţă mo¬ 
netară organizată. Cursul de schimb era. stabilit în 
funcţie de cerere şi ofertă. Dar tîrgurile au început să 
decadă către finele veacului al XlII-lea, în acelaşi timp 
cu traficul caravanelor concurat din ce în ce mai mult 
de legăturile maritime care aveau să unească Medite- 
rana cu Marea Nordului. Şefii caselor de comerţ itali¬ 
ene — din Sienna, Lucea, din Florenţa devenind 
sedentari, şi-au stabilit sucursale în oraşele cele mai 
active de peste munţi; la Barcelona, Paris, Bruges, 
Lyon etc. „Această transformare de metode comerciale 
s-a repercutat asupra contractului de schimb, şi curînd 
o simplă scrisoare de afaceri - scrisoarea de schimb - 
ă înlocuit actele notariale" (R. de Roover). Intr-adevăr, 
o promisiune de plată, fie şi sub formă de act notarial, 
nu putea să angajeze un negustor locuind la sute de 
kilometri şi care nu participase la redactarea contractu¬ 
lui. Pentru a accepta să plătească unui oarecare la un 
ordin dat de un negustor dintr-un alt oraş, era necesar 
să fie într-un fel sau altul debitor al acelui negustor. 

Preschimbarea lui inxtrumentum ex causa cambii în 
scrisoare de schimb se explică şi prin acţiunea altor 
cauze. Dezvoltarea instrucţiei a permis mai - multor 
negustori să se lipească de notari. In plus, oamenii de 
afaceri din toate timpurile au fost mereu grăbiţi. Or, 
actul notarial este o pierdere de timp. Un simplu înscris 
ori poliţă - de la cuvîntul italian polizza - constituie un 
mijloc mult mai expeditiv. Scrisoarea de schimb a putut 
fi întrebuinţată de florentini şi de siennezi înaipte de 
sfîrşitul veacului al XlII-lea. Aceasta a cunoscut un 
succes în creştere. Cu toate acestea, Genova şi Veneţia 
au rămas credincioaCse încă mult timp vechii metode. 

Scrisoarea de schimb, care evită manipulările mo¬ 
netare şi riscurile de transport, căpătase, după secolul 
al XV-lea, fizionomia sa clasică, punînd în joc cel mai 
adesea patru personaje: un „dătător" de bani, de exem¬ 
plu la Veneţia, care doreşte să se efectueze un 
vărsămînt unui corespondent din Bruges şi care aduce 
de aici contravaloarea în monedă veneţiană, un „pri¬ 
mitor" sau „emitent" - să presupunem că ar fi. filiala 
Medici din Veneţia -, un „emis" care ar putea să fie 
filiala Medici din Bruges, în fine un „beneficiar”, co- 

respondentul la Bruges al celui care dă banii. Cu toate 
acestea, tranzacţia nu poate interesa decît trei persoane. 
Acesta ar fi cazul în care donatorul efectuează depla¬ 
sarea la Bruges şi prezintă el însuşi scrisoarea emisu¬ 
lui, sau' încă dacă beneficiarul donatorului se întîmplă 
să fie filiala Medici din Bruges. Scrisoarea de schimb 
a vremii face îndeobşte menţiune de „termen", adică de 
data scadenţei. In secolul al XV-lea, răgazul era de 30 
de zile între Bruges şi Barcelona, de două luni între 
Bruges şi Italia, de trei luni între Londra şi Italia. 
Epoca Renaşterii nu a cunoscut scontul scrisorilor de 
schimb. Iar andosamentul pare a urca cel puţin pînă la 
mijlocul secolului al XV-lea, dar nu s-a generalizat 
decît după secolul al XVI-lea. 

R. de Roover a demonstrat într-o manieră definitivă 
că în tranzacţiile timpului, schimb şi credit erau strîns 
legate. Legătura apare întărită într-un caz limită, .cel al 
lui asientos încheiate de monarhia spaniolă din secole¬ 
le XVI şi XVII, calificate multă vreme drept împru¬ 
muturi. In epocă, din punct de vedere juridic, se consi¬ 
dera împrumut dacă fondurile cerute erau rambursate în 
aceeaşi ţară şi cu aceeaşi monedă. Operaţiunile finan¬ 
ciare ale monarhiei franceze din secolul al XVI-lea ca 
şi grand party -ul din Lyon, erau împrumuturi în sens 
strict. Dimpotrivă, asientos erau contracte între miniş¬ 
trii Regelui Catolic şi consorţii ale bancherilor, prin 
care aceştia se angajau să plătească în monede naţio¬ 
nale - în Germania, în Franţa, în Italia şi mai ales în 
Ţările de Jos, unde Spania a trebuit să subvenţioneze, 
începînd din 1568, în susţinerea unui război epuizant - 
cu sume a căror contrapartidă era redactată în monedă 
spaniolă, care trebuiau să fie rambursate în Spania. 
Asientos echivalau aşadar, pe planul financiar, cu o 
operaţiune de schimb, şi comportau credit şi trecere de 
la o monedă la alta. Şi ceea ce este esenţial, interesul 
resimţit de bancheri provenea mai cu seamă dintr-un 
beneficiu pe schimburi. Contractele fixau atunci în 
favoarea creditorilor coroanei o rată de schimb mult 
mai ridicată decît cea a pieţei. Astfel, în 1577, pentru 
un scud plătit în Franţa de către asientistas, aceştia per¬ 
cepeau în Spania 470 maravedi, cîtă vreme rata de 
schimb era de 440. 

Această scurtă analiză duce spre o lărgire a anchetei 
asupra speculaţiilor care se adăpostesc în spatele 
schimbului. Cu siguranţă că ar fi greşit să se despartă 
radical schimbul de comerţ. Intensificarea relaţiilor 
comerciale între secolul al XlV-lea şi al XVII-lea a 
avut ca necesară consecinţă un recurs crescut la 
scrisoarea de schimb ca mijloc de plată. Dar avînd în 
vedere ostilitatea specialiştilor în drept canonic faţă de 
împrumutul cu dobîndă, operaţiunile de credit din ce în 
ce mai numeroase s-au disimulat pur şi simplu în 
spatele tranzacţiilor de schimb. Să împrumutăm din 
J. Heers următorul exemplu: pe data de 14 mai la 
Palermo, Galeazzo Doria (donator) încredinţează o 
sumă de 60 de florini de Palermo lui Tommasino 
Spinola (primitor sau emitent). Acesta dă în contra¬ 
partidă o scrisoare de schimb plătibilă la Genova lui 
Demetrio di Nigrono (beneficiar) prin Bartolomeo di 
Framura (Irimis). Cursul este de 37 de monede de 
Genova pentru un florin de Palermo. Demetrio urma să 
încaseze deci 2 200 monede (111 lire de Genova). Insă 
la Genova, în clipa scadenţei, pe 11 iulie 1457, 
Bartolomeo di Framura refuză să plătească scrisoarea 
de schimb care este atunci protestată în faţa notarului. 
Prin urmare, el adresează o a doua scrisoare, la 
Palermo, lui Tommasino Spinola, ordonînd să i se ram¬ 
burseze lui Galeazzo Doria. Dar cursul în sensul 
Genova-Palermo este de 35 de monede genoveze pen¬ 
tru un florin de Palermo. Odată plătite taxele, Doria 
încasează aproximativ 63 de florini. Tranzacţia între 
dus şi întors a durat patru luni în cursul cărora banii lui 
Doria au produs 3 florini dobîndă ceea ce însemna 15% 
într-un ah. Schimbul şi „reschimbul au camuflat în 
acest fel un împrumut. Spinola avea nevoie de 60 de 
florini care i-au fost avansaţi de Doria. Pentru a eluda 
interdicţiile Bisericii, cei doi parteneri au recurs la sub¬ 
terfugiul celor două scrisori în sens invers. Era stabilit 
dinainte cu certitudine că Bartolomeo nu îi plătea lui 
Demetrio şi acesta era un presupus. In acest fel „dese¬ 
ori poliţele erau emise fără să existe provizie în mîinile 
trimisului care regla Iratativa vînzînd o cambie plătibilă 
emitentului iniţial. Aşa proceda Andreea Barbarigo 
- un neguţător veneţian din secolul al XV-lea - care a 



reuşit' să-şi mărească fondurile de rulment prin inter¬ 
mediul tratelor şi retratelor, făcînd naveta între Veneţia 
şi Londra" (R. de Roover). 

Un reschimb nu era obligatoriu-un „schimb sec“, 
adică ilicit din punct de vedere canonic. Debitorul - 
emitentul în cazul tranzacţiei citate mai sus — ar fi putut 
efectiv să-şi fi epuizat creditul la Bartolomeo di 
Framura din Genova, de unde şi refuzul de plată pen¬ 
tru protestare şi reschimb. Dar nu acesta era, pare-se, 
cazul cel mai frecvent, deoarece destul de des se con¬ 
venea între parteneri să nu se recurgă la protestare. In 
scrisorile de schimb din secolele al XV-lea şi al 
XVI-lea apărea adesea: „Plătiţi-vă dumneavoastră", 
adresată trimisului. Aici se impune încă o nuanţă: dona¬ 
torul şi emitentul puteau să aibă acelaşi corespondent, 
iar acesta făcea atunci şi figură de trimis, şi de benefi¬ 
ciar. Insă, obişnuit, expresia „Plătiţi-vă dumneavoastră" 
ascundea o operaţiune de împrumut disimulată în 
spatele unui schimb. Nu exista silinţa de a solicita un 
beneficiar de paie, şi se opera reschimbul cu sau fără 
protestare, dar în orice caz prin adăugarea, cheltuielilor 
de comision care se încorporau în suma iniţială. Era 
fericit debitorul în stare să plătească în momentul 
retumării. Dacă nu o făcea, se continua cu schimbul şi 
cu reschimbul dintr-un loc într-altul sau de la un tîrg la 
altul, iar datoria .creştea pe măsura ducerilor şi întoar¬ 
cerilor. Un autor francez contemporan al lui Henric al 
II-lea stigmatiza astfel obiceiul bancherilor: ,,[Ei n. a.] 
pun să alerge sumele zise şi să cutreiere îndărăt dintr- 
o ţară în alta către ei înşişi şi tot încarcă sumele zise 
cu dobîndă şi cu capitalul pînă ce primitorul se satură 
şi plăteşte cu totul şi capitalul şi dobînzile rînduite." In 
acest mod se'proceda la „asudarea banilor", după un 
procedeu descris de Balzac în secolul al XlX-lea în 
Iluzii pierdute. 

Cu toate acestea, reschimbul şi toate retururile de 
bani la punctul de plecare comportau un risc în dosul 
căruia bancherii se fereau de ochiul teologilor. Cursul 
monedelor, la întoarcere, putea să le fie defavorabil, ca 
urmare a bruştelor fluctuaţii monetare sau a modificării 
balanţei de conturi între două locuri, ori a speculaţiei, 
ori a ingerinţelor intempestive ale puterilor publice. In 
fapt, conturile de profituri şi pierderi în privinţa schim- 

51. CURSURILE DE SCHIMB LA LYON LA SFÎRŞITUL 
SECOLULUI XVI 

(După H. Lapeyre, Une familie de marchands: Ies Ru iz.J 
Piaţă stabilă şi argint abundent pînă în 1589. 

Decăderea Lyonului începe la această dată. 

burilor se soldau îndeobşte cu plus-valoare. Beneficiul 
acesta se explica prin organizarea pieţei de schimb în 
epoca Renaşterii. Echilibrul pieţei pretindea un curs 
mult mai ridicat al locurilor cotînd „lucrul cert“ decît 
acelea cotînd „nesigurul". In secolul al XV-lea, între 
Bruges şi Barcelona, scudul de Flandra era cotat mereu 
în cele două locuri la un variabil de franci şi dinari 
catalani. Bruges oferea aşadar siguranţă, iar Barcelona, 
nesiguranţă. Pieţele italiene dădeau drept sigur Bru- 
ges-ul. In veacul al XVI-lea, Lyontil oferea siguranţă 
pentru toate locurile afară de tîrgurile "rivale zise „de la 
Besanşon". Un „arbitraj" asupra schimburilor răspun¬ 
dea de regulă schemei următoare: un cambist schimba 
la Veneţia o scrisoare de schimb plăţibilă la Bruges, cu 
termen, să zicem, după două luni, la cursul de 52 de 
groşi de Flandra pe un ducat; apoi îşi repatria creanţa 
cu o dobîndă bunăoară de 49 de groşi pe ducat, cît era 
atunci cel de Bruges, ceea ce făcea puţin peste 104 du- 
caţi. In patru luni, realizase deci un beneficiu de circa 
4%, reprezentînd diferenţa de 2 groşi la cursul ducatu¬ 
lui între Veneţia şi Bruges. Se vede cum „o operaţiune 

de schimb nu era completă decît atunci cînd fondurile 
angajate se întorceau în punctul lor de plecare (R. de 
Roover). 

Pentru a nu fi surprinse deloc de mutaţiile monetare 
bruşte, marile firme bancare se străduiau să plaseze în 
consiliile suveranilor reprezentanţi care le informau 
despre intenţiile autorităţilor. Astfel, Tommaso Porti- 
nari, director al filialei Medici din Bruges, a fost un 
consilier consultat de Carol Temerarul. In cazul unui 
eveniment neaşteptat susceptibil de răsunet pe piaţa 
schimburilor, nu uitau să-şi avertizeze corespondenţii 
prin curieri speciali. In tot cazul, dat fiind că în mai 
multe locuri din Europa existau încă din secolul al 
XV-lea pieţe de schimburi organizate în mod regulat, 
negustorii-bancheri căpătaseră obiceiul să indice în sub¬ 
solul scrisorilor pe care le adresau corespondenţilor lor 
cursurile de schimb. In acest mod, necesităţile băncii şi 
ale comerţului nu au contribuit mai puţin decît exi¬ 
genţele politicii la crearea, în zorii vremurilor modeme, 
de servicii poştale regulate. 

Pentru a cumpăra, un particular nu era obligat să 
treacă printr-o dublă tranzacţie de schimb şi reschimb. 
El putea să se folosească de formula rentelor private, 
care avea în viziunea dreptului canonic aparenţele unei 
operaţiuni de vînzare-cumpărare, formula curentă, se 
înţelege, şi care necesita un act notarial. îi era mai sim¬ 
plu să recurgă la „depunere", termen care nu desem¬ 
nează aici banii pe care un particular îi încredinţa unei 
bănci spre fructificare. Această ultimă practică exista 
încă din veacul al XlV-lea şi stătea în registrele firmei 
Medici dedesubtul termenului de discrezione. In seco¬ 
lul al XVI-lea, depunerea a desemnat avansuri acordate 
particularilor ori suveranilor de la un tîrg la altul, deci 
într-un ritm trimestrial, cu dobînzi variind în funcţie de 
piaţă. Această nouă formulă de împrumut cu dobîndă a 
devenit curentă la Anvers, Lyon, la tîrgurile din Cas¬ 
tilia şi la tîrgurile „genoveze". Absolut evident, aceas¬ 
ta venea în totală contradicţie cu doctrina Bisericii pri¬ 
vitoare la camătă. Simptomatic este că Ludovico Guic- 
ciardini - nepot al istoricului -, stabilit la Anvers, om 
de afaceri iar nu teolog, a găsit de cuviinţă să denunţe, 
în 1567, practica depunerii. Textul său, de altminteri 
ambiguu, pare a se aplica chiar asupra a două forme de 

depunere. Negustorii, scrie el, ,.numesc în prezent, ca 
să acopere mişelia, cu o vorbă amăgitoare, depunere, o 
sumă de bani dată cuiva pentru un timp cu plata potri¬ 
vită şi cu dobînda limitată şi determinată, adică (urmînd 
porunca împăratului Carol al V-lea şi confirmată de fiul 
său, regele Filip) o socoteală de doisprezece la sută pe 
an“. Această judecată lasă a se ghici că pecetea doc¬ 
trinei scolastice ce se resimţea în continuare cu putere 
asupra negustorilor care se trudeau sincer să-şi uşureze 
conştiinţa, folosindu-se de stratageme care ne par fă¬ 
ţarnice. Dar o apreciere de ordin moral ne împinge fără 
îndoială să greşim în privinţa mentalităţii negustorilor 
din veacul al XVI-lea. Ludovico Guicciardini scria, 
chiar după conciliul de la Trento, care a fost urmat de 
o înăsprire doctrinară în Biserica romană. Mai mult 
decît oricînd, teologii şi duhovnicii s-au aplecat asupra 
tranzacţiilor bancare şi au văzut în depunere un delict 
flagrant de cămătărie. Aşa că bancherii au recurs la o 
acoperire care le reuşise pînă atunci, aceea a schimbu¬ 
lui. Ei au denominat depunerea un „schimb din tîrg în 
tîrg“. Numai că această interpretare nu era de acceptat 
decît dacă distantia loci era îndeplinită. Întîmplător, în 
Spania, aceasta era îndeplinită, cel mai adesea, fiindcă 
tîrgurile din Castilia se ţineau din trei în trei luni pe 
rînd la Villalon, Medina del Campo, Medina de 
Rioseco şi iarăşi la Medina del Campo. Dar nu se 
întîmpla la fel la Anvers ori la Lyon. O bulă draconică 
a lui Pius al V-lea*, în 1571, a condamnat aşadar de¬ 
punerea şi, în linii mari, toate „schimburile seci". 

Prohibiţia pontificală nu şi-a atins pe deplin scopul. 
La Lyon s-a continuat ridicarea cursului peste cotele de 
schimb imprimate şi, în ultima clipă, cifrele erau adău¬ 
gate cu pana. Totuşi, practica primise o lovitură grea, 
iar bancherii au depus eforturi să afle o soluţie înlo¬ 
cuitoare, puţin folosită înainte, care a fost constituită de 
ricorsa sau „schimb cu recurs". Era vorba de un joc de 
schimburi şi reschimburi înlre un oraş şi tîrgurile din- 
tr-un loc precum Plaisance - căci tîrgurile din acest 
oraş erau dominate la sfîrşitul secolului al XVI-lea şi 
începutul celui de-al XVII-lea de finanţele genoveze. 
Formele exterioare ale unei tranzacţii de schimb şi 
reschimb erau, în mare, respectate - emisii şi transmisii 
de scrisori etc. -, dar era un decor menit să aducă 

52. PIEŢELE BANCARE ALE EUROPEI 
(După H. Lapeyre, ibid.j 


pacea conştiinţelor şi care să îi înşele pe teologi. X 
primea de la Y o sumă în monede la Veneţia, trăgea o 
trată asupra unei terţe persoane Z, la Plaisance, aleasă 
de cei doi parteneri, ordonîndu-i &p. crediteze la tîrgul 
următor contul lui Y în scud de cont - moneda de tîrg' 
- cu o sumă echivalentă celei împrumutate la Veneţia. : 
Dar debitorul ştia bine că nu era în măsură să ram-: 
burseze la primul tîrg de la Plaisance; contul său de la 
Z era gol. Se stabilea deci de la bun început că nu 
exista termen, dar că Z ar accepta cambia, ar simula o 
plată către el însuşi şi, îndată după aceea, ar trage o 
nouă cambie asupra lui X la Veneţia, comandîndu-i să 
ramburseze lui Y. Beneficiul împrumutătorului, ca şi în . 
cazul schimbului şi reschimbului evocate mai sus, 
provenea cu deosebire din diferenţa cursurilor dintre 
plecare şi revenire. Comisionul bancherilor, care, la 
fiecare tîrg, fixa cursul oficial al schimburilor prin 
raportare la moneda tîrgului, stabilea în mod normal 
acest curs, aşa încît preţul de revenire către diferitele 
pieţe să fie superior celui de la plecare. De aici, şi be- 

neficiul creditorului. Un acord de ricorsa dura cel puţin 
un an, dar putea să fie mai lung. G. Mandich a descris 
în amănunt un schimb cu recurs între Veneţia şi Plai- 
sance început în noiembrie 1605 şi terminat cu ultima 
revenire a tîrgului în august 1611. Cei 544 de ducaţi 
împrtimutaţi deveniseră, la sfîrşitul afacerii, 951 de 
ducaţi şi 8 soli: vasăzică un cîştig anual mai mare de 
20% pentru creditor. Se înţelege că înaltele magistraturi 
din Genova şi Veneţia, care ţineau sub ochi mediile 
bancare, au avut de apărat ricorsa'xn contra nelinişti¬ 
toarei vigilenţe a autorităţilor ecleziastice şi că şi-au dat 
silinţa să o justifice. 

în acest fel, ni s-a impus extraordinara importanţă a 
scrisorii de schimb, „Proteu cu o sută de feţe“, din vre¬ 
mea Renaşterii. Domeniul de circulaţie a acesteia s-a 
lărgit cu fiecare veac; şi totuşi, a rămas destul de limi¬ 
tat. In veacurile al XlV-lea şi al XV-lea, principalele 
pieţi bancare din Italia erau Bologna, Genova, Milano, 
Neapole, Palermo, Pisa, Veneţia şi curtea Romei. Nici 
o ţară nu avea atîta pondere. Dincolo de Alpi se afla 
Avignon, Montpellier şi Paris în Franţa; Barcelona şi 
Valencia în Spania; Bruges în Ţările de Jos şi Londra 
în Anglia. Războiul de o Sută de Ani nu micşorase 
locul Parisului. Locul său fusese preluat de tîrgurile din 
Genova, înlocuit din 1465 cu cele din Lyon. Pîhă în 
1453, Constantinopolul a jucat rolul de piaţă bancară 
pentru genovezi şi veneţieni. După ce a fost dat la o 
parte, „nu mai exista nici o piaţă (de bani n. a.) orga¬ 
nizată în afara Europei occidentale, afară poate de 
Ltibeck, primul între oraşele hanseatice, şi pe toate pie¬ 
ţele - exceptînd Lubeckul - companiile bancare italiene 
monopolizau operaţiunile de schimb" (R. de Roover). 
în secolul al XVI-lea, se vedea cum înalta finanţă pro¬ 
cedează la noi cuceriri. şi îşi lărgeşte cîmpul de 
operaţiuni. „Aceasta îşi consolidează poziţiile în An¬ 
glia, scrie tot R. de Roover, pune piciorul în Portugalia, 
în Castilia, în Andaluzia (în vreme ce Valencia şi 
Barcelona se află în declin) şi în Germania, ţara care 
pînă atunci scăpase de atracţia sa. Se mai simte oare 
nevoia de a reaminti, la acest punct, rolul pe care l-au 
jucat tîrgurile din Castilia şi din Frankfurt pe Main în 
traficul internaţional al băncilor? O altă dezvoltare 
spectaculoasă este avîntul miraculos al Anversului care, 

sub regimul lui Carol Quintul, a devenit într-un fel 
principala piaţă bancară a Europei occidentale. Scri¬ 
soarea de schimb a secolului al XVI-lea nu mai avea 
circulaţie dincolo de fruntariile creştinătăţii latine, căci 
la Moscova nu erau pieţe de cambii, în ţările Islamului 
sau în teritoriile nou cucerite de peste mări“. 



Capitolul VII 

UN PRIM CAPITALISM 


Circulaţia din ce în ce mai intensă a scrisorilor de 
schimb presupunea o reţea din ce în ce mai strînsă de 
companii de afaceri. Să ne aplecăm acum asupra lor, 
spre a constata diversitatea structurilor juridice, dimen¬ 
siunile şi activităţile lor. 

încă o dată, Italia a furnizat modelele: commenda şi 
compagnia, prima născută neîndoios în oraşele mari¬ 
time, Veneţia şi Genova, a doua desfăşurată mai degra¬ 
bă în oraşele interioare unde se afirma activitatea in¬ 
dustrială şi bancară. Commenda denumită şi collegan- 
za la Veneţia, şi apărută din veacul al Xll-lea, a con¬ 
stituit un prim pas către societăţile modeme în coman¬ 
dită; compagnia, o eboşă de societate în nume colectiv, 
în contractul de commenda cel mai simplu, un coman¬ 
ditar sau împrumutător avansa unui negustor itinerant, 
în general pentru un voiaj maritim, capitalul necesar 
acestei călătorii de afaceri. Dacă se înregistra o pagubă, 
aceasta era în întregime a împrumutătorului; dacă se 
înregistra un cîştig, comanditarul reintra în posesia ca¬ 
pitalului, plus o parte din beneficii, deseori trei sferturi. 
Dar repartiţia capitalului şi beneficiarilor putea să fie 
diferită. In multe dintre colleganze- le veneţiene, capi¬ 
talistul care nu călătorea avansa două treimi din capi¬ 
tal, împrumutatul contribuind cu osteneala şi pe dea¬ 
supra cu o treime din capitaL Dacă se înregistra o 
pagubă, aceasta se împărţea proporţional cu sumele 
investite, iar beneficiile erau împărţite pe din două. 
Instituţia commenda a traversat toată viaţa economică a 
Renaşterii, fertilizînd-o. Chiar dacă asociaţiile multiple 

de commenda au pus deseori sume destul de modeste 
în joc, „difuzarea acestor contracte în multe din medi¬ 
ile sociale a exercitat în interiorul economiei marilor 
oraşe maritime aceeaşi funcţiune cu acele numeroase 
participări ale micilor acţionari din societăţile noastre 
anonime, în sînul economiei industriale" (A. Sapori). 
Un tip de commenda care s-a răspîndit mult în secolul 
al XV-lea a fost commenda in nave implicata. Unui 
patron de corabie, care adeseori în epocă era şi pilotul, 
îi lipseau fonduri pentru navlosirea navei - caz aproape 
general. El făcea deci apel la împrumutători care îl aju¬ 
tau să suporte greutatea din ce în ce mai apreciabilă a 
armării vasului şi în cumpărarea încărcăturii. Capitalul 
atunci necesar era împărţit într-un număr oarecare de 
loca sau carati, părţi egale al căror număr rareori 
depăşea 24. Comanditarii îşi împărţeau aceste carati în 
funcţie de sumele pe care le investeau. Patronul coră¬ 
biei, în calitatea sa, nu percepea decît salariul, dar 
putea şi el să deţină un număr oarecare de părţi în so¬ 
cietate. O astfel, de formulă asociativă era curentă încă 
în secolele al XVII-lea şi al XVIII-lea la Nantes şi la 
Saint-Malo, cînd se punea problema echipării unei nave 
comerciale ori a unui vas corsar în limita numărului 
total al părţilor care era în general de 32. Commenda 
in nave implicata nu era, asemenea celorlalte commen- 
de, decît o societate de scurtă durată limitată la exploa¬ 
tarea unui vas precizat, în cursul unei singure călătorii. 
După întoarcerea navei, încheierea conturilor, societa¬ 
tea se dizolva, se forma o nouă societate pentru o nouă 
întreprindere, cel mai adesea cu participanţi noi sau cel 
puţin parţial reînnoiţi. Commenda nu avea aşadar ca¬ 
racterul de relativă continuitate a companiilor financia¬ 
re şi bancare ce presupuneau o veritabilă organizaţie, 
planuri şi angajamente cu bătaie mai lungă. 

• 

In compagnia, contractanţii nu erau legaţi între ei pe 
durata unei călătorii sau a unei afaceri, ci pentru o 
durată anumită, deseori de trei ani; dar reînnoirea con¬ 
tractelor, stabilitatea aceloraşi personaje - care erau şi 
principalii comanditari - în fruntea întreprinderii şi 
importanta reţea de corespondenţi şi factori pe care o 

societate' iei lăsa Moştenire, la finele contractului, celei 
cu acelaşi nume care o ^succeda, - ajungea'. să creeze 
organismestabile care făcea să fie ignorat caracrterul 
lor efemer pe plan juridic. Bardi a durat'şaptezeci de 
ani, banca Medici, optzeci şi şapte de ani. Primele corni 
pagnie s-au născut în Toscana, la Lucea, la Sienna, la 
Florenţa. Sienna era dominată încă din veacul al 
XlII-lea de mari case comerciale, Tolomei, Bonsignori, 
care au jucat un mare rol în tîrgurile din Champagne. 
Cu toate acestea, acele compagnie au căpătat o nouă 
dimensiune în epoca papilor de la Avignon (1305— 
1377), cînd guvernul pontifical, în conflict cu puterea 
imperială, şi-a sporit exigenţele fiscale într-un moment 
de penurie monetară. Templierii şi puternica lor reţea 
financiară fiind suprimaţi, papalitatea a avut nevoie mai 
mult decît oricînd de bancherii italieni. Aceştia au 
colectat banii datoraţi Sfîntului Scaun cu titlu de re¬ 
zerve, expectative, impozite specifice, capturi, dijme, 
subsidii pentru cruciade, venituri de la Sfîntul Petru, 
drepturi de cancelarie şi venituri domeniale, dar au şi 
centralizat fondurile, le-au administrat, au plătit datori¬ 
ile papilor, au virat bonuri de venit în contul Camerei 
Apostolice şi au avansat bani cătrş Curie. Prin urmare, 
este foarte adevărat că „marile operaţiuni ale papalităţii 
au favorizat, în ciuda doctrinelor canonice, comerţul cu 
bani“ (G. Le Bras) şi că Biserica „a pus umărul la 
naşterea capitalismului modem". Spre a servi Sfîntul 
Scaun, „casele de comerţ gentilice" au devenit „bănci 
internaţionale". 

Florenţa a dominat viaţa economică a Occidentului 
în secolele al XlV-lea şi al XV-lea, cu cele trei gene¬ 
raţii ale sale de mari companii comerciale, mărturii 
reînnoite ale prosperităţii oraşului. La început, pînă la 
falimentele din 1302-1326, Spini, Cerchi, Frescobaldi, 
Scaii, ale căror operaţiuni în afara Italiei se derulau mai 
cu seamă la tîrgurile din Champagne, în Flandra şi în 
Anglia. Apoi, mult mai puternice prin capitalul lor şi 
prin întinderea reţelelor, Peruzzi*, Bardi, Acciaioli, 
bancheri ai papilor şi creditori ai regilor Angliei, ale 
căror tranzacţii comercialele extindeau pînă în Orient. 
Apogeul acestor mari case toscane se situează înspre 
1330. După răsunătoarele falimente din 1343-1346 şi o 
perioadă de incertitudine şi de tulburări (marea ciumă, 

dezordini la Florenţa), finanţa florentină ia un nou start. 
Quattrocento este epoca familiilor Guardi, Strozzi şi 
mai ales Medici. Pînă în secolul al XVI-lea, în ciuda 
episodului fără viitor al lui Jacques Coeur*, marele 
.comerţ internaţional şi banca s-au aflat în mîna celor 
din Toscana. Dar, după 1500, noi veniţi eclipsează 
oarecum oamenii de afaceri din Florenţa şi preiau un 
loc avantajos în cadrul pieţei: germani din Sud (Fugger, 
Welser, Hoehli), spanioli (Malvenda, Ruiz), genovezi 
(Pallavicini, Spinolo, Sauli) care sînt, de la 1570 la 
1630, principalii creditori ai lui Philippe al II-lea şi 
arbitrii schimburilor în Europa. 

Două mari tipuri de organizare au prevalat în 
compagnie din Renaştere: structura centralizată cu su¬ 
cursale şi'structura descentralizată cu filiale. Prima a 
fost aceea a familiilor Bardi şi Peruzzi în secolul al 
XlV-lea, a doua, a familiei Medici în secolul următor. 
Cele mai importante companii florentine din veacul al 
XlV-lea grupau pînă la douăzeci şi cinci de asocieri, 
avînd egalitate în drepturi şi îndatoriri şi angajîndu-se 
a nu face parte din nici o altă societate. Majoritatea 
asociaţilor îşi consacrau întreaga activitate în serviciul 
companiei, fie la Florenţa, pe lîngă directorul general, 
fie în afară, ca directori de sucursală. Directorul gene¬ 
ral, de fapt principalul comanditar, nu era înlocuit decît 
după moarte. Bardi şi Peruzzi au folosit pînă la o sută 
douăzeci de funcţionari. Prin funcţionari se înţelegeau 
agenţi retribuiţi cu regularitate, de la comisul prăvăliei 
pînă la casierul principal al firmei. Un director de 
sucursală - funcţionar retribuit - putea sau nu să fie 
asociat. Dacă aparţinea grupului de asociaţi, încasa 
salariul de asociaţi plus cota-parte din beneficiile gene¬ 
rale. Funcţionarii de la Bardi sau Peruzzi se bucurau 
desigur de o anumită libertate pe plan local. Putea să 
fie altcumva într-o epocă de comunicaţii încete şi 
anevoioase? Dar asupra lor se exercita cel mai strict 
control posibil şi erau mutaţi în destul de dese rînduri. 
„Mulţi funcţionari treceau din sucursală în sucursală, în 
fiecare dintre acestea nerămînînd decît circa patru sau 
cinci ani. In aceste mişcări de personal se poate vedea 
un mijloc de precauţie la care recurgeau companiile 
împotriva stabilirii de legături mai strînse între repre¬ 
zentanţii şi clienţii lor locali, legături care jar fi adus 

riscul unei întorsături în detrimentul lor.“ (Y. Renou- 
ard). în anii 1310-1340, Bardi au avut reprezentanţi cu 
magazine şi birouri mai întîi în Italia: la Ancona, 
Aquila, Bari, Barletta, Genova, Neapole, Orvieto, 
Palermo, Pisa şi Veneţia; dar şi în afara peninsulei: la 
Sevilla, Mallorca, Barcelona, Marsilia, Nisa, Avignon, 
Paris, Londra, Bruges, Rodos, Cipru, Constantinopol şi 
Ierusalim. 


• 

Spre deosebire de Peruzzi şi Bardi, firma Medici* din 
secolul al XV-lea nu forma pe plan juridic o companie, 
ci un ansamblu de companii teoretic independente, 
posedînd fiecare o ragione proprie — temeiul ei social 
-, registre deosebite şi capitalul său autonom. Diferitele 
ramuri se tratau ca şi cum ar fi făcut-o cu case străine, 
iar şefii diferitelor filiale, în loc să fie funcţionari 
salarizaţi şi revocabili, se numărau cel mai adesea prin¬ 
tre acţionarii nemajoritari (minori). Nu aveau salariu 
fix, dar primeau din beneficii o parte superioară pro¬ 
centajului din aportul lor de capital. Ei nu puteau fi 
înlăturaţi decît întrerupînd înainte de termen asocierea 
lor financiară la filială. într-adevăr, casa Medici îşi re¬ 
zervase această posibilitate, judecind după actele în 
legătură cu societăţile din Bruges (1455) şi din Londra 
(1466). Şefii de filială se intitulau „guvernator", iar 
membrii familiei Medici „asociaţi majori" ( maggiori ). 
Aceste două vocabule indicau îndeajuns şi indepen¬ 
denţa de care se bucurau şefii de filială şi controlul pe 
care familia diriguitoare dorea să şi-l păstreze în acest 
timp în privinţa celor mai importante decizii. Era vorba 
aşadar de un adevărat holding pe care R. de Roover cu 
dreptate îl compară cu Standard Oii. Un proces care s-a 
desfăşurat la Bruges în 1455 este revelator în această 
privinţă. Un milanez, Ruffîni, domiciliat în acest oraş 
din Flandra, a depus o plîngere contra filialei Medici 
din Bruges pentru livrarea în stare necorespunzătoare a 
nouă baloţi de lînă cumpăraţi de reclamant de la filiala 
Medici din Londra. Tommaso Portinari, vorbind în 
numele ramurii din Bruges, a adus la cunoştinţa tri¬ 
bunalului că baloţii de lînă nu aparţinuseră vreodată fi¬ 
lialei din Bruges şi că Ruffini trebuia să reclame ramu- 

Agenţie fiscală 
' a papalităţii 


53. ORGANIZAREA COMPANIEI MEDICI CĂTRE 1455 
(După R. de Roover, The Rise and Decline of the Medici Bank.) 

ra din Londra. Milanezul a replicat că „ramura din 
Bruges şi cu cea din Londra erau o singură companie 
şi aveau acelaşi proprietar." Dar Portinari a afirmat sub 
prestare de jurămînt ca acestea formau două societăţi 
separate. Tribunalul i-a dat dreptate şi l-a invitat pe 
reclamant să se reorienteze către filiala din Londra" 
Sentinţa ar fi fost aceeaşi, notează R. de Roover, dacă 
un american intenta un proces lui Standard Oii of New 
Jersey pentru primire de marfă defectuoasă vîndută prin 
Standard Oii of New York, sub pretext că familia 
Rockefeller controlează cele două societăţi. Dar, aido¬ 
ma lui Rockefeller, poseda efectiv mai mult de 50% de 
părţi în fiecare dintre întreprinderile firmei, acestea 
neînglobînd în mod necesar, numele de Medici în relaţia 
lor socială. 

După-un document din 1458, epoca de apogeu a 
băncii sub conducerea lui Cosimo cel Bătrîn - care 
urma să dispară în 1464 -..Medici erau acţiopari în 
unsprezece societăţi diferite: Tăvola din Florenţa 
(banca locală), o manufactură de. mătase şi două man¬ 
ufacturi tot de postav, tot la Florenţa, filiala din 
Veneţia, cea din Bruges, cea din 'Londra, cea din 
Genova sub titulatura Amerigo Benei et Fco Scasxetti, 
cea din Avignon, sub numele Fco Sassetti et Giov. 
Zampini, cea din Milano, în sfîrşit o asociaţie pe cale 
de dispariţie, probabil la Pisa. Pe această listă ar trebui 
adăugată şi ramura din Roma, chiar dacă Medici nu au 
contribuit la constituirea acesteia. Dar deţineau bani 
aici sub formă de depunere. Urmînd moda vremii, , 
aceste diverse societăţi nu se înfiripaseră decît pentru 
răstimpul cîtorva ani şi periodic se proceda la reîn¬ 
noirea contractelor care le defineau. 

Pentru că structura de holding a lui Medici era 
extrem de suplă, şeful familiei şi principalul său „mi¬ 
nistru" - directorul de la Tavola din Florenţa - trebuiau 
să ţină din scurt pe guvernatorii de filială. Contractele 
stipulau deci într-o manieră precisă îndatoririle acesto¬ 
ra, inclusiv interdicţia de a nu întreţine amante şi de a 
accepta cadouri. In fiecare an, aveau obligaţia să înain¬ 
teze asociaţilor majori din Florenţa o copie după 
bilanţul filialei lor la data de 24 martie - ultima zi a 
anului pe stilul întrupării. Ei erau opriţi să numească 
funcţionari sau comişi, fără acordul direcţiei centrale. 
Mai erau invitaţi apoi la Florenţa, la doi sau la trei ani, 
pentru a-i pune la curent în mersul afacerilor pe mag- 
giori şi a li se repartiza sarcini precise. 

După moartea lui Cosimo cel Bătrîn şi a lui Piero 
cel Gutos (1469), firma Medici a fost condusă de o 
mînă mult mai puţin fermă. Lorenzo Magnificul* se 
interesa mai mult de politică şi de litere decît de bancă. 
Principalul său sfătuitor în chestiuni bancare, Francesco 
Sassetti, director la Tavola din Florenţa, a urmat exem¬ 
plul ştăpînului său. El superviza de la depărtare, 
frecventa mai mult pe umanişti şi prea puţin biroul. El 
nu a băgat de seamă că filiala din Lyon făcea afaceri 
proaste şi se fălea cu profituri umflate artificial; i-a 
lăsat prea multă libertate ambiţiosului Tommaso Porti- 
nari, devenit guvernator al filialei din Bruges. In tot 

cazul, declinul companiei Medici a fost rapid. In 1469 
se lichida ramura din Veneţia; în 1479 a fost rîndul fili¬ 
alelor din Londra în timp ce ramura din Milano nu mai 
exista în 1494 cînd Medici au fost izgoniţi din Florenţa 
la descinderea în Italia a lui Carol al VlII-lea. Această 
dată marchează sfîrşitul unei întreprinderi văzute de 
Commynes, care îşi depusese banii la filiala din Lyon 
ca fiind „cea mai mare casă de comerţ care cred că a 
fiinţat vreodată în lume." Afirmaţie excesivă de alt¬ 
minteri, căci Medici, spre deosebire de Bardi, nu se 
instalaseră nici în Orient, nici în Spania, şi posedau mai 
puţin personal decît aceia. 

Bardi şi Peruzzi au falimentat fiindcă îi împrumu¬ 
taseră lui Eduard al III-lea al Angliei sume enorme pe 
care nu.au putut să le recupereze, înfrîngerile suferite 
de rege în cursul Războiului de O Sută de Ani punîn- 
du-i în imposibilitate de a mai plăti pe careva. Medici 
au mai avut nefericita inspiraţie să îl împrumute pe 
insolvabilul şi strîmtoratul Eduard al IV-lea şi pe Carol 
Temerarul, care a dispărut prematur în 1477. Alţi fac¬ 
tori, nu toţi clarificaţi, se potriviseră în contra familiei 
Medici, mai cu seamă prăbuşirea constantă a aurului 
între 1470 şi 1490, nefavorabilă marilor neguţători care 
îşi ţineau conturile în florini şi deficitul crescînd al 
Nordului în raport cu partea meridional europeană în 
schimburile dintre Ţările de Jos şi Italia. Dar conspi¬ 
raţia lui Pazzi (1478), în conivenţă cu Sixtus al IV-lea, 
a antrenat un conflict armat, între papă şi Lorenzo Mag¬ 
nificul, care pentru a finanţa acest război a fost nevoit 
să-şi mobilizeze toţi creditorii. In plus, după cîţiva ani, 
Medici investiseră sume mari - mai bine de 100 000 de 
florini către 1470 - în comerţul alaunului de Tolfa, 
pentru care deţineau privilegiul de a-1 distribui în tot 
Occidentul. Rupînd cu Lorenzo, Sixtus al IV-lea i-a 
retras monopolul alaunului roman şi i-a sechestrat 
depozitele de minereu din Civitavecchia, tot atîtea lovi¬ 
turi pentru firma Medici, care a vegetat mai apoi pînă 
la lichidarea finală. In fine, compania Medici, ca de alt¬ 
fel toate întreprinderile comerciale şi financiare ale 
Renaşterii, erau „coloşi cu picioare de lut" (A. Sapori), 
datorită structurii lor financiare. Capitalul lor social era 
mult inferior sumelor de care dispuneau în realitate. 
Filiala Medici din Bruges nu avea drept capital social 

în 1471 decît 3 000 de livre cu totul, dar era în stare în 
acelaşi an să împrumute 6 000 de livre ducelui de 
Burgundia. In afara capitalului social, banii proveneau 
din trei surse: 1. beneficii realizate de fiecare filială şi 
care erau frecvent acumulate; 2. sume investite - în 
special de către asociaţi - „în cîştig şi în pierdere fuori 
del corpo della compagnia“, adică peste şi în afara ca¬ 
pitalului social şi care dădeau drept de repartiţie a 
profiturilor, dar cu o dobîndă inferioară celei pe care o 
aduceau părţile capitalului social; 3. în sfîrşit, sume 
plasate ca depunere - a discrezione - şi contra unui 
vărsămînt cu o dobîndă anuală fixă de către cei care 
subscriau pe lîngă fiecare dintre filiale. Depunerile 
acestea atingeau fără discuţie sume considerabile. După 
un cronicar din secolul al XVI-lea, Hochstetter ar fi 
primit ca depunere un milion de florini - cifra, ce e 
drept de neverificat — provenind de la ţărani şi servi- 
torime dar, la fel de bine, de la nobili şi burghezi. Băn¬ 
cile împrumutau după aceea aceşti bani cu o dobîndă 
mai ridicată, în special suveranilor. Depunerile însă 
erau rambursabile la vedere şi la cea mai neînsemnată 
alertă. Cîte bănci nu s-au năruit din pricina retragerii 
precipitate a depunerilor private! 

• 

Secolul al XVI-lea a constatat şi prosperitatea com¬ 
paniilor cu sucursale alături de companiile cu filiale. 
Affaitadi optaseră pentru structura suplă pe care 
P. Jeannin a descris-o astfel: în 1568, casa mamă Gio- 
vanni Battista Affaitadi et Co, la Anvers, are un capi¬ 
tal de 130 000 de ducaţi împărţiţi în 130 de părţi din¬ 
tre care 30 aparţin filialei din Lisabona. Aceasta are un 
capital de 97 000 ducaţi (97 de părţi); 12 din aceste 
părţi aparţin Moştenitorilor lui Giovanni Carlo Affaitadi 
care, cu 71 de părţi, deţin, la Anvers, majoritatea. Alte 
filiale se găsesc la Sevilla, Valladolid, Medina del 
Campo, Roma şi Londra. In compoziţia fiecăruia se 
relevă aceeaşi întreţesere de participări. „Companiile 
italiene şi spaniole din veacul al XVI-lea, după exem¬ 
plul Affaitadi, au preferat în general organizarea des¬ 
centralizată care le permitea să ofere unei filiale deta¬ 
şate de societatea mamă o largă autonomie. Germanii, 

54. ORGANIZAREA FIRMEI FUGGER CĂTRE 1525 
(După L. Schick, Jakob Fugger.j 

dimpotrivă, cu excepţia lui Welser*, şi-au păstrat 
predilecţia pentru structura mai rigidă a întreprinderilor 
cu sucursale. Jakob Fugger, zis „cel bogat", voia să-şi 

ţină din scurt factoriile şi se străduia pe cît putea să 
reducă iniţiativa directorilor, rezervîndu-şi hotărîrile de 
oarecare importanţă. Directorii factoriilor din Tirol 
(Innsbruck, Hal, Schwaz şi Bolzano), de unde un emis¬ 
ar putea ajunge destul de repede la Augsburg, trebuiau 
să se conformeze întrutotul ordinelor sale. Altor factorii 
mai îndepărtate, el le interzicea categoric afaceri de 
genul vînzătorilor pe credit. Directorii revocabili în 
orice moment primeau în compensaţie un salariu ridi¬ 
cat - de ordinul a 400 de florini renani pe an pe la 
1520 (de două ori şi jumătate salariul lui Macchiavelli, 
secretar al cancelariei din Florenţa) - şi erau autorizaţi 
să depună bani în antrepriză pentru care primeau 
dobînzi anuale de 8, 10, 12%. Organizarea descentral¬ 
izată risca să lase prea multă iniţiativă unui şef de fil¬ 
ială; ceea ce s-a întîmplat, în cazul Medici, cu 
Tommaso Portinari. Dar structurarea companiilor cu 
sucursale nu excludea acest risc. Sub Anton Fugger, 
care a introdus marea întreprindere germană de la 1526 
la 1560, greutatea sucursalei din Anvers devenea 
enormă. Veit Hori şi Mathăus (Ertel, funcţionari succe¬ 
sivi, au jucat un rol personal şi au antrenat firma în 
împrumuturi exorbitante către regele Angliei şi către 
Filip al II-lea. Aşa că formula holding nu triumfase 
complet în secolul al XVI-lea. In fapt, existau pasaje 
de la un sistem la altul. Familia Bonvisi din Lucea 
- una dintre marile familii de negustori din secolul al 
XVI-lea -, mareînd o certă preferinţă pentru centra¬ 
lizare, a deschis şi filiale autonome, bunăoară la Paris. 
„Cu statute diferite, şi filialele şi sucursalele făceau în 
definitiv exact aceeaşi muncă" (H. Lapeyre). 

Negustorii-bancheri din Renaştere practicau în ge¬ 
neral concomitent operaţiunile bancare şi comerţul - un 
comerţ care nu se specializase. Erau cîteodată şi mari 
industriaşi. Jucau aşadar pe mai multe planuri. Medici 
vindeau stofe, în particular, mătăsuri şi postavuri pe 
care şi le făceau la Florenţa,mirodenii, migdale, cai, 
alaun - căruia îi controlau producţia; cumpărau tapise¬ 
rii din Flandra pentru clientela italiană. Făcînd un tra¬ 
fic pe o gamă largă de produse, se diminuau din 
riscurile comerţului într-o epocă în care, în afara tapi¬ 
seriilor şi a altor opere de artă, marfa era dirijată fără 
a fi fost comandată. Jacques Coeur, fiu al unui comer- 

ciant de blănuri, şi-a început cariera ca perceptor al 
„regelui din Bourges". „Intendent" şi creditor al lui 
Carol al VH-lea, a vîndut arme şi Necredincioşilor, a 
făcut comerţ cu sclavi, a fost manufacturier la Mont- 
pellier, proprietar de mine de cupru şi plumb argintifer 
în Lyonnais, negustor de sare, de postav şi mirodenii, 
proprietar de imobile în mai multe oraşe, proprietar 
funciar peste tot în Franţa (cel puţin douăzeci şi cinci 
de domenii). Jakob Fugger, provenit din burghezia 
mijlocie din Augsburg, nu a dispreţuit negoţul de stofe 
şi bijuterii; a speculat cu piperul. A fost mai ales un 
producător şi un negustor de cupru şi de argint datorită 
minelor controlate în Tirol şi în Ungaria. A arendat de 
asemenea în Spania minele de la Almaden şi cele de 
argint de la Guadalcanal. Iii acelaşi timp, colecta indul¬ 
genţe, deţinea clădirea atelierelor monetare din Roma, 
devenea principalul creditor al lui Maximilian şi al lui 
Carol Quintul. Welser-ii (au fost două ramuri începînd 
din 1507, una la Augsburg şi alta la Nuremberg) au 
avut şi ei activităţi multiple, prin cumpărarea de şofran 
în Italia, prin participarea din 1505 la marile expediţii 
portugheze din Indiile Orientale, asigurîndu-şi prin 
aceasta un loc de prim ordin în comerţul cu piper, prin 
încercarea de a coloniza Venezuela şi deţinerea de 
interese în minele de cositor şi de argint din Boemia, 
prin împrumuturi şi de ei acordate suveranilor. 

Oamenii de afaceri ai Renaşterii se ocupau adesea 
şi de negoţ şi de întreprinderi industriale, şi de opera¬ 
ţiuni financiare. Cu toate acestea, o evoluţie constrîn- 
gătoare a lucrurilor i-a împins aproape irezistibil şi 
către acest ultim sector, acela al comerţului cu bani. 
Bardi şi PenJZzi, mai tîrziu şi Medici, s-au transformat 
în bancheri ai prinţilor. Succesorii lor din secolul al 
XVI-lea ori cel puţin cei mai notabili dintre ei au 
devenit creditorii lui Carol Quintul, Filip al II-lea, 
Francisc I şi Henric al II-lea. S-a produs astfel o spe¬ 
cializare. Oameni care, în limbajul vremii, continuau să 
se cheme „neguţători", au lăsat deoparte comerţul şi nu 
se mai ocupau decît cu speculaţii ale schimbului şi cu 
împrumuturi acordate suveranilor. Cazul Fugger-ilor 
este revelatoriu în această privinţă. Pînă la alegerea im¬ 
perială din 1519, ei nu împrumutaseră niciodată Habs- 
burgilor fără garanţie. Drept gajuri serveau promisiunea 

unorlivrări- demetale preţioase şi de .cupru 1 . însă, în- 
momentul morţii lui Mâxirfiiliari. exeGtrtarea pieţelor 
sale, - bogate în promisiuni de cîştiguri — tărăgăna. 
Pentru a o zori, Jakob Fugger s-a hotărît să joace 
temeinic pe cartea Habsburgilor. Or, alegerea lui Carol 
Quintul a costat 851 918 florini (mai bine de 1 200 de 
kg. aur fin, dintre care 543 585 au fost avansaţi de către 
Fugger, 143 000 de către Welser din Âugsburg, 
165 000 de către diverşi bancheri genovezi şi florentini. 
Jakob a consimţit la acest împrumut considerabil fără 
să primească garanţii serioase. în anii următori, se 
înţelege, a reuşit să obţină unele alocări din veniturile 
Tirolului şi, în Spania, din întreprinderea maestragos 
- venituri ale celor trei mari ordine militare -, ca şi din 
cea a minelor de la Almaden. Rezultă că „împrumutul 
acesta fără garanţie a schimbat caracterul casei Fugger: 
siguranţei în afaceri cu metale drept gaj i se .substituie 
riscul inert băncii politice. De la alegere încolo, Jakob 
Fugger îşi pierde o libertate pe care şi-o păstrase pe 
vremea lui-Maximilian, aceea de a refuza credite de 
îndată ce interesele, sale nu erau puse la adăpost. înce- 
pînd cu 1519, soarta casei sale s-a trezit strîns legată, 
la bine şi la rău, de cea a debitorului ei, împăratul" 
(L. Schick). De fapt, istoricul spaniol Carande a numă¬ 
rat mai mult de o sută de împrumuturi încuviinţate 
suveranilor Spaniei. în 1563, activul băncii Fugger se 
ridică la 5 661 493 florini. Din această cifră, 4 445 135 
florini reprezentau creanţe asupra coroanei spaniole. Se 
renunţase la a mai trece în rubrica pozitivă a bilanţului 
pentru 613 000 florini reprezentînd creanţe ale Spaniei 
considerate ca pierdute. Pentru a-1 împrumuta pe Carol 
Quintul, pe Filip al II-lea şi autorităţile publice din 
Ţările de Jos, Fugger-ii au trebuit să recurgă la credit 
pe piaţa Anvers. Ei au lansat pe piaţă, începînd cu 
1540, Fuggerbriefe, obligaţiuni pe termen scurt,- nego¬ 
ciabile la bursă. La început, publicul le-a primit cu 
încîntare. Apoi a trebuit să o lase mai moale. Succe¬ 
sivele bancrute ale monarhiei spaniole - parţiale este 
adevărat - din 1557, 1575, 1596, 1608, 1627, 1647 
le-au fost fatale Fugger-ilor, care aii dispărut în prima 
jumătate a secolului al XVII-lea. Căci „veacul Fugger" 
a încetat încă de pe la 1560. începea cel al genovezilor. 

Financiarii din Genova începuseră prin a fi creditorii 
regelui Franţei. Din 1527, au trecut de partea Habsbur- 
gilor. Prima bancrută spaniolă (1557) le-a permis să 
profite de slăbirea oamenilor de afaceri germani. în 
schimb, declinul Anversului şi cel al tîrgurilor de la 
Medina del Campo de după 1570 au favorizat ascensiu¬ 
nea tîrgurilor genoveze zise „de Besan 9 on“. Obîrşia 
acestor tîrguri urcă în 1534. Carol Quintul le crease în 
capitala de la Franche Comte, pentru a proteja comerţul 
genovez de tîrgurile lyoneze. Dar acestea nu au rămas 
la Besan 9 on şi s-au ţinut succesiv la Poligny, Cham- 
bery şi, în fine, la Plaisance, de la 1579 la 1621 păs- 
trîndu-şi mereu apelativul de „tîrguri de Besa 9 on“. 
Graţie acestor tîrguri .trimestriale controlate de dînşii, 
„neguţătorii" genovezi au jucat la sfîrşitul secolului al 
XVI-lea şi începutul Celui următor rolul de arbitri ai 
schimburilor din Europa. în 1580, la Plaisance, s-ar fi 
negociat de mai bine de 37 de milioane de scuzi cîţiva 
ani mai tîrziu, 48 de milioane: cifră fantastică pentru 
epocă şi care echivalează cu aproape 1 440 de tone de 
argint fin, sistemul de compensare al scrisorilor de 
schimb şi artificiul unei monede de cont, scudo de’mar- 
chi, făcînd cu putinţă, evident, să nu se manipuleze în 
mod real asemenea cantitate de monedă. Cifre ca aces¬ 
tea lasă oricum să se presupună că între 1480 şi 1620, 
majoritatea marilor operaţiuni internaţionale cu caracter 
financiar şi comercial îşi găseau deznodărnîntul în 
„tîrgurile Besan 9 on“. într-adevăr, tocmai de acest 
„izvor reînnoit de credite (F. Braudel) s-au servit gen- 
ovezii pentru a împrumuta sume enorme devorantei 
Spânii. Cînd, în 1575, Filip al II-lea se hotărăşte să-şi 
„suspende" plata datoriilor cu termen scurta oamenii de 
afaceri genovezi erau prinşi cu 8 800 000 de scuzi, 
spaniolii cu 3 750 000, Fugger cu 500 000. însă despăr¬ 
ţirea de Spania nu era uşoară. „Regele prudent" nu con¬ 
simţea să consolideze creanţele bancherilor săi decît 
dacă aceştia acceptau să încheie cu el noi asientos. 
Filip al II-lea avea de finanţat o politică militară din ce 
în ce mai costisitoare: bătălie cu turcii, intervenţie în 
Franţa, tentativă de debarcare în Anglia, mai cu seamă 
războiul interminabil cu Flandra. El nu-şi putea permite 



să nu mai îndrume cu deosebire către această din urmă 
ţară cantităţi importante de numerar pentru plata tra¬ 
pelor şi furniturilor. Iniţial, sacii cu scuzi şi-cu reali 
plecau, ca şi sub Carol Quintul, de la porţile coastei 
cantabrice cu destinaţia Anvers. Curînd însă, piraţi 
englezi şi olandezi au curmat această cale maritimă. De 
aici provine alegerea, începînd cu 1578, a unui itinerar 
înlocuitor prin Barcelona, Genova, Milano, valea Rinu¬ 
lui. Pe acest drum au apucat două milioane de scuzi în 
1584, 600 000 în r586, 950 000 în 1588. Dar aseme¬ 
nea trimiteri şrau relativ excepţionale. In plus, depin¬ 
deau de sosirile de metale preţioase americane la 
Cadiz-Sevilla. Or, flotele din America nu se întorceau 
decît o dată pe an şi uneori aveau întîrziere, „baloane 
de oxigen despărţite de prea lungi răstimpuri" (H. 
Lapeyre). Rfcgele avea, din contră, de făcut faţă unor 
cerinţe cotidiene care făceau necesar recursul la asien- 
ţos. Consorţiile bancherilor care le încheiau îi asigurau 
suveranului vărsăminte regulate, de la un tîrg la altul, 
şi chiar din lună în lună, spre finalul domniei. In 
schimb, aceştia primeau promisiuni de rambursare pe 
seama stocului metalic venit din America sau alocări pe 
seama impozitelor de strîns în Castilia, cu permisiunea 
de a putea exporta argint în afara Spaniei. Cînd galerele 
transportau numerar şi lingouri americane de la Barce¬ 
lona la Genova, nu o făceau întotdeauna în contul re¬ 
gelui, ci de multe ori şi, poate de mai multe ori, în con¬ 
tul particularilor, sumele astfel recuperate fiind reinves- 
tite frecvent în noi asientos. Genova a profitat în tot ca¬ 
zul timp de o jumătate de veac (1580-1630) de situaţia 
ei excepţională. La primirea galerelor încărcate cu me¬ 
tale preţioase şi avînd control asupra tîrgurilor din Plai- 
sance, aceasta s-a găsit plasată la „întîlnirea perfectă 
dintre banul gheaţă şi credite" (F. Braudel). Dar cînd 
arginţii din America au prins a se rarefia, în secolul al 
XVII-lea, finanţa genoveză s-a estompat foarte natural. 

• 

Monarhia franceză din secolul al XVI-lea a împrumu¬ 
tat şi ea pe termen scurt la tîrguri. Atunci a făcut apel 
la piaţa din Lyon şi la oamenii de afaceri italieni, ger¬ 
mani şi elveţieni care se instalaseră acolo. Cu titlu pro- 

vizoriu, au fost denumite 209 societăţi de neguţători- 
bancheri în Franţa veacului al XVI-lea, dintre care 169 
la Lyon, şi între ele, 143 italiene - toscane mai cu sea¬ 
mă iar 15 germane şi elveţiene. Ca să se îngrijească 
de cheltuielile ocazionate de neîncetatele conflicte cu 
Habshurgii, Francisc I a împrumutat, începînd cu 1536, 
în manieră aproape regulată, din trimestru în trimestru, 
14-16% pe an pe piaţa din Lyon, pe atunci cu mult mai 
importantă decît Parisul ca pondere bancară. La moar¬ 
tea sa, în. 1547, datoria flotantă se ridica la 6 860 000 
de livre, echivalentul, după R. Doucet, reţetelor totale 
ale trezoreriei pe timp de un an. Henric al Il-lea a ope¬ 
rat la început rambursări importante. Apoi, a trebuit să 
împrumute şi el, în principal de la doi bancheri din 
Strasburg, Minkel şi Obrecht. In încercarea de a însă¬ 
nătoşi situaţia, în 1554, guvernul a pus pe picioare la 
Lyon graiul party, un împrumut nou se înţelege, dar 
care unifica toate vechile creanţe şi oferea ca garanţie 
împrumutătorilor reţete generale, din Lyon, Toulouse şi 
Montpellier. Nenorocirea a fost că angajamentele au 
fost depăşite şi s-a împrumutat mai mult decît se prevă¬ 
zuse. Datoria liberă a regelui a atins curînd cifra record 
de 12 200 000 de livre. Ca urmare - faimoasa bancrută 
din 1558, un an după cea a monarhiei spaniole, fai¬ 
moasa „gaură" de la mijlocul secolului. Henri al Il-lea 
şi-a redus plăţile cu trei sferturi şi, în cel mai bun caz, 
a vărsat creditorilor rentele pe oraşul Lyon. 

Bancrutele parţiale ale regelui Franţei şi Spaniei, 
prea frecventa „strîmtorare" a pieţei banilor într-o civi¬ 
lizaţie care trăia deasupra mijloacelor şi obiceiul de a 
retrage depunerea la cea mai mică alertă înregistrată 
într-o bancă explică mulţimea falimentelor în Europa 
occidentală de la sfîrşitul secolului al XVI-lea şi înce¬ 
putul secolului al XVII-lea. Fiindcă băncile erau mai 
curînd numeroase decîte solide. Aceste falimente au 
îndemnat autorităţile să creeze bănci publice unde par¬ 
ticularii aveau certitudinea că sumele depuse nu vor fi 
luate de vînt. Pe deasupra, aici depunerile erau nese- 
chestrabile. Aşa au apărat, în 1587, Banco di Realto la 
Veneţia şi Tavola din Messina, în 1593 Banco di 
Sant’Ambrogio la Milano, în 1605 Banco di Santo 
Spirito la Roma, iar în 1609 Banca din Amsterdam. 
Aceste bănci ofereau garanţii depozanţilor: la Roma, 

veniturile de la Santo Spirito, la Amsterdam, -reţetele 
oraşului. Ele- interziceau „fructificarea banului prin 
schimburi, cumpărări en gros şi alte operaţiuni". Insă 
operau viramente dintr-un cont într-altul, încredinţau 
avansuri organismelor oficiale (la Amsterdam Compa¬ 
niei Indiilor Orientale). Cea de la Roma plasa în public 
titluri de împrumut de stat. La Amsterdam, ca şi la 
Veneţia, banca publică avea privilegiul de a plăti sin¬ 
gură scrisorile de schimb venite din exterior, ceea ce îi 
obliga practic pe toţi negustorii de oarecare importanţă, 
lucrînd cu unul sau altul din cele două oraşe, să-şi 
deschidă cont. In acest fel, Renaşterea pe sfîrşite, bo¬ 
gată în experienţa bancară a secolelor precedente, puse¬ 
se la punct o foţmulă sortită unui mare viitor. 

în mod ş.imilar, se poate verifica, în domeniul dato¬ 
riilor publice, procesul de clarificare şi de consolidare 
descris mai sus în domeniul bancar. încă din Evul Me¬ 
diu, creditul public a început să se organizeze, în spe¬ 
cial la Veneţia, Ia Genova şi la Florenţa, însă doar la 
scară urbană. Este vorba despre sistemul monti, prin 
care se plasa în clientela locală contra cesiunii unui 
capital, rente viagere sau perpetue. Secolul al XVI-lea 
a dat acestei formule o nouă faţă, extinzînd-o la dimen¬ 
siunile unui stat. Acestea, au fost, din 1522, „rentele 
primăriei" din Paris, primul monte instituit de papali¬ 
tate, în 1526, şi, în a doua jurpătate a secolului al 
XVI-lea, extraordinara multiplicare de jur os. Bancrute¬ 
le' spaniole au constat într-adevăr în transformarea unei 
datorii pe termen scurt cu dobînzi mari într-o datorie 
consolidată a cărei rambursare se făcea în rente (sau 
juros) care, cînd erau perpetue, se raportau în general 
la 5%. La Roma, către 1600, luoghi di monti, sau titluri 
de rentă, făceau o dobîndă .anuală de 6% dacă erau 
„nori vacabile“, adică transmisibile moştenitorilor, şi de 
10% dacă erau „vacabile", şi deci reveneau statului la 
moartea deţinătorilor. între 1526 şi 1606, papalitatea a 
împrumutat echivalentul a 382 tone de argint fin prin 
sistemul monti*, fiecare garantată printr-o fracţiune din 
veniturile Sfîntului Scaun. Cît priveşte pe Filip al 
Il-lea, el a fost înclinat, după 1575, să prefere, sistemul 
juros în dauna lui asientos, datoria consolidată unei 
datorii flotante, Conform istoricului spaniol A. Castillo, 
emisiunile de juros au reprezentat, de la 1515 la 1565, 

12 000 000 de ducaţi, de la 1556 la 1575 16 000 000; 
de la 1575 la 1600, 50 000 000. 

Cînd dădeau suveranilor împrumuturi mari pe ter¬ 
men scurt, asientos, gr and party la Lyon etc., bancherii 
nu scăpau din vedere să intereseze aici şi o antimită 
fracţiune a populaţiei, distribuind în detaliu obligaţiu¬ 
nile regale care aveau curs pe pieţe. Grand party a 
îmbrăcat aşadar un aspect de subscripţie publică. Ser¬ 
vitorii îşi aduceau economiile, femeile îşi vindeau biju¬ 
teriile pentru a-1 împrumuta pe rege. Şi totuşi, sistemul 
rentelor, fie viagere, fie „moştenite", dat fiind că ofer¬ 
ea mai multă stabilitate şi prezenta garanţii mai solide, 
fiindcă prevedea, încă de la emisie, punerea în vînzare 
a unor părţi pe care un economisitor putea să le cum¬ 
pere,a cunoscut o audienţă cu mult mai largă. Meş¬ 
teşugarii din Roma cumpărau luoghi di monti iar con¬ 
freriile de pietate înzestrau adesea fetele tinere sărace. 

Faptul că cele mai mari tîrguri din secolul al 
XVI-lea - cele de la Lyon, Anvers, Castilia, „Besan- 
ţon" - au fost tîrguri de plată şi nu de negoţ, că bursa* 
din Anvers s-a orientat cu precădere, începînd cu 1540, 
către operaţiuni de finanţe, adică împrumuturi cu do- 
bîndă sub diversele lor forme, sînt probe, alături de 
înmulţirea titlurilor de rente, de intensitatea crescîndă a 
jocului de bani în secolul al XVI-lea. Aceasta a con¬ 
stituit una din caracteristicile Renaşterii din ultima ei 
fază. Căci a fost vizibilă dezvoltarea, mai întîi în Italia, 
dar mai apoi în restul Occidentului, a practicii păd¬ 
urilor şi loteriilor. La Anvers, ca şi la Florenţa şi la 
Roma se paria cu furie, în particular pe naşteri. La 
Roma se mai paria şi pe promovarea cardinalilor şi cu 
atît mai abitir cu ocazia alegerilor pontificale. Sixtus 
Quintul ar'fi vrut să interzică pariurile în Oraşul Etern; 
de fiecare dată a dat înapoi din teama, spun cronicarii 
„de a nu sărăci piaţa, căci numerarul se scurgea altun¬ 
deva". în 1591 totuşi, Grigore al XlV-lea a ordonat 
prinţilor catolici, 'sub pedeapsa excomunicării, să inter¬ 
zică pariurile în statele lor. Ordinul pare că a fost 
zadarnic, însă bancherii florentini din Roma îi oferiseră 
înainte papei un tîrg straniu: în caz că nu se publică 
bula, ei să dea 50 000 de scuzi pentru zidirea unei bi¬ 
serici într-un cartier rău famat al oraşului. Cît despre 
loteriile venite în Franţa din Italia prin Flandra, de care, 

la început, Francisc I vrusese, să îi ţină departe pe 
supuşii săi, „fie.ei nobili, burghezi, neguţători sau altce¬ 
va, înclinaţi şi setoşi la jocuri şi zbenguieli", acestea au 
devenit monedă comună în secolul al XVI-lea. în 1527, 
un negustor lyonez a organizat o „ruletă" unde 72 de 
loturi erau rentele primăriei din Paris. 

• 

Jocul banilor care s-a amplificat progresiv în societatea 
occidentală a secolelor XVI-XVIII nu trebuie să facă 
uitată legătura dintre scrisoarea de schimb şi comerţ. 
„Schimbul, scria Boyron în 1582, în Tratat despre 
marfa fi despre comerciantul ideal, este o invenţie gen¬ 
tilă, şi element ori ingredient pentru orice trafic: fără de 
care (după cum fabrica omenească nu poate subzista 
fără elemente) tragicul nu poate exista." Or, comerţul a 
fost, iar nu banca, cel care în epoca Renaşterii a susci¬ 
tat asocierile cele mai modeme - cele care nu mai erau 
dominate rle o singură familie, şi care, în consecinţă, a 
lăsat deja să se întrevadă .societăţile anonime. Să se 
adaste asupra lui Merchant adventurers, companie lon¬ 
doneză engleză cu Ţările de Jos şi cu alte ţări riverane 
Mării Nordului. Această regulated company era deja 
prevăzută cu o personalitate juridică şi cu o durată 
independentă de viaţa membrilor săi. Totuşi, conservă 
un profil artizanal şi caractere de confrerie. Mai mo¬ 
dernă apărea Marea Societate din Ravensburg, creată la 
sfîrşitul veacului al XVI-lea, care a depăşit nivelul arti¬ 
zanal precum, şi stadiul familial. încă de la origine, 
aceasta a grupat trei familii care domiciliau în trei oraşe 
diferite, Ranversburg, Konstanz şi Biichom. Desigur că 
la sfîrşitul secolului al XV-lea, din 590 000 de florini, 
430 000 aparţineau unor patru asociaţii principale. Cu 
toate acestea, între 1380 şi 1530 - se va nota pe par¬ 
curs longevitatea companiei -, s-a făcut apel la mai 
mult de 300 de asociaţi din 120 de familii diferite. 
Către 1500, poseda sucursale la Berna, Geneva, Lyon, 
Avignon, Marsilia, Milano, Genova, Barcelona, Valen- 
cia, Zaragoza, Anvers, Koln, Niiremberg, Viena, Buda¬ 
pesta etc. Aceasta aducea în Germania bumbacul din 
Orient, mătăsurile italieneşti, postavurile englezeşti şi 
flamande, zahărul din zona Valenciei, şofranul din 

Spania şi din Franţa. Exporta cuprul şi argintul din 
Europa centrală, pînză de cînepă şi barcheturi prelu¬ 
crate în Suabia. De remarcat au mai fost asociaţiile 
genoveze din veacul al XV-lea, care s-au consacrat 
exploatării unui monopol; transportul de sare de-a 
curmezişul Apeninilor, alaunul oriental, mărgean din 
Tunisia, mercur din Castillia, pluta din Portugalia, 
fructe şi zahăr din regatul Granadei. In aceste societăţi, 
în mod obişnuit capitalul era împărţit în 24 de părţi, sau 
„carate", divizibile şi cedabile la infinit în orice clipă 
fără formalităţi. Compania .de coral'a mărilor Bone, 
fondată la Marsilia în 1553 şi care a durat pînă la 
sfîrşitul veacului, s-a raliat societăţilor genoveze, par¬ 
ticipanţii deţinînd şi ei.o fracţiune de 25 carate formînd 
capitalul. Cu toate acestea, asociaţia a rămas neispră¬ 
vită, căci nu poseda capital fix. Pentru fiecare opera¬ 
ţiune se adunau fonduri. Regula era aceeaşi în cazul 
Moscovy Company creată în 1555, şi a lui Levant 
Company, născută în ultima zi a anului 1600. In 
schimb, un progres decisiv a fost obţinut cu societatea 
olandeză Oost Irulische Kompagnie (1602), în ciuda 
numeroaselor caractere arhaice pe care le mai păstra. 
Capitalul acesteia s-a ridicat iniţial la considerabila 
sumă de 6 300 000 de florini (69,3 tone argint fin) şi a 
fost subscris în trei trimestre (1603-1605) în urma 
afişării. Privilegiile acordate de către cîrmuitorii aces¬ 
tor noi companii erau însoţite de un fel de garanţie — 
dublată, este adevărat, de un control - a acestor mari 
organisme capitaliste pe cale de a se înfiripa. 

• 

Se poate întreba, o dată cu L. Dermigny: în ce măsură 
noile companii coloniale erau cu adevărat creatoare de 
bogăţii? Ele erau mai degrabă „organe de dublă prele¬ 
vare", căci percepeau un fel de taxă asupra producă¬ 
torilor şi consumatorilor din Asia şi din Europa. Dacă 
au permis acumularea capitalului în Europa, aceasta s-a 
întîmplat printr-un „transfer de bogăţie din Asia înspre 
Europa". A întreba în legătură cu „modernitatea" pri¬ 
melor companii coloniale şi cu caracterul deseori deci¬ 
siv al beneficiilor realizate de acestea (în medie, mai 
mult de 20% dividende vărsate anual acţionarilor Com- 

paniei olandeze Oost, între 1633 şi 1712), înseamnă a 
pune, pe un plan mai general, chestiunea capitalismului 
veacului al XVII-lea şi, cu atît mai mult, a epocii Re¬ 
naşterii. La începutul colonizării portugheze din Ocea¬ 
nul Indian, unele călătorii aduceau profituri superioare 
lui 100%. într-una din cele mai strălucite perioade ale 
istoriei sale, între 1511 şi 1527, firma Fugger a reali¬ 
zat beneficii anuale medii de ordinul a 54%. P. Jeannin 
remarca în mod just că aceste profituri enorme în care 
este vizibilă proba celei mai spectaculoase dezvoltări a 
capitalismului din veacul al XVI-lea, demonstrează, 
dimpotrivă, „slaba dezvoltare. a structurilor capitaliste 
în viaţa econoţnică în general". Diferenţele consider¬ 
abile dintre preţul de vînzare şi preţul de revenire nu 
se explică decît prin „imperfecţiunea comunicaţiilor, 
caracterul discontinuu, neregulat, embrionar al pieţei." 
în plus, capitalismul, cel puţin în forma lui industrială 
a secolelor XIX şi XX, s-a sprijinit pe producţia de 
obiecte din ce în ce mai numeroase. Or, marii negu- 
ţători-bancheri ai Renaşterii âU avut tendinţa să se 
îndepărteze de industrie pentru a miza din ce în ce mai 
mult pe afacerile financiare (împrumut cu dobîndă, 
speculaţie cu scrisorile de schimb etc.). De afci provine 
o „sterilizare prin finanţă a capitalurilor care ar fi putut 
fi mai active" (J. Bouvier). Trebuie adăugat că econo¬ 
mia Renaşterii a rămas esenţial rurală şi că, în oraşe 
chiar, artizanatul a rămas preponderent. Se poate nega 
atunci orice prezenţă a capitalismului în Europa sec¬ 
olelor XIV-XVI? Sau încă, prin Marx şi Sombart, a 
nu-i admite apariţia, timidă de altfel, decît în secolul al 
XVI-lea? Fără îndoială că noţiunea de capitalism etern, 
regăsibilă în toate epocile, nu rezistă examenului. Insă, 
chiar dacă se reţine definiţia restrînsă a capitalismului 
formulată de Marx - un sistem fondat pe separarea din¬ 
tre muncă şi proprietatea asupra mijloacelor de pro¬ 
ducţie şi în care forţa de muncă este o marfă ca oricare 
alta -, trebuie să se concludă că a existat înainte de 
secolul al XVI-lea şi că s-a dezvoltat în ultima perioadă 
a Renaşterii. Flandra şi Toscarfa au cunoscut, încă din 
veacul al XlV-lea, în domeniul textil, o disociere între 
muncă şi capital. Tipul de „neguţător-fabricant", fur- 
nizînd meşteşugarului băni în avans, şi deseori materia 
primă, dobîndind chiar proprietatea asupra războiului 

său de ţesut, s-a răspîndit în secolele al XV-lea şi al 
XVI-lea, în regiunile din Occident unde se fabricau 
pînzeturi: Suedia, Ţările de Jos, vestul Franţei. 

Construcţia de nave, la Veneţia în particular, vine 
cu exemple de comparat; cînd era vorba de vapoare 
construite pentru particulari, sistemul cel mai curent, 
între 1425 şi 1570, era controlul negustorului dobîndi- 
tor al navei. El se. ocupa de cumpărarea lemnului, 
furniza materialele meşterilor, închiria şantierul, angaja 
şi supraveghea salahorii, ţinea contabilitatea. O între¬ 
prindere tipic capitalistă a fost, L sfîrşitul secolului al 
XV-lea, cea a lui Jakob Fugger, pe vremea cînd firma 
lui îşi baza în principal prosperitatea pe producţia de 
cupru şi de argint. Controlînd minele din.Tirol şi din 
Ungaria, Jakob „cel bogat" a folosit cele mai modeme 
metode pentru tratarea minereului şi a creat trei uzine 
de rafinare: Hohenkirchen în Turingia - adică la 
jumătate de cale între Leipzig, Niiremberg şi Frankfurt, 
importante pieţe, importante pieţe ale metalelor, la 
Fuggerau în Carintia, pe axa Ungaria-Veneţia; şi la 
Mosovce, pe drumul care se întîlnea cu minele ungu¬ 
reşti din Neuhsohl în Cracovia. In 1523, el intra în po¬ 
sesia minelor de mercur din Alamden, în Spania, 
mercurul fiind necesar în tratarea minereului argintifer 
în procedeul amalgamului. Sigur că marile întreprinderi, 
industriale au rămas rare în secolul al XVI-lea, Cu 
toate acestea, numărul normal de muncitori angajaţi în 
condiţii normale la arsenalul din Veneţia către 1560 
poate, după E. C. Lane, fi estimat la circa 2 000. Cu 
ocazia alertelor militare, s-a putut depăşi 3 000. Nu se 
ştie prea mult despre fabricile de alaun din Tolfa, în 
apropierea ,Romei, decît că aveau, pe la 1550, aproape 
800 de muncitori, ocupaţi cu extragerea minereului şi 
cu producerea uniformă şi continuă a calupurilor de 
alaun. Direcţia de afaceri era asigurată de mari com¬ 
panii naţionale - la început compania Medici - care 
semnau cu Camera Apostolică nişte contracte pe 12 
ani. Şi producţia agricolă a trebuit să se supună influ¬ 
enţei crescînde a capitalului. Negustorii din Toulouse 
din veacul al XV-lea analizaţi de P. H. Wolff, acordau 
ţăranilor avansuri rambursabile în frunze de pastel. 
Mişcarea enclosures, la care au participat oamenii de 
afaceri, provocînd exproprierea claselor rurale engle- 

zeşti, a fost pentru beneficiarii operaţiunii zahărului o 
sursă de „acumulare primitivă" de capital. Europa de 
Est, unde servajul s-a agravat şi unde producţia cere- 
alieră a crescut, a văzut dezvoltîndu-se în epoca-Renaş- 
terii un capitalism agrar. Cît despre colonizare, ea a dat 
naştere unui capitalism al zahărului şi al sclavagismu¬ 
lui. Către 1635, una din cele mai mari exploatări de 
zahăr din Brazilia, cea de la Colegio de Santa Antăo, 
folosea aproximativ 80 de negri, plus vreo cincispre¬ 
zece inşi care formau cadrele. 

Se cade oare să păstrăm definiţia strimtă a capita¬ 
lismului dată de Marx? Să constatăm mai curînd că din 
secolul al XlII-lea a început să se manifeste, în ciuda 
neîncrederii teologilor şi a suspiciunii populare, un sis¬ 
tem economic nou şi complex care nu va atinge deplina 
dezvoltare decît în secolul al XlX-lea. La această din 
urmă dată, trăsăturile sale dominanţe deveniseră: triumf 
al marilor puteri financiare, mobilitate a bogăţiei, 
extensiune a creditului, dimensiuni mondiale ale co¬ 
merţului, abandonare a regulamentelor şi interdicţiilor 
în materie economică şi deci libertate a concurenţei, 
proprietate privată a mijloacelor de' producţie, avînt al 
tehnicii şi deci al marii industrii, în fine separarea capi¬ 
talului şi a muncii cu predominanţa primului asupra 
celeilalte. De-a lungul perioadei studiului nostru, carac¬ 
teristicile constitutive ale capitalismului nu erau egal 
dezvoltate, dar procesul care urma să îl conducă spre 
triumf intrase deja în acţiune. Astfel încît între era capi¬ 
talismului comercial şi cea a capitalismului industrial 
nu a existat o întrerupere a continuităţii; una a pregătit 
pe alta, iar legătura dintre ele a constituit-o spiritul ca¬ 
pitalist - acela chiar care a pus la punct, cu mult înainte 
de veacul al XVI-lea, instrumentele comerciale, banca¬ 
re, financiare şi contabile de care ne slujim încă şi_azi. 

Mulţi istorici, Weber, Troeltsch, Tawney, Robert- 
son, Fanfani etc., au căutat să lumineze raţional conţi¬ 
nutul capitalismului, examinîndu-1 nu numai din punc¬ 
tul. de vedere economic dar şi dintr-un punct de vedere 
sociologic. Ei au descoperit la marii neguţători italieni 
din Trecento şi din Quattrocento o mentalitate pe care 
am putea, dacă vorbele au vreun temei, să o consi¬ 
derăm a fi capitalistă. Aceasta, opusă într-un mod radi¬ 
cal stării de spirit franciscane consideră cîştigul - un 

55. COMERŢUL CU ALAUN DE TOLFA PE VREMEA LUI 
AGOSTINO CHIGI 
(După J. Delumeau, l’Alun de Rome.) 

„Cântarul" măsura ceva mai puţin de 50 de kilograme. Din 
antrepozitele de la Porto Ercole, alaunul era apoi reexportat 
către Europa de nord fi Peninsula iberică. 

cîştig redactat în termeni băneşti - ca pe un scop în 
sine, acumulaiea de bogăţie ca ţel al cursei terestre, iar 
sărăcia ca pe o ţară: „Nu te însoţi cu cei săraci", se 
citeşte într-o cărţulie florentină intitulată Sfaturi despre 
comerţ, că nu ai ce aştepta de la dînşii". Tot aşa, Dante 
flagelează încă de la începutul veacului „lumea hră- 
păreaţă, pizmăreaţă, trufaşă", îndrăgitoare a florinului, 
„această floare care a rătăcit oile şi mieii". Un pic mai 
tîrziu, un negustor florentin povăţuieşte un tînăr care se 
apucă de afaceri: „Ajutorul, apărarea, onoarea, profitul 
tău să-ţi fie banul" - un ban care nu trebuie să dor¬ 
miteze în cufere. Un alt florentin dă sfaturi adevărate:, 
„Dacă aveţi bani nu fiţi inactivi; nu-1 păstraţi sterp în 
buzunar, căci e mai bine să se mişte, chiar dacă nu-ţi 
iese profit din asta, mai bine decît să-ţi stea pasiv şi tot 

fără profit". Nu este acesta deja activismul care se va 
vădi mai tîrziu la puritani? „Neguţătorul" italian, om de 
iniţiativă, dar şi cap limpede încă din Trecento, crede 
în experienţă, în organizare, în metodă în acel melanj 
de calcul şi judecată implicat în epocă de cuvîntul 
ragione. „Ce greşeală, afirmă autorul în Sfaturi, „să 
faci negoţ după ureche; comerţul este treabă cu dichis 
(si vuole fare per ragione)". Această mentalitate a 
provocat „revoluţia comercială" care a aşezat Europa în 
fruntea lumii şi a dus la imaginarea de tehnici noi în 
lumea afacerilor. 

Spiritul capitalist apare cu o limpezire specială în 
eboşele de cartel constituite ici şi colo în veacul al 
XV-lea. în 1448, într-un moment cînd preţurile alaunu¬ 
lui oriental se scufundau, genovezul Francesco Drape- 
rio a închegat o societate care a preluat controlul tutu¬ 
ror fabricilor de alaun din Asia Mică şi din Grecia şi 
care a monopolizat exportul către Genova, Bruges şi 
Anglia. Fiindcă şe punea problema să se evite scăderea 
de preţuri prin supraproducţie, s-a hotărît că nici unul 
■din membrii societăţii să nu extragă sau să vîndă alaun 
în contul său. Cine decidea, era consiliul de adminis¬ 
traţie al companiei cu sediul la Kios. Sorturile de alaun 
erau adunate la Kios şi de aici îndrumate înspre desti¬ 
naţiile definitive. Locaţiile de nave erau încheiate de 
acelaşi consiliu din Kios. La Genova, la Bruges şi în 
Anglia, trei consilii de administraţie supuse celui din 
Kios asigurau recepţia şi vînzarea încărcăturilor. Pune¬ 
rea pe picioare a acestei organizaţii a avut pa rezultat 
o redresare în cursul alaunului, a cărui urcare continua 
în momentul luării Constantinopolului. Poprirea tur¬ 
cească a'făcut apoi ca preţul minereului să urce exce¬ 
siv, astfel încît a început căutarea alaunului în Occi¬ 
dent. Şi s-a găsit mai ales în Munţii de la Tolfa. Intre 
1463 şi 1476, Medici, iar între 1501 şi 1513, Agostino 
Chigi, au încercat să reînnoade cu alaunul de la Roma 
operaţiunea pe care genovezii o reuşiseră pentru mo¬ 
ment cu cel din Asia Mică şi din Grecia. Bule pontifi¬ 
cale porunceau prinţilor creştini să nu cumpere decît 
minereul statului ecleziastic. Monopolul acesta a eşuat 
deoarece alaunul turcesc a continuat să intre prin fraudă 
şi mai ales fiindcă s-au deschis mine de alaun şi la 
Mazaron, aproape de Cartagena. Dar tentativa nu a fost 

prin aceasta mai puţin vrednică de interes. Mai mult 
succes au avut Fugger-ii cu producţia de cupru din 
Tirol, în Carintia ’şi în Ungaria, între 1495 şi 1548, pro¬ 
ducţie practic acaparată. La data respectivă, Anton 
Fugger a cedat lui Mathăus Manlich contractul mine- 
relor ungureşti, cei doi parteneri înţelegîndu-se pentru 
un partaj al pieţelor. Acordul prevedea drepturile pe 
care fiecare i le recunoaşte celuilalt în Franţa, în Spa¬ 
nia, în Portugalia etc. In legătură cu Ţările de Jos se 
convenise a se menţine preţul actual, acela dintre con¬ 
tractanţi care l-ar scădea urmînd să îi plătească celuilalt 
o penalitate. 


• 

„Modernitatea" Renaşterii care apare în atitudinea 
oamenilor de afaceri din Genova, a Medici-lor şi a 
Fugger-ilor nu a fost străină de o oarecare promovare 
a cantitativului, asupra căreia este nevoie, după J. U. 
Nef, să insistăm cu putere. Cantitatea devine atunci 
- numai că treptat - o dimensiune nouă a civilizaţiei 
occidentale. Chiar dacă cifrele din secolele XIV, XV şi 
XVI par a fi modeste în faţa celor cu care ne-am 
obişnuit să jonglăm, prin aceasta ele nu au fost noutăţi 
grele de viitor. Să aştemem aici,- aproape în vrac, unele 
evaluări asupra discuţiei. R. Ehrenberg a calculat că 
Pazzi dispuneau, la începutul secolului al XlV-lea, de 
un capital echivalat cu 147 Kg aur fin; cel al lui 
Cosimo cel Bătrîn, la mijlocul secolului al XY-lea, ar 
fi atins 1 750 kg; . capitalul social al Fugger-ilor în 
1546, 13 000 kg. între 1494 şi 1526, producţia de 
argint în uzinele Fugger, începînd cu minereul 
unguresc, a urcat la 316 823 mărci (adică mai mult de 
77 tone de argint fin). Producţia respectivă de cupru 
unguresc pe timpul aceleiaşi perioade s-a ridicat la 
818 580 quintale. Pînă la 1540, ei au expediat anual 
mai bine de 10.000 quintale de cupru de la Dantzig la 
Anvers. în inventarul din 1546, activul atingea 
7 100.000 de florini, totalul stocului de marfă 
reprezentînd 1 250 000 de florini (1 000 000 pentru 
cupru, 125 000 pentru barchetare). Peste doi ani, firma 
Fugger s-a angajat să furnizeze funcţionarului regal din 
Portugalia la Anvers 7 500 quintale brăţări de alamă şi 

peste 4 000 cazane din metalul respectiv, pentru 
Lisabona şi de acolo înspre Africa, pentru „drumul 
Guineii". De aici numărul relativ important de munci¬ 
tori angajaţi, îndeosebi în Europa centrală, a industriei 
miniere. După Carol Quintul, s-ar fi găsit, în 1525, sute 
-de mii de persoane care munceau în minele Germaniei, 
cifră neverificabilă şi probabil excesivă, dar care trimi¬ 
te la o realitate deja importantă cantitativ. Căci, în 
1536, exploatarea minieră din districtul Schwaz, în 
Tirol, se prea poate să fi cerut concursul a 20 000 de 
muncitori şi tehnicieni. Exploatatorii alcătuiau coope-_ 
rative care cumpărau în comun cereale din B avaria şi' 
în arhiducatele austriece. Din 1526, săptămînal, în 
Schwaz erau sacrificaţi circa 100 de boi importaţi din 
Austria de nord şi de sud şi din Ungaria. Bineînţeles că 



56. BATERI DE MONEDE.ÎN FRANŢA DIN 1581-1590 

(După F. Spooner, l’Economie mondiale et Ies frappes 
monetaires en France .) 

Bogăţia vine dinspre sud fi dinspre vest. Argintul sosefte din 
Spania. 

fiecare exploatare era mică. Dar la Tolfa, s-a văzut, 
mîna de lucru era concentrată. întreprinderea pontifi¬ 
cală, probabil unică în epocă, în felul ei şi prin dimen¬ 
siuni,a produs între 1464 şi 1614 aproximativ 186 000 
tone alaun exportabil. 

Nici alte cifre nu impresionează cine ştie ce. In 
1585, un grup mic de afaceri închiriază aprovizionarea 
cu sare iberică a întregului regat al Franţei. Acest 
grând party a sării prevedea afretarea a 30 000 tone de 
nave. Livomo, care a devenit, la sfârşitul secolului al 
XVI-lea şi la începutul celui de-al XVII-lea, cel mai 
mare port italian, a primit, în 1573-1574, 357 vapoare 
din care 45 nave mari (navi) şi, în 1609-1610, 2 454 
bastimente, din care 149 navi. Intr-alt domeniu, recon¬ 
strucţia Sfîntului Petru din Roma la o scară grandioasă, 
între 1506 şi 1626, a mobilizat pe puţin 44 tone de 
argint fin. Umflarea cheltuielilor şi reţetele statelor 
aduc poate dovada cea mai bună de puseu irezistibil al 
cantitativului în civilizaţia Renaşterii. Creşterea nomi¬ 
nală a resurselor pontificale, între 1510 şi 1605, s-a 
stabilit pe la 440%; aşadar superioară celei a preţurilor 
din perioada considerată (300%). Reţetele statului flo¬ 
rentin, în acelaşi răstimp, au progresat cu circa 365%. 
In 1560, resursele anuale ordinare ale Castiliei erau de 
ordinul a 1 600 000 de ducaţi, iar cheltuielile ordinare 
de 3 200 000 de ducaţi. în 1598, cifrele respective de¬ 
veniseră într-o parte 4 800 000 de ducaţi şi în cealaltă 
7 500 000. Războiul stimulat de progresele artileriei , a 
apăsat în continuare din ce în ce mai greu asupra 
finanţelor statelor şi a fost prin excelenţă Calul Troian 
datorită căruia cantitativul s-a introdus în interiorul 
zidurilor civilizaţiei din Occident. „Din veacul al XI-iea 
pînă la sfîrşitul veacului al XV-lea nu avem nici o măr¬ 
turie sigură despre existenţa vreunei armate europene 
mai mare de zece, maximul douăsprezece mii de com¬ 
batanţi. Cinci sau şase mii de soldaţi făceau o trupă 
respectabilă de pus în linie pînă tîrziu în secolul al 
XV-lea. Armata engleză, care a cîştigat bătălia de la 
Azincourt, abia număra şase mii de oameni şi, împotri¬ 
va impresiei generale, armata franceză înfrîntă îi era cu 
puţin inferioară ca număr" (J. U. Nef). Pe uscat, la în¬ 
ceputul Războiului de Treizeci de Ani, forţele aliate 
aproape se triplaseră faţă de ceea ce erau cu cincizeci 

de ani în urmă. Pe apă, secolul al XVI-lea a reuşit să 
pună la un loc flote şi efective impresionante. Invin¬ 
cibila Armada grupa iniţial .130 de nave cu un deplasa¬ 
ment de 57 868 tone, 2 431 de tunuri , şi 29 305 mari¬ 
nari şi soldaţi. In faţă, englezii au aliniat 197 de vase 
şi 16 000 de oameni. Flota creştină care a combătut la 
Lepanto reprezenta o masă încă şi mai importantă decît 
Invincibila Armada: 207 galere, 30 de vase, 6 galere 
mari, 1740 de tunuri, 43 500 de vîslaşi, 12 920 mari¬ 
nari şi 28 000 de soldaţi (cu totul adică 84 420 de 
oameni). 

Secolul al XVI-lea se caracterizează deci printr-o 
mai largă dimensiune a întreprinderilor, economice ori 
militare, La fel epoca lui Fugger, Cortes şi Pizarro a 
asistat la ţeserea unor legături într-o economie mondi¬ 
ală vădit de neimaginat înaintea descoperirii Americii. 

• 

Transformările diverse şi esenţiale au modificat prin 
urmare comerţul internaţional în debutul vremilor mo¬ 
deme. liga oraşelor hanseatice, care reprezenta, în vea¬ 
cul al XlV-lea, principala organizaţie economică mon¬ 
dială a apus încetul cu încetul. Pe vremea cînd struc¬ 
turile absolutismului se consolidau, ei i-a lipsit sprijinul 
unui stat puternic. I-au mai fost potrivnice slăbirea 
Ordinului Teutonic, cucerirea Novgorodului de către 
Ivan al III-lea în 1478, declinul oraşului Bruges - 
Novgorod şi Bruges fiind multă vreme cei doi stîlpi ai 
prosperităţii Hansei -, dezvoltarea pescăriilor din Terra- 
Nova pe socoteala celor din Norvegia, intruziunea 
Fugger-ilor pe piaţa Europei centrale, care au pus cu¬ 
prul unguresc de-a latul celui suedez pe care hanseaticii 
se obişnuiseră să îl transporte, sosirea englezilor în 
Moscovia (1555) şi mai ales Concurenţa olandeză. 
Hansa rămînea cu certitudine către 1600 o putere eco¬ 
nomică de o oarecare întindere. Suveranii Spaniei, în 
lupta împotriva Provinciilor Unite, au căutat să o 
favorizeze. In 1590, 300 de vapoare germane frecven¬ 
tau porturile iberice, în special Porto, Lisabona, 
Setubal, Cadiz şi Sevilla. Acestea aduceau lemn şi 
salpetru, arme şi cupru pentru artilerie şi monetărie, in 
şi cînepă pentru pînze şi cordaje şi se întorceau la 

Marea Nordului şi Baltica încărcate cu sare de Setubal, 
ulei şi fructe mediteraneene, articole exotice - miro¬ 
denii, lemn pentru vopsit, zahăr din San Tome sau din 
Brazilia. Profitînd de foametea care bîntuia în Italia la 
1591, 25 de nave hanseatice cu grîne, dintre care 21 
din Liibeck, au trecut Sund-ul în anul acela cu direcţia 
Genova, Livomo, Civitavecchia etc. Vapoare de la 
Dantzig au fost văzute în Adriatica şi pînă în Creta. Cu 
toate acestea, prosperitatea Hansei era de domeniul tre¬ 
cutului. Printre navele hanseatice care vizitau Peninsula 
Iberică, multe erau ale Ţărilor de Jos dar îşi camuflau 
veritabila naţionalitate pentru a neguţători cu duşmanul. 
Olandezii şi zeeilandezii începuseră, cu mult înainte de 
secesiunea din 1581, să-şi mărească flota. Totuşi, pro¬ 
gresele acesteia se accelerează după aceasta dată. Se 
socoteşte că la sfîrşitul secolului al XVI-lea, Hansa 
poseda circa o mie de nave cu o capacitate de 45 000 
de last. (90 000 tone), în vreme ce Ţările de Jos dis¬ 
puneau de cel puţin 120 000 de last. între. 1557 şi 1585, 
mai bine de jumătate din navele venite de la Dantzig 
-r port hanseat - care au trecut prin Sund erau Ţările 
de Jos. Dar substituirea treptată a corăbiilor din Pro¬ 
vinciilor Unite celor ale Hansei a coincis, în total, cu o 
intensificare de schimburi între ţările din Baltica şi cele 
din Occident. Unei producţii cerealiere crescute, în 
şesul g'ermano-polonez - producţie exportată masiv la 
Apus şi la Miazăzi - i-au corespuns importuri mărite 
de sare şi de produse mediteraniene a regiunilor situate 
dincolo de Sund. In 1497, cea mai veche indicaţie păs¬ 
trată, au fost numărate 795 de treceri prin ţinuturile 
daneze în ambele sensuri. In perioada 1557-1569, me¬ 
dia anuală a trecut de 3 280 şi în deceniul 1581-1590, 
de 6.673. Exporturile de secară la Dantzig aii crescut 
de la 10 000 last pe an la finele veacului al XV-lea la 
mai mult de 65 000 între 1617 şi 1621. Amsterdam era 
bine aşezat spre a deveni în veacul al XVII-lea princi¬ 
pala piaţă "şi locul privilegiat de redistribuire a grînelor 
în Europa. 

Să fi fost contrabalansată - un fel de joc de basculă 
— această animaţie din ce în ce mai intensă de pe mările 
de nord printr-o relaxare a schimburilor din Mediterana 
în epoca Renaşterii? Multă vreme, declinul Mediteranei 
a fost plasat în veacul al XVI-lea. După marea teză a 

57. COMERŢUL HANSEATIC DIN EUROPA ÎN SECOLUL XV 
(După Ph. Dollinger, La Hanse.J 

lui F. Braudel, apărută în 1949, istoricii au reconside¬ 
rat această judecată pronunţată pripit şi au priceput că 
marea interioară fusese activă pe tot secolul al XVI-lea. 
Ancona, pe atunci un port mare a cărui importanţă le-a 
scăpat specialiştilor înşişi, a văzut făcîndu-şi intrarea, 
de la 21 mai la 31 august 1552, a 390 de corăbii care 
au cărat, între alte mărfuri, 470 000 livre de piele, 
270 000 livre de lînă, 111 000 livre de cenuşă (pentru 
sticlărie şi pentru săpun), 128 000 livre de ceară, 
282 000 livre stofe de lînă. Acestea din urmă (panni) 
veneau din Italia şi din Anglia, celelalte produse sosind 
din Balcani şi din Levant. Schimburile comerciale între 
Italia şi Orientul Apropiat au suportat fără îndoială 
foarte devreme contraloviturile inevitabile din partea 
explorărilor portugheze. Voiajul lui Vasco da Gama şi 
sosirea mirodeniilor din Orient pe la Capul Bunei Spe¬ 
ranţe au făcut Veneţia să intre în panică, cele aproxi¬ 
mativ 15 galere şi nave veneţiene, de-a lungul întregu¬ 
lui veac al XV-lea se duceau în fiecare an în Siria şi 
la Alexandria de unde luau în principal, pe lîngă bum¬ 
bac, toate acele produse orientale, piper întîi de toate, 
dar şi ghimbir, scorţişoară, nucşoară, leacuri şi aromate, 
pe care Occidentul le consuma din ce în ce mai mult. 
Veneţienii au comparat pierderea pentru oraş a miro¬ 
deniilor cu laptele şi hrana de care tocmai ar fi lipsit 
Un copil de ţîţă. Piperul portughez a ajuns la Anvers 
din 1501, în Anglia, din 1504. Trei ani mai tîrziu, 
Compania din Ravensburg hotăra să se achiziţioneze de 
aici înainte piper de la Anvers, unde vînzătorul regelui 
Portugaliei vindea acum „colonialele" suveranului său. 
în 1499, 1500, 1504, 1506, 1513, 1517, 1519, 1523, 
1524, 1529, navele veneţiene fie nu au făcut deplasarea 
la Alexandria şi la Beyruth, fie au făcut cale întoarsă 
goale sau aproape goale. In 1496-1498, neguţătorii 
Serenissimului transportau anual din Levant vreo 6 730 
colii de mirodenii; în perioada 1502-1513, ani de alt¬ 
fel fiind de presupus, derizorii, media anuală a căzut la 
600 colii. In 1515, Veneţia a fost constrînsă a cere de 
la-Lisabona suplimentul de piper necesar aprovizionă¬ 
rii. Doisprezece ani mai încolo, ea se oferea regelui 
Portugaliei să preia ca intermediar tot piperul venit la 
Lisabona, cu excepţia celui necesar Portugaliei înseşi. 
„Planul nu a izbutit. Dar arată unde se afla Veneţia la 


284 



1527: el traduce urcarea victorioasă a pieţei din Lisa¬ 
bona." (F. Braudel). Şi totuşi, o „răzbunare meditera¬ 
neană s-a produs la jumătatea veacului al XVI-lea şi 
vechile drumuri ale mirodeniilor prin Marea Roşie, 
Alexandria, prin Golful Persic şi Siria şi-au regăsit o 
viaţă nouă. După succesele iniţiale, portughezii nu au 
mai putut controla cu adevărat, sau cel^ puţin în totali¬ 
tate, comerţul arab în Oceanul Indian. în tot cazul, că¬ 
tre 1540, piperul, mediteranean înrîurea preţurile din 
Escaut. Peste nouă ani, regele Portugaliei îşi închidea 
filiala din Anvers. In 1555-1565, ridicau din nou în 
fiecare an 11700 de. quintale de piper la Alexandria 
- mai mult decît în 1500. Abia la sfîrşitul veacului al 
XVI-lea şi începutul celui de-al XVII-lea s-a închis 
Orientul Apropiat traficului cu mirodenii, atunci cînd 
olandezii, care penetraseră pentru prima oară în Ocea¬ 
nul Indian în 1596, s-au făcut stăpîni pe comerţul din 
această parte a lumii. 

Dar dacă recesiunea devenea evidentă din 1600 în 
Mediterana orientală, mai la vest, Marsilia şi Livomo 
erau în plină ascensiune şi Genova, profitînd de 
scăderea Anversului, făcea figura din capitala bancară 
a Europei în timp ce Italia era, dintre toate ţările con¬ 
tinentului, cea care număra cele mai multe dintre ora¬ 
şele cu peste 100 000 de locuitori. într-adevăr, o lungă 
mişcare multiseculară continua să mişte de la vest la est 
centrul de gravitate al economiei mediteraniene. De¬ 
plasarea intereselor genoveze de la Marea Neagră la 
Peninsula Iberică, între secolele al XlV-lea şi al 
XVI-lea, este revelatoare în această privinţă. Lă început 
de veac XIV, restauraţia Imperiului Bizantin a permis 
genovezilor să se instaleze ferm la Constantinopol şi să 
rişte pe malurile Mării Negre un fel de imperiu colo¬ 
nial cu Trabizonda, Caffa, Crimeea şi Tana drept ca¬ 
pitale. Din ţările riverane ale Mării Negre, corăbiile 
grele ale Genovei aduceau cereale, sare, lemn, peşte 
sărat, blănuri... şi sclavi. In plus, ruta mongolă venind 
din China cu mirodenii şi mătăsuri, ajungea la Tana. 
Mulţumită acestui itinerariu septentrional, genovezii 
înconjurau pc la miazănoapte „costisitorul intermediar 
musulman" căruia veneţienii, raguzanii, catalanii şi 
francezii luaseră obiceiul să i se adreseze în Egipt şi în 
Siria. în fine, după 1264, oamenii de afaceri din 

Genova controlau comerţul cu alaun oriental. Or, toate 
aceste schimburi, treptat, le curgeau printre degete 
negustorilor din oraşul Sfîntului Gheorghe. încă de la 
mijlocul veacului al XlV-lea, Imperiul Mongol s-a 
prăbuşit. în 1396, cruciaţii creştini au fost-învinşi de 
otomani la Nicopole. în acelaşi timp, Tamerlan a jefuit 
Tana. In 1403 a jefuit Foceea. Trimiterile de nave în¬ 
spre Marea Neagră, întrerupte un moment, au fost relu¬ 
ate, dar nu pentru a mai căuta pe acolo mirodenii, ci 
produse ale pămîntului.: ceară, fructe, peşte, sare, grîne 
şi cîteodată mătase. Căderea Constantinopolului a re¬ 
prezentat pentru Occident nu numai stoparea traficului 
de mirodenii — care a continuat, s-a văzut, prin Ale¬ 
xandria, Beyruth şi Tripoli din Siria -, dar şi cel al pro¬ 
duselor turceşti. O lovitură dură pentru genovezi a fost 
abandonarea minelor de alaun din Orient. De aceea, 
aceştia puneau deja la cale formule de înlocuire. Au 
prins a investi în vest, stabilind relaţii comerciale cu 
Anglia, au dezvoltat producţia vinurilor napolitane, a 
strugurilor de Malaga, a mătăsii de Calabria în regatul 
Granadei şi împrejurul Valenciei, a zahărului tot din 
Granad, în Algarve, în Marocul meridional, la Madera 
şi curînd în Cuba şi în Lumea Nouă. In epoca 
„descoperirilor", ei au avansat castilienilor şi andalu¬ 
zilor capitalurile necesare echipării primelor flote ame¬ 
ricane şi s-au gărbit să ia parte la comerţul cu negri. 
De la 1531 la 1578, au fost fermierii minelor de alaun 
de la Tolfa, atunci în plină prosperitate. Şi încă, 
Genova, legată politiceşte de Spania, după 1528 şi-a 
aflat în împrumuturile acordate suveranilor acestei ţări 
izvorul unor profituri enorme. Veneţia nu a reuşit defel, 
asemenea Genovei, să-şi aplece comerţul înspre Apus, 
dar a încercat. In 1402, a lansat convoiul Aigues- 
Mortes, care atingea Sicilia şi Neapole iar, în 1436, cel 
al Barbariei. An de an, în secolul al XV-lea, trimitea 
mai multe nave către Flandra şi spre „Soare-Apune". 
Dar oraşul lagunei, în ciuda prosperităţii din Murano, 
şi progreselor, spre finalul Renaşterii, din industria 
lînii, îşi legase prea tare soarta de mirodeniile care 
tranzitau Levantul ca să nu fie atins cu duritate de 
rărirea sosirii acestora. 

Secolul al XV-lea a fost martdr al promovării tire- 
niene, această mare continuînd să fie înfloritoare şi în 

secolul al XVI-lea. Dar promovarea respectivă nu era 
decît o etapă în procesul mai vast al unui transfer 
gigantic înspre Vest. O dată cu marile călătorii desco¬ 
peritoare, bogăţiile altor continente au afluit mai întîi în 
Extremul Orient european: la Sevilla, Lisabona, An- 
vers, în curînd la Bristol şi la Amsterdam. O economie- 
lume se etala pentru beneficiul cel mai consistent al 
ţinuturilor europene scăldate de Atlantic şi de Marea 
Nordului. Pe la 1500, Europa importa aproximativ 
17 000 quintale de piper pe an, în 1560, 27 000. Zece 
ani mai tîrziu, trecea în fiecare an peste 30 000 quin¬ 
tale de mirodenii prin singura cale a Capului. Intre 
America şi Spania, Casa de la Contratacion trimitea 
flote mereu mai numeroase. După P. Chaunu, mişcarea 
globală - tururi şi retururi - a navelor între Sevilla şi 
America spaniolă s-a ridicat de la un tonaj de 15.680 
în semideceniul 1506-1510 la 237.000'în 1606-1610. 
Pentru a da un exemplu: în 1587, armada Uscatului şi 
flota Noii Spânii au adus la Cadiz - Sevilla 7 800 000 
de pesos reprezentînd 327,6 tone de argint fin, 99 000 
de piei, 25 000 de livre indigo, 90 000 livre de zahăr, 
22 000 de ghimbir, 5 000 de livre de salce, 4 800 livre 
de cassia fistula, 13 000 quintale de lemn pentru vop¬ 
sit, 5 600 arobe de cîntiîz şi 64 arobe de bumbac. 

America se găsea în acest fel legată de Europa prin 
legături strînse. In acelaşi timp, intra în contact cu 
Asia, tot datorită iniţiativei europenilor. In 1564, spani¬ 
olii s-au instalat în Filipine, cu faţa la Macao unde por¬ 
tughezii se stabiliseră în 1557. Peste puţin timp, un 
trafic regulat - în fiecare an, două galioane la dus şi 
două la întors - a fost instituit între Filipine şi Noua 
Anglie. O parte din, argintul american a luat direcţia 
Pacificului. După calculele lui P. Chaunu, taxa pe me¬ 
talele preţioase exportate din Mexic către Manila a tre¬ 
cut de la 1 030 pesos în 1591-1595 (media anuală) la 
8 411 în 1611-1615. In acelaşi timp creştea numărul 
corăbiilor asiatice - cabotajul fiind exclus - intrînd în 
portul Manila; cel puţin 15 în 1577, peste 29 în 1599, 
53 în 1612. Majoritatea veneau din China. Circuitul 
unei economii mondiale se închidea aşadar pentru întî- 
iaşi dată: ruta portugheză din Extremul Orient, prin 
Cap, ajungea la Macao, şi la Manila, ruta care ducea 
de la Cadiz în Filipine trecînd prin Mexico şi Acapul- 

co. Pe toate aceste itinerarii, moneda spaniolă era cău¬ 
tată. Olandezul Linschoten, care a călătorit în Oceanul 
Indian între 1583 şi 1589, descria astfel traficul portu¬ 
ghezilor din Goa: „(Ei n. a.) trag un mare profit din 
schimbatul banilor, aşa încît atunci cînd sosesc coră¬ 
biile din Portugalia, cumpără reali de cei mari („reali“ 
spanioli n. a.), oferind doisprezece la sută din profitul 
lor pînă m luna lui aprilie, în care timp neguţătorii, 
ducîndu-se în China, fac în aşa fel (încît cei n. a.) care 
se descurcă obţin douăzeci sau douăzeci şi cinci la sută 
cîştig." 

Linschoten este unul din cei care îi consiliau pe 
olandezi să prindă rădăcini în lumea extrem orientală 
pe care portughezii o controlau defectuos. Secolul al 
XVII-lea i-a văzut pe cetăţenii Provinciilor Unite 
înlocuindu-i pe portughezi, instalîndu-se la Cap, pe 
coastele podişului Dekkan, în Ceylon, la Malacca, în 
insulele cu mirodenii şi făcînd comerţ intens cu China 
şi cu Japonia. In acelaşi timp, englezii puneau piciorul 
în India şi începeau să populeze imensa parte a 
Americii care nu îi interesa pe iberici. Acul balanţei 
istoriei a prins atunci a se îndrepta de partea Nordului 
în detrimentul popoarelor din sudul european. Dar, încă 
din anii 1570, semnele crainicilor acestei reîmpărţiri de 
forţe economice începuseră să-şi facă apariţia pe mările 
Europei. După revolta din Ţările de Jos, cînd olandezii 
şi englezii au început şă captureze în Marea Minerii şi 
în Pasul Calais corăbiile spaniole aparţinînd supuşilor 
Spaniei, marina meridională - cea a Veneţiei, a Geno- 
vei, a Cataloniei, a Biscayei - s-a subţiat, abandonînd 
nu numai ruta maritimă a Flandrelor, dar şi Mediterana. 
In jurul lui 1600, marile cargouri care brăzdau marea 
interioară erau mai peste tot olandeze, engleze, ger¬ 
mane, uneori franceze şi scandinave. Pentru întîia oară, 
Mediterana nu. mai era centrul lumii. La sfîrşit de 
Renaştere ea era deja, dacă nu politiceşte, măcar eco¬ 
nomic o mare a naţiunilor laborioase şi izvoditoare din 
Nord. 

Nu există o ruptură brutală între Renaştere şi Evul Mediu. 
Tinereţea, dinamismul său, voinţa sa de reînnoire nu o mai opun lumii 
medievale, aşa cum nu o leagă de cea a Antichităţii regăsite. 
Reîntoarcerea la Antichitate nu a avut nici o legătură cu inventarea 
tiparului, a scrisorii de schimb şi a caravelei, şi nici nu ar şti să explice 
ştiinţa picturală a unui Van Eyck sau studiile de perspectivă a unui 
Leonardo da Vinci. Rămâne însă adevărat că Italia, prin umaniştii, 
artiştii săi, prin oamenii de afaceri, prin inginerii săi, a fost ţara de 
avangardă şi principalul responsabil al dezvoltării europene. 



